FENOMENUL TEHNIC COPERTA ŞI SUPRACOPERTA: Arhitect Const Gheorghiu-Enescu IHOR LEMNIJ FENOMENUL TEHNIC Eseuri despre tehnică în raporturile ei cu economia EDITURA ŞTIINŢIFICĂ ŞI ENCICLOPEDICĂ, BUCUREŞTI, 197« Bedactor: Dorina Bădllă Tehnoredactor: Mlreea Nasta Coli de tipar: 14 Tirajul: 4900 ex Bun de tipar: 6 XII 1976 C 389 — I P Informaţia Str Brezoianu nr 23 — 25 — Bucureşti „Partidul porneşte în mod constant de la considerentul că ştiinţa constituie factorul primordial al progresului contemporan, că societatea socialistă multilateral dezvoltată şi comunismul nu pot fi edificate decît pe baza celor mai înaintate cuceriri ale ştiinţei şi tehnicii“ PRORBAMUL PARTIDULUI COMUNIST ROMÂN (DE FĂURIRE A SOCIETĂŢII SOCIALISTE MULTILATERAL DEZVOLTATE şi Înaintare a româniei spre COMUNISM Introducere Preocupările pentru problemele filozofice, sociale şi economice ale tehnicii şi ale progresului tehnic nu sînt noi Se menţionează adeseori unele scrieri ample din epoca renaşterii Preocuparea pentru aspectele economice ale tehnicii este şi ea de dată veche Lucrările economiştilor englezi din secolul al XVIII-lea şi începutul secolului al XlX-lea conţin observaţii interesante despre maşini şi despre tehnică Diviziunea socială a muncii studiată atent de Adam Smith este un fenomen fără îndoială şi economic, şi social, şi psihologic, dar şi tehnologic Dacă adunăm observaţiile pătrunzătoare ale lui Karl Marx cu privire la tehnică, analizele sale parţiale, consideraţiile lui Friederich Engels observăm că întemeietorii socialismului ştiinţific au avut o concepţie închegată despre fenomenul tehnic, despre tendinţele şi regularităţile care se desprind din funcţionarea forţelor de producţie, a sistemului tehnologic al societăţii Mai mult decît atît, se pot găsi în opera lui Marx intuiţii anticipative care s-au dovedit exacte cu privire la evoluţia viitoare a tehnicii Din păcate, pînă în prezent ideile lui Marx şi Engels cu privire la tehnică, de mare importanţă pentru actualitate, nu au găsit încă cercetătorul care să le prezinte într-un mod sistematizat şi raportat la prezentul nostru tehnologic In ultimele două decenii şi mai bine, prin numeroase calcule statistice, economiştii au constatat că pentru ţările cu industrializare veche creşterea economică sau mai precis sporurile de productivitate a muncii sociale şi sporurile de producţie şi de venit nu pot fi explicate în întregime prin creşterea resurselor umane şi materiale antrenate în producţie Noutatea acestei observaţii de principiu constă în cuantificarea fenomenului, căci unii economişti clasici burghezi au fost conştienţi de faptul că în producţie nu acţionează un capital abstract şi nici forţa de muncă pur şi simplu Capitalul este doar un numitor comun exprimat în termeni băneşti care mijloceşte un raport social fundamental pentru societatea capitalistă, dar care se înfăţişează sub forma unui număr şi a unei varietăţi imense de maşini, instalaţii, clădiri şi alte construcţii Forţa de muncă, noţiune abstractă şi ea, este un numitor comun pentru un număr mare de oameni grupaţi în diferite profesii, avînd anumite feluri de pregătire educaţională, purtînd anumite deprinderi, o anumită experienţă etc Toate acestea se manifestă în personalităţi umane concrete, înzestrate cu o viaţă spirituală care conferă aptitudinilor fiecărui om o personalitate, susceptibilă de a evolua prin învăţare către măiestrie în activitatea individuală şi colectivă La rîndul lor, mijloacele de producţie, maşinile nu sînt date odată pentru totdeauna, ci se perfecţionează de la o generaţie la alta, devenind din ce în ce mai productive, producînd mai eficient obiecte — mijloace de producţie şi bunuri de consum — mereu noi în orînduirea capitalistă, toate aceste procese sociale au loc în cadrul contradicţiilor proprii acesteia, în special a contradicţiei fundamentale a capitalismului, aceea dintre muncă şi capital Capitalul, capitaliştii au intuit foarte curînd că exploatarea forţei de muncă în sensul cel mai restrîns, a forţei musculare — nu este suficientă pentru reproducţia lărgită a capitalului în sens fizic şi, ca atare, nici pentru perpetuarea capitalului ca relaţie socială Clasa capitalistă a învăţat să exploateze nu numai factorii materiali ai producţiei, ci şi acei factori — generatori de informaţie — care duc la creşterea eficienţei procesului de exploatare Alături de clasa muncitoare, grupul social supus unei exploatări intense a fost cel al inventatorilor şi oamenilor de ştiinţă Aceştia, minaţi de ambiţii sau de alte mobiluri, depuneau şi depun eforturi intelectuale şi materiale neobişnuite pentru a realiza informaţia nouă Dată fiind slăbiciunea inerentă a acestui grup social restrîns, el era spoliat de realizările sale, informaţia încorporată în noile mijloace de producţie sporea puternic forţa productivă a capitalului, asigura reproducţia lărgită a acestuia pe o bază calitativă nouă, în fiecare generaţie de maşini Luptei concurenţiale nemiloase îi cădeau victimă şi capitaliştii pionieri ai noilor producţii Este bine cunoscută remarca lui Marx care observase că roadele experimentării la scara industrială a sistemelor tehnice noi erau culese nu de capitaliştii pionieri, ci de alţii care, călcînd peste ruinele întreprinderilor de avangardă, foloseau şi ideile preluate de la aceştia şi experienţa riscului asumat şi a greşelilor comise; dispunînd de un potenţial economic mai mare, puteau să lanseze produsele noi pe baza unei strategii mai bine gîndite La rîndul ei, clasa muncitoare a înţeles şi ea, după o scurtă perioadă de opoziţie spontană, că roadele progresului tehnic îi confereau potenţialmente avantaje pe care putea să le obţină printr-o luptă din ce în ce mai bine organizată pentru a smulge o parte cit mai mare din venitul care i se cuvenea ca principal factor de producţie Aşa s-a întmplat că, datorită luptei economice, în ciuda exploatării, nivelul de trai al clasei muncitoare a putut să crească, chiar în condiţiile unei rate a plusvalorii constante sau chiar crescînde Toate acestea fuseseră, desigur, observate, dar economiştii nu le-au acordat prea mare importanţă Economiştii burghezi erau preocupaţi de problemele acute ale zilelor lor : analiza crizelor, a caracterului ciclic al dezvoltării economice şi problema echilibrului Multe decenii, economiştii burghezi au trebuit să caute mijloace de intervenţie în economie, care să suplimenteze deficitul de capacitate de reglare automată a economiei Chiar experienţa zilelor pe care le trăim dovedeşte că asemenea mijloace în măsură să prevină integral dezechilibrele nu au putut fi inventate în orice caz, preocuparea pentru criză şi dezechilibru a făcut să se neglijeze cu desăvîrşire factorul principal al creşterii calitative a economiei Pe de altă parte, economiştii clasei muncitoare erau absorbiţi de analiza contradicţiilor capitalismului, de identificarea fenomenelor noi care apăreau, de modul de funcţionare a sistemului capitalist şi de activitatea politică După Marx, a cărui minte cuprinzătoare a izbutit să surprindă, pe lingă analiza adîncă a mecanismului de funcţionare a capitalismului, şi fenomenele dinlăuntrul sistemului forţelor de producţie şi să identifice tendinţe de dezvoltare pe termen lung a acestora, care se verifică în zilele noastre, economiştii marxişti nu s-au mai oprit în suficientă măsură la aceste din urmă aspecte sesizate de Marx Unele consecinţe economico-sociale ale transformărilor forţelor de producţie din a doua jumătate a secolului al XlX-lea şi din prima jumătate a secolului al XX- lea au rămas neanalizate şi nici măcar mai amplu comentate1’ Abia în a doua jumătate a deceniului al 6-lea al secolului nostru, economiştii marxişti au început să analizeze din ce în ce mai profund fenomenele revoluţiei ştiinţifice şi tehnice şi ale progresului tehnic în general Economiştii marxişti din ţările capitaliste erau împinşi spre această preocupare de necesitatea de a analiza fenomene noi care schimbau întreaga situaţie economică, politică şi socială şi de a trage concluzii pentru lupta politică curentă a partidelor comuniste şi muncitoreşti în ţările socialiste, necesitatea imperioasă de a studia fenomenele era determinată de necesitatea de a asigura, împreună cu creşterea cantitativă a forţelor de producţie, şi dezvoltarea lor calitativă, întrucît, pe de o parte, fără progres tehnic nu poate avea loc nici măcar o creştere cantitativă susţinută, iar, pe de altă parte, creşterea cantitativă generează continuu nevoia de produse şi servicii noi în România socialistă, începînd cu Congresul al IX-lea al Partidului Comunist Român, preocuparea pentru problemele progresului tehnic a fost mereu în centrul atenţiei inactivitatea teoretică şi practică în documentele de partid, în cuvîntările tovarăşului Nicolae Ceauşescu este în permanenţă prezentă, sub diferite aspecte, grija pentru a asigura ca investiţiile de mari proporţii, devenite posibile datorită ratei înalte de acumulare şi dimensiunilor relativ mari ale fondului de dezvoltare economico- socială, să fie realizate la un nivel tehnic cit mai înalt Astfel, Programul partidului prevede : ,,o atenţie deosebită se va acorda modernizării tuturor ramurilor economiei naţionale, dotării lor cu tehnica cea mai modernă; volumul principal al investiţiilor în industrie va fi îndreptat în direcţia mecanizării şi automatizării proceselor de producţie”’ Aceasta implică o atenţie cotidiană pentru dezvoltarea ştiinţei şi asigurării unor legături organice dintre ştiinţă şi producţie, precum şi racordarea acestora la învăţămînt, care dispune şi el de un mare potenţial de cercetare Învăţămîntul are însă şi un rol de-sine-stătător, acela de a pregăti tineretul pentru o producţie ale cărei condiţii calitative se schimbă continuu Această preocupare continuă şi-a găsit expresia cea mai concentrată în Programul Partidului Comunist Român de construire a societăţii socialiste multilateral dezvoltate şi de înaintare a României spre comunism în cei zece ani care au trecut de la Congresul al IX-lea, analiza problemelor progresului tehnic s-a adîncit continuu, de la încercări de conturare a caracteristicilor esenţiale ale fazei actuale a progresului tehnic, care a primit denumirea de revoluţie ştiinţifică şi tehnică, la analize din ce în ce mai profunde Numărul celor care au contribuit la acest efort este mai mare decît al autorilor care au publicat cărţi sau chiar studii în reviste Dezbaterile pe această temă au pus în contact pe cercetătorii teoretici cu reprezentanţi ai practicii, ceea ce a dus la o fertilizare reciprocă a gîndirii Desigur, nu se poate spune că studiul fenomenului progres tehnic a fost suficient Dincolo de faptul că fenomenul studiat are un caracter istoric, el evoluînd odată cu studierea şi probabil mai repede decît efortul de analiză, complexitatea lui nu a permis economiştilor să-l aprofundeze suficient, în ciuda nevoilor practicii în care nici o măsură economică nu poate fi luată fără a se ţine seama de progresul tehnic actual şi de cursul lui probabil în viitor Faptul că numărul de cercetări pe tema progresului tehnic a crescut este cît se poate de îmbucurător şi răspunde tot mai mult nevoilor, dar noile probleme care s-au situat pe primul plan al atenţiei — necesitatea de a apăra mediul înconjurător şi de a reduce consumul de substanţe din acest mediu în condiţiile unei industrializări rapide — vor cere noi şi noi eforturi de gîndire, noi studii metodologice, o nouă cuprindere şi ordonare a faptelor Trebuie să ţinem seama de împrejurarea că aparata- jul metodologic elaborat de ştiinţa economică s-a format în condiţiile schiţate mai sus Vorbind în termenii economiei politice, întregul instrumentar metodologic al ştiinţei economice este aşezat pe conceptul de valoare, care reduce la un numitor comun marea varietate de fenomene care au loc în economia de producţie, în cercetare, în repartiţie, circulaţie şi consum în această viziune metodologică progresul tehnic apare ca un agregat amorf denumit productivitatea muncii sau, mai în general, productivitatea integrală a factorilor care reflectă surplusul obţinut peste cantitatea de factori de la intrarea sistemului economic Exprimarea valorică a acestui surplus estompează caracterul specific al proceselor care alcătuiesc progresul tehnic, îngreunează înţelegerea mai profundă a fenomenelor care duc la apariţia acestui surplus şi nu ajută practica de a manipula factorii care determină apariţia acestuia Desigur, ştiinţele inginereşti se ocupă de o mare parte din fenomenele care duc la progresul tehnic, dar au unele limite şi anume ele nu se ocupă decît de aspectele materiale ale producţiei, în timp ce progresul tehnic este un fenomen economico-social, iar, pe de altă parte, ştiinţele inginereşti sînt specializate şi fărîmiţate, astfel încît, de obicei, inginerii nu au şi nu pot avea o viziune generală integratoare asupra unei evoluţii la care ei participă şi ai cărei promotori sînt, dar ca elemente ale unui sistem social economic larg Progresul tehnic acţionează în mod nemijlocit asupra valorilor de întrebuinţare, asupra utilităţii obiectelor care se vehiculează în circuitele economice Inventatorii, inginerii, cercetătorii, muncitorii acţionează în sensul creării acestei utilităţi Dar teoria utilităţii a fost creată şi dezvoltată de economişti Tot astfel ni se pare că evoluţia în timp a valorilor de întrebuinţare, evoluţie în timp care duce la potenţarea forţelor de producţie, trebuie cercetată şi de economişti, desigur în dialog şi în cooperare cu reprezentanţii altor ştiinţe — sociale şi inginereşti Unul dintre economiştii care au studiat statistic creşterea pe termen lung a economiei Statelor Unite, cu ajutorul binecunoscutei formule care poartă denumirea de „funcţie de producţie”, a pus în evidenţă surplusul de care am vorbit mai sus sub forma unui reziduu Formula se prezintă astfel : y — ak + pi -f- X sau X = y — ak — pi în care X este surplusul a cărui creare nu poate fi explicată prin acţiunea factorilor „clasici”, y — creşterea procentuală a venitului naţional, k — creşterea procentuală a capitalului, i — creşterea procentuală a cantităţii de muncă utilizate în producţie, a şi p — coeficienţi de ponderare a contribuţiei celor doi factori de creştere a venitului naţional Desigur, nu e locul să discutăm aici aspectele metodologice ale acestei funcţii Factorul X a fost denumit „măsură a ignoranţei” în ceea ce priveşte procesul de creştere economică Desigur, această ignoranţă poate fi înţeleasă în diferite moduri şi nu ştim cum a înţeles-o Moses Abra- movitz, autorul acestei calificări Desigur, dacă dorim să punem în evidenţă mecanismul de formare a reziduului, o formulă atît de simplă nu ne va fi de folos Economia este un sistem mare, în sensul că ea cuprinde un număr mare de elemente şi conexiuni Nu putem studia fiecare element şi fiecare conexiune în parte, ci va trebui să operăm cu agregate mai mari pentru a ne apropia de cunoaşterea fenomenului în această carte ne propunem să descifrăm parţial, pe bază de ipoteze plauzibile, în parte confirmate printr-o evidenţă statistică fragmentară, în parte prin practica tehnologică, acest „reziduu” care este tratat în numeroase studii Complexitatea fenomenului tehnologic, a sistemului forţelor de producţie care este un subsistem al economiei naţionale cere studii şi strădanii îndelungate în orice caz, ceea ce se poate spune din capul locului este că creşterea economică nu poate fi explicată numai cantitativ, căci ea însăşi nu este numai cantitativă Studiile cantit ative, practicate cu mare asiduitate în zilele noastre, au adus cu ele progrese substanţiale în cunoaşterea funcţionării economiilor Un asemenea progres poate fi considerat chiar numai punerea în evidenţă a propriilor lor limit e, aşa cum am văzut cu ajutorul exemplului simplu al funcţiilor de producţie S-ar putea ca cineva să obiecteze că deficienţa este tocmai a acestui tip de model economic Ei bine, nu : nici un fel de procedeu statistic, fie el simplu sau complex, nu poate surprinde în întregime fenomenul subtil şi complex care este progresul tehnic Dificultatea începe de la unul din procedeele statistice cele mai elementare — gruparea statistică în cercetarea fenomenelor economice avantajul grupării ar consta în constanţa ei, în stabilitatea clasificărilor Dar progresul tehnic desfide orice clasificare : o parte din produsele noi refuză să se încadreze într-o clasificare sau alta De aceea, în multe serii statistice pe ramuri şi subramuri din multe ţări, constatăm că grupa „alte produse ale ramurii x“ creşte, de obicei, mai repede decît producţia medie a ramurii Produsele noi n-au putut fi clasificate în perioada iniţială pur şi simplu pentru că atunci nu erau cunoscute Această dificultate de principiu care apare la acest nivel elementar se repercutează asupra tuturor modelelor economice, indiferent de gradul lor de complexitate Orice model trebuie să se bazeze pe o secţionare a fenomenului studiat şi, ca atare, pe o grupare statistică sau alta De aici provine dificultatea de principiu a studierii economiei pe termen lung cu ajutorul metodelor pur cantitative Aceasta nu înseamnă însă că modelele cantitative nu ne ajută la studierea elementelor procesului de creştere, însăşi atestarea cantitativă a unui reziduu inexplicabil în termeni obişnuiţi trebuie considerată ca o realizare de principiu a ştiinţei economice : ea ne atrage atenţia în mod imperativ asupra nevoii de a studia şi fenomenele calitative Balanţa legăturilor dintre ramuri nu surprinde toate produsele noi care apar, pentru că acestea se strecoară prin sau printre agregatele statistice cu care operează acest instrument de studiu : ochiurile năvodului sînt prea largi pentru a prinde toţi peştii Dar studiul comparativ al balanţelor legăturilor dintre ramuri întocmite la anumite intervale, aşa cum a procedat recent Ann Carter, relevă modificări de detaliu şi de ansamblu foarte importante pentru înţelegerea apariţiei reziduului : reducerea consumului specific la multe produse intermediare, creşterea în ansamblu a ponderii producţiei intermediare în producţia totală, apariţia unor noi ramuri şi subramuri, accentuarea specializării producţiei etc Experienţa dovedeşte că studiul cantitativ şi cel calitativ al creşterii economice sînt complementare şi că discuţiile „pro sau contra” partizane cercetărilor calitative sau cantitative nu sînt lucrul cel mai important Ele consumă în zadar energie şi ne întîrzie în înţelegerea fenomenelor Consecinţele practice sînt evidente : asemenea atitudini fie că absolutizează valoarea instrumentului matematic, fie că neagă sau diminuează valoarea lui, reduce eficienţa acţiunii Locul confruntărilor metodologice sterile ar trebui să-l ia, şi în ţara noastră îl şi ia de fapt, cooperarea şi crearea punţilor de legătură între practicanţii diferitelor procedee de investigaţie ştiinţifică Desigur, aceasta presupune crearea unor punţi de comunicare, lucru ce nu este întotdeauna uşor în încheierea acestei introduceri, vom zăbovi asupra actualităţii unora dintre conceptele de bază ale teoriei materialismului istoric, acela de forţe de producţie Se ştie că în studiile cantitative se operează cu noţiuni precum„cant itatea de fonduri’ ’, „necesarul forţei de muncă' ‘ etc Investigîndu-se, de pildă, acţiunea învăţămîntului asupra creşterii calităţii forţei de muncă, se constată o eficienţă de-a dreptul miraculoasă a acestei ramuri de activitate socială şi economică La o concluzie asemănătoare se ajunge atunci cînd se analizează acţiunea cercetării şi dezvoltării tehnologice asupra fondurilor Caracterul unilateral al unor asemenea calcule este evident pentru oricine şi mai ales pentru economistul expert Desigur că atribuirea unor părţi din sporul de venit naţional unor factori de acţiune calitativă cum este ştiinţa, cercetarea şi învăţămîntul este o direcţie de studiu a cărei utilitate nu poate fi contestată, deşi metodele sînt foarte discutabile Este adevărat că cercetarea presupune analiză, secţionare, dar secţionările, atunci cînd operează cu cantităţi, cer precizie, iar precizia necesită o motivare Este limpede că din punct de vedere calitativ, procesul de creştere economică are loc prin unitatea dialectică a acţiunii unor factori diferiţi O populaţie de doctori în ştiinţe lipsită de maşini şi de meşterii care muncesc la acestea nu va fi mult mai productivă decît o societate de analfabeţi, dacă uneltele şi ale unora şi ale celorlalţi vor fi primitive Pe de altă parte, într-o industrie modernă există maşini complexe care nu pot fi create şi dezvoltate fără a fi supuse acţiunii complexului subsistem al cercetării şi dezvoltării care cuprinde un spectru larg de activităţi, de la cercetarea fundamentală pînă la producţia propriu-zisă Un anumit nivel al învăţămîntului şi o anumită structură presupun un anumit nivel al fondurilor fixe şi o anumită structură a acestora Din acest punct de vedere, conceptul marxist de forţe de producţie, care exprimă unitatea şi interacţiunea dialectică dintre ştiinţă, forţă de muncă, mijloacele de producţie şi natură, este cel mai adecvat studiului calitativ al procesului de creştere economică El pune pe primul plan unitatea dintre elementele sale componente, funcţionarea lor în interacţiune, unitatea unei structuri complexe, cu- prinzînd atît elementul uman hotărîtor pentru producţie, cît şi elementul material, ambele alimentate de producţia spirituală Conceptul de forţe de producţie ne permite să vedem prin studii adîncite subtila diviziune a muncii din economia modernă, integrată prin liantul ei principal care este informaţia, circulînd între diferitele compartimente ale procesului reproducţiei lărgite El ne oferă posibilitatea să observăm unitatea dintre cantitativ şi calitativ în însăşi creşterea forţelor de producţie Conceptul de forţe de producţie mai are şi avantajul de a permite o interpretare aprofundată a diferitelor calcule care s-au făcut în literatura internaţională, calcule care pun în evidenţă rolul unui factor sau al altuia în creşterea economică sau eficienţa separată a unora sau altora dintre aceştia Dat fiind că astăzi s-a ajuns să se recunoască în mod unanim faptul că creşterea economică nu depinde numai de şi nu poate fi efectul decisiv numai al numărului de forţe de muncă şi al capacităţii totale a maşinilor, s-au făcut încercări de a se atribui sporul producţiei peste cel datorat sporului de forţe de muncă şi de capital sau de fonduri, celorlalţi factori calitativi, cum sînt : nivelul de instrucţiune, nivelul tehnic al capitalului sau al fondurilor, nivelul de cultură generală sau starea generală de sănătate a populaţiei Asemenea calcule au utilitatea lor, dar trebuie să recunoaştem faptul că nu s-a putut ajunge la o metodologie care să permită o atribuire clară şi fără echivoc a produsului pe aceşti factori încercările de acest fel conţin, fără îndoială, o sensibilă doză de arbitrar, care nu poate fi evitată Dar interpretarea unor calcule de acest gen din punctul de vedere al conceptului de forţe de producţie ne permite să pătrundem în intimitatea procesului de creştere economică, să vedem că, dincolo de doza de arbitrar, dezvoltarea forţelor de producţie în unitatea lor presupune existenţa unor raporturi cantitative de repartizare a resurselor destinate dezvoltării ulterioare pe diferitele compartimente de activitate socială, cum sînt cele destinate sporirii cantitative a mijloacelor de producţie, îmbunătăţirii calităţii forţei de muncă, ridicării gradului de cultură generală a populaţiei, activităţilor de generare şi manipulare a informaţiei, în primul rînd celor de cercetare de toate felurile, celor de informare privind realizarea produselor, celor de coordonare a efectelor activităţii etc Conceptul teoretic al forţelor de producţie poate fi exprimat şi în termenul, inspirat de teoria modernă a sistemelor, de sistem tehnologic al societăţii, care pune şi el accentul pe unitatea structurală a diferitelor genuri de activităţi împreună cu elementele materiale, necesare desfăşurării lor Sistemul tehnologic al societăţii reflectă structura unitară complexă a tuturor elementelor care contribuie la desfăşurarea activităţilor economice şi sociale El conţine, alături de elementele materiale, o serie de elemente informaţionale şi funcţionează prin interacţiunea dintre componentele sale, substanţiale, energetice şi informaţionale, prin introducerea în mediu a unor noi elemente provenind din aceste trei surse Astfel, acumularea trebuie şi ea privită din punctul de vedere al acestor trei surse Acumularea constă nu numai în înmulţirea elementelor substanţiale şi energetice ale producţiei, cum ar fi maşinile, clădirile, resursele noi de materii prime descoperite prin investigaţiile geologice, ci şi din elemente informaţionale cum sînt cunoştinţele ştiinţifice şi tehnologice noi şi din capacităţile noi de manipulare a informaţiei în lucrarea de faţă ne propunem deci să pătrundem ceva mai profund subtilul mecanism al creşterii economice, să detectăm factorii pe care i-am avut în vedere pînă acum şi să oferim sugestii privind cercetarea în continuare a proceselor de creştere economică, întrucît acesta, ca oricare alt fenomen istoric, oferă mereu noi aspecte care cer noi abordări, noi cercetări Spre deosebire de natură, a cărei cercetare înaintează spre cunoaşterea tot mai adîncă a unor fenomene care nu se schimbă în raport cu durata actului de investigaţie, cercetarea economică şi, în special, cercetarea creşterii nu se pot încheia niciodată Realitatea se schimbă chiar în timpul în care cercetătorul se apleacă asupra ei Unele fenomene economice care au avut loc în capitalism, cum sînt, de exemplu, crizele de supraproducţie, au trecut fără să putem spune că ele sînt astăzi bine cunoscute Cercet area lor a fost abandonată tocmai pentru că între timp economiile ţărilor capitaliste au intrat în alte faze de dezvoltare Criza actuală prezintă o serie de aspecte noi, astfel incit cercetarea ei trebuie reluată cu un bagaj insuficient de cunoştinţe anterioare pentru a se înţelege şi explica cu uşurinţă noua criză Caracterul limitat al resurselor, acumularea unor efecte catabolice nocive ale sistemului tehnologic modern etc pun, fără îndoială, noi probleme cercetătorului sistemului tehnologic al societăţii, întrucît sub acţiunea informaţiei privind aceste fenomene încep să apară şi se vor dezvolta în viitor aspecte noi atît ale sistemului ca atare, cît şi, mai ales, ale procesului de creştere al acestuia Vom asista, fără îndoială, la apariţia unor aspecte structurale şi calitative noi, provenite din profunzimea sistemului, dintr-o multitudine de surse Probabil că o parte din ele şi-au şi făcut apariţia şi sînt cunoscute specialiştilor Dar, pe ansamblu, ele vor ajunge în conştiinţa celor care studiază problemele generale ale dezvoltării forţelor de producţie Deocamdată ne propunem să punem în evidenţă ceea ce se poate observa din dezvoltarea de pînă acum a sistemului tehnologic cu speranţa că studiul nostru va oferi unele sugestii de o oarecare utilitate pentru acţiunea economică planificată Caracterul genetic al progresului tehnic şi eficienţa sa Transferul dintre ramuri După ce am observat, mai înainte, că progresul tehnic stă la baza creşterii eficienţei economice şi deci şi a creşterii economice înseşi, trebuie să ne punem şi întrebarea cum se întîmplă că însuşi progresul tehnic este eficient, adică, cum se face că, deşi se ştie că activitatea inventivă ocupă o pondere redusă în cadrul ansamblului activităţilor economice şi sociale, după cum şi energiile şi resursele necesare pentru aplicarea unor idei tehnice noi sînt limitate, că numeroase bariere stau în calea acestui progres, cum se întîmplă totuşi că el se desfăşoară continuu, mărind eficienţa economică, dar, în acelaşi timp, perturbînd echilibre statornicite, introducînd elemente de incertitudine şi provocînd pierderi de diferite feluri, lezînd interese înrădăcinate ale unui număr mare de oameni, dintre care unii dispunînd de o importantă pondere în societate ? Cum adică se realizează această eficienţă a progresului ca progres, această creştere a eficienţei tehnice în decursul timpului? Punctul de plecare al explicaţiei îl găsim în elementele de continuitate şi stabilitate care dăinuie de-a lungul generaţiilor de sisteme tehnice Selecţia din redundanţă a unor elemente devenite stabile, dotate cu însuşiri deosebite de eficienţă în raport cu acţiunea asupra mediului, pare a fi un principiu general al proceselor evolutive ale sistemelor Ideea este fericit formulată de un specialist în domeniul organizării producţiei, care consideră că „existenţa unor forme intermediare stabile exercită asupra proceselor de evoluţie a formelor complexe o influenţă la fel de puternică ca şi efectul catalizatorilor asupra vitezelor de reacţie şi asupra creşterii staţionare a produselor de reacţie din sistemele deschise”1’ într-un alt loc din aceeaşi lucrare, Her- bert Simon pune acest proces de perpetuare a formelor stabile în legătură cu evoluţia lumii organice El scrie : „Aici apar, pe intervale de timp foarte scurte, diferite combinaţii Acelea care se dovedesc a fi stabile servesc drept material nou pentru construcţiile ulterioare Tocmai informaţia privind stabilitatea unora sau a altora dintre configuraţii, şi nu cea privind energia liberă şi negentropică primită de la Soare, călăuzeşte procesul de evoluţie şi face posibilă selecţia, prin care se explică viteza evoluţiei”2’ Această transmitere din generaţie în generaţie a unor forme intermediare stabile are loc şi în cadrul evoluţiei sistemului tehnologic, printr-un proces istorico-genetic analog cu genetica biologică, lucru remarcat de mulţi gînditori Aşa, de exemplu, Valter Roman scrie : „în clarificarea acestor probleme (ale filogenezei tehnice — I L ), mi se pare indicată abordarea lor şi prin metoda analogiei, respectiv încercarea de a înţelege anumite procese şi prin prisma biogenezei Studiul comparativ al problemelor «genetice» ale speciei umane şi ale lumii tehnice ar putea să ne ducă pe piste interesante şi viabile”3’ După cum vom vedea, acest mod de tratare are o oarecare tradiţie atît în gîndirea biologică, cît şi în cea socială, deşi aici există mult loc de aprofundare şi lărgire a cercetărilor Unul din întemeietorii geneticii moderne consideră că „la om există două procese de ereditate : unul prin continuitatea fizică a celulelor germinale şi celălalt prin transmiterea învăţămintelor de la o generaţie la alta, prin mijlocul exemplului şi prin grai şi scris Capacitatea omului de a comunica cu semenii săi şi de a-şi educa descendenţii a fost probabil principala cauză a evoluţiei sociale rapide a omului”11 Se ştie că analogiile dintre procesele sociale şi cele biologice au fost mult timp compromise, probabil pentru că nu ţineau seama de deosebirea de esenţă dintre cele două domenii, deşi unul derivă totuşi din celălalt şi domeniul biologic este baza domeniului social Sociologul William Ogburn, înainte de a admite analogia, se simte dator să declare că „încercările de a găsi legi de ereditate, variaţie şi selecţie în evoluţia instituţiilor sociale au dat puţine rezultate viabile sau importante”2’ în fapt însă, el reia analogia, ce e drept referindu-se la ansamblul culturii, şi o dezvoltă amplu „Moştenirea socială în ceea ce priveşte aspectele sale materiale creşte datorită invenţiei, iar în anumite domenii prin difuzare, şi este selectiv cumulativă”3’ Numeroase observaţii ale lui Ogburn sînt şi astăzi utile pentru înţelegerea procesului istoric al progresului tehnic Dar cu mult înainte de cei doi autori citaţi mai sus, Marx şi Engels au fundamentat intr-un mod deosebit de dens ideea caracterului genetic al forţelor de producţie în sens istoric, specific dezvoltării tehnicii în contact cu societatea „Istoria nu este altceva decît succesiunea diferitelor generaţii; fiecare dintre ele foloseşte materialele, capitalurile, forţele de producţie transmise de toate generaţiile precedente; pe de o parte, continuă în împrejurări complet schimbate activitatea moştenită (subl n — I L ), iar pe de altă parte modifică vechile împrejurări printr-o activitate complet schimbată”4’ Astăzi, teoria generală a sistemelor, filozofia sistemelor, cibernetica şi extensiile lor ne permit să utilizăm analogia dintre biologic şi social, dintre sistemul biologic şi cel tehnologic al societăţii fără jena de care erau cuprinşi autorii de acum cîteva decenii, menţinînd desigur, dincolo de caracteristicile esenţiale comune, şi deosebirile esenţiale Şi intr-un domeniu şi în celălalt, sistemul este integrat prin conexiuni substanţiale, energetice şi informaţionale, numai că natura lor este radical diferită După cum au remarcat autorii citaţi mai sus, informaţia privind tehnologia se transmite din generaţie în generaţie, numai că în domeniul biologic avem un singur purtător de informaţie ereditară, oricît de complex ar fi el, acidul dezoxiribonucleic, în timp ce informaţia tehnologică se transmite printr-o mulţime de canale, ele însele fiind de cele mai multe ori o creaţie tehnologică Mult mairecent s-a elaborat o analogie1’ între mutaţia genelor, care modifică informaţia privind caracteristicile ereditare care trec de la o generaţie la alta, şi datele privind schimbările sociale în general, se consideră analogia dintre mutaţie şi invenţie „Ideile noi, invenţiile, informaţia nouă sînt mutaţii în tiparele sistemelor situate deasupra organismului” 21 Am putea aminti în acest context pe filozoful francez G Simondon, care a încercat să elaboreze o concepţie unitară asupra tehnicii şi a progresului ei, analizînd logica internă de funcţionare şi evoluţie a acesteia El priveşte lucrurile în felul următor : „ca într-o linie filogenetică, un anumit stadiu al evoluţiei conţine în sine structuri şi scheme dinamice care sînt în principiu rezultatul unor evoluţii ale formelor Fiinţa tehnică evoluează prin convergenţă şi prin adaptare la sine, se unifică lăuntric după un principiu de rezonanţă internă”3) Concepţia lui este puternic şi profund impregnată de analiza biologică, dar el tratează sistemul tehnologic în sine, făcînd abstracţie de mediul economic în care fiinţează acest sistem, de faptul că el este subordonat sistemului economic şi că funcţionarea şi dezvoltarea lui sînt impuse sistemului de reglare economic pentru că sistemul tehnologic în ansamblul său nu este decît un mijloc (ce e drept, complex şi permanent) pentru obţinerea unor scopuri economice Cercetătorul sovietic I P Mamîkin, ocupîndu-se de o problemă metodologică a gîndirii tehnice, consideră şi el că „practica elucidării unor corespondenţe dintre dezvoltarea tehnică şi cea a lumii vii este plină de promisiuni” 1! Mulţi cercetători ai tehnicii ezită şi astăzi în utilizarea analogiilor biologice, ezitare care se datorează, desigur, specificului fiecărui domeniu Dar, oricît de deosebite ar fi unul de celălalt, nu putem trece cu vederea faptul că sînt fizic strîns legate între ele : sistemele tehnice individuale ca şi sistemul tehnologic al societăţii sînt creaţia unei fiinţe vii, a omului, şi serveşte întreţinerii vieţii individului şi a societăţii umane2’ Cu ajutorul sistemului tehnologic, omul îşi exercită acţiunea asupra naturii vii şi nevii şi extrage elemente ale sistemului tehnologic din natură Acest lucru nu mai este atît de evident astăzi, cînd cea mai mare parte a producţiei industriale nu are loc în interacţiune nemijlocită cu natura vie, dar şi astăzi tehnologiile agricole joacă un rol esenţial în viaţa umană Multă vreme însă omul a extras o mare parte din energia necesară din fiinţele vii, după cum a utilizat ca materiale structurale organisme vii sau produse ale organismelor vii Această practică tehnologică milenară nu a putut să nu-şi lase amprenta pe istoria ulterioară a tehnicii care a descins din tehnica lemnului, a animalelor de tracţiune şi a fibrelor naturale în ceea ce priveşte analogia genetică, dincolo de justificările ei mai abstracte, nu putem pierde din vedere faptul evident că sistemul tehnologic, forţele de producţie se dezvoltă transmiţîndu-şi informaţia acumulată de şirul de generaţii umane şi posedată de o anumită generaţie generaţiei imediat următoare etc Dar analogiile cu biologia mai au şi o determinare inversă : conceptul de informţie cu care operează biologia şi mai ales genetica contemporană are în forma în care >) I P Mamîkin, Analoghia v tehniceskom tvoicestve, Nauka i tehnika, Minsk, 1972, p 67 2> V Săhleanu arată că : „activitatea omului creator de unelte esle o prelungire a activităţii zoologice, vitale” (Vezi studiul : Tehnică, antropologie, umanism, publicat în volumul Revoluţia ştiinţifică şi tehnică Studii şi comunicări Editura Academiei R S R , 1974, p 71 ) informaţia este utilizată în biologie, o origine tehnică; teoria modernă a informaţiei s-a născut din tehnică Dar utilitatea ei a fost imediat sesizată de specialiştii din mai toate domeniile de activitate intelectuală De vreme ce atît biologii cit şi tehnicienii utilizează curent acest concept, analogia dintre ereditatea biologică şi cea tehnică nu mai are nevoie de alte justificări; atît în evoluţia tehnică cît şi în cea biologică informaţia se transmite în timp biologic Un ultim argument în favoarea interpretării genetice a progresului tehnic este faptul că unele sisteme tehnologice sînt rezultatul material al unor procese genetice biologice, mai mult sau mai puţin dirijate de către om, într-o perioadă istorică sau alta Astfel, după cum se ştie, unele cereale şi unele animale domestice sînt moştenite încă din neolitic cînd speciile respective de animale şi plante au fost create sau alese de om printr-o selecţie dirijată sau făcîndu-se o selecţie conştientă din ceea ce natura a creat prin selecţia ei autoreglatoare La aceste exemple bine cunoscute s-ar putea adăuga o listă întreagă de rezultate ale selecţiei dirijate de om care se transmit unui număr mai mare sau mai mic de generaţii din speciile respective de plante şi animale Aşadar există sisteme tehnice care se transmit prin ereditate biologică După cum vedem, ideea de a stabili o analogie dintre genetica biologică şi genetica în evoluţia fenomenelor sociale a persistat în gîndirea socială timp de peste un secol, revenind, după respingeri, într-o formă mai perfecţionată Uneori, după cum am văzut, atît în afirmaţiile recente, cît şi în formulările mai vechi, ideea de evoluţie a sistemului este asociată, într-un mod mai mult sau mai puţin explicit, cu creşterea eficienţei sistemului considerat şi cu viteza lui de dezvoltare într-adevăr, dacă ne gîndim la istoria tehnicii, putem constata fără un efort prea mare că, de fapt, invenţiile de principiu (mari, radicale etc ) sînt relativ rare în comparaţie cu combinarea sau recombinarea unor elemente ale sistemului tehnologic Ar fi o întreprindere temerară, chiar şi pentru un specialist în istoria tehnicii, să încerce să întocmească un inventar măcar şi parţial al unor elemente care reintră în combinaţie în invenţii noi timp de multe generaţii Dar un student în inginerie parcurge un manual de organe de maşini, care, în fond, nu este altceva decît un catalog de asemenea „daruri ale naturii”, studiate ca nişte obiecte date asupra cărora viitorul inginer nu va mai trebui să acţioneze Asemenea „cataloage” sînt oferite şi de cursurile de electrotehnică şi ale celorlalte discipline în felul acesta, orice invenţie nouă devine o invenţie din invenţie, o combinare şi recombinare a unor lucruri gata inventate, de unde şi explicaţia bogăţiei procesului de invenţien în tehnică principiul combinaţiei şi al apariţiei noutăţii prin combinaţie îşi găseşte expresia în principiul modularităţii, principiu general nu numai în procesul de creare a produselor noi, dar şi în producţia curentă Tehnica modernă este deci, din punctul de vedere care ne interesează, o tehnică modulară Chiar la un moment dat, orice maşină sau orice proces este o combinaţie de elemente disparate, oferite de procese tehnologice specializate executate în întreprinderi diferite Corolarul caracterului modular al tehnicii moderne este specializarea tot mai profundă a producţiei şi a altor activităţi economice, ceea ce este un alt factor esenţial al tehnicii industriale modeme Se ştie, desigur, că principiul modular are largi aplicaţii în tehnica de producţie Ceea ce vrem noi să subliniem aici este faptul că modularitatea este un principiu general al tehnicii, fiind strîns legat de caracterul genetic al acesteia El se aplică nu numai la procesele de producţie materială, ci şi la procesele de creaţie tehnică spirituală, fiind astfel una din sursele eficienţei progresului tehnic ca atare Principiul, modular fiind unul din principiile de bază ale tehnicii moderne, duce în mod inevitabil la accentuarea continuă a specializării Principiul combinatului este o moştenire a gospodăriei naturale Deşi necesar încă în unele ’> Economistul şi filozoful Nicolae Georgescu-Roegen conferă principiului apariţiei noutăţii prin combinare o semnificaţie generală, considerind că , acest principiu funcţionează pretutindeni cu un grad de diversitate care creşte continuu de la fizica atomului din domeniul anorganic la formele sociale din domeniul superorganismic” (Vezi The Enlropy Law and the Economic Process, Harvard l’niversity Press, Cambridge (Mass ), 1974, p 13 Vezi şi p 116, 328 ş a ) ramuri, el nu este caracteristic tehnicii moderne şi, în mod inevitabil, ponderea lui tinde să scadă Pe plan social şi economic aprofundarea principiului specializării accentuează importanţa relaţiilor sociale şi în special a relaţiei sociale fundamentale dintre parteneri, a contractului Specializarea lipseşte aproape pe toată lumea de puterea de a guverna în mod amănunţit un proces tehnologic în ansamblul său Toată lumea depinde în măsură din ce în ce mai mare de o mulţime de parteneri, furnizori şi beneficiari, în aceste condiţii buna desfăşurare a proceselor tehnologice presupune o organizare precisă a relaţiilor de aprovizionare şi desfacere, o respectare foarte precisă a clauzelor contractuale în ceea ce priveşte configuraţia, calitatea şi termenul de livrare Întrucît asemenea condiţii sînt de o mare varietate, nu totul poate fi stipulat în contract, iar apariţia unor litigii la multe clauze contractuale ar crea un volum de conflicte economice care ar depăşi capacitatea oricărui organ de arbitraj De aceea, în specializări şi creşterea interdependenţei dintre producători, instaurarea şi respectarea unor norme etice, în primul rînd a unei încrederi reciproce, devine unul din factorii de bază ai realizării unei eficienţe economice ridicate Asemenea noţiuni cum sînt ambiţia şi orgoliul profesional, concretizate în „marca fabricii”, devin categorii economice primordiale, mai ales în economia socialistă Ele devin, în mod natural, obiective importante de acţiune în direcţia creşterii eficienţei Sistemul de stimulare materială şi morală trebuie să contribuie şi la consolidarea eticii de contract, căci un fabricant de şuruburi proaste poate să compromită munca de înaltă calificare a producătorilor unor maşini complicate Fiabilitatea, tratată în manualele de calitate a producţiei ca o noţiune tehnică, este, de fapt, în condiţiile moderne de specializare a producţiei, rezultatul unor raporturi sociale, economice complicate, desprinse dintr-o morală de producţie severă, dintr-o disciplină şi din virtuţile producătorilor individuali Fragmentarea sistemului tehnologic al societăţii, datorită principiului modular care stă la baza evoluţiei sale, generează necesitatea unor forţe şi elemente integratoare Este evident că factorii integratori principali care reintegrează sistemul sînt de natură economică : schimbul de activităţi, dirijat prin plan sau prin acţiunea pieţei, menţine unitatea şi convergenţa unei game vaste de activităţi Dar această unitate trebuie asigurată şi cu mijloace strict tehnice Accentuarea fragmentării prin specializare a făcut să fie simţită din ce în ce mai acut nevoia unei circulaţii şi prelucrări rapide a informaţiei Atenţia specială care se acordă în prezent mijloacelor tehnice de circulaţie şi prelucrare a informaţiei nu este un accident, ci îşi are rădăcina în adîncurile sistemului tehnologic modern Dacă astăzi, la realizarea unui produs, cooperează uneori zeci de mii de uzine împrăştiate, în unele cazuri, pe teritorii acoperind milioane de kilometri pătraţi, acest lucru nu este cu putinţă decît datorită faptului că există mijloace de comunicare instantanee a informaţiei la distanţe mari Atenţia mare care se acordă în prezent mijloacelor informaţionale nu este decît o expresie a fragmentării sistemului tehnologic al societăţii şi a nevoii de a-1 reintegra informaţional 1) După această digresiune mai lungă decît s-ar fi cuvenit, dar care ne-a dat unele elemente suplimentare de judecată, putem reveni la problema eficienţei progresului tehnic privit ca proces genetic Am văzut că din generaţie în generaţie tehnică se transmit forme intermediare gata, scutindu-1 pe inventator să inventeze totul de la capăt Dintre toate formele intermediare devin stabile numai acelea pe care sistemele de filtrare tehnică şi economică le selecţionează din masa tuturor formelor posibile Istoria tehnicii oferă nenumărate exemple care arată cît de mari sînt eforturile pe care trebuie să le depună unii realizatori sau promotori de invenţii pentru a impune ideile lor în rîndurile formelor stabile, fie ele intermediare sau 11 Unii autori consideră că factorii integratori preponderează deja Astfel, H R H Cleghorn Brown este de părere că „din cauza abordării siste- rnice a problemelor inerente tehnologiei noi, un efect indirect al adoptării tehnologiei noi într-o economie este faptul că procesele industriale se fragmentează intr-o seric de sisteme productive Pc măsură ce raţionalizarea progresează, asemenea sisteme se reintegrează tot mai mult pină ce, in cele din urmă, fiecare ramură industrială separată ia aspectul unui sistem productiv In această situaţie întreprinderile industriale devin simple componente modulare sau subsisteme ale unor sisteme de producţie naţionale” (Key Issues in Applied Economics, Longman, Londra, 1972, p 103 ) finale De fapt stabile sînt tocmai formele intermediare, căci ele intră în componenţa multor sisteme tehnice, a căror mortalitate generală poate fi mai mare decît cea a elementelor intermediare Navele moderne păstrează multe din elementele navelor cu pînze, deşi în ansamblu, nava modernă diferă foarte mult de predecesoarea ei Principiul combinaţiei prezintă unele analogii cu reproducţia sexuală din biologie, analogie suficient de sugestivă pentru a nu insista prea mult asupra ei, întrucît şi deosebirile sînt mari în orice caz, întîlnirea dintre două elemente tehnologice şi combinarea lor nu se produce cu uşurinţă, după cum nici întîlnirea dintre doi parteneri în lumea animalelor superioare nu este un proces automat Combinarea presupune mai întîi descoperirea reciprocă, apropierea şi adaptarea reciprocă Acest proces de combinare este opera unor inventatori care trebuie să identifice posibilitatea combinării şi problemele pe care le ridică ea şi apoi să le rezolve Combinarea este şi ea supusă procesului de selecţie Aceasta acţionează tot timpul, astfel încît o combinaţie poate rezista mult timp, ca pînă la urmă să fie nevoită să cedeze locul alteia Unul din elementele combinaţiei poate să dispară definitiv din toate subsistemele tehnologice sau să rămînă în unele dintre ele şi să dispară din altele Maşina cu abur a fost aproape total eliminată din majoritatea combinaţiilor în care intrase, dar ea a fost dintr-un început respinsă de la vehiculele rutiere şi a dăinuit mult timp la cele pe şine şi la nave Una din deosebirile fundamentale dintre reproducţia sexuală şi combinaţia tehnică este faptul că în cea de-a doua există principii tehnologice dominante care intră în combinaţie cu nenumărate alte principii tehnologice Uneori are loc un sistem de migraţii, de transferuri, o difuzare a unui singur principiu asupra întregului sistem tehnologic al societăţii Astfel, în momentul de faţă sîntem în toiul difuzării principiilor electronice asupra întregului sistem tehnologic Principiile tehnologice dominante, care penetrează întregul sistem tehnologic al societăţii întrînd în combinaţie cu sisteme tehnologice preexistente, ridică în mod considerabil eficienţa acestora Astfel, motorul electric caracterizat prin bunul său randament energetic, uşoara sa diri- jabilitate (poate fi pornit şi apoi oprit aproape instantaneu), simplitatea (şi deci înalta sa fiabilitate), adaptabilitatea sa la condiţiile cele mai diverse, în special prin largile posibilităţi de varietate dimensională, a mărit substanţial eficienţa tuturor maşinilor cu care a intrat în combinaţie Asociat în zilele noastre cu felurite sisteme de comandă, în special cu cele bazate pe principii electronice, sistemele tehnice clasice, cum sînt, de exemplu, maşinile-unelte, şi-au sporit şi mai mult eficienţa, mai ales prin intensificarea utilizării lor, prin prelungirea timpilor-maşină, prin creşterea vitezelor şi a preciziei După cum am observat, sistemele tehnice dominante cele mai cunoscute care au revoluţionat recent sistemul tehnologic al societăţii au fost cele privind acţionarea şi cele afectînd comanda sistemelor tehnice Metodele de formare a materiei par a fi mult mai conservatoare, deşi în ultima vreme s-au impus o serie de metode de imprimare a formei prin folosirea directă a energiei electrice Sistemele tehnologice dominante sînt unul din elementele cheie care explică rapiditatea cu care creşte eficienţa producţiei şi mai ales înalta frecvenţă a procesului de creştere a eficienţei tehnice a producţiei, a progresului tehnic Orice proiectant, orice inventator al unei maşini noi, destinată să realizeze un nou proces tehnologic sau să realizeze într-un mod mai eficient un proces tehnologic clasic, este scutit (de cele mai multe ori) să rezolve problema acţionării El îşi poate alege motorul sau sistemul de motoare, aşa-zicînd, de pe raft, putîndu-şi concentra atenţia asupra rezolvării problemelor pe care le ridică funcţionarea propriu-zisă a noii maşini Caracterul genetic al progresului tehnic, în afară de economia realizată prin preluarea de-a gata a unor sisteme tehnice de la o generaţie la alta, de realizarea de noi combinaţii din aceste „forme intermediare stabile44 (stabilitatea fiind, evident, relativă, întrucît şi acestea sînt supuse unui proces de perfecţionare), explică dinamica constant ascendentă a progresului tehnic Dacă sistemul tehnologic s-ar schimba din temelii pe ansamblul său, dintr-odată, la intervale scurte, el ar fi cuprins de zguduiri atît de mari incit însăşi existenţa lui, împreună cu cea a sistemului social, ar fi puse sub semnul întrebării Perenitatea unor forme intermediare, nesimultaneitatea mutaţiilor, rezistenţa la schimbări prea bruşte fac ca posibilele seisme să se transforme intr-un freamăt continuu al pătrunderii noului Interacţiunea dintre forţele propulsoare ale progresului tehnic (fie provenite din interiorul sistemului tehnologic al societăţii, fie din sistemul de comandă economic) şi forţele de producţie (provenind din aceleaşi surse) asigură constanţa dinamicii progresului tehnic Evident că din interacţiunea acestor două categorii de forţe şi din acţiunea altor factori asupra sistemului tehnologic al societăţii, se iveşte problema unui ritm al progresului tehnic, problemă care poate fi formulată dar, din păcate, din cauza complexităţii ei, nu şi rezolvată Caracterul genetic, constînd în „stabilitatea unor forme intermediare”, în selecţia tehnică şi economică riguroasă a „mutaţiilor”, în transferul şi difuzarea unor principii tehnologice asupra întregului sistem tehnologic, are efecte economice binecunoscute, dintre care unele măsurate de economişti Transferul dintre ramuri Una din marile surse de economie, de menţinere a unei viteze ridicate a progresului tehnic, analoagă cu caracterul genetic al unor părţi ale sistemului tehnologic, care, după cum am văzut, se desfăşoară în timp, este transferul dintre ramuri al unor principii şi sisteme tehnice, care se desfăşoară în spaţiu Acelaşi sistem tehnic, acelaşi principiu migrează de la o funcţie la alta Unele dintre aceste principii şi sisteme tehnice invadează întregul sistem tehnologic al societăţii, vaste zone ale sale, devenind dominante Mai departe vom ilustra caracterul genetic al evoluţiei tehnicii prin exemplul roţii Dar roata şi mişcarea circulară, fiind un principiu cu largă aplicabilitate, au cunoscut în decursul istoriei tehnicii o mare extindere în spaţiul tehnicii, fiind transferată de la o ramură de producţie la alta, determinînd creşteri de eficienţă fără un efort inventiv special Vom examina pe scurt exemplul motorului electric care a cuprins astăzi aproape întreaga producţie industrială, ca şi domenii din afara industriei Astăzi sîntem martorii transferului principiilor electronice care îşi găsesc mereu noi sfere şi noi modalităţi de aplicare, în domenii din ce în ce mai îndepărtate de utilizarea iniţială a primelor maşini electronice Această tendinţă de extindere a principiilor electronice şi de grefare a acestora pe alte sisteme tehnice este motivul principal pentru care chiar şi ţările în curs de dezvoltare trebuie să acorde o atenţie foarte mare producţiei de aparate electronice de toate felurile cunoscute, să întemeieze o cercetare electronică proprie cel puţin pentru a se ţine la curent cu dezvoltarea rapidă în acest domeniu şi să-şi creeze o industrie a componentelor electronice necesare asamblării unei game largi de maşini, aparate şi bunuri de consum Eficienţa tehnică şi cea economică a majorităţii proceselor tehnologice depind şi vor depinde şi mai mult în viitor de combinarea dintre produsele şi procesele clasice şi principiile şi sistemele electronice Exemple de transfer recente se pot da şi din domeniul materialelor structurale, de exemplu trecerea utilizării maselor plastice dintr-un domeniu intr-altul Folosirea energiei atomice în scopuri paşnice are loc, de asemenea, prin migrarea unor aparate şi principii bazate pe fizica atomică de la o activitate la alta Şirul exemplelor de transfer, de migraţie a unor principii şi sisteme tehnice poate fi continuat Ceea ce este esenţial din punctul de vedere al eficienţei progresului tehnic, adică cel al menţinerii continue a unui anumit ritm, al evoluţiei tehnologice sau chiar şi din cel al unor accelerări ale acesteia în anumite perioade este faptul că unele părţi ale sistemului tehnologic beneficiază de pe urma progreselor realizate în alte părţi ale sale Un subsistem tehnologic primeşte în mod gratuit din punct de vedere inventiv principii şi sisteme tehnice din altă parte De cele mai multe ori, ce e drept, este nevoie de o cheltuială de efort inventiv pentru adaptarea sistemului tehnic transferat la noul său mediu, dar această cheltuială de inventivitate este evident mai redusă decît cea necesară pentru crearea unui sistem sau principiu tehnic nou Unul din exemplele cu implicaţiile cele mai mari în istoria tehnicii a fost larga difuzare a motorului electric care, odată inventat, a fost aplicat la aproape toate procesele tehnologice mecanice staţionare existente : maşini- unelte, tot felul de alte maşini care realizează procesele tehnologice prin mişcare rotativă la vehicule etc Aproape toate procesele tehnologice bazate pe mişcarea rotativă au fost electrificate datorită marilor avantaje pe care le prezintă motorul electric Totodată, motorul electric a absorbit unele principii mecanice cunoscute : mijloacele de reducere a frecării, principii de răcire etc Motorul electric nu este decît una din aplicaţiile electromagnetismului în tehnică, deşi una dintre cele mai importante, deoarece serveşte la producerea mişcării rotative Dar principiile electromagnetismului au fost întruchipate într-o uriaşă varietate de aparate şi dispozitive cu funcţii foarte variate, printre care măsura şi controlul trebuie menţionate în mod special Larga răspîndire şi varietate a maşinilor, aparatelor şi dispozitivelor electromagnetice stau 1 a originea dinamicii excepţionale a industriei electrotehnice care durează de cîteva decenii şi care va continua probabil şi în viitorul apropiat Aplicarea în tehnică a acestor principii stă la baza şi a ascensiunii continue şi rapide a producţiei şi consumului de energie electrică în absenţa electromagnetismului, sfera de utilizare a electricităţii s-ar rezuma la cîteva domenii cu consum redus Se poate cita exemplul aparatelor optice care se transferă în timp de la aparate mai simple la altele complicate, toate pe principii tehnice mult mai complexe Astfel, principiile optice ale lanternei magice s-au combinat cu multe principii mecanice şi chimice, dînd naştere aparatului de fotografiat din care, prin combinare cu principiul rotaţiei, s-a născut aparatul de filmat, iar mai tîrziu, prin reunire cu principiile transmiterii semnalelor cu ajutorul undelor electromagnetice, s-a născut televiziunea în care se combină principii foarte diferite, dar principiile optice cele mai simple continuă să fie prezente în economiile moderne dezvoltate, acest principiu al transferului este instituţionalizat prin standardizare şi îşi găseşte corespondentul material prin existenţa unei producţii de piese şi subansamble standardizate, realizate în serie mare şi în masă, din care inventatorul sau proiectantul poate să combine mereu noi sisteme tehnice adăugind, desigur, şi piese şi subansamble originale Inventatorul şi proiectantul modem acţionează în mare măsură după principiul jocului ,,mecano“ alcătuit din piese cu ajutorai cărora se pot construi mai multe feluri de jucării Acest principiu este una dintre soluţiile majore ale marii contradicţii a tehnicii moderne : aceea dintre avantajele mari ale producţiei de serie şi nevoia unei mari varietăţi de maşini şi de bunuri de consum Rezolvarea acestei contradicţii în marea producţie modernă explică marea eficienţă a acestui principiu Principiul modular este ridicat la o treaptă mai înaltă de unii mari producători, care realizează, dintr-un număr redus de subansamble mari, un număr de produse diferite adaptate unor condiţii diferite de utilizare Unul din aspectele poate minore din punct de vedere tehnic, dar fundamental din punct de vedere economic, este transferul unor principii tehnice din domeniul mij loacelor de producţie asupra producţiei de bunuri de consum Multe dintre bunurile de consum îndelungat, bazate pe principii mecanice, electrice şi electronice, nu sînt altceva decît maşini productive la scară redusă şi adaptate, prin simplificare, uzului casnic Maşina de spălat rufe este un mic malaxor, maşina de ras este o cositoare miniaturizată etc Desigur, într-o mai mică măsură, are loc şi procesul invers : proiectanţii de maşini productive se inspiră adeseori din variantele constructive ale maşinilor casnice pentru a crea variante noi pentru maşini productive Principiile tehnice intrate în menaj, transformîndu-1 într-o uzină miniaturală, ajung astfel să participe în mod direct la crearea legăturii dintre producţie şi consum, care este esenţială pentru procesul economic şi reduc distanţa tot mai mare dintre tehnică şi consum Producţia de asemenea bunuri mecanice şi electrice joacă un rol imens în economiile moderne : pe de o parte, ele absorb veniturile crescînde ale populaţiei, iar, pe de altă parte, creează posibilitatea producerii în masă a unor produse suficient de simple pentru a putea fi reproduse în milioane de exemplare şi în acelaşi timp suficient de complexe pentru a corespunde unor aspiraţii de consum superioara şi pentru a absorbi un cuantum important de venit, pe unitate de produs Ele sînt unul din mijloacele principale de realizare a unităţii contradictorii dintre producţie şi consum De asemenea, ele reprezintă domeniul principal al producţiei de mare serie Producţia de asemenea bunuri creează milioane de noi locuri de muncă de înaltă calificare, pentru valorificarea înaltă a tuturor resurselor de producţie Ar trebui poate explicitat şi aspectul pur economic al eficienţei genetice a progresului tehnic, ca şi al transferului dintre ramuri Toate procesele parţiale ale progresului tehnic, invenţia, inovaţia, afirmarea pe piaţă, selecţia implică costuri mari Există date care arată că costurile cresc pe măsura trecerii prin fazele enumerate Selecţia, de exemplu, înseamnă sacrificarea unor sisteme tehnice care s-au afirmat, în favoarea altora, cu funcţii identice sau similare, sacrificare ce poate să afecteze nu numai principiul său, sistemul tehnic, dar şi maşinile cu care se fabrică acesta şi mai ales calificarea oamenilor, uneori acumulate de-a lungul generaţiilor Astfel, de exemplu, dacă principiile electronice se vor impune în mod definitiv în producţia de ceasornice, atunci calificarea mecanică a ceasornicarilor elveţieni va fi anihilată Dintr-o industrie mecanică industria de ceasornice se va transforma într-una electronică Nu ne vine însă uşor să afirmăm că invenţia este ieftină Este adevărat că numărul de invenţii este considerabil mai mare decît numărul de aplicaţii ale acestora, în schimb, nu avem cum să apreciem costul istoric total al unei invenţii datorită faptului că, de regulă, în capitalism inventatorul nu este răsplătit proporţional cu utilitatea invenţiei sale; nu avem date privind raritatea sau abundenţa talentului inventiv potenţial, întrucît numai o parte din populaţie ajungea în contact cu producţia industrială, putînd să-şi manifeste aptitudinile etc Oricum ar fi, procesul de afirmare a unui principiu sau sistem tehnic nou este complicat, îndelungat şi costisitor, astfel incit este firesc ca sistemul economic şi tehnologic să reţină şi să păstreze cu grijă acele sisteme tehnice care, pe de o parte, s-au afirmat prin eficienţa lor, iar pe de altă parte, dispun de „valenţe libere” prin care să se poată combina cu alte sisteme tehnice Existenţa unor sisteme tehnice selecţionate şi fixate în cadrul sistemului tehnologic al societăţii orientează activitatea inventivă ulterioară spre crearea unor sisteme tehnice care să ducă la o mai bună utilizare a celor existente Unele din sistemele tehnice existente, prin dimensiunile şi răspîndirea lor largă, ne apar de-a dreptul ca elemente ale mediului la care sistemele tehnice noi trebuie să se adapteze pentru a le utiliza mai bine pe cele dintîi Ca exemplu se pot cita căile ferate care, deşi în regres de cîteva decenii încoace, au determinat apariţia locomotivei Diesel ca exemplu izbitor, dar ele au generat, de-a lungul existenţei lor, numeroase invenţii care au sporit considerabil eficienţa utilizării construcţiilor costisitoare din care este alcătuită o reţea decăiferate Dacă la aceasta mai adăugăm şi faptul că sistemele tehnice odată realizate şi selecţionate în cadrul competiţiei cu altele se perfecţionează cu timpul prin ameliorări „mărunte”, nu mai este greu să ne explicăm de ce ele devin „ieftine” şi de ce inventatorii următori caută să le utilizeze în măsură cît mai mare în sistemele tehnice noi, mai complexe pe care le creează Caracterul genetic al sistemelor tehnice, ca şi transferul dintre ramuri au un rol esenţial în asigurarea continuităţii evoluţiei tehnologiei şi a creşterii economice, ca şi în asigurarea unui caracter relativ echilibrat al acestora din urmă O „revoluţie necontenită” în tehnică, schimbarea simultană radicală a tehnologiei ar introduce haos în economie, ar anihila brusc şi în proporţii mari mijloacele fixe ale economiei şi conştiinţele profesionale ale tuturor categoriilor de oameni care lucrează, ar distruge „memoria tehnologică” în asemenea condiţii, schimbările tehnice radicale pe scara întregii economi iar bloca brusc creşterea economică Continuitatea asigurată prin transmiterea genetică şi transfer acţionează, împreună cu alţi factori, mai ales de natură economică, în sensul îngrădirii acţiunilor dezechilibratoare ale tehnicii Faptul că unele părţi sale sistemelor tehnice dăinuie mai mult decît sistemele întregi din care ele fac parte permite menţinerea părţii de producţie care le fabrică, în timp ce sistemul de ansamblu se schimbă Caracterul modular permite tocmai această mişcare treptată : producţia părţilor poate continua în timp ce ansamblul se schimbă Sau, într-un alt caz, fabricarea ansamblului poate continua printr-o înlocuire succesivă a modulelor Acestea se pot schimba radical sau, ceea ce este regula, se pot perfecţiona continuu, împreună cu ansamblul în fine, posibilităţile de combinare a acestor procese sînt multiple, dată fiind marea diversitate a modulelor şi ansamblurilor Dar ceea ce este important este faptul că sistemele tehnice noi pot apărea şi se pot dezvolta pe baza resurselor pe care le creează în continuare cele care se menţin Caracterul genetic al tehnicii şi transferul principiilor şi al sistemelor tehnice între ramuri sînt o imensă sursă de economii, în sensul simplu că ele scutesc pe beneficiarii acestor procese de unele cheltuieli Este natural să ne întrebăm care este natura acestor cheltuieli şi să încercăm, măcar conceptual, să precizăm structura a ceea ce vom numi costul istoric al sistemelor tehnice După cum am văzut, la examinarea sistemelor tehnice actuale vom putea observa că majoritatea dintre acestea este rezultatul unei evoluţii istorice mai mult sau mai puţin îndelungate, conţinînd părţi constitutive provenite din diferite ramuri ale ştiinţei şi tehnicii, multe dintre ele avînd o istorie independentă, separabilă de cea a ansamblului La aceasta se adaugă faptul că ansamblul şi părţile sale componente au o evoluţie treptată care a durat şi durează tot atîta cit durează şi fiecare dintre acestea, evoluţie care are şi ea costul ei, fiind rezultată dintr-un proces treptat de cercetare, de învăţare, de acumulare de experienţă Fiecare pas înainte al tehnicii are un cost a cărui structură nu este de loc simplă Este în primul rînd costul cercetării ca atare, indiferent de natura ei, adică costul realizării invenţiei, la care se adaugă costul inovaţiei, adică al transpunerii în producţie şi în desfacere a ideii întruchipate în invenţie Procesul de desfacere la rîndul său parcurge o serie de etape, de la prima implantare pe piaţă şi pînă la desfacerea pe scară largă în toate aceste etape apare un cost al riscului, care este în multe cazuri foarte însemnat în unele cazuri întreprinderile inovatoare s-au ruinat iar altele au suferit pierderi însemnate, ajungînd în pragul prăbuşirii Toate aceste costuri şi riscuri au fost asumate şi reasu- mate în fiecare etapă a dezvoltării sistemului tehnic respectiv şi a părţilor sale componente Desigur toate aceste costuri au fost recuperate la timpul său prin vînzarea produselor respective De aceea calculul lor precis şi însumarea n-ar avea un sens economic în sine, în afara faptului că dificultăţile de calcul de acest fel sînt multiple şi imense Aceleaşi dificultăţi de calcul ar apărea însă dacă am încerca să însumăm totalul beneficiilor istorice care s-au obţinut pe baza unui sistem tehnic De pildă, din punct de vedere academic, ar fi interesant să se ştie efectele pozitive totale care s-au obţinut pe baza utilizării maşinii cu aburi care şi-a încheiat, practic vorbind, cariera tehnică şi economică Analiza, măcar conceptuală, a costului istoric al sistemelor tehnice are însă o relevanţă pentru a ilustra ceea ce s-a numit în literatură „avantajul celui rămas în urmă”, adică al celui care preia tehnica modernă de-a gata Costul actual al sistemelor tehnice, al maşinilor şi utilajelor etc negociate pe piaţa mondială, reprezintă, evident, numai o fracţiune din costul istoric, ceea ce este normal, deoarece evoluţia sistemelor tehnice este plătită în fiecare moment prin realizarea efectelor pozitive în momentele imediat următoare inovaţiei Pentru cel rămas în urmă insă se pune cel puţin conceptual problema costului refacerii întregii istorii a sistemelor tehnice de care are nevoie pentru a lansa şi susţine un proces modern de creştere economică Ţările rămase în urmă pot achiziţiona astăzi sisteme tehnice la preţul actual, adică un preţ care nu este, după cum am văzut, decît o fracţiune a costului istoric Avantajul este ademenitor, dar este el oare atît de mare pe cît apare din comparaţia dintre preţul actual şi costul istoric ? Desigur că nu, pentru că, dacă ar fi aşa, ţările în curs de dezvoltare ar putea să lichideze intr-un termen foarte scurt decalajele economice faţă de ţările dezvoltate Economiile dezvoltate, odată cu întregul proces de dezvoltare a tehnicii, cu toate succesele, dar şi eşecurile lor tehnice, cu toate jertfele pe care le-a cerut procesul de selecţie a sistemelor tehnice au acumulat o experienţă istorică Procesul de comitere şi corectare a erorilor a învăţat aceste societăţi nu numai modul de generare a sistemelor tehnice noi dar şi procedeele de inovare, de absorbire de către economie a acestor sisteme tehnice, procedeele de promovare a noului tehnic, de asumare şi de acoperire a riscului, de promovare a vînzării, de realizare a legăturilor economice cu sistemele tehnice comune, într-un cuvînt un vast proces social de învăţare a promovării sistemelor tehnice noi, dar şi de renunţare, la momentul potrivit, la cele învechite Aceasta înseamnă formarea unui număr însemnat de cadre de conducere şi de execuţie, a unui număr mare de muncitori de înaltă calificare etc De aceea, în mod paradoxal, ţările dezvoltate sînt capabile să absoarbă ideile tehnice apărute în ţările în curs de dezvoltare cu o mare repeziciune Evident, economiile dezvoltate emit cu toate piedicile care se pun acestui proces, în mod voluntar sau involuntar, o mare cantitate de informaţie tehnologică care poate fi achiziţionată sub forma de cărţi şi de reviste Faptul că ţările în curs de dezvoltare nu pot fi pe scară mare beneficiarele transferului geografic de tehnologie necesită o explicaţie Tocmai transferul geografic al tehnologiei poate servi drept ilustrare elocventă a faptului că progresul tehnic, strîns legat de economie, este totuşi un domeniu autonom, de o logică proprie de evoluţie în lumea contemporană există fenomenul paradoxal al ţărilor subdezvoltate foarte bogate, cum sînt unele ţări cu mari zăcăminte de petrol Marile resurse financiare de care dispun aceste ţări nu sînt suficiente pentru a achiziţiona masiv tehnologie modernă, cu toate că tehnologia nu este dintre bunurile care nu se negociază, cum este adevărul ştiinţific sau valorile morale Tehnologia este astăzi, şi este de mai multă vreme, o marfă care se vinde, desigur cu unele particularităţi, la fel ca orice altă marfă Oricine poate achiziţiona pe piaţa mondială un proces tehnologic modern (desigur nu întotdeauna cel mai modern şi în nici un caz unul al cărui proces de cercetare nu este terminat) de la un vînzător sau de la altul Competiţia tehnologică mondială este de aşa natură încît un monopol strict tehnologic pe domenii largi ale sistemului tehnologic al societăţii este cu neputinţă Unul din motivele principale constă pur şi simplu în faptul că excesul în păstrarea secretului blochează progresul chiar al posesorului unui sistem tehnic nou Dificultatea cea mai mare constă în aceea că ţările în curs de dezvoltare sînt lipsite de o suficientă capacitate de recepţie a ideilor noi, adică ele nu dispun de resursele fizice şi umane care alcătuiesc ceea ce am putea numi aparatul economic de recepţie a informaţiei ştiinţifice şi tehnice noi Aceasta înseamnă existenţa unui anumit nivel de dezvoltare culturală adaptată exigenţelor tehnicii moderne, un anumit nivel de dezvoltare a instrucţiunii publice şi o anumită structură a acesteia Această orientare spre tehnică trebuie subliniată în mod special, întrucît ne putem imagina societăţi cu mare înflorire artistică, cu o rafinată gîndire filozofică dar contemplativă, toate acestea putînd fi, în anumite cazuri, mai degrabă piedici decît factori favo- rizanţi pentru recepţionarea tehnicii moderne Desigur aparatul de recepţie presupune existenţa unor instituţii de cercetare fundamentală şi tehnologică proprie, întrucît chiar şi descifrarea informaţiei tehnologice presupune o capacitate de citire care necesită o calificare mult mai înaltă decît cea pe care o pot oferi instituţiile de învăţămînt superior tehnic Evident, capacitatea de recepţie presupune existenţa unui aparat de producţie propriu, în special a unei baze industriale şi existenţa unor fonduri de investiţii necesare pentru dezvoltarea producţiei pe baza ideilor recepţionate Am creionat acest aparat de recepţie în mod sumar, ceea ce ni se pare suficient pentru ilustrarea unor idei, întrucît construirea unui aparat de recepţie al unei ţări concrete nu se poate face decît printr-o muncă amplă în fiecare caz în parte Ceea ce sperăm că rezultă din consideraţiile noastre este în primul rînd că, pentru a declanşa un proces de progres tehnic modern, orice ţară trebuie să realizeze în prealabil şi concomitent acest aparat de recepţie în al doilea rînd, urmează că o sprijinire eficientă a ţărilor în curs de dezvoltare trebuie să aibă în vedere crearea aparatului de recepţie şi nu oferirea de soluţii tehnice moderne proiectate în vid O ţară pur agrară nu poate începe să fabrice calculatoare electronice pe baza unui proiect, oricît de amănunţit ar fi el Necesitatea construirii unui aparat de recepţie a informaţiei tehnologice este principalul handicap al ţărilor în curs de dezvoltare din punctul de vedere al promovării progresului tehnic şi implicit din punctul de vedere al creşterii economice moderne Acest handicap reduce sau anulează avantajul rezultat din diferenţa dintre costul istoric şi preţul actual al sistemelor tehnice moderne, ceea ce explică şi faptul că decalajele economice şi mai ales cele tehnologice cresc în schimb ţările mai puţin dezvoltate, care ar putea să creeze inovaţiile economice, sociale, tehnice şi culturale pentru asimilarea sistemelor tehnice achiziţionabile prin- tr-un efort propriu adecvat, pot realiza avantajul potenţial al celui rămas în urmă Roata ca sistem tehnic dominant milenar Un exemplu, poate cei mai elocvent, de sistem tehnic apărut în vremuri străvechi din punctul de vedere al tehnicii contemporane noi care s-a transmis din generaţie în generaţie, timp de milenii, perfecţionîndu-se continuu, întruchipîndu-se în materiale mereu noi, intrînd în combinaţii variate, supunîndu-şi chiar unele principii şi procese, transformînd alte sisteme tehnice, extinzîndu-şi continuu aplicabilitatea, urmărind eficienţa unei game din ce în ce mai diverse de operaţii tehnologice îl constituie roata şi mişcarea circulară De aceea merită, credem, să ne oprim atenţia asupra rolului pe care ea l-a jucat în istoria tehnicii şi asupra ascensiunii ei pînă la rangul de sistem tehnic dominant, devenit omniprezent în tehnica modernă Se observă cu uşurinţă că roata, una din invenţiile cele mai vechi, constituie şi astăzi un element fundamental în morfologia maşinilor mecanice, iar mişcarea de rotaţie in „filozofia” mecanică, şi dat fiind că multe tehnologii de altă natură, de exemplu chiar şi unele chimice, au ca suport sisteme mecanice, şi dincolo de domeniul mecanic Roata şi mişcarea de rotaţie au cunoscut în istoria lor multimilenară numeroase perfecţionări şi dezvoltări, în 11 Un specialist apreciază că roata olarului şi vehiculul pe roţi au o vechime de aproximativ 6000 de ani; ce e drept, în comparaţie cu perioada de circa 500 000 ani de cînd omul produce unelte, roata şi mişcarea circulară stnt recente (Vezi V Gordon Childe, ftotary Motion, în A History of Technology, Editori Ch Singer, E J Holmyard, R R Hal), Clavendon Press, Oxford, 1958, voi I, p 987 ) special prin combinarea cu mişcarea rectilinie (de exemplu prin şuruburi, elici, mecanismul bielă-manivelă) sau, recent, cu organe de o formă şi mişcare mult mai complicate cum este trohoidul din motorul Wankel Pentru transmiterea energiei de mişcare, roata a fost modificată (de exemplu prin inventarea şi dezvoltarea roţilor dinţate, care au o îndelungată istorie de perfecţionare în cadrul evoluţiei ceasornicelor) Observaţia lui Sombart, potrivit căreia capitalismul (de fapt revoluţia industrială) a transformat majoritatea proceselor tehnologice în procese rotative, cuprinde o mare doză de adevăr Se poate cita şi cazul unor principii tehnologice mai generale, cum ar fi deformarea prin distrugere şi deformarea plastică (de exemplu piatra cioplită şi olăritul) care sînt vechi de cînd există tehnologia umană în cazul olăritului este interesant de observat combinarea străveche dintre două principii fundamentale : deformarea plastică şi rotaţia Privit într-o asemenea perspectivă, progresul tehnic ni se pare într-adevăr continuu ! Dar dintre toate formele posibile de mişcare, cea rotativă s-a selecţionat pentru a satisface o mare varietate de nevoi tehnologice din mai multe motive, principalele fiind, la o primă examinare, posibilitatea permanenţei şi posibilitatea staţionarităţii, posibilităţi mari de reducere a pierderilor de energie Aceste pierderi pot fi reduse pentru că forţa inerţială în sens invers mişcării rotative se produce numai la pornirea şi la oprirea ei, în timp ce, de exemplu, la mişcarea du-te-vino (foarte răspîndită în lumea biologică, de exemplu, la mersul animalelor sau la zborul păsărilor) ea se produce la fiecare tact al mişcării ritmice Astfel, roata s-a impus ca o permanenţă în tehnica umană Ea a fost acţionată mult timp cu surse naturale de energie mai întîi umane şi animale, apoi de energia vîn- tuliii şi a apei Dar pentru a ajunge să-şi arate imensele posibilităţii, roata a trebuit să aştepte crearea primei surse artificiale de energie — maşina cu abur, care dealtfel n-a fost posibilă decît datorită cunoaşterii mişcării rotative şi care a dat un impuls fără precedent răspîndirii acesteia din urmă Oricare proces tehnologic care oferea posibilitatea de a se transforma în mişcare de rotaţie a ajuns să fie acţionat cu sisteme de roţi de diferite conformaţii, confecţionate din diferite materiale, dar în special din aliaje ale fierului Fierul şi mai ales oţelul au dat mişcării de rotaţie o eficienţă energetică fără precedent, datorită omogenităţii lor, preciziei cu care pot fi prelucrate, rezistenţei la diferite solicitări, posibilităţilor noi de reducere a pierderilor prin frecare, cu ajutorul lubrifianţilor şi mai cu seamă datorită suspendării mişcării de rotaţie pe mişcarea de rotaţie cu ajutorul diferitelor tipuri de lagăre, în zilele noastre, lupta pentru reducerea frecării în mişcarea de rotaţie a ajuns pînă acolo încît corpurile rotative pot fi suspendate într-un cîmp magnetic în aşa fel că nu se mai produce nici un contact între ax şi vreun alt corp solid sau lichid, axul fiind suspendat pur şi simplu în aer Roata cu infinitele ei variante este, poate, exemplul cel mai vechi şi cel mai tipic de element tehnic pe care inventatorul sau proiectantul din sistemul industrial modern îl găseşte de-a gata, primindu-1 ca pe un dar al naturii Ei i se adaugă nenumărate elemente mecanice care s-au adăugat cu timpul : axe, bare, şuruburi, şaibe, lagăre, arcuri Mai (mult decît atît : ansambluri de asemenea „organe” sînt oferite în stare finită : cutii de viteze, ambreiaje, cilindre cu piston etc Mişcarea circulară prezintă, pentru o tehnică eficientă din punct de vedere economic, avantajul că poate fi teoretic infinită, fără a se deplasa din loc Mişcarea circulară 11 „în jurul mişcării circulare se grupează tot ceea ce spiritul inventiv al popoarelor noastre a descoperit mai înalt în tehnică" (A I eroi-Gourhan, Evoluiions et technigucn, Paris, 1943, voi I, p 98 ) poate fi mişcare staţionară Alimentată de o sursă de energie artificială, pusă la adăpost de intemperii sub un acoperămînt oarecare, ea poate continua atîta timp cît este alimentată cu energie şi cît timp rezistă corpurile fizice care o execută încorporată în maşini, mişcarea circulară face posibilă desfăşurarea proceselor de producţie indiferent de condiţiile meteorologice în prezenţa luminii artificiale, ea nu depinde de alternanţa zi-noapte Desigur că şi alte procese tehnologice posedă unele din aceste însuşiri Continue pot fi unele procese chimice sau fizico-chimice, cum este topirea metalului sau reacţiile chimice de altă natură Dar mişcarea circulară asigură continuitatea proceselor mecanice, esenţiale pentru a încărca substanţa cu informaţie Iată de ce multe ramuri ale industriei se bazează pe utilizarea maşinilor în care procesul tehnologic a fost transformat în mişcare circulară fie a uneltei, fie a obiectului prelucrat în felul acesta, împreună cu procesele fizico- chimice care se desfăşoară în recipienţi prin care curge obiectul prelucrat, industria a devenit în mare măsură independentă faţă de mediul înconjurător La aceasta se adaugă faptul că, datorită caracterului ei staţionar, mişcarea circulară permite concentrarea unei energii mecanice foarte mari pe un spaţiu restrîns Aceasta face ca angrenajelor rotative să li se imprime viteze imense în raport cu vitezele obţinute de sistemele biologice Fiind uniformă, echilibrată, staţionară în raport cu un sistem de referinţă, mişcarea rotativă este forma de mişcare mecanică cea mai uşor de dirijat Mai mult decît atît, marea ei dirijabilitate poate servi la comanda unor mişcări necirculare, atît timp cît această comandă se exercită prin mijloace mecanice Staţionarea împreună cu dirijabilitatea au permis mişcării rotative să devină mijlocul principal de transformare a altor forme de energie în energie mecanică Energia calorică sau cea termică nu poate fi transformată în energie mecanică decît prin intermediul unor maşini rotative Maşinile cu reacţie rectilinie (de exemplu rachetele) efectuează această transformare numai la mijloacele de transport, unde deplasarea, nonstaţionaritatea sînt condiţii pentru parcurgerea unor distanţe de către vehicule Industria însă nu poate face uz decît de maşini staţionare, iar acestea, la un nivel dat al tehnologiei, nu pot fi decît rotative sau dirijate rotativ Astfel, ori de cîte ori pronunţăm cuvinte cum sînt maşină, maşinism, industrie, ne gîndim imediat la sisteme de mişcări circulare realizate prin diferite tipuri de angrenaje, care realizează o comandă relativ fină a acestui tip de mişcare Fiind teoretic infinită şi avînd loc în jurul unui punct fix, mişcarea de rotaţie economiseşte spaţiu în sensul că o mişcare continuă şi de durată se poate desfăşura fără întrerupere timp îndelungat, într-un spaţiu redus şi precis delimitat Acest spaţiu poate fi mai mare sau mai mic (să ne gîndim la moara de vînt şi la ceasul de mînă), dar el, în toate cazurile, este raportat la posibilităţile de comandă ale omului Esenţială însă este continuitatea, căci ea realizează ceea ce pentru eficienţa economică este esenţial şi anume economia de timp Putînd fi amplasată într-un spaţiu precis delimitat şi, ca atare, relativ izolată de mediu şi de efectele lui perturbatoare, mişcarea de rotaţie poate avea loc tot timpul, zi şi noapte, indiferent de anotimp Transformarea proceselor tehnologice rectilinii, sau discrete, sau şi rectilinii şi discrete, în procese rotative, asigură această continuitate, această condensare a timpului în care are loc producţia Unele produse devin nişte benzi care se mişcă continuu între nişte cilindri şi pot fi ambalate sub formă de suluri, ceea ce iarăşi constituie o importantă economie de spaţiu Laminarea (într-un sens mai larg) este, din acest motiv, unul din procedeele tehnologice cele mai răspîndite, nu numai în metalurgie, dar şi în prelucrarea tuturor materialelor care, în anumite condiţii realizate temporar (de exemplu de temperatură), pot fi adesea într-o stare de mare plasticitate, ca după aceea să revină la o stare de rigiditate dorită Laminarea se utilizează în prelucrarea metalelor feroase şi neferoase, în prelucrarea maselor plastice, a hîrtiei etc Trecerea obiectului producţiei printre doi sau mai mulţi cilindri se utilizează şi pentru aplicarea pe obiecte, aduse la o formă de bandă, a altor materiale pentru a le imprima în special informaţie fie în sensul neutru, fie estetic Scrierea textelor, proces discretizat prin invenţia lui Guten- berg, redevine continuă în maşinile de imprimat rotative, cu ajutorul cărora se imprimă pe o bandă de hîrtie cărţile, ziarele şi revistele Procedeul se utilizează însă şi pentru imprimarea unor semne cu valoare estetică pe cele mai variate materiale Transformarea unui proces de ţesere într-un proces de aceeaşi simplitate şi productivitate cu procesul de laminare este o aspiraţie permanentă a tehnicii Problema care trebuie rezolvată aici este realizarea unui produs în care structura materialului să asigure funcţiile complexe pe care trebuie să le posede în special textilele vestimentare Progresul mişcării de rotaţie a avut şi are un rol extrem de important pentru reducerea timpului de muncă pe unitate de produs Economisirea timpului de producţie se datoreşte şi faptului că, pe lîngă proprietăţile enumerate mai sus, mişcarea de rotaţie poate fi comandată cu o mare precizie Precizia mişcării rotative simple (executate de o singură roată) permite combinarea roţilor în angrenaje complexe care măresc şi mai mult posibilităţile de reglare a mişcării de rotaţie Este o preistorie fără de care revoluţia industrială nu poate fi imaginată Dar avantajele economice ale mişcării de rotaţie sînt imens amplificate odată cu inventarea motorului electric, rezultat al combinării electromagnetismului cu mişcarea circulară în maşina de abur se obţine mai întîi o mişcare rectilinie, iar transformarea ei se obţine printr-un sistem relativ complicat de comenzi mecanice, care comportă pierderi de energie datorate necesităţii de a învinge momentele mari de inerţie la fiecare cursă a pistonului Revoluţia pe care o introduce în producţie motorul electric se datoreşte, în primul rînd, faptului că mişcarea rotativă se obţine aici din punct de vedere mecanic în mod direct, mişcările oscilatorii care o produc avînd loc în domeniul electromagnetic, care, practic vorbind, nu dezvoltă forţă de inerţie Motorul electric reprezintă o simplificare revoluţionară a procesului de generare a mişcării mecanice rotative Se renunţă la sistemul piston-cilindru-bielă-manivelă şi complicatele dispozitive de comandă a acestora Dispar problemele pe care le ridică frecarea la toate aceste organe şi scade uzura care afectează mai ales suprafeţele de contact ale acestora La motorul electric există contact mecanic numai la capetele axei rotorului Această imensă simplificare a asigurat pătrunderea motorului electric în toate ungherele industriei şi în afara ei Simplificarea prin reducerea numărului de piese a permis, printre altele, o extindere imensă a varietăţii dimensionale a motoarelor electrice Aceasta a avut drept consecinţă faptul că, dacă înainte o singură maşină cu abur acţiona mai multe maşini de lucru, acum fiecare maşină de lucru este echipată cu propriul ei motor şi nu numai cu unul, ci cu atîtea cîte sînt necesare pentru a asigura o comandă precisă a organelor sale de lucru Aspectul halelor uzinale s-a schimbat radical, creîndu-se condiţii de muncă calitativ noi în ceea ce priveşte climatul dar şi siguranţa şi fiabilitatea Esenţiale din punctul de vedere al eficienţei au fost însă noile posibilităţi de comandă la care putea fi supus noul motor El poate fi pus în mişcare cvasi-instantaneu în comparaţie cu maşina de abur la care încălzirea apei pînă la punctul de fierbere poate să dureze ore în şir Comanda se poate efectua de la o distanţă oricît de mare Turaţia motoarelor poate fi reglată prin varierea parametrilor curentului electric, ceea ce se poate realiza cu dispozitive relativ simple cu acţiune cvasi-instantanee Energia electrică poate fi cu uşurinţă reglată ca atare în afara motorului Reglarea ei se realizează cu dispozitive extrem de simple cum sînt întrerupătoarele şi cu dispozitive care se complică pe măsură ce înaintăm în direcţia fineţei şi a complexităţii comenzii Motorul electric reprezintă un mare pas înainte în sensul creării condiţiilor pentru automatizarea deplină a proceselor tehnologice, care în zilele noastre tinde să se realizeze cu ajutorul unor dispozitive bazate pe principii diferite, dintre care cele mai promiţătoare par a fi cele electronice Varietatea dimensională pe care o permite motorul electric este una din cauzele majore ale succesului său rapid Maşina cu aburi nu poate fi miniaturizată, iar creşterea puterii sale dincolo de anumite limite creează mari probleme ecologice şi de altă natură Varietatea dimensională a motorului electric a permis, în afară de ameliorarea eficienţei mecanizării, pătrunderea mecanizării în domenii noi în ziua de astăzi, cînd se insistă atît de mult asupra problemelor ecologice, se uită faptul evident că electrificarea industriei a constituit o revoluţie din punctul de vedere al protecţiei mediului înconjurător, o dovadă că tehnica conţine în sine resurse de remediere a propriilor sale efecte negative Motorul electric nu emite practic substanţe poluante, astfel încît unele motoare miniaturizate pot fi implantate pînă şi în interiorul organismului uman Este adevărat că procesele catabolice nu se elimină, ci se mută la centrale (nu la toate !), dar acest fapt îngăduie să se concentreze şi să se amplasese în mod convenabil centralele cu procese poluante, astfel încît ele devin controlabile La aceasta se mai adaugă faptul că unele tipuri de centrale electrice (cele hidraulice, maremotrice şi eoliene) nu emit deloc substanţe poluante ! Electrificarea producţiei a ridicat cu o treaptă calitativă eficienţa mişcării rotative în procesele tehnologice, iar comanda electronică a acesteia reprezintă un adaos calitativ de aceeaşi importanţă Prin automatizarea proceselor tehnologice rotative generate electric, condensarea timpului tehnologic şi creşterea vitezei proceselor ating culmi nebănuite nu cu multe decenii în urmă Desigur, eficienţa tehnică şi economică a proceselor a crescut imens, dar în acelaşi timp condiţiile de lucru din uzine se ameliorează radical sub toate aspectele Productivitatea muncii creşte, ceea ce are drept urmare, după cum se ştie, o schimbare treptată, dar pînă la urmă profundă, a structurii forţei de muncă pe ramuri şi pe genuri de activitate Economiştii şi istoricii, care în trecut au sesizat importanţa mişcării de rotaţie în tehnologia modernă, au dat dovadă de o mare perspicacitate Istoria mişcării de rotaţie este nu numai un proces de continuă economisire a muncii vii, dar, mai ales, odată cu difuzarea şi evoluţia istorică a maşinilor bazate pe mişcarea de rotaţie, o continuă economisire de muncă materializată, de materiale, organe, piese etc Desigur, am simplifica lucrurile dacă n-am avea în permanenţă în vedere faptul că aceste perfecţionări au avut ca urmare şi au fost condiţionate de perfecţionări în multe domenii de activitate Electrificarea industriei a ridicat, de exemplu, cuprul la rangul de materie primă esenţială a industriei moderne, după cum automatizarea electronică a ridicat la rangul de materii prime industriale o serie de materiale semiconductoare Progresul rotaţiei este organic legat de un număr mare de elemente ale sistemului tehnologic al societăţii Preocuparea noastră stăruitoare pentru mişcarea rotativă ar putea să pară stranie fie prin banalitatea constatării ei, fie prin caracterul primar al analizei din punct de vedere tehnic sau fizic Dar reamintim cititorului că scopul nostru nu a fost de a analiza mişcarea circulară în sine, ci de a ilustra, pe baza unui exemplu săritor în ochi, ideea că eficienţa fizică a progresului tehnic trebuie căutată în caracterul genetic al sistemului tehnologic al societăţii, că acest sistem tinde să conserve în interiorul său timp cît mai îndelungat achiziţiile epocilor anterioare modificîn- du-le, adaptîndu-le, perfecţionîndu-le, transferîndu-le din- tr-un punct în altul al său, renunţînd numai în ultimă instanţă la ceea ce s-a obţinut printr-un efort complex de generare şi selecţie Mişcarea circulară, purtătoarea ei materială, roata, apărută, probabil, încă în neolitic, continuă să fie organul de bază al majorităţii maşinilor, iar în altele ea îndeplineşte funcţii auxiliare într-adevăr, admiraţia pe care o nutreau grecii antici faţă de cerc ca fiind figura geometrică cea mai desăvîrşită, ar trebui să ne anime şi pe noi, cei care petrecem o parte din viaţa noastră pe patru roţi1’ Există semne că mişcarea circulară ar putea fi înlocuită în mare măsură prin operaţii tehnologice realizate altfel Am amintit deja metodele nerotative de distrugere controlată a materialelor Motoarele cu reacţie au prins rădăcini puternice la mijloacele de transport aeriene şi cosmice Dar înlocuirea în masă a mişcării de rotaţie în tehnică pare a fi de domeniul viitorului îndepărtat Mişcarea circulară şi purtătorul ei material, roata, rămîn elemente care reprezintă şi simbolizează componenta continuă a progresului tehnic, o componentă cu o pondere imensă Roata nu numai că a supravieţuit multor revoluţii tehnice, dar a constituit şi suportul lor Un exemplu de constanţă prin adaptare, de statornicie prin schimbarea în detaliu şi de permanenţă a principiului în contextul schiţării caracterului genetic al tehnicii nu putem trece cu vederea caracterul genetic al ştiinţei aplicate în tehnică Probabil că cele mai vechi ştiinţe sînt aritmetica şi geometria Acestea revin în mod gratuit inginerilor încă din vremea Egiptului antic sau poate din vremuri şi mai vechi Orice inginer contemporan îşi dă seama cît de mult datorează tehnica contemporană geometriei euclidiene şi celor patru operaţii aritmetice Imens de mult contribuie la facilitarea raţionamentului ingineresc calculul diferenţial şi integral, rezultat al evoluţiei ştiinţifice din secolul al XVII-lea întreaga analiză a mişcării mecanice, dar şi a celorlalte forme de mişcare depinde de noţiunea de derivată şi de cea de integrală elaborate de Leibniz şiNewton Multe discipline ale fizicii au primit un puternic impuls prin apariţia şi dezvoltarea calculului infinitezimal Rezistenţa materialelor, o disciplină ştiinţifică inginerească prin excelenţă, se dezvoltă pe baza aparatului conceptual oferit de calculul infinitezimal Opera marilor corifei ai matematicii, cum sînt Euler, Bernoulli, Gauss şi o întreagă listă din în primul dreapta O altă particularitate a cercului constă în aceea că el se mişcă în două direcţii contrarii; fiindcă el se mişcă simultan înainte şi înapoi Aceeaşi este natura razei care descrie un cerc Fiindcă extremitatea ei revine în poziţia din care porneşte De aceea, aşa cum s-a mai observat, nu este de mirare că cercul este originea tuturor minunilor” (Pseudo-Aristotele, Probleme mecanice, citat după Friedrich Klemm, A History of Western Technoloyy, Allen and Unwin, Londra, 1959, p 26 ) istoria matematicii oferă imens tehnicii contemporane, la care se adaugă discipline matematice mai noi întemeiate în secolul al XlX-lea şi dezvoltate intens în secolul al XX-lea La aceasta se adaugă fizica, chimia şi celelalte discipline ştiinţifice ale căror rezultate intră în bagajul informaţional al inginerului într-un mod şi mai direct Toate aceste cunoştinţe sînt cvasi-gratuite, în comparaţie cu elementele materiale ale producţiei, al căror cost este calculat pînă în cele mai mici amănunte întreaga operă a lui Euler, probabil unică în istoria omenirii, cu zecile de formule purtînd numele marelui matematician, intră în posesia milioanelor de ingineri şi tehnicieni din lumea întreagă timp de multe generaţii Aceste formule revin gratuit, dar ele, la rîndul lor, contribuie la rezolvarea cu un cost foarte mic de către cei care le cunosc a unor probleme- cheie ale tehnicii Avînd în vedere faptul că producerea ştiinţei nu costă decît atît cît consumă creatorii ei1’ în timpul unei vieţi, o mare parte din ştiinţă revine în mod gratuit producţiei Incomparabil mai mult decît crearea unor informaţii ştiinţifice costă de multe ori transmiterea lor Se ştie, de pildă, că adeseori dreptul de autor nu reprezintă decît o fracţiune neînsemnată din ceea ce costă editarea şi difuzarea unei cărţi ştiinţifice Costul învăţămîntului, care este un canal de transmitere în timp a informaţiei ştiinţifice, este mult mai mare decît costul generării ei pentru prima oară La care se mai adaugă faptul că profesionalizarea cercetării ştiinţifice este un fenomen social de dată recentă şi că pînă de curînd cercetătorii au trebuit să-şi finanţeze prin alte activităţi munca de cercetare Şi astăzi încă o mare parte din oamenii de ştiinţă îşi cîştigă existenţa prin alte activităţi Desigur, contribuţia ştiinţei la progresul tehnic şi, în felul acesta, imediat la creşterea economică merită un studiu special aprofundat în această lucrare n-am vrut decît să arătăm de ce progresul tehnic este eficient, de ce efectele sale sînt mult mai mari decît costurile Creşterea vitezei de desfăşurare a proceselor ca bază tehnologică a economisirii muncii sociale Progresul tehnic şi productivitatea Spiritul abstract este mereu ispitit de dorinţa de a reduce infinitul la finit, varietatea la simplitate, unicul la general şi multitudinea la unicitate De aceea, el operează cu instrumente adeseori înşelătoare, cum sînt tendinţa caracteristică, legea, numărul, relaţia, funcţia, cauza A da varietăţii un număr unic este o performanţă care ne îngăduie să operăm cu concepte care acoperă lucruri foarte diferite, dar apropiate prin ceea ce numim trăsături caracteristice Pentru a înţelege mişcarea istorică a unui sistem atît de mare cum este sistemul tehnologic al societăţii şi, mai ales, pentru a înţelege modul în care el acţionează în sensul majorării continue a eficienţei cu care societatea operează asupra mediului pentru a atrage în circuitele sale interne de producţie substanţa, energia şi informaţia existente în mediul său, cercetătorul trebuie să opereze o asemenea reducere, chiar dacă ea va fi drastică şi va estompa detaliile specifice Care este oare caracteristica mai generală a progresului tehnic, a mişcării permanente a mulţimii de obiecte cu care operează omul în raporturile sale cu natura î Evident că ne preocupă, în primul rînd, acea trăsătură a mişcării în timp a tehnicii care are relevanţa cea mai mare pentru explicarea fenomenelor economice şi, în primul rînd, pentru creşterea economică Dacă pornim de la ideea exprimată de Marx, potrivit căreia orice economie se reduce în cele din urmă la economia de timp, atunci ajungem fără prea mari ocolişuri la constatarea că, în primul rînd, din varietatea de mişcări istorice ale tehnicii trebuie să reţinem, drept esenţială pentru consideraţiile noastre, creşterea vitezei proceselor tehnologice Deşi în literatura economică s-a acordat şi se acordă, sub diferite forme, o mare atenţie utilităţii produselor şi serviciilor, arareori se analizează legătura dintre utilitate şi timp Dat fiind că viaţa omului este limitată în timp, pentru individ şi pentru o întreagă generaţie a unei societăţi are valoare de întrebuinţare numai ceea ce există în timpul vieţii lui şi al generaţiei sale Produsele anterioare îi pot servi într-o măsură mai mare sau mai mică, într-un mod mai mult sau mai puţin direct, cele ulterioare vieţii sale ii sînt utile numai în măsura în care individul şi societatea au spiritul de prevedere necesar pentru asigurarea condiţiilor de viaţă ale generaţiilor următoare Societatea este datoare să asigure condiţiile progresului său pe termen lung Dar utilitatea cea mai sensibilă o au bunurile produse şi consumate în timpul vieţii Nu este deloc indiferentă nici vîrsta la care individul obţine un produs sau altul La aceasta se mai adaugă şi faptul că consumul este determinat de anumite ritmuri biologice şi naturale, date de condiţiile naturale, alternanţa anotimpurilor, a zilelor şi nopţilor, a zilelor de lucru şi de odihnă, a perioadelor de lucru şi de concediu etc Din această cauză, utilitatea fiecărui produs, ca şi a ansamblului de mărfuri şi servicii produse depinde de timpul care se cheltuieşte pentru producerea lor şi de momentul în care ele sînt gata pentru consum în general, cu cît mai repede avem la dispoziţie un bun stocabil, cu atît mai bine De aceea, celelalte condiţii fiind constante, viteza de producţie are o importanţă capitală Analizînd istoria tehnicii, observăm că creşterea vitezei proceselor tehnologice este un proces omniprezent şi continuu Marea majoritate a inventatorilor urmărind economisirea timpului au fost şi sînt obsedaţi de ambiţia de a mări viteza cu care omul acţionează cu ajutorul mijloacelor de producţie asupra obiectelor muncii Creşterea vitezei înseamnă doar mărirea numărului de operaţii sau a dimensiunii unei singure operaţii pe unitatea de timp Aceasta înseamnă, în cele din urmă, creşterea numărului de produse pe unitatea de timp de funcţionare a sistemelor tehnice, deci, la modul mai general, creşterea cantităţii de valori de întrebuinţare pe unitatea de timp Această consideraţie mai generală se impune, întrucît caracterul de viteză este pus în legătură imediată cu deplasarea vehiculelor21 Reducerea timpului de parcurs între două puncte din spaţiu nu este, fără îndoială, un produs material, dar are o utilitate care ea însăşi este în continuă creştere datorită creşterii intensităţii conexiunilor substanţiale între procese de producţie specializate care se situează în puncte diferite în spaţiu Legarea noţiunii de viteză de conceptul de utilitate iese şi mai mult în evidenţă dacă ne gîndim la conexiunile substanţiale şi informaţionale a căror importanţă în economia modernă a crescut pînă într-acolo încît toate consideraţiile privind caracterul neproductiv al operaţiilor informaţionale nu ni se par posibile decît într-o lume imaginară care, de fapt, nici nu a existat vreodată, însăşi adaptabilitatea sistemelor tehnice unele la altele depinde de viteza cu care ele acţionează Din punctul de vedere al evoluţiei tehnologiei ca atare, ni se pare importantă constatarea că spre creşterea vitezei converg nenumărate ameliorări tehnice mai generale sau mai de detaliu, care implică un mare efort de imaginaţie tehnică Geniul tehnic, mereu confruntat cu restricţii foarte variate, nu sporeşte vitezele în mod direct, ci de cele mai multe ori prin ocolişuri întortocheate O primă condiţie pentru a realiza o anumită viteză de funcţionare a unei maşini este existenţa unei surse suficient de bogate de energie, dar de o energie de un anumit grad de concentrare în timp şi în spaţiu Cantitatea de energie solară este suficientă, dar ea nu poate fi concentrată în aşa măsură încît să acţioneze motoare de mare putere Odată ce s-a găsit principiul de realizare a unei anumite intensităţi a energiei, se ridică o mulţime de probleme de detaliu, fără de care principiul nu poate funcţiona Este nevoie, în primul rînd, de materialul capabil să reziste la solicitările create de o anumită intensitate a energiei De aceea, generalizarea maşinii cu abur a mers mînă în mînă cu înlocuirea lemnului ca material structural cu fierul şi, mai ales, cu aliajul de fier cu cele mai înalte proprietăţi de rezistenţă — oţelul Atunci cînd, în afară de intensitatea energiei şi rezistenţa materialelor din care sînt confecţionate motoarele şi vehiculele, s-a mai pus şi restricţia greutăţii, oţelul a trebuit să fie abandonat în favoarea aluminiului şi a aliajelor sale, iar la o treaptă şi mai înaltă de mărire a vitezei unor sisteme tehnice cu greutate specifică limitată, în favoarea titanului şi a aliajelor sale precum şi a altor materiale Din multe puncte de vedere creşterea vitezei de funcţionare impune creşterea preciziei tuturor organelor din care este alcătuită o maşină La primele maşini cu aburi prin spaţiul dintre piston şi cilindru putea să treacă o monedă, în timp ce la sistemele tehnice moderne toleranţele se măsoară adeseori în microni sau chiar în fracţiuni de microni Realizarea unor atari precizii, în condiţiile producţiei de serie, este urmarea unei întregi succesiuni de perfecţionări şi mai mari şi mai mici în domeniul prelucrării materialelor, adică al maşinilor-unelte, al sculelor, al comenzilor Realizarea unor asemenea performanţe de precizie presupune nu numai un anumit grad de perfecţionare a maşinilor prelucrătoare, dar şi a materialului prelucrat1’ în decursul istoriei tehnicii, viteza proceselor, odată cunoscute, a crescut continuu Această continuitate este însă fragmentată de epuizarea posibilităţilor pe care le oferă fiecare invenţie parţială, căci mărirea performanţelor unui sistem tehnic este supusă principiului efectului des- crescînd Mărirea în continuare a vitezei sistemelor tehnice după epuizarea unui principiu presupune aplicarea unui principiu nou, care urmează un nou ciclu de creştere, sporindu-i-se eficienţa prin perfecţionări parţiale, prin studierea lui mai aprofundată, prin găsirea unor subsisteme mai eficiente, prin elaborarea în profunzime a tuturor detaliilor în cadrul reluării repetate a ciclurilor bazate pe principii noi, la fiecare ciclu se obţine mai întîi o creştere a efectului urmată apoi de o epuizare treptată a posibilităţilor de perfecţionare în cazul vitezei de deplasare în spaţiu, fenomenul a fost studiat mai amănunţit şi înfăţişat sub forma unei succesiuni de curbe de saturaţie peste care se suprapune o curbă înfăşurătoare, şi ea tinzînd către o limită, cunoscut fiind faptul că există o limită absolută a vitezei O discuţie mai detaliată o merită ameliorările parţiale Din cauza interdependenţei sistemelor tehnice, o invenţie nouă se naşte într-o formă plăpîndă din cauză că sistemele conexe, cu care ea este în interdependenţă, se află de obicei la un nivel de dezvoltare inferior şi nu fac faţă noilor exigenţe pe care le ridică principiul tehnic nou De obicei nu există materiale avînd proprietăţile superioare necesare, sau nu există maşini cu suficientă productivitate care să realizeze configuraţia sau precizia cerute Mai dificil poate fi cazul cînd un principiu nou depinde în mod hotărîtor de existenţa unui alt principiu nou, care abia urmează să fie inventat în acest caz, succesul invenţiei trebuie să aştepte pînă la apariţia acestui al doilea principiu, ceea ce poate dura uneori multă vreme Creşterea vitezei presupune ameliorarea altor parametri fundamentali ai sistemelor tehnice în cazul sistemelor mecanice, a căror istorie este mai bine studiată şi este mai accesibilă nespecialistului, una din condiţiile greu realizabile la început a fost precizia de îmbinare a pieselor O asemenea creştere a preciziei, care a evoluat treptat de-a lungul a multe decenii, a fost posibilă prin perfecţionarea continuă a maşinilor-unelte La rîndul său, perfecţionarea maşinilor-unelte a presupus perfecţionarea tuturor subsistemelor acestora Această perfecţionare a avut loc concomitent cu creşterea productivităţii lor, care a constat şi ea, în primul rînd, în creşterea vitezei de aşchiere în condiţiile unor precizii tot mai înalte Aceasta s-a realizat prin creşterea puterii sistemului maşinii-unelte, prin creşterea puterii de acţionare în ceea ce priveşte aceasta din urmă, trecerea de la maşina cu aburi la motorul electric a constituit o modificare radicală a acţionării Dar avantajul trecerii la acţionarea electrică a constat în principal în posibilităţi mult sporite de comandă a maşinii Creşterea vitezei de aşchiere a necesitat materiale de aşchiere din ce în ce mai rezistente De la oţelul rapid s-a trecut la plăcuţe din pulberi metalice sinterizate, apoi la alte materiale, multe din ele aflîndu-se şi în prezent în studiu, căci deja există o varietate de asemenea materiale, dar în unele cazuri costul continuă să fie prohibitiv Creşterea vitezelor este strîns legată de creşterile temperaturilor, presiunilor, ale unor forţe cinematice, ale tensiunii curenţilor electrici, ceea ce, la rîndul său, creează probleme de reglare a căldurii, de găsire a materialelor care să suporte presiunile şi temperaturile crescute Creşterea vitezei mişcărilor mecanice, implicînd creşterea frecărilor, a atras după sine căutări pentru găsirea unor mijloace de reducere a acestora Lubrifierea era cunoscută din vechime, dar în condiţiile creşterii exigenţelor faţă de precizie a fost nevoie de studiul special al procesului de lubrifiere, proces care are o istorie proprie, ce e drept puţin cunoscută şi puţin prezentă chiar şi în mintea inginerilor O altă direcţie în care a evoluat tehnica de reducere a frecărilor a fost inventarea şi dezvoltarea unor dispozitive mecanice speciale, cunoscute sub denumirea de lagăre — de alunecare şi de rostogolire Istoria acestora a cunoscut numeroase perfecţionări şi invenţii, astăzi existînd o mare varietate de asemenea lagăre, în funcţie de scopul pe care urmează să-l îndeplinească, avîndu-se în vedere costul lor Printre ultimele realizări se numără rulmenţii magnetici, una din părţi fiind susţinută sub un cîmp magnetic, astfel că între cele două elemente ale rulmentului nu există nici un contact mecanic, lubrifiantul fiind aerul1’ Răcirea sistemelor mecanice, consecinţă a faptului că o parte a energiei mecanice ce se transformă datorită frecărilor inevitabile în căldură şi datorită altor cauze, una din cele mai importante fiind reglarea temperaturii, este o preocupare constantă Există astăzi o întreagă gamă de sisteme de răcire : cu aer, cu apă şi cu diverse alte lichide, unele rezultate dintr-o dozare savantă a componentelor Dat fiind că sistemul modern de maşini şi deci de sisteme tehnice este format în proporţie covîrşitoare din metale şi mai ales din aliaje ale fierului, una din problemele majore ale tehnicii este lupta împotriva coroziunii care distruge anual milioane de tone de metal Lupta împotriva coroziunii este un capitol special al tehnicii, producţia de materiale anticorozive fiind o subramură specială a industriei chimice, ea însăşi fiind rezultată din numeroase invenţii şi cercetări Creşterea vitezelor a dus la solicitări tot mai mari ale materialelor ceea ce, desigur, presupune cunoaşterea proprietăţilor de rezistenţă ale materialelor de diferite forme Spiritul uman investigator a abordat această problemă înainte ca ea să fi avut o importanţă critică Dar apariţia construcţiilor de maşini ca ramură economică de- sine-stătătoare a dat naştere nevoii de a se promova în mod sistematic, profesional, o ştiinţă specială care să Reducerea frecărilor, preocupare veche, pare să se bucure de o atenţie din ce în ce mai mare ,, la graniţa dintre mecanica solidelor şi mecanica fluidelor s-a conturat, in perioada 1960—1970, tribologia, iniţial definită ca « ştiinţa şi tehnologia interacţiunii suprafeţelor in mişcare relativă şi a aplicaţiilor ce rezultă «; în prezent ca cuprinde integral importantul domeniu al frecării, lubrificaţiei şi al uzurii” Pentru detalii, vezi : Dan Pave- lescu, Revoluţia ştiin/ifică-tehnică şi apariţia şi evoluţia tribologici, în volumul Revoluţia ştiinţifică şi tehnică, Editura Academiei, 1974 poată reduce la un sistem de concepte şi relaţii simple, exprimabile succint, infinita varietate a condiţiilor în care obiectele materiale sînt supuse la diferite solicitări Aceste cunoştinţe au putut fi relativ curînd concretizate sub formă matematică, deoarece matematica care se dezvoltă în contact cu fizica posedă deja în mod potenţial instrumentele cu care cunoştinţele empirice pot fi concentrate sub o formă generală care pune la îndemîna constructorului de maşini criterii sigure de previziune a comportamentului organelor de maşini în condiţii statice şi dinamice date Totodată, această formă a permis crearea unei discipline de învăţămînt care, într-un curs, poate fi asimilată de studenţi, dîndu-le posibilitatea ca, odată in- traţi în practica profesională, să rezolve problemele de concepţie şi de execuţie pe care le ridică conceperea, proiectarea, producerea şi exploatarea unei maşini Odată cu crearea unei cereri în masă de oţel şi după inventarea primului procedeu de producere pe scară industrială a acestuia, a apărut nevoia unei ştiinţe speciale a fabricării aliajelor de fier Metalurgia a devenit şi ea o ştiinţă distinctă de aplicare a cunoştinţelor chimice şi fizice la producerea metalului şi, ceea ce este şi mai important, la perfecţionarea lui Căci ceea ce se putea obţine pe cale empirică pentru ameliorarea caracteristicilor de rezistenţă a obiectelor din metal s-a epuizat destul de repede Dealtfel, fierul fiind cunoscut de multă vreme, acest proces de folosire a resurselor empirice de ameliorare s-a consumat în mare parte încă înainte de revoluţia industrială Totodată, trebuiau ameliorate procedeele de producere a metalului Acestea pot fi şi ele privite sub aspectul măririi vitezei de elaborare a unor metale de calitate dată în această privinţă mărirea volumului furnalelor, durata şarjelor, folosirea unor surse mai eficiente de energie şi de elemente de aliere au jucat un rol important Nici aici creşterea productivităţii în sensul ei simplificat de viteză nu s-a putut obţine în mod direct, urmărindu-se o singură linie a evoluţiei, de pildă în sensul îmbogăţirii continue a cunoştinţelor dintr-un singur domeniu Progresele siderurgiei se datorează şi ele contopirii treptate într-un flux mare a unor cunoştinţe provenite din izvoare diferite şi depărtate care se unesc în cursuri de apă din ce în ce mai mari pînă a ajunge în fluxul mare al progresului procesului metalurgic Imaginea unui bazin orografic ni se pare sugestivă pentru reprezentarea plastică a procesului de acumulare a cunoştinţelor din punctul de vedere al unui singur proces tehnologic Desigur că o asemenea imagine este considerabil simplificată, în primul rînd pentru că nu ţine seama de semnalele pe care procesul le emite în sens invers către izvoare, de cele care apelează la domenii care încă nu au contribuit la evoluţia procesului avut în vedere şi, apoi, de faptul că aceleaşi domenii de cunoştinţe, aceleaşi izvoare adapă mai multe procese tehnologice uneori fundamental diferite în termeni economici, creşterea vitezei de funcţionare a maşinilor economiseşte atît munca vie cit şi capitalul fix sau fondurile fixe, sporind eficienţa amîndurora Această creştere a efectului este mai puţin decît proporţională cu creşterea vitezei în unităţi de măsură fizice, deoarece, pe de o parte, conducerea unor maşini cu viteze mai mari presupune o calificare mai înaltă a operatorului, iar, pe de altă parte, după cum am văzut, creşterea vitezei unei maşini presupune cheltuieli sporite de fabricaţie, deoarece sporul de viteză se obţine printr-un complex de modificări tehnice Aceasta explică în parte fenomenul paradoxal al tendinţei de creştere a nivelului preţurilor maşinilor pe piaţa mondială, în ciuda faptului că şi producerea maşinilor înseşi devine din ce în ce mai eficientă Chiar şi o măsură de creştere a vitezei de lucru a maşinilor, cum este automatizarea sau comanda numerică, aparent îndreptate exclusiv spre reducerea necesarului de muncă vie, măreşte considerabil productivitatea maşinilor, deoarece măreşte şi timpul-maşină, adică timpul în care maşina acţionează în mod direct asupra obiectelor prelucrate Creşterea vitezei, ca tendinţă generală a progresului tehnic, învederează dificultăţile practice pe care le întîm- pină distingerea între tipurile de progres tehnic definite în teoria economică, cum sînt de pildă progresul tehnic economisitor de muncă sau cel economisitor de fonduri, încă odată iese în evidenţă caracterul său complex, rezultat din interacţiunea dintre logica tehnică şi reglajele economice Legătura dintre viteză şi valoarea de întrebuinţare, pe care doar am amintit-o mai sus, este aceea care aruncă puntea dintre tehnică şi economie, complicînd însă totodată întreaga problemă Mărirea vitezei nu este un scop în sine aşa cum apare ea atunci cînd o privim dintr-un punct de vedere pur tehnic, ci ea trebuie să fie utilă societăţii în cadrul restricţiilor date de cheltuielile pe care societatea sau unitatea economică poate să şi le permită pentru obţinerea ei Dar chiar şi din punct de vedere tehnic, orice pas în direcţia măririi vitezei de funcţionare a sistemelor tehnice ridică problema asigurării fiabilităţii lor Căci orice asemenea pas supune elementele sistemului la solicitări sporite, mărind rata defectărilor sau ducînd chiar la autodistrugerea sistemului, ceea ce se întîmplă de cele mai multe ori atunci cînd sistemul tehnic nou se află în perioada lui infantilă De aceea, orice avans în ceea ce priveşte mărirea vitezei trebuie să se sprijine pe măsuri tehnice care să ridice fiabilitatea şi siguranţa de exploatare pînă la nivelul anterior, protejînd sistemul tehnic însuşi ca şi pe oamenii care îl conduc Aceasta generează numeroasele conexiuni în cadrul sistemului tehnologic de care am vorbit mai sus şi asupra cărora va trebui să revenim mereu : materiale mai adecvate, precizie mai mare, control mai rapid etc Revenim la exemplul banal al mijloacelor de transport pentru a sugera o imagine plastică a complexităţii legăturilor pe care le generează creşterea vitezei: în afară de fiabilitatea automobilului ca atare, este nevoie de ameliorarea substanţială a drumurilor, ceea ce înseamnă nu numai crearea unei suprafeţe adecvate, dar şi o ameliorare a traseelor, sisteme de semnalizare, o reţea largă de staţii de benzină, de ateliere de reparaţii Serviciile post-vîn- zare devin astfel parte integrantă a sistemului tehnic şi nu un simplu adaos la maşină şi cu atît mai puţin o favoare făcută cumpărătorului Întrucît în condiţiile economice, fiabilitatea tuturor sistemelor tehnice nu poate fi foarte ridicată şi cu atît mai puţin absolută, service-ul, adică serviciile de reparare şi întreţinere, ajung să facă parte, desigur intr-un mod specific, din sistemul tehnic respectiv Altfel el se autoblochează foarte curînd, devenind inutile atît din punct de vedere tehnic, cit şi economic O unitate industrială care produce maşini fără să producă servicii post-vînzare nu are, bineînţeles, nici o şansă să intre în competiţia internaţională Mărirea vitezei proceselor tehnologice echivalează cu producerea unui număr sau a unei cantităţi mai mari de produse sau servicii pe unitatea de timp Cu alte cuvinte, are loc o creştere a productivităţii fizice a muncii sau/şi a maşinilor Dar aici intervine principala contradicţie dintre tehnică şi economie, care complică condiţiile în care are loc procesul tehnologic Creşterea productivităţii fizice trebuie recunoscută de societate, la fel cum marfa individuală pentru a se realiza şi a realiza munca conţinută în ea trebuie să fie socialmente necesară Cu alte cuvinte, şi creşterii productivităţii fizice, pentru a deveni o creştere economică a productivităţii, trebuie să-i corespundă o creştere a cererii pentru produsul sau serviciul produs cu productivitate mai mare Iată de ce, creşterea vitezei de funcţionare a unui sistem tehnic, ea însăşi, după cum am văzut, un proces complex care implică modificarea unui număr de subsisteme tehnice, constituie începutul unui nou proces, uneori complicat, de adîncire a cunoaşterii nevoii pentru cantitatea sporită de produse obţinute prin viteza de funcţionare mărită Un prim pas pentru recunoaşterea acestui spor de viteză este reducerea costului unitar al produselor fizice obţinute cu viteza sporită Procesul se complică prin caracterul complex al utilităţii produselor Efectul reducerii preţului de cost poate fi o creştere mai mare a cererii de unităţi fizice decît reducerea costului, o creştere invers proporţională sau una inferioară proporţionalităţii inverse, în termeni economici, aceste proporţii între mişcarea costurilor şi mişcările cererilor se exprimă prin noţiunea de elasticitate a cererii faţă de preţ, care poate fi supraunitară, unitară şi subunitară, respectiv corespunzător cu cele trei situaţii enumerate O elasticitate supraunitară constituie un nou stimulent pentru sporuri de viteză, una subunitară atrage atenţia asupra faptului că un nou spor de productivitate fizică ar putea să nu fie însoţit de efectele scontate Diferenţa dintre cost şi preţ ne dă un oarecare spaţiu de ajustare, un „joc” care ne îngăduie o oarecare libertate de opţiune şi de acţiune în procesul complex al promovării creşterii vitezei de funcţionare a sistemelor tehnice Trebuie să avem în vedere faptul că invenţiile şi aplicarea acelora care măresc vitezele de funcţionare a sistemelor tehnice comportă un cost suplimentar Acesta se află şi el într-o anumită proporţie cu sporul de viteză, care poate fi mai mic, egal sau mai mare decît sporul de cost Toate acestea se desfăşoară însă în condiţiile în care procesele economice au loc cu decalaje de timp Din cauza abstracţiilor cu care operează prin tradiţie ştiinţa economică, ne-am obişnuit cu ideea că reacţiile la acţiunile economice au loc instantaneu, ca şi cum economia ar fi o reţea electrică în realitate, toate efectele acţiunilor economice se produc cu decalaje mai mari sau mai reduse de timp De aceea, în momentul în care se adoptă o decizie economică, toate calculele care stau la baza ei sînt calcule anticipative care au în vedere un viitor care, prin natura lui, nu poate fi cunoscut cu precizie Economia planificată reduce această incertitudine, dar nu o poate anula, fie şi din cauză că ea se află în legătură cu economii neplanifieate Decalajul de timp este şi el o noţiune abstractă în realitate, in acest decalaj de timp se întreprind acţiuni economice menite să realizeze efectele sporului de viteză de funcţionare a sistemelor tehnologice Un caz care merită o deosebită atenţie este cel al sporirii vitezei de funcţionare a sistemelor tehnologice care produc mijloace de producţie, căci ele pun şi mai pregnant în evidenţă contradicţia profundă dintre sporul de viteză în sens tehnic şi creşterea productivităţii în sens economic Să ne închipuim că în procesul A se produc mijloace de producţie B în vederea producerii bunului de consum C Dacă cererea de bunuri de consum C este susceptibilă să crească timp îndelungat, atunci, evident, un spor de productivitate fizică în producţia mijloacelor de producţie B este de dorit Dacă însă cererea de bunuri de consum C nu are şanse să crească, mărirea vitezei de fabricaţie a mijloacelor de producţie B este neraţională şi invenţiile mărind viteza de funcţionare a proceselor tehnologice producătoare de B sînt inutile dacă B nu poate avea o altă destinaţie în realitate, lucrurile sînt mult mai complicate şi prezintă curse primejdioase mai ales pentru ţările în curs de dezvoltare Producţia industrială modernă este profund specializată şi mijlocul de producţie B se realizează de mai multe unităţi productive El însuşi poate fi folosit în producerea mai multor feluri de bunuri de consum Cj, C2, Evoluţia lui B ne permite să mărim sensibil productivitatea în producerea bunurilor de consum Cererea internă fiind nesatisfăcută, considerăm drept raţională orice accelerare a vitezei de producere a mijloacelor de producţie B Treptat, în economia naţională se instalează un număr mare de maşini B, fără să se observe că în altă parte se acumulează condiţiile pentru înlocuirea maşinilor B cu altele, mai productive La un moment dat, economia ajunge să poarte o mare povară de maşini B care nu pot fi înlocuite cu maşinile B}, mult mai productive, care se produc în alte ţări înlocuirea devine dificilă nu numai din cauza fondurilor mari imobilizate în maşinile B, dar şi din cauza faptului că o mulţime de oameni şi-au legat interesele de maşinile B în diferite moduri, fie dobîndind o calificare potrivită numai pentru maşina B, fie obişnuindu-se cu organizarea producţiei specifică maşinilor B Vedem încă o dată, că mărirea vitezei de funcţionare a sistemelor tehnologice nu este un scop în sine Cazul limită care reduce la absurd contradicţia noastră ar fi producţia automată de căruţe în locul tractoarelor şi al automobilelor Desigur, nimeni nu s-ar gîndi să inventeze maşini automate de produs căruţe, dar există pericolul de a se investi fonduri importante pentru mărirea producţiei şi a productivităţii unor sisteme tehnice care nu se plasează pe tendinţele magistrale ale progresului tehnic Iată de ce în epoca noastră prognoza tehnologică, cu toate slăbiciunile inerente oricărei anticipări a viitorului, este un element necesar al tuturor activităţilor tehnologice şi economice Progresul tehnic şi productivitatea Exprimarea productivităţii sub forma unui raport aritmetic între numărul de produse şi numărul de ore de funcţionare a unui sistem tehnologic sau pur şi simplu de ore de muncă, utilă din multe puncte de vedere, este totuşi o simplificare care implică ideea că orice mărire a vitezei de funcţionare a sistemelor tehnologice trebuie acceptată ca fiind o binefacere în realitate, după cum am sugerat, doar în sens economic, creşterea productivităţii este un proces infinit mai bogat decît creşterea vitezei de funcţionare a sistemelor tehnologice şi comportă acţiuni mai complexe de promovare decît invenţiile care sporesc viteza tehnică de funcţionare Pe de altă parte însă, spre binele economiei, acesta este un sistem elastic, flexibil, suplu, plin de jocuri şi toleranţe foarte mari Sistemul economic este cu totul altceva decît un sistem tehnic, de exemplu o maşină- unealtă Este adevărat însă că în această mare elasticitate rezidă şi pericolul de a nu se sesiza la timp acţiunea unor factori noi, dar şi posibilitatea de adaptare cu costuri relativr reduse la situaţiile noi Aceasta se bazează şi pe o oarecare flexibilitate a sistemelor tehnologice, care ea însăşi trebuie urmărită în mod deliberat Din cauza contradicţiei dintre viteza în sens tehnic şi productivitatea în sens economic, linia automată, care reprezintă la un moment dat culmea în ceea ce priveşte viteza de funcţionare, nu este o perfecţiune în sine în principiu, instalarea unei linii automate trebuie să aibă loc numai în cazurile în care produsul respectiv este socialmente necesar Întrucît costul ridicat al liniilor automate poate în multe cazuri să nu asigure recuperarea investiţiei făcute, cercetările tehnologice caută cu înfrigurare soluţii care să îmbine cerinţele contradictorii din punct de vedere tehnologic ale maximizării vitezei de funcţionare în condiţiile unei anumite flexibilităţi a liniilor automate Desigur, această problemă se rezolvă treptat prin realizarea unor sisteme de comandă mai flexibilă a operaţiunilor cum este, de exemplu, comanda numerică a maşinilor individuale Raportul dintre viteză şi productivitate este un caz particular al raportului dintre tehnică şi economie, raport complex conţinînd elemente de contradicţie profundă şi altele de coincidenţă de interese Reglarea tehnicii de către economie prin conexiuni inverse este o necesitate de care ne ocupăm intr-alfa parte a acestei cărţi Concepţia simplificată a productivităţii muncii are în vedere un singur gen de progres tehnic, acela care duce la ameliorarea proceselor de producţie Dar aceasta nu este decît un aspect al progresului tehnic După numeroase aprecieri, în progresul tehnic predomină progresele produselor şi nu ale proceselor1* Desigur, o distincţie netă este imposibilă, în primul rînd pentru că multe produse, mijloace de producţie implică procese tehnologice noi Apoi, o parte din produse sînt atît mijloace de producţie cît şi bunuri de consum în general, se ştie cît de mari sînt dificultăţile metodologice şi practice ale separării dintre bunurile de consum şi mijloacele de producţie Cert este însă că progresul tehnic nu constă numai în mărirea productivităţii în producerea unor bunuri care sînt mereu aceleaşi Modificarea metodelor de producţie atrage după sine modificarea produselor şi invers Progresul tehnic se exercită în mod unitar asupra producţiei de mijloace de producţie şi asupra bunurilor de consum Pe scară socială productivitatea muncii depinde nu numai de vitezele cu care se produc diferitele produse individuale, ci şi de calitatea legăturilor dintre acestea Prin reducere la absurd, ne putem imagina o economie perfect haotică din punctul de vedere al legăturilor dintre procesele tehnologice individuale, în care fiecare dintre acestea din urmă se realizează cu o înaltă productivitate, dar în care productivitatea funcţionării întregului sistem este nulă sau negativă, din cauză că produsele nu pot fi utilizate în fazele următoare ale procesului social de producţie şi întregul sistem nu este racordat la volumul şi structura nevoilor Astfel, într-o asemenea economie absurdă, imaginară se produc piese care nu sînt necesare ,,O mare parte din progresul tehnic în cadrul creşterii economice moderme se concentrează asupra creării de bunuri de consum noi şi nu asupra unor maşini mai bune sau asupra materiilor prime pentru producerea bunurilor vechi” (Simon Kuznets, Innovalions and Adjustemcnts in economic Growth, in ,,The Swedish Journal of Economics”, 4/1972 ) producătorilor de maşini, maşini nepotrivite proceselor de producţie existente, bunuri de consum pe care nu le cer consumatorii etc în parte, această situaţie este frecventă în capitalism, unde producătorii, neputînd niciodată fi perfect informaţi asupra nevoilor celorlalţi producători şi ale consumatorilor, produc pentru stocuri care nu vor fi folosite niciodată O planificare de un înalt grad de perfecţiune poate genera o informaţie suficientă pentru a reduce la minimum producţii inutile, deşi nu le poate elimina în întregime, din cauza complexităţii proceselor economice într-o economie dezvoltată Productivitatea fizică trebuie corelată şi cu ceea ce este bine cunoscut ca fiind ciclul de viaţă a produsului, în faza incipientă a ciclului de viaţă, o productivitate fizică ridicată este imposibilă din cauza a numeroase piedici de natură tehnică, umană şi economică, maşinile producătoare sînt încă imperfecte şi puţine, nu s-a acumulat încă suficientă experienţă în producerea noului produs, cererea este încă reticentă, preţurile ridicate etc în perioada de ascensiune a unui produs nou, productivitatea fizică în fabricarea lui creşte continuu, fiindcă acţiunea factorilor, adeseori menţionaţi, scade în perioada de succes maxim a ciclului de viaţă, productivitatea fizică tinde să coincidă cu productivitatea economică Dar în perioada de declin a produsului, productivitatea fizică ridicată devine tot mai antieconomică, întrucît produsele realizate cu ajutorul ei nu mai sînt cerute Societatea trebuie să renunţe la această productivitate fizică atinsă în favoarea uneia mai scăzute încă, dar aplicate unui produs nou, necesar Este imposibil să se separe în două această unitate indestructibilă a progresului tehnic El se desfăşoară, după cum se ştie, în cadrul unor mari transformări economice şi sociale Progresul tehnic are loc odată cu industrializarea şi dezvoltarea industriei, iar mai tîrziu, odată cu creşterea importanţei sectorului terţiar La un moment dat pînă şi cercetarea ştiinţifică şi tehnologică devine un sector economic important nu numai pentru că de dezvoltarea lui depinde în mod direct creşterea economică, dar şi pentru faptul că ponderea lui constitutivă şi dimensiunile absolute devin mari Toate aceste procese au loc în condiţiile unei urbanizări tot mai pronunţate şi nu pot avea loc decît odată cu aceasta în marile aglomerări urbane consumurile cele mai elementare, cum ar fi cel alimentar, nu mai pot avea loc după modelul consumului rural; producţia, repartiţia, circulaţia şi consumul de alimente au loc intr-un cu totul alt mod decît în tradiţia rurală Acest nou tip de consum alimentar este rezultatul progresului tehnic, al unui mare număr de invenţii Telefonul, automobilul, frigiderul, aspiratorul de praf, aparatul de radio şi televizorul, penicilina şi vaccinul antipoliomielitic nu sînt simple „binefaceri ale civilizaţiei”, sau „factori nocivi”, ci sînt nevoi stringente, fără de care viaţa în marile aglomeraţii urbane ar fi de nesuportat Această unitate a progresului tehnic ca fenomen social larg, care modifică nu pur şi simplu o viteză şi o productivitate banală, ci ansamblul vieţii individuale şi sociale, pune o problemă economică de principiu Care este explicaţia faptului pentru care numai o parte (şi încă nu prea mare) a invenţiilor realizate pe plan tehnic intră în circuitele economice, cu alte cuvinte de ce cercetarea în sensul cel mai larg al cuvîntului este redundantă, de ce sistemul economic respinge o mare parte din soluţiile tehnice noi sau cel puţin le amină aplicarea? Evident, pentru că o invenţie trebuie să se încadreze, după cum am văzut, în sistemul tehnic existent, să nu-1 devanseze prea mult Mecanismul realizării economice al invenţiei este analog cu cel pe care Marx l-a descris pentru realizarea mărfii Pentru a se realiza, invenţia trebuie să fie socialmente necesară Inventatorul poate avea o idee despre nevoia socială, după cum o poate avea şi producătorul de mărfuri Dar numai ajungînd în contact cu sistemul de relaţii economice, invenţia poate să-şi verifice utilitatea socială Ca şi marfa, invenţia trebuie să realizeze saltul mortal dintre producţie şi utilizare Desigur că mica producţie de mărfuri în care producătorul individual se prezenta pe o piaţă fizică şi-şi striga marfa este o abstracţie Inovatorul, cel care îşi asumă sarcina de a promova o invenţie, poate contribui la crearea nevoii sociale, la extinderea ei El poate acţiona asupra cererii prin multiple mijloace, multe dintre ele fiindu-i puse la dispoziţie de progresul ştiinţific şi tehnic Dar această acţiune nu este de fapt altceva decît un procedeu sau un ansamblu de procedee pentru a pune în evidenţă o nevoie existentă latent sau un mijloc mai bun de satisfacere a unei nevoi evidente Atunci cînd o invenţie este în contradicţie frapantă cu nevoile societăţii, ea va fi respinsă în mod categoric, chiar dacă din punct de vedere strict tehnic invenţia pare ademenitoare Această contradicţie dintre tehnic şi economic stă la originea tragediilor multor inventatori şi cercetători care şi-au sacrificat toate forţele pentru crearea unui sistem tehnic nou inutil sau încă inutil din punct de vedere social Creşterea vitezei proceselor de producţie este şi în legătură cu dimensiunile proceselor şi instalaţiilor tehnologice Creşterea necesarului de spaţiu este supracompen- sată prin creşterea mai rapidă a cantităţii de produs pe unitatea de timp Dar pentru a funcţiona în mod eficient, un proces de proporţii mărite atrage după sine nevoia de a se rezolva o reţea de probleme de rezistenţă a materialelor, de reglare, de alimentare şi de evacuare a reziduurilor procesului Cu alte cuvinte, orice schimbare a dimensiunilor procesului implică probleme de organizare şi reglare tehnologică De cele mai multe ori, creşterea dimensiunilor proceselor tehnologice (dealtfel ca şi reducerea dimensiunilor lor) a depăşit, în cîteva etape succesive, posibilităţile de manipulare şi dirijare ale organismului uman Creşterea dimensiunilor ca şi creşterea vitezei atrag după sine neroia de dirijare exercitată cu mijloace altele decît organele omului Problema dirijării proceselor tehnologice a devenit acută imediat ce maşinii de lucru i s-a adăugat o sursă de energie artificială, care a dus la o concentrare fără precedent a energiei pe unitatea de timp şi spaţiu, depăşind cu mult energia desfăşurată a organismului uman şi, implicit, posibilităţile de reglare de care dispune organismul uman Primele organe de comandă au fost de natură mecanică : pîrghia, roata dinţată şi angrenajele ei, frîna şi ambreiajul Au urmat sistemele de comandă electrice, mult mai eficiente şi mai precise : curentul electric poate fi conectat sau deconectat instantaneu, tensiunea şi intensitatea lui pot fi variate şi ele eu diferite dispozitive Printr-o ingenioasă combinaţie a conectărilor şi deconectărilor curentului electric se pot utiliza instalaţii de comandă cu un grad relativ înalt de sistematizare Progresul sistemelor de comandă a culminat în zilele noastre cu comanda electronică de o complexitate şi precizie radical deosebite de posibilităţile oferite de sistemele mecanice şi electrice (şi de altele care au jucat un rol mai redus în dezvoltarea tehnicii) Creşterea vitezei s-a realizat, după cum se ştie, prin combinarea şi integrarea unor procese tehnologice disparate Banda rulantă este exemplul clasic cel mai răspîn- dit Dar această combinare presupune sincronizarea operaţiilor unoi’ maşini şi oameni, ceea ce a dat naştere unor noi probleme de comandă, mult mai complexe, care au fost rezolvate treptat, adoptîndu-se mereu noi principii de comandă care au culminat prin linia, automată de maşini din zilele noastre Numai că linia tehnologică cu operaţii succesive şi-a dat în vileag nu numai avantajele, ci şi unele dezavantaje de principiu, printre care în primul rînd lipsa de flexibilitate tehnică şi economică De aceea, automatizarea a urmat nu numai calea perfecţionării comenzii la liniile de transfer, ci s-a diversificat prin adoptarea unor sisteme de comandă individuală a maşinilor-unelte, cum este, de exemplu, comanda numerică sau prin concentrarea operaţiilor de prelucrare, un număr mare de operaţii executîndu-se automat şi simultan asupra unei singure piese ete Economia relativă de timp, spaţiu, substanţă, energie şi informaţie în cele din urmă trebuie să găsim un mod sintetic de exprimare a eficienţei tehnicii şi a dinamicii ei istorice a progresului tehnic Se ştie că progresul tehnic duce la creşterea continuă a productivităţii muncii sociale, dar conceptul de productivitate a muncii sociale este, după cum am văzut, un concept general, exprimat valoric, în care se dizolvă şi dispar efectele specifice ale progresului tehnic, care constau în crearea de valori de întrebuinţare, adică obiecte fizice noi, cu o structură nouă, mijloace de producţie şi bunuri de consum care permit o nouă abordare a lumii înconjurătoare, astfel încît, în cele din urmă, se creează noi moduri de consum social şi individual Prin aceste schimbări fizice, progresul tehnic determină adînci modificări sociale, schimbă structura producţiei, îmbogăţeşte consumul, eliberează tot mai mulţi oameni de efortul productiv, permiţînd unui număr mai mare de oameni să iasă din sfera contactului cu substanţa şi să se ocupe de activităţi prin excelenţă generatoare şi manipulatoare de informaţie Chiar şi pe cei care rămîn în sfera producţiei materiale, progresul tehnic îi scoate din interiorul procesului de producţie propriu-zis, situîndu-i alături de el Progresul tehnic realizează economii specifice faţă de efectele care se obţin în procesul de producţie Le realizează intr-un mod complicat şi contradictoriu, pi intr-o ramificată reţea de conexiuni, imposibil de descris în amă nunţime Balanţa legăturilor dintre ramuri ne dă o idee vagă şi estompată a acestor legături la un moment dat Aşadar, ce economiseşte progresul tehnic în termeni nevalorici'? Oare putem găsi o expresie generală şi simplă a efectelor economisitoare ale progresului tehnic, în termeni fizici, ai valorilor de întrebuinţare asupra cărora acţionează procesul social istoric de care ne ocupăm aici ? Progresul tehnic economiseşte timp, spaţiu, substanţă, înlocuindu-le cu informaţie şi apoi consumînd ceea ce a economisit pentru satisfacerea altor nevoi sau pentru satisfacerea aceloraşi nevoi într-un alt mod Dar nici cantitatea de informaţie disponibilă nu este nelimitată La un moment dat, progresul tehnic trebuie să urmărească şi economia de informaţie în capitolul privind creşterea vitezei am înfăţişat, sperăm destul de limpede, modul în care, prin creşterea vitezei, progresul tehnic economişeste timp Desigur, economia de timp fizic este esenţială Faptul că într-un timp scurt, atât individul, cît şi societatea pot produce bunuri şi servicii mai multe şi mai variate, echivalează cu o prelungire a vieţii umane Omul modern care munceşte un timp limitat, avînd timp să absoarbă o informaţie de consum mai mare, putând călători pe distanţe mari, putând cunoaşte cultura şi modul de viaţă al altor popoare, fie în mod direct, fie prin mijloacele moderne de transmitere a informaţiei vizuale şi sonore, trăieşte, din punctul de vedere al saturării cu informaţie, de câteva ori mai mult decît înaintaşii săi Pe de altă parte, economia de timp nu se reduce la timpul fizic, ci mai ales la timpul în care se exercită efortul biologic al omului Transmiţînd asupra maşinilor efortul pur mecanic şi în parte, din ce în ce mai mare, efortul nervos, omul poate lucra în producţie cu un efort relativ uniform timp de mai multe ore pe zi Se ştie că organismul uman nu suportă un efort fizic mare decît un timp foarte scurt Mecanizarea acţiunilor umane, recurgerea la principiul „supravegherii pure”, după o fericită expresie a lui Tadeusz Kotarbinski1), omul poate lucra cu o Vezi T Kotabbinski, Tratat despre lucrul bine făcui, Editura politică, Bucureşti, 1976 încordare moderată şi uniformă un număr de ore pe zi în felul acesta se creează condiţiile pentru ca timpul de lucru petrecut să poată fi redus treptat Crescînd timpul liber, utilizarea lui devine o problemă individuală şi socială care nu poate fi rezolvată decît făcîndu-se apel la o categorie largă de bunuri şi servicii de consuni special destinate petrecerii timpului liber Printre acestea, mijloacele de emitere, recepţionare şi stocare a informaţiei joacă un rol crescînd Dar creşterea vitezei înseamnă, în acelaşi timp, şi economia de spaţiu, prin reducerea distanţelor între punctele în care se desfăşoară acţiuni umane directe sau mijlocite, prin intermediul proceselor tehnice într-un sens mai larg, acţiuni umane aflate la distanţe mari devin, graţie mijloacelor de transport şi de telecomunicaţii tot mai rapide, din ce în ce mai apropiate Acest aspect merită o dezvoltare ceva mai amănunţită, pentru că el are o legătură imediată cu ordonarea acţiunilor umane şi a obiectelor, care în limbaj curent se numeşte organizare Orice organizare înseamnă crearea şi menţinerea unei anumite ordini, premeditate sau spontane, în spaţiu şi în timp Organizarea, adică ordonarea acţiunilor şi obiectelor, presupune stabilirea unor conexiuni între ele, de natură substanţială, energetică sau informaţională La rîndul său, realizarea organizării presupune o anumită capacitate de ordonare, un potenţial care este limitat de constrîngeri substanţiale, energetice sau informaţionale Economisind timpul, spaţiul şi substanţa, progresul tehnic măreşte capacitatea de organizare a societăţii Din acest punct de vedere organizarea acţiunilor şi a obiectelor presupune capacitatea de a reacţiona în timp util la o informaţie sosită în timp util Desigur, timpul util este diferit de la caz la caz, dar este limpede că conexiunile substanţiale în economie se realizează prin mijloace de transport, iar cele informaţionale prin mijloacele de telecomunicaţie, cele energetice prin mijloacele de transport al energiei Cu cît este mai mare viteza de funcţionare a mijloacelor prin care se realizează aceste trei tipuri de conexiuni, cu atît spaţiul acoperit de un sistem organizat poate fi mai mare Progresul tehnic materializat în mijloacele cu ajutorul cărora se realizează aceste trei tipuri de economii a determinat o creştere continuă a dimensiunilor sistemelor sociale eficiente Dacă ne referim la organizarea socială, observăm, odată cu creşterea vitezei în cele trei forme de conexiune, o creştere a importanţei sistemelor politice De la viaţa politică preponderent locală şi rurală a feudalismului, funcţia principală în viaţa politică a preluat-o în capitalism şi în socialism statul naţional, iar odată cu accentuarea progresului s-au statornicit şi s-au dezvoltat legături strînse pe scară globală între statele naţionale, suverane şi independente de pe întreg globul pămîntesc Este evident că dacă astăzi România a stabilit variate forme de colaborare eficientă cu ţări aflate în toate părţile globului pămîntesc, acest lucru nu a fost cu putinţă decît datorită posibilităţii stabilirii unor legături de cele trei feluri menţionate, datorită mijloacelor tehnice disponibile Aceste consideraţii nu sînt de natură politologică şi nu dorim să le aprofundăm pînă la ultima consecinţă Mai important pentru tema de care ne ocupăm ni se pare să subliniem aici faptul că progresul tehnic prin efectele sale integratoare determinate de economia de timp, spaţiu, substanţă, energie şi informaţie, creează condiţiile materiale pentru ameliorarea continuă a unei activităţi economice de importanţă principală pentru economia socialistă şi anume pentru planificare, atît in ceea ce priveşte calculul sarcinilor economice, cît şi, mai ales, în ceea ce priveşte urmărirea şi controlul îndeplinirii lor într-o măsură tot mai mare conexiunile dintre elementele sistemului economic se pot realiza prompt şi exact, asigurîndu-se astfel coeziunea şi elasticitatea planului, odată cu asigurarea unităţii proceselor substanţiale, energetice şi informaţionale ale dezvoltării economiei Aspectul cel mai vizibil şi cel mai vechi al economiei de spaţiu, realizată prin progresul tehnic, este creşterea randamentelor la hectar din agricultură realizate printr-un complex de măsuri agrotehnice, prin combinarea mecanizării, chimizării, irigării şi crearea de soiuri mai productive de culturi agricole Această economie nu este numai relativă Ea a fost atît de accentuată incit în unele ţări dezvoltate suprafeţele agricole au putut fi reduse în timp ce producţia agricolă totală a crescut sensibil Spaţiul economisit poate fi destinat altor utilizări şi mai ales poate fi lăsat neutilizat pentru scopuri productive, rămînînd disponibil pentru recrearea citadinilor dornici de contactul cu natura cit mai puţin alterată de activitatea economică Un alt aspect vizibil cu ochiul liber al economiei de spaţiu este cel al construcţiilor urbane Dezvoltarea industriei moderne necesită concentrarea unui număr mare de oameni pe un spaţiu restrîns, datorită necesităţii ca aceştia să coopereze la procesele tehnologice industriale sau de altă natură Urbanizarea merge mină în mînă cu industrializarea Una din caracteristicile oraşelor moderne este tocmai o extraordinară concentrare a populaţiei pe suprafeţe restrinse O asemenea concentrare nu ar fi fost cu putinţă fără realizarea cîtorva invenţii de principiu care au permis construirea de clădiri cu zeci şi chiar sute de etaje Dintre acestea trebuie menţionate, în primul rînd, ca fiind fundamentale din punctul de vedere al economiei de spaţiu, betonul armat şi ascensorul Betonul armat, datorită rezistenţei şi relativei uşurinţe cu care poate fi manipulat, a permis realizarea construcţiilor de dimensiuni care practic n-ar fi fost posibile cu materialele de construcţie mai vechi Ascensorul a rezolvat problema transportului pe verticală Desigur că aceste invenţii n-au fost singurele care au creat oraşul modern Pentru ca viaţa în marile aglomeraţii urbane să fie suportabilă şi eficientă din punct de vedere economic, au trebuit să fie create, fie pe baza unor invenţii fundamentale, fie mai ales prin adaptarea unora existente, la nevoile funcţionării sistemelor urbane o mulţime de sisteme tehnice Oraşele ridică probleme mari de funcţionare internă, cum este transportul în interiorul oraşului, aducerea şi distribuirea mărfurilor între locuitorii oraşului, comunicarea informaţională între ei, distribuirea energiei electrice etc Aducerea apei în interiorul oraşelor, distribuirea ei şi evacuarea apelor reziduale este una din marile probleme ale oricărui oraş Oraşul modern a devenit un sistem complex în care un jiumăr de reţele de distribuţie a diferitelor bunuri şi servicii se suprapun şi care nu puteau fi create decît pe baza ingeniozităţii tehnice Uneori se trece cu vederea faptul că viaţa în marile oraşe nu a devenit posibilă decît datorită marilor progrese ale medicinii care a reuşit să elimine rînd pe rînd marile boli molipsitoare, în special pe acelea care au decimat în repetate rînduri populaţia Europei în cursul evului mediu O epidemie de holeră sau de ciumă într una din metropolele moderne ar condamna la moarte sigură şi rapidă milioane de oameni Oraşul modern a dat naştere unei multitudini de invenţii organizatorice Aproape toate invenţiile menţionate mai sus, chiar dacă pornesc de la invenţii materiale, se înfăptuiesc prin sisteme organizatorice fin ramificate Chiar dirijarea fluxurilor cotidiene de transport în marile oraşe nu este posibilă decît prin tehnici organizatorice care nu puteau fi imaginate în aşezările mici Datorită multitudinii de invenţii organizatorice şi tehnice a devenit posibilă existenţa a zeci de mii de oameni pe kilometru pătrat Economia de spaţiu este însă esenţială pentru desfăşurarea vieţii industriale Am văzut că una din caracteristicile esenţiale ale industriei este faptul că procesele ei de producţie au loc printr-o uriaşă concentrare de substanţă şi energie, precum şi de forţă de muncă umană pe unitatea de suprafaţă Această concentrare pare să fi crescut considerabil în ultimele două sute de ani Multe din invenţiile care sînt evaluate în primul rînd după alte criterii au drept efect şi economia de spaţiu Creşterea vitezei de lucru sau reducerea consumurilor specifice de substanţă au ca efect — n-am spune secundar, ci am releva chiar caracterul lor esenţial — economia de spaţiu Asemenea efecte au şi producţia pe bandă rulantă, automatizarea etc , diferite inovaţii organizatorice etc Preocuparea de a se realiza o producţie maximă pe unitatea de suprafaţă este constantă în industrie, deşi în literatura economică i se acordă mult mai puţină atenţie decît, de exemplu, creşterii productivităţii muncii vii Aici nu este vorba numai de utilizarea mai intensă a spaţiilor construite în oraşul modern spaţiul ca atare este scump, chiar dacă nu este plătit efectiv în bani Buna funcţionare a sistemului industrial urban presupune maxima utilizare a spaţiului fizic Utilizarea integrală a spaţiului construit devine o problemă abia în al doilea rînd Problema primordială acută este aceea a amplasării şi dimensionării corecte a construcţiilor industriale sau de altă natură Din acest punct de vedere nu se poate să nu se menţioneze avantajele enorme pe care le-a adus cu sine încetinirea sau stagnarea tendinţei de creştere a dimensiunilor tehnice ale stabilimentelor industriale Persistenţa întreprinderilor mici şi mijlocii permite echilibrarea din multe puncte de vedere a vieţii urbane Tehnica modernă nu a găsit încă mijloacele necesare pentru a realiza funcţionarea eficientă a unei uzine în care peste 100 000 de muncitori să lucreze într-o singură incintă Economia de spaţiu poate fi măsurată în mod indirect prin raportul dintre investiţiile în fonduri fixe active (maşini, utilaje, instalaţii) şi cele în fonduri fixe pasive (construcţii), precum şi prin raportul dintre cele două categorii de fonduri Asemenea calcule s-au efectuat pe perioade istorice destul de îndelungate1’ şi ele arată o tendinţă netă de reducere a ponderii construcţiilor Uneori este chiar greu de făcut o deosebire între economia de timp şi economia de spaţiu O maşină care execută de două ori mai repede o operaţie decît alta reduce nu numai timpul de execuţie la jumătate Ea echivalează cu două maşini şi ca atare economiseşte spaţiul pe care l-ar fi ocupat a doua maşină Mai mult decît atît, ea suprimă şi spaţiul de mişcare de care ar fi avut nevoie operatorul la a doua maşină între multiplele efecte pe care le realizează diferitele tipuri de automatizare modernă, economia de timp şi de spaţiu sînt mereu prezente Acest lucru se referă atît la liniile automate în flux, cît şi la centrele de prelucrare şi la maşinile cu comandă numerică Reducerea consumului relativ de substanţă echivalează şi ea cu o importantă economie de spaţiu în numeroasele stadii pe care le parcurge substanţa prin sistemul tehnologic Astfel, reducîndu-se (relativ) consumul de substanţă, se reduce activitatea umană, ceea ce înseamnă economie de suprafeţe inutilizabile în alte scopuri din cauza activităţii miniere Scăderea consumului de cărbune a dus la reducerea importantelor suprafeţe ocupate de haldele de steril Reducîndu-se cantitatea de substanţă prelucrată, se reduc spaţiile de depozitare în diferitele faze ale procesului tehnologic De asemenea, scad suprafeţele necesare pentru manipularea şi transportul substanţei Economia de substanţă, realizată pe parcursul anilor care s-au scurs de la începuturile industriei moderne în general şi în special din momentul în care a fost materializat pentru prima dată un sistem tehnic nou, este vizibilă şi importantă In literatură se publică destul de des date care ilustrează această tendinţă pentru perioadele recente1* Discuţia este deosebit de actuală acum cînd publicaţiile abundă în studii în care se pune accentul pe pericolul de epuizare a resurselor, adeseori în perspective sumbre Nu am dori să revenim la această discuţie acum, cînd scopul nostru este numai de a arăta că economia de substanţă este o caracteristică inerentă progresului tehnic, determinată atît de logica internă a tehnicii, cît şi de acţiunea de reglare pe care o exercită sistemul economic asupra sistemului tehnologic al societăţii Economia de substanţă se realizează atît prin invenţii majore, cît şi prin invenţii mărunte, cotidiene, prin nenumărate perfecţionări care trec neobservate nu numai în istoria tehnicii (ar fi pur şi simplu imposibil să se facă un inventar al unor asemenea perfecţionări) Dintre invenţiile majore care economisesc pe scară largă substanţă (nu numai în formă brută, dar şi sub formă de maşini, instalaţii şi construcţii, adică sub formă de fonduri fixe, care în afară de substanţă conţin o mare cantitate de informaţie costisitoare), de asemenea spaţiu şi timp, am putea să amintim ca exemplu spectaculos transmiterea semnalelor cu ajutorul undelor electromagnetice în comparaţie cu telefonia cu fir, radioul şi televiziunea economisesc uriaşe cantităţi de substanţă care ar fi necesară dacă transmiterea semnalelor s-ar face prin fire de cupru (care şi aşa este deficitar) Evident că nimeni Vezi Implicaţii social-economice ale progresului tehnic tn capitalism Editura politică, Bucureşti 1968, p 147—176 n-a calculat şi nu va putea calcula această economie Dar din punctul de vedere al economisirii de substanţă acestea sînt invenţii de-a dreptul fantastice ! Natura, în forma ei nealterată, constituie mediul purtător de semnale Analoagă este situaţia în cazul aviaţiei şi al navigaţiei maritime, care, amîndouă, deşi una este de dată recentă pe cînd cealaltă are o istorie multimilenară, folosesc drept suport al mijloacelor de transport mediul natural Desigur transportul aerian este încă costisitor, dar faptul că el ne scuteşte de construirea de drumuri pe multe mii de kilometri este de netăgăduit Multe milioane de tone de ciment şi fier sînt economisite în felul acesta Progresele tehnice în domeniul naval au drept efect utilizarea mult mai intensă a căilor maritime care şi astăzi sînt căi naturale Nu am dori să ne oprim asupra unor dezavantaje ale acestor două moduri de transport; ele sînt bine cunoscute Mai palpabile şi mai precis înregistrate sînt economiile mărunte acumulate de-a lungul deceniilor la sistemele tehnice care dăinuie multă vreme Căile pe care se realizează economia de substanţă sînt multiple: mai buna cunoaştere a materialului, mărirea performanţelor sale, creşterea preciziei lucrării, combaterea uzurii şi protejarea materialului împotriva agenţilor nocivi din mediu, reducerea frecărilor, mai precisa studiere şi construire a schemelor cinematice, înlocuirea unor materiale cu altele etc , etc „Minimizarea greutăţii , scrie un proiectant cu experienţă, poate fi privită drept criteriul cel mai important şi caracteristic al raţionalităţii unei construcţii pe întregul parcurs al proiectării Acelaşi lucru este valabil şi pentru minimizarea gabaritelor”1’ Ann Carter, care a supus unui studiu minuţios balanţele legăturilor dintre ramuri ale S U A pe anii 1939, 1947, 1958 şi 1961, constată că „consumurile de materiale tind să scadă pe măsură ce mărimea şi greutatea diferitelor utilaje se reduc, pe măsură ce se reduce risipa de materiale şi pe măsură ce materialele mai ieftine le înlocuiesc pe cele mai scumpe”2’ Ea şi identifică o serie de locuri în care au loc asemenea economii Din studiile Annei Carter rezultă că ele se realizează şi pe calea unor economii mărunte, ceea ce reconfirmă o veche constatare a economistului german F Gottl-Ottlilienfeld, care scrie : „Raţiunea tehnică ne recomandă să raţionalizăm mărunţişurile nu numai pentru că, pe măsura creşterii proporţiilor producţiei, exploatarea avantajelor celor mai mărunte sau suprimarea pierderilor infime se ridică la sume din ce în ce mai mari La aceasta se mai adaugă şi faptul că ocaziile de economii devin din ce în ce mai numeroase, pe măsură ce coborîm pe scara măruntului441’ Una din modalităţile de reducere a consumului relativ de substanţă este diversificarea materialelor industriale obţinute din aceleaşi elemente chimice, prin combinaţii adecvate scopurilor urmărite sau prin crearea unor materiale absolut noi pe baza unor principii chimice noi Astfel, prin alierea fierului cu carbonul şi cu alte elemente, adăugate de obicei în cantităţi reduse, se obţin sute de aliaje, fiecare avînd proprietăţi potrivite pentru scopul urmărit Folosindu-se materialele adecvate sau combinaţii ale lor, se pot reduce dimensiunile pieselor şi organelor de maşini Printr-o corectă îmbinare a metodelor de prelucrare se reduc treptat adaosurile de prelucrare, iar prin calculul mai precis al rezistenţei, limitele de siguranţă Graficele din fig 1, 2 şi 3 au o valoare istorică, dar ele ilustrează pregnant faptul că reducerea consumului de substanţă pe unitate de efect nu este numai inerentă tehnicii, dar că ea apare imediat după crearea unui sistem tehnic nou şi este mai accentuată la început, tinzînd să piardă din vigoare cu trecerea timpului, deoarece fiecare nouă reducere de substanţă necesită un efort tot mai mare pînă ce, pe baza principiului dat, devine imposibilă; nu se pot construi sisteme tehnice perfect asubstanţiale Odată^ cu substanţa, progresul tehnic economiseşte şi energia Intrucît cea mai mare parte a energiei consumate în sistemul tehnologic al societăţii provine din re- 11 Friedrich Gottl-Ottlilienfeld, Vom Sirui der Ralionalisierung, Gustav Fischer Verlag, Jena, 1929, p 35 surse minerale (cărbune, ţiţei, gaze naturale), această economie constă mai ales în intensificarea extracţiei de energie utilă din energia potenţială conţinută în substanţele extrase din subsol Creşterea randamentului acestor Fig 1 Tendinţa greutăţii specifice ra maşinilor cu aburi [Sursa : W G Waffenschmidt, Technik und Wirtschaft, Jena, 1928, p 268 Fig 2 Tendinţa greutăţii specifice a motoarelor cu benzină Sursa : După ,,V D I Nachrichten”, nr 16/23 april 1946 Vig 3 Evoluţia istorică a consumului specific de combustibil şi a randamentului unor motoare Sursa : H Thirring Energy and Man, Harper and Row, New York, 1962 resurse primare de energie este şi ea rezultatul unui complex de invenţii şi perfecţionări Studiul atent al proceselor de ardere, inventarea unor dispozitive de ardere mai eficiente, ridicarea randamentului energetic al motoarelor, crearea unor noi tipuri de motoare care, prin firea lucrurilor, au un randament mai ridicat, reducerea pierderilor în extracţia purtătorilor primari, în producţia şi distribuţia energiei electrice etc sînt factori care au permis de-a lungul deceniilor o reducere impresionantă a consumului de energie primară pentru obţinerea unei unităţi de energie utilă Dacă în primii ani de existenţă a centralelor termoelectrice, consumul de combustibil convenţional se ridica la 2—3 kg, astăzi, la centralele cele mai eficiente el a coborît la cifre care variază între 200 şi 300 de grame pentru producerea unui kWh de energie electrică, adică o scădere de aproximativ 10 ori Toate aceste reduceri de consumuri specifice trebuie raportate la uriaşa creştere a producţiei de energie electrică şi de produse din metale Kilogramele economisite trebuie înmulţite cu miile de miliarde de kilowatore de energie electrică produse anual în lume, iar kilogramele de metale economisite la producerea maşinilor ar trebui înmulţite, de exemplu, cu zecile de milioane de autoturisme care părăsesc anual porţile uzinelor O asemenea evaluare sumară arată că dacă nu s-ar fi realizat aceste reduceri de consumuri de substanţă, sistemul tehnologic al societăţii s-ar fi blocat sub povara extracţiei şi a transportului de substanţe utile şi s-ar fi apropiat de epuizarea totală a zăcămintelor de resurse de purtători de energie, de minereu de fier etc Evident că o asemenea blocare ar fi avut drept consecinţă imediată şi oprirea procesului de creştere economică Nemaivorbind de faptul că unele sisteme tehnice nici n-ar fi putut să funcţioneze la consumurile specifice mai vechi Astfel, una din condiţiile realizării zborurilor cosmice a fost realizarea unui combustibil a cărui energie să fi fost mai mare decît cea necesară pentru scoaterea propriei sale greutăţi din sfera de atracţie a pămîntului Întrucît în tehnică ca şi în economie, nimic nu se poate obţine fără un cost, şi în cazul economisirii de substanţă şi de energie costul constă în înlocuirea substanţei şi energiei cu informaţie Ea este generată de activitatea de cercetare sub toate formele sale, de la observarea critică a funcţionării sistemelor tehnice existente şi pînă la crearea unor instrumente abstracte de gîndire Acest proces de substituire a substanţei şi energiei prin informaţie are drept consecinţă acumularea unei cantităţi tot mai mari de informaţie pe unitatea de substanţă şi de energie Dar pentru ca acest proces de înlocuire a substanţei prin informaţie să poată avea loc, trebuie să crească capacitatea substanţei de a absorbi informaţia Dintre substanţele relativ abundente în natură, printr-un îndelungat proces istoric de selecţie, în epoca revoluţiei industriale fierul s-a impus ca fiind materialul care poate absorbi cantitatea cea mai mare de informaţie artificială pe unitate de masă şi de volum Această capacitate a lui a sporit în decursul timpului şi sporeşte şi astăzi, sub ochii noştri Una din cauzele majore ale reducerii greutăţii maşinilor în perioada de după cel de-al doilea război mondial este creşterea proprietăţilor fizice ale oţelurilor Fig 4, fără a putea reclama rigurozitate ştiinţifică şi teh nică, ilustrează totuşi in mod plastic acest proces în siderurgia ţărilor cu tradiţie in această activitate Se mai arată că în timp ce în perioada 1880 — 1940, adică în 60 de ani, proprietăţile de rezistenţă ale oţelului Fig 4 Creşterea proprietăţilor de rezistenţă a oţelurilor în perioada 1920 — 1950 şi prevederile pînă în anul 1950 Sursa: Tadeusz Pyka, Pro- gramotvanie optymlanych podzialou) inivestycyjnych, PWN, Varşovia, 1975, p 110 au crescut de două ori, in perioada 1960 — 1980, adică într-un timp de trei ori mai scurt, va avea loc o creştere de trei pînă la patru ori Evident că prin creşterea proprietăţilor oţelului, capacitatea lui de absorbţie a informaţiei creşte virtual mai mult decît proporţional, datorită complexităţii maşinilor moderne, ceea ce creează multiple posibilităţi de reducere a masei lor După cum am mai menţionat, masele plastice creează posibilităţi calitativ noi de absorbţie a informaţiei Dar, ni se pare că aspectul cel mai important din punctul de vedere al absorbţiei de informaţie în substanţă este diversificarea lor, care este şi ea un proces mai vechi dar care dobîndeşte noi potenţialităţi La capacităţile diferitelor feluri de materiale structurale luate separat se adaugă cele rezultînd din combinarea lor, iar posibilităţile de combinare cresc prin diversificarea continuă a materialelor structurale Există numeroase indicii după care epoca dominaţiei absolute a unui singur material structural se apropie de sfîrşit Maşinile conţin, alături de oţel, cantităţi mereu sporite de alte materiale, mai ales de mase plast ice, cărora li se găsesc mereu noi posibilităţi de aplicare adecvată Creşte importanţa unor materiale combinate, cum sînt masele plastice armate, oţelul placat cu mase plastice etc Principiul betonului armat, primul material complex realizat prin metode fizice (sau, mai precis, fizico-chimice) dobîndeşte o extindere care, în viitor, ar putea să ia proporţii mari Dacă în momentul iniţial al producţiei industriale a maselor plastice s-au emis ipoteze privind înlocuirea în masă a oţelului prin noile materiale sintetice, evoluţia ulterioară a demonstrat marile posibilităţi ale combinaţiilor mai mult sau mai puţin complicate între materiale Progresul tehnic economiseşte informaţie, după ce a folosit-o pentru a economisi substanţa, spaţiul şi timpul Dar generarea informaţiei este un proces costisitor, iar productivitatea creierului uman, în ceea ce priveşte crearea de informaţie nouă, este limitată De aceea procedeul de reducere a necesarului de informaţie extrapolează metoda care s-a folosit în cazul capitalului fix : odată cu acumularea maşinilor, instalaţiilor şi clădirilor destinate reducerii cheltuielilor de muncă vie, acum se caută mereu noi mijloace de economisire a elementelor capitalului fix, a maşinilor şi construcţiilor, precum şi a capitalului circulant Aceasta se realizează prin înlocuirea elementelor materiale ale producţiei cu informaţie Curînd vine rîndul şi acesteia din urmă : costul informaţiei creşte în volum absolut şi dacă nu s-ar introduce procedee de reducere a volumului necesar, efectul procesului de substituţie s-ar anihila Procedeele de reducere relativă a necesarului de informaţie sau, mai precis vorbind, a costului informaţiei, în toate fazele pe care ea trebuie să le parcurgă — sînt multiple şi variate în capitolul consacrat caracterului genetic al informaţiei am văzut numai unul, deşi probabil cel mai important în afară de transferul între ramuri şi procese, precum şi între regiuni, există alte procedee, avînd efecte de dimensiuni şi de o anvergură similare Dar procedeele de reducere a necesarului de informaţie nu se opresc la asemenea principii generale Se aplică principii mai numeroase, cu o sferă de acţiune mai restrînsă Tipizarea produselor, tipizarea proiectelor, standardizarea, principiul modular al proiectării — au fiecare o contribuţie de seamă şi la economisirea informaţiei Stocarea sistematizată a informaţiei este un procedeu provenit din ştiinţă dar larg folosit de ingineri, care apelează de mai multă vreme la compendii în care informaţia tehnologică este sistematizată astfel încît poate fi regăsită cu uşurinţă Dar toate aceste procedee s-au dovedit inoperante în faţa creşterii volumului de informaţie care se acumulează continuu Procesul de generare a informaţiei noi presupune prelucrarea unei cantităţi crescînde de informaţie existentă Iată de ce calculatoarele, mai întîi cele mecanice şi electrice, iar de cîteva decenii cele electronice, îşi au rădăcinile în logica înseşi a dezvoltării forţelor de producţie, ele răspunzînd unor nevoi stringente ale acestora Ele nu apar ca un deus ex machina producînd o totală surpriză, ci răspund nevoii resimţite de mai multă vreme nu numai în tehnică, ci şi în alte domenii de activitate Distribuţia rapidă a unei informaţii identice la mai mulţi deţinători a dat încă mai demult naştere unor procedee de copiat Industria cunoaşte demult procedeul de copiere optică cu hîrtie de ozalid developată în vapori de amoniac sau copierea cu hîrtie colorată sau chiar prin fotografiere Dar productivitatea tuturor acestor procedee era redusă şi manipularea greoaie şi neplăcută Inventarea procedeului Xerox a mărit considerabil productivitatea procesului de copiere, oferind un mijloc nou, rapid şi ieftin de multiplicare a informaţiei, procedeu urmărind prin excelenţă economisirea acesteia în fond, producţia în serie şi standardizarea sînt, în primul rînd, procedee de economisire a informaţiei Economiile dimensionale care se realizează în industrie se datorează, în primul rînd, faptului că o informaţie o dată generată poate fi utilizată în mod repetat A reduce economiile dimensionale la repartizarea pe un număr mare de produse a costurilor convenţional constante este o simplificare care ascunde această primă şi cea mai importantă sursă de economii Progresul tehnic—progres al comenzii în ultimii treizeci de ani, în literatura tehnică, filozofică şi economică se acordă o atenţie primordială comenzii aplicate la maşini Un complex de discipline ştiinţifice noi s-a născut, iar cuvîntul „cibernetică” se invocă în fiecare zi nu numai în literatura de specialitate, dai’ şi în publicistică Cibernetica este asociată cu teoria sistemelor şi aceasta cu o familie de discipline matematice, biologice, filozofice etc Uneori se creează impresia, alteori din fuga condeiului se afirmă răspicat ideea potrivit căreia comanda în tehnică s-ar fi născut odată cu primele maşini automate construite la mijlocul secolului nostru Desigur, în cărţile de cibernetică se citează de cele mai multe ori dispozitive automate vechi, exemple de preistorie cibernetică Dar şi aceste exemple par a sugera ideea unor accidente istorice oarecum în afara continuităţii, însuşi Norbert Wiener scrie : „Dacă secolul al XVII-lea şi începutul secolului al XVIII-lea formează epoca ceasornicelor, iar sfîrşitul secolului al XVIII-lea şi secolul al XlX-lea constituie epoca maşinilor cu abur, epoca de faţă este epoca comunicării şi comenzii”1’ Desigur, Wiener nu neglijează faptul că preocuparea pentru crearea de automate este foarte veche; căci „cerinţa de a produce şi a studia automatele a fost întotdeauna, exprimată cu mijloacele existente ale epocii”2’ Automatele din ziua de astăzi se deosebesc de predecesoarele lor prin aceea că „ele conţin organe senzoriale, efectori, precum şi echivalentul unui sistem nervos pentru interpretarea transferului de informaţie de la organele senzoriale la efectori”1) Dar pentru a înţelege mai profund sensul progresului tehnicii care, prin întreaga sa istorie, a aspirat spre crearea de maşini automate care să funcţioneze un anumit timp fără nici o intervenţie a omului, trebuie să atribuim noţiunii de comandă un sens în acelaşi timp mai larg şi mai simplu, acela de acţiune în vederea supunerii mişcării materiei scopurilor urmărite de om, folosirii ordinii existente în natură a acelei ordini care face acţiunea umană asupra naturii mai eficientă din punctul de vedere al scopurilor urmărite de om Dacă privim lucrurile din acest punct de vedere, întregul progres tehnic este un progres al comenzii, desigur al unei comenzi care evoluează de la simplu la complex, de la grosolan la subtil, căci toată acţiunea omului asupra materiei din mediu se rezumă la supunerea acesteia scopurilor umane, chiar dacă la început această acţiune, mijloacele şi rezultatele ei au fost extrem de simple Conferirea unei forme anumite unui bulgăre de materie constituie un act de comandă a omului asupra acestui bulgăre, fie că acest act se realizează prin distrugerea părţilor inutile, neconforme cu scopul, din bulgăre (prelucrarea prin distrugere), fie prin restructurarea fizică a bulgărelui (deformarea plastică), fie prin restructurarea chimică (crearea de noi compuşi chimici) La originea celor două forme de comandă fizică asupra materiei stă, pe de o parte, cioplirea pietrei, iar pe de altă parte olăritul în primul caz, unealta era comandată cu mina, în al doilea — mîna însăşi exercită comanda asupra substanţei în mod nemijlocit Fineţea comenzii putea fi foarte mare, în funcţie de îndemînarea dobîndită de olari şi olari şlefuitori Această fineţe îşi avea originea în sistemul fin de reglaje pe care îl permite fiziologia organismului uman şi mai ales sistemul său nervos Sculptura care se practică pretutindeni, prin cele două metode de transformare fizică a substanţei pe care le discutăm aici, 11 Ibidem p 73 este expresia supremă a extraordinarei capacităţi de reglare a organismului uman pe care el o extraverteşte şi o imprimă obiectelor exterioare Numai că această fineţe este foarte scumpă : talentele sînt rare, nu oricine poate dobîndi suprema măiestrie Dar, ceea ce din punct de vedere economic este mult mai important — dobîndirea fineţii reglajelor executate de organismul omenesc cere un efort îndelungat şi, ca atare, are o productivitate redusă La toate acestea se mai adaugă faptul că datorită inconstanţei reglajelor biologice, rezultatele reglajelor organice umane nu sînt repetabile O operă de artă nu poate fi niciodată copiată perfect Or, tehnica modernă ne arată că repetabilitatea întocmai a unor operaţiuni şi a rezultatelor lor este una din condiţiile cele mai importante pentru progresul ei De aceea, treptat, omul a trebuit să înveţe să transmită unor reglaje mecanice realizarea scopurilor sale tehnice Fineţea a fost sacrificată pe altarul repetabilităţii Reglajele mecanice, la început foarte grosolane, au trebuit să parcurgă o îndelungată istorie pentru a ajunge să se perfecţioneze treptat, într-o direcţie dată de o logică proprie, urmînd scopuri similare cu cele date de organismul uman, dar prin mijloace cu totul diferite Progresul ceasornicelor cu arc, în secolele XV1-XVII, condiţie necesară pentru apariţia tehnicii mecanice moderne, nu este altceva decît un progres de precizie a mişcării mecanice artificiale, un progres al comenzii asupra acestei mişcări, un progres care a permis, mai tîrziu, funcţionarea maşinilor acţionate cu motor, dezvoltînd energii şi viteze mari Mulţi istorici ai tehnicii acordă o mare atenţie epocii menţionate de Wiener, pe bună dreptate „Deşi avem de-a face cu producerea şi comanda mişcării şi nu cu forţa, influenţa principiilor nou descoperite nu s-a limitat deloc la acest singur domeniu’ ’ (al ceasornicelor, n n — I L ), scrie A P Usher, unul din cercetătorii de autoritate ai progresului tehnicii mecanice1’, atrăgînd atenţia asupra importanţei controlului mişcării, odată cu creşterea vitezei Dar, între imprimarea unei forme voite unui bulgăre de materie ca formă elementară de comandă în tehnică şi con- trolul mişcării prin intermediul roţilor dinţate ale ceasornicului, se interpune o altă îndelungată istorie a tehnicii, în care omul s-a străduit să subordoneze în măsură cres- cîndă formele naturale de mişcare scopurilor sale Unul din mijloacele descoperite din epocile cele mai vechi a fost folosirea elementelor din natură înzestrate cu sisteme materiale de comandă complexe, în speţă domesticirea animalelor Domesticirea animalelor a fost din acest punct de vedere una din marile revoluţii în tehnica umană Cu un efort redus în raport cu efectul obţinut, s-a reuşit să se corecteze sistemul de instincte şi reflexe animale fără a se perturba în mod esenţial funcţiunile vitale ale organismului lor, pentru a obliga aceste fiinţe să execute operaţii ce e drept simple, dar conforme cu nevoile umane Datorită supunerii animalelor comenzii umane s-a putut utiliza în special energia lor mecanică Tracţiunea animală a permis acţionarea unor maşini simple, cum sînt plugul, carul, dar şi acţionarea unor maşini staţionare destinate pompării apei etc O formă de comandă constînd tot din utilizarea pasivă a unei „comenzi” naturale, mult mai simple, este utilizarea energiei apei şi a vîntului, care s-a produs mult mai tîrziu decît domesticirea animalelor Cursurile de apă constituie o ordonare a mişcărilor naturale imediat perceptibile, uşor de înţeles chiar şi pentru omul puţin evoluat din punct de vedere intelectual La un nivel foarte scăzut de dezvoltare a forţelor de producţie, omul, fără a interveni în mod activ asupra mişcărilor apelor şi ale vîntului, a putut să folosească ordinea naturală a acestor mişcări pentru navigaţie Desigur, tehnica navigaţiei a evoluat cu timpul, eliberîndu-1 pe om în mare măsură de elementul pasiv, dîndu-i posibilitatea să comande navele în măsură din ce în ce mai mare în funcţie de nevoile lui, dar ambarcaţiunea cea mai simplă — pluta fără cîrmă — utilizează o ordine naturală, o comandă naturală pentru a economisi energia sa fizică în procesele de deplasare proprie şi de transportare a unor obiecte Această ordonare simplă a unor elemente ale naturii, cum sînt cursurile de apă curgătoare sau curenţii maritimi, este rară în natură Mişcările naturii sînt fie foarte complicate, fie haotice din punctul de vedere al nevoilor omului, fie imperceptibile pentru el dacă nu este înarmat cu mijloace tehnice speciale şi cu o abilitate anume pentru perceperea şi, cu atît mai mult, pentru utilizarea lor Inventarea morii de apă, plasată de unii autori în timpul imperiului roman (nu datarea precisă contează în consideraţiile noastre), a fost unul din evenimentele cele mai de seamă în istoria tehnicii Pe de o parte, ea trebuie interpretată că o primă formă de transformare a mişcării de translaţie oferită gratuit de natură în mişcare de rotaţie (una din cele mai fundamentale creaţii artificiale ale omului), mişcare care poate fi supusă unui control precis, din ce în ce mai precis După cum am văzut, cursurile de apă sînt supuse unei comenzi a naturii: mişcarea lor este relativ precis delimitată în spaţiu, iar în multe cazuri este relativ regulată şi, în ciuda energiei relativ mari concentrate pe un spaţiu restrîns, nu prezintă pericole prea mari pentru omul cu cunoştinţe şi mijloace tehnice rudimentare Această „comandă” naturală este supusă comenzii omului prin intermediul roţii întregul sistem este în mult mai mare măsură supus comenzii decît cursul de apă ca atare Mişcarea este concentrată pe un spaţiu mult mai restrîns, roata poate fi oprită şi pornită la nevoie ; graţie transmisiilor prin roţi dinţate, ea poate fi accelerată sau încetinită şi, mai ales, poate acţiona asupra unei varietăţi de maşini : de la moara de măcinat cereale, la instalaţii textile, concasoare de piatră, ciocane de tot felul etc Această descoperire veche a unui mijloc de transformare a mişcării de translaţie în mişcare rotativă a pregătit, fără îndoială, printr-un proces lent şi în combinaţie cu evoluţia altor subsisteme tehnice : mecanismul bielă-mani- velă, roţile dinţate, cilindrul şi pistonul, apariţia maşinilor crr aburi şi a celorlalte motoare descoperite ulterior Principiul morii de apă este atît de eficient, încît el a continuat să fie dezvoltat în mod direct, ducînd la inventarea turbinelor cu apă ca mijloc de producere a energiei electrice şi rămînînd una din speranţele energetice ale omenirii chiar şi în epoca noastră, confruntată dealtfel cu perspectiva epuizării rezervelor de combustibili fosili Motoarele — în această viziune — nu sînt altceva decît jorma de comandă a fluxului de energie Omul a dispus din cele mai vechi timpuri de cantităţi mari de energie neordonată, cum ar fi energia solară sau energia calorică a focului Problema a fost însă mereu supunerea acestei energii controlului cît mai precis al omului, transformarea energiei în mişcare ordonată şi comandată Ordonată înseamnă, printre altele, delimitată într-un spaţiu precis Or, motorul tocmai acest lucru îl realizează La care se adaugă viteza mişcării, posibilitatea de a o declanşa şi de a o opri după voie Importanţa crucială pe care o reprezintă comanda pentru utilizarea energiei este pregnant ilustrată de exemplul energiei nucleare între eliberarea energiei sub forma exploziei nucleare şi utilizarea ei în scopuri constructive, se plasează transformarea ei în energie calorică şi electrică, transformări necesare tocmai pentru a aduce la o formă care poate fi supusă comenzii în maşină, corespunzătoare cu exigenţele tehnicii moderne Reacţiile de fisiune nucleară ca atare nu pot fi controlate decît într-o măsură grosieră Problema utilizării energiei nucleare de fuziune este tocmai problema aducerii ei sub control, ceea ce nu s-a realizat încă Şi se pare că eliberarea ei ca atare a fost o problemă mult mai simplă decît exercitatea controlului asupra ei Comanda şi controlul sînt acum prezente în tehnică şi constituie esenţa ei De aceea măsurarea şi exprimarea numerică a parametrilor tehnici sînt probleme capitale ale tehnicii şi ale progresului ei Pentru a exercita controlul asupra fenomenelor naturale puse în slujba unor scopuri tehnologice, este nevoie de a le raporta la un anumit sistem de referinţă şi a putea reproduce în proces rezultatele unor măsurători, exprimate numeric De aceea, matematica este atît de strîns legată de tehnică Se măsoară dimensiunile geometrice, mişcarea, temperatura, presiunea, numărul de obiecte etc Fiind un progres al comenzii, în mod implicit progresul tehnic este un progres al măsurii şi al posibilităţilor de a o reproduce cu o precizie crescîndă în obiecte tot mai complexe Rezultatele celor mai simple măsurători sînt date prin numere De aici şi nevoia, odată cu progresele tehnicii, de a găsi mijloace din ce în ce mai eficiente de manipulare a numerelor Desigur, în trecut aceste progrese nu au fost atît de numeroase ca cele afectînd elementele materiale ale tehnicii Sistemul zecimal de numerotaţie este atît de eficient incit a putut face faţă, ca sistem ideal, timp îndelungat nevoilor generate de tehnică şi de celelalte activităţi umane Multă vreme numerele au putut fi manipulate cu suficientă eficienţă fie numai cu creionul şi hîrtia, fie cu ajutorul unor dispozitive simple cum este abacul Chiar şi industria modernă a putut să se lipsească multă vreme de maşini de calcul Maşinile de calcul mecanice sau electrice au jucat un rol important mai ales alături de procesele tehnologice şi nu în interiorul lor Abia calculatorul electronic s-a încorporat în mod direct şi masiv în însuşi „corpul” tehnologiei, permiţînd o automatizare flexibilă (prin automatizare înţelegîndu-se executarea comenzii, inclusiv a comenzilor de corectare a rezultatelor comenzilor anterioare, fără o intervenţie permanentă a omului) Nevoile de măsurare şi de reproducere a rezultatelor măsurătorilor au crescut formidabil în decursul istoriei tehnicii Astăzi avem posibilitatea de a măsura dimensiunile geometrice cu precizii de ordinul mărimii atomului Măsura este limbajul tehnicii Mai mult decît atît, el este limbajul comun al ştiinţei şi al tehnicii, mijlocul prin care informaţia ştiinţifică este transmisă şi se încorporează în sistemele tehnice materiale 0 maşină este un ansamblu de elemente materiale structurate de informaţia încorporată în ele Această informaţie substanţializată creează restricţii reciproce elementelor în mişcare, obligîndu-le să urmeze cu mai multă sau mai puţină precizie traiectorii diferite în felul acesta informaţia comandă şi coordonează mişcarea elementelor unei structuri tehnice, realizînd sistemul de comenzi interioare ale maşinii care sînt automate în sensul că nu necesită, ci refuză intervenţia directă a omului Această comandă interioară este adeseori neglijată, întreaga atenţie a literaturii contemporane fiind concentrată asupra comenzii exterioare exercitate asupra întregului sistem, ceea ce duce la o ruptură nejustificată între aceste două tipuri de comandă, de unde şi o viziune unilaterală asupra evoluţiei tehnicii Comanda interioară este o condiţie necesară pentru aplicarea comenzii exterioare Ea încununează o îndelungată evoluţie care continuă şi în prezent1’ După inventarea fiecărui principiu nou de comandă interioară urmează o perioadă îndelungată de mărire a prerÂziei acesteia, adică de mărire a restricţiilor în care se mişcă elementele unei maşini Această mărire a restricţiilor este determinată, după cum am văzut, în primul rînd de creşterea vitezei de mişcare, necesară măririi eficienţei tehnice şi economice a maşinilor în mare parte, o accentuare a restricţiilor devine posibilă prin încorporarea în elementele materiale a unor informaţii noi, provenite din ştiinţă sau din experienţă tehnologică Accentuarea preciziei (vezi fig 5), adică a restricţiilor impuse mişcărilor, mai este necesară pentru a permite omului, atîta timp cît şi în măsura în care nu există sisteme artificiale de comandă, să exercite asupra maşinii comanda exterioară (pornirea, oprirea, frînarea, accelerarea, modi- £ E 3 a y o £ E 3 a y o 10 10 >u E K O E a >u E K O E a aşina de alezat a lui Wilklnson strungul ■ tul stowell trungul revolver at tui Fftsch Micrometru aşina de alezat a lui Wilklnson strungul ■ tul stowell trungul revolver at tui Fftsch Micrometru 0,00001 £L 0,00001 £L 1 1 0,1 0,1 0,01 0,01 0,001 0,001 0,0001 0,0001 J J ■ > 1775 1800 1850 1900 1950 1970 ■ > 1775 1800 1850 1900 1950 1970 - Freza lui Whitney - Freza lui Whitney Comparator • cu cadran Comparator • cu cadran Comparatori, electrici Comparatori, electrici • Comparatori pneumatici JToIyround '(măsurător de clre ula rltate cu comanda electronică ) • Comparatori pneumatici JToIyround '(măsurător de clre ula rltate cu comanda electronică ) Fig 5 Creşterea preciziei de prelucrare mecanică Sursa : Encyclopaedia Unioersalis, Paris, 1968, voi 10, p 237 ficarea sensului sau a direcţiei de funcţionare) Maşinile dezvoltă forţe uriaşe, ucigătoare pentru organismul uman Dar datorită faptului că acestea se instalează în spaţii precis delimitate şi izolate faţă de mediu, omul poate acţiona în imediata lor apropiere Aceleaşi restricţii severe impuse mişcărilor permit economii de spaţiu, de care ne-am ocupat mai înainte Maşini de puteri imense pot fi plasate în imediata apropiere unele de altele, fără să se distrugă şi fără să se stînjenească unele pe altele Orice maşină este reglabilă Reglabilitatea este o condiţie necesară a bunei funcţionări a maşinii deoarece de la pornire pînă la încetarea în regimul optim de lucru se parcurg stadii de funcţionare, importante în special pentru această tranziţie După o expresie a lui Joseph Schumpe- ter, un automobil ajunge la ţintă nu numai datorită motorului, ci şi datorită frînelor Se reglează viteza, intensitatea, puterea, debitul şi alţi parametri mai generali sau mai specifici Cu alte cuvinte, se reglează cantitatea de energie la intrarea şi la ieşirea din sistemul pe care îl reprezintă maşina Am văzut în altă parte că maşina constă printre altele tocmai în concentrarea de energie şi în delimitarea spaţială şi temporală a acţiunii ei La aceasta se adaugă acum varierea cantităţii de energie la intrarea şi la ieşirea din sistem în cazul limită, aceasta este necesară pentru prevenirea deteriorării Dacă am pune o maşină instantaneu sub sarcina maximă, maşina s-ar deteriora Ea are nevoie de o anumită „elasticitate” în funcţionare Dar reglarea este necesară nu numai pentru buna funcţionare a maşinii ca atare, dar şi pentru a se realiza utilitatea acestei funcţionări Reglarea vitezelor de lucru este o condiţie pentru utilizarea la maximum a potenţialelor maşinii O maşină-unealtă se reglează în mod diferit în raport cu natura materialului prelucrat, calităţii suprafeţei dorite etc Reglarea constă în introducerea de informaţie externă în interiorul maşinii Această introducere poate avea loc prin intermediul unor dispozitive mai simple sau mai complicate După cum am văzut maşinile pur mecanice sînt reglate cu ajutorul unor dispozitive mecanice, cum sînt pîrghiile, reductoarele, cutiile de viteze, ambreiajele, frînele etc ; maşinile electrice, prin intensitatea sau tensiunea curentului, care poate fi variată prin dispozitive ca transformatoare etc ; maşinile electronice au propriile lor dispozitive de reglare în maşinile simple informaţia este introdusă în mod direct de către om care acţionează asupra organelor de comandă O cantitate mică de energie cum este cea a omului este suficientă pentru a comanda cantităţi uriaşe de energie care sînt dirijate de informaţia încorporată în organele maşinii însă creşterea eficienţei necesită concentrări foarte mari de energie sau, dimpotrivă, foarte mici, atît de mari sau atît de mici încît nu se mai pot construi dispozitive de comandă care să permită omului să acţioneze în mod direct asupra maşinii din cauză că nu mai poate recepta în timp util cantitatea de informaţie de la ieşirea maşinii sau nu poate transmite în mod direct şi în timp util o cantitate de energie pentru a comanda maşina De aceea apare nevoia automatizării, adică a creării unor mijloace specializate de comandă care să poată prelucra în timp util întreagă informaţie necesară maşinii în felul acesta automatizarea este o urmare logică şi necesară a dezvoltării maşinilor în automatizare (în sensul larg al cuvîntului), comanda exterioară este preluată de maşini Maşinile de comandă (electronice, hidraulice, pneumatice etc ) sînt capabile să genereze şi să prelucreze o cantitate mare de informaţie simplă pe unitatea de timp, ceea ce omul nu poate face Trebuie însă accentuat faptul că maşinile de prelucrare a informaţiei nu pot prelucra decît o informaţie extrem de simplă, de obicei reductibilă la ,,da” şi „nu” Complexitatea informaţiei pe care o pot prelucra depinde de diferitele moduri de combinare a informaţiei simple, posibile în calculatoarele moderne Marea eficienţă a calculatoarelor în comanda maşinilor constă însă în faptul că informaţia de comandă se suprapune unei informaţii de funcţionare intrinsecă maşinii, care ea însăşi este o simplificare prin abstractizare a naturii Calculatoarele nu pot comanda sisteme biologice sau sociale, deşi pot fi de mare ajutor în reglarea sistemelor sociale prin prelucrarea acelei părţi din informaţia care poate fi redusă la automatica simplistă a calculatorului Avem aşadar, o informaţie intrinsecă de funcţionare a maşinii şi informaţia de comandă care se introduce din exterior şi prin care se reglează regimul de funcţionare a maşinii Informaţia intrinsecă este introdusă odată cu construcţia maşinii, rămînînd „congelată’ ’ în ea pe tot timpul de existenţă a acesteia Desigur că, cu timpul, prin procesele de uzură, această informaţie se deteriorează treptat, cedînd locul unei doze crescînde de dezordine, de „zgomot” Prin- tr-o coincidenţă, adeseori acest „zgomot” informaţional este însoţit de accentuarea zgomotelor acustice ale maşinilor mecanice Aşadar, principalul aspect al uzurii fizice nu este pierderea treptată de substanţă (cantitativ şi relativ aceasta poate fi infimă faţă de masa unei maşini), ci în faptul că printr-o pierdere relativ mică de substanţă are loc o diminuare mai mult decît proporţională a ordinii lăuntrice, a comenzii intrinseci a maşinii Din acest punct de vedere, uzura fizică ni se prezintă ca un proces informaţional între aceste două tipuri de informaţie are loc interacţiunea, care, de obicei, este reprezentată de bucle de conexiune inversă constînd în faptul că informaţia de la ieşirea maşinii este transmisă maşinii de comandă care o prelucrează şi o transmite sub formă prelucrată la intrare Această prelucrare este gradabilă, augmentabilă, pe măsura progresului maşinilor de comandă Comanda poate deveni astfel din ce în ce mai subtilă, în sensul că poate reacţiona la o varietate mai mare de informaţie în felul acesta ea evoluează în direcţia bogăţiei comenzilor din sistemele biologice, rămînînd însă calitativ diferită de aceasta Progresul comenzii, ca un proces continuu, este o condiţie necesară pentru creşterea eficienţei maşinilor Progresul comenzii economiseşte partea cea mai preţioasă a energiei umane, energia nervoasă Suprasolicitarea sistemului nervos al omului produce prejudicii organismului uman, unele mai grave decît cele produse de efortul fizic Deci nu se poate face o distincţie netă între efortul fizic şi cel intelectual, întrucît nu există efort intelectual pur şi nici efort fizic pur, epuizarea nervoasă are de obicei consecinţe mult mai grave asupra organismului decît epuizarea fizică Epuizarea nervoasă poate merge pînă la deteriorarea personalităţii subiec- lui, care se adaugă pierderii capacităţii de muncă de orice fel Chiar în muncile aşa-zise manuale din industrie de dată mai veche, oboseala şi solicitarea organismului provine de multe ori din factori care acţionează mai mult asupra sistemului nervos decît asupra a ceea ce în mod convenţional se numeşte puterea fizică Este vorba în special de zgomot, de tensiunea provocată de vitezele mari sau intensităţile mari ale unor procese etc Eliberînd pe om de toate acestea, comanda prin maşină creează noi posibilităţi de mărire a intensităţii funcţionării maşinii Devin accesibile ordine de mărire noi în ceea ce priveşte viteza, temperatura, presiunea, precizia etc Progresul comenzii este un progres al abstracţiei şi al capacităţii de a încorpora în materie sisteme abstracte în sensul acesta el este o creaţie pur umană Cunoaşterea concretă, descriptivă, a unor modele din mediul natural nu ar fi dus niciodată la progresul comenzii Forma dominantă în maşină este roata şi, respectiv, mişcarea circulară Or, roata este practic necunoscută naturii Progresele recente ale comenzii se întemeiază pe progresele unor discipline ştiinţifice cît se poate de rupte de ,,realitate”, de mediul în care a apărut specia umană Legăturile matematicii şi ale logicii moderne cu „realitatea** sînt de fapt, mai ales, contacte cu idei şi simboluri, cu creaţii umane în care se întrupează gîndirea abstractă De aceea, progresul de mîine al comenzii şi implicit progresul tehnic de mîine are nevoie de progrese ale gîndirii abstracte de azi încă în scolul al XlX-lea, pe timpul predominării principiilor mecanice în tehnică, progresul tehnic a depins de progresele matematicii, stimulînd, e adevărat, prin conexiune inversă, dezvoltarea celei dintîi în prezent însă, în condiţiile în care pe prim plan se situează principiile comenzii complexe pe baza prelucrării unei cantităţi tot mai mari de informaţie tradusă în coduri matematice, progresul tehnic depinde în măsură mai mare ca oricînd de dezvoltarea disciplinelor matematice celor mai abstracte, unele dintre ele inaccesibile oamenilor cu aptitudini matematice obişnuite întru-un sens mai larg întreaga tehnică este, la baza ei, de origine bionică Tehnologia imită funcţii biologice dintre cele mai diverse şi într-un mod foarte variat Elementele de imitaţie sînt mai ales biofizice, în primul rînd biomecanice Multă vreme au fost şi mai sînt încă şi în zilele noastre, cel mai greu de imitat elementele de comandă Funcţiunile de comandă ale organismului biologic, mai ales ale celui animal, sînt imposibil de imitat în mod direct, din cauza numărului mare de conexiuni directe şi inverse pe care le implică Deplasarea unui animal superior, de pildă a calului sau a boului folosiţi multă vreme pentru efectuarea lucrului mecanic, implică comenzi atît de complicate încît imitarea lor directă ar necesita cunoştinţe şi posibilităţi tehnice care nu există nici astăzi Genialitatea omului ca făuritor de tehnică constă în aceea că a ştiut să ocolească de la bun început această imensă dificultate Abstractizînd, el a geometrizat tehnica sa, eliberîndu-se de mişcările şi reglajele complicate ale modelelor sale Desigur, roata a fost mijlocul principal de îndepărtare a locomoţiei de modelele naturale Aranjînd acest element geometric relativ simplu în patru puncte dispuse dreptunghiular pe un sistem relativ rigid, el a reuşit să realizeze o locomoţie oarecum similară cu cea a animalului patruped Desigur, deplasarea carului primitiv nu este atît de perfectă ca a animalului Animalul poate străbate un teren accidentat, ceea ce carul pe roţi nu poate decît în limite foarte înguste, date de configuraţia geometrică a roţii Totuşi, această formă geometrică abstractă întruchipată material se poate deplasa peste neregularităţi de teren destul de mari în comparaţie cu un paralelipiped material care avansează numai pe un teren foarte neted (sania, de exemplu)X) 11 Inferioritatea maşinilor faţă de organismele animale se referă exclusiv la bogăţia comenzii Din punctul de vedere al scopurilor urmărite de om, sistemele tehnice sint mult mai eficiente decît animalele, deşi, sau tocmai pentru că, sînt mai simple Nici un animal nu poate atinge viteza vehiculelor mecanice, nu rezistă la o solicitare atît de îndelungată, nu poate funcţiona în medii atît de variate Bogăţia comenzii organismului este dată de nevoia lui de a se adapta în mod pasiv la mediu, în timp ce omul a inventat şi inventează continuu mijloace exosoinaticc pentru a se adapta la mediu în mod activ, adaptindu-1 pe acesta din urmă la nevoile sale Faptul că creşterea extensivă a numărului şi puterii acestor mijloace deteriorează mediul este o altă problemă O altă cale esenţială de ocolire a imposibilităţii de a evita comenzile complexe ale funcţionării organismului animal a fost identificarea în natură sau crearea artificială a unor medii prielnice de funcţionare a sistemelor tehnice Pentru cazul locomoţiei destul de complexe, de care ne ocupăm aici, este de remarcat identificarea unor medii omogene din anumite puncte de vedere pentru deplasarea vehiculelor, fie prin alunecare, fie prin rostogolire Folosirea căilor de apă face parte din tehnica de locomoţie cea mai veche în acest caz sînt utilizate reglajele date de natură : curenţii marini, orientarea vînturilor etc Pe cursurile rîurilor, pluta se lasă dirijată pasiv de mersul apei Sania, schiurile şi patinele, cunoscute din cele mai vechi timpuri, se deplasează pe mediile speciale create de gheaţă şi zăpadă Pentru vehiculele pe roţi omul a inventat drumul bătătorit unde adaptarea vehiculului pe roţi la accidentele terenului nu mai este necesară decît în limite foarte înguste Tendinţa de a reduce reglajele în deplasare a dus la apariţia navelor aeriene Mai ales la înălţimi mari, avionul se deplasează aproape rectiliniu într-un mediu omogen, ceea ce permite realizarea unor viteze foarte mari, printre altele datorită faptului că vehiculul nu trebuie să se adapteze la nici un fel de neregularităţi ale mediului său fizic Manevrele de dirijare se operează pe kilometri întregi Eficienţa avionului se datoreşte faptului că mediul artificial infrastructural nu este necesar decît la pornire şi la sosire Acelaşi lucru este valabil şi pentru navele acvatice La fel ca şi deplasarea terestră, zborul s-a realizat şi el prin evitarea imitaţiei directe a funcţionării organismului animal1) La avionul clasic forţa propulsoare este imprimată prin mişcarea elicoidală (o variantă a mişcării rotative), iar cea ascensională, de profilul aripii Complexele comenzi care intervin în zborul păsărilor au fost înlocuite prin elemente şi mişcări geometrice abstractizate, mult mai eficiente din punct de vedere energetic şi extrem de economicoase din punctul de vedere al comenzilor în ceea ce priveşte sistemele tehnice staţionare, adaptarea la mediul schimbător a fost înlocuită prin crearea unui mediu artificial plasîndu-se maşinile la adăpostul clădirilor şi evitîndu-se nevoia de a se adapta la schimbările de temperatură, umiditate etc Printr-o homeostază atît de complicată incit abia dacă este bine înţeleasă de ştiinţă, animalele superioare se pot adapta la variaţii relativ mari de temperatură Sistemele tehnice staţionare sînt adăpostite în medii artificiale în care temperatura, umiditatea, conţinutul în diferite substanţe, sînt încadrate în limite relativ precise, astfel încît funcţionează fără să apară reacţia negativă la schimbările care intervin în mediul natural Aşadar, ocolirea, evitarea nevoii de reglare imposibil de realizat la un nivel dat al tehnicii, adică economia de reglaje în raport cu funcţia executată este unul din marile principii ale tehnicii, realizat în modurile cele mai variate, in funcţie de nevoile de funcţionare ale fiecărui sistem tehnic Abstractizarea, geometrizarea, mecanizarea unor funcţii analoage cu cele biologice sînt surse de realizare a lor cu o mare economie de mişcare şi un grad de complexitate mai scăzut Ele fac posibilă concentrarea în timp şi spaţiu a unor mari cantităţi de substanţă şi energie Date fiind concentrările de substanţă şi energie obişnuite în tehnică, erorile de reglaj ar produce continuu catastrofe de mari proporţii Numai simplificarea funcţiei şi implicit, a comenzii face cu putinţă concentrările de substanţă şi energie practicate curent în tehnica modernă Economia de reglaje, de informaţie, este una din marile surse de economie de efort pe care le oferă tehnica în raport cu funcţionarea forţei de muncă omeneşti1’ Ea se realizează, după cum am văzut, prin geometrizarea mişcărilor şi mai ales prin transformarea cît mai multora dintre ele în mişcare rotativă Principiul concentrării în tehnică Tehnica constă, printre altele, în utilizarea forţelor naturii pentru a produce bunuri şi servicii utile omului ca individ şi societate Pentru a utiliza aceste forţe, ele trebuie supuse comenzii omului Ca atare, comanda ţine de esenţa tehnicii Tehnica înseamnă comandă Una dintre condiţiile pentru ca forţele naturii să poată fi supuse comenzii este concentrarea lor într-un spaţiu şi într-un timp precis delimitat Delimitarea precisă în timp şi spaţiu a acţiunii elementelor şi forţelor naturii este unul din principalele procedee generale ale tehnicii Reacţia de oxidare violentă care se manifestă sub forma focului, necontrolată, nu ţine de tehnică, ci este o forţă a naturii adversă omului, care distruge operele lui, operele tehnicii, ale artei, ca şi mediul înconjurător favorabil în mod natural omului1) Focul devine un element al tehnicii în momentul l) lată expresia poetică a acestei idei : Wohltătig ist des Feuers Macht Wenn sie der Mensch bezăhmt, bewacht, Und was er bildet, was er schafft Das dankt er dieser Himmelskraft Doch furchtbar wird die Himmelkraft, Wenn sie der Fessel sich entrafft, Einhertritt auf der eignen Spur, Die freie Tochter der Nalur Friedrich von Schiller, Die Glocke (Binefăcătoare este puterea focului atîta timp cit omul o stăpineşte şi o veghează, şi tot ce a creat el datorează acestei puteri cereşti Dar această putere cerească devine îngrozitoare atunci cind scapă de cătuşe şi o porneşte pe propriul său drum ca fiică liberă a Naturii ,, Clopotul" ) în care el poate fi făcut să funcţioneze intr-un spaţiu şi intr-un interval de timp precis delimitate Mai întîi această delimitare se realizează prin mijloace rudimentare, prin plasarea unei cantităţi limitate de combustibil pe o suprafaţă neinflamabilă Treptat, omul învaţă să construiască instalaţii speciale în care controlul focului devine din ce în ce mai precis, prin procedee din ce în ce mai complicate Delimitarea înseamnă concentrare Prin controlul din ce în ce mai precis se dobîndeşte posibilitatea de a se concentra, pe un spaţiu şi un interval de timp date, o cantitate crescîndă de energie calorică Prin aport artificial de oxigen, temperatura de ardere poate fi ridicată considerabil şi, implicit, poate fi mărită cantitatea de căldură concentrată pe unitatea de spaţiu şi de timp Descoperirea unui element al naturii utilizabil în principiu nu este decît prima fază a utilizării sale în tehnică, nu este decît un simplu punct de pornire Numai exercitarea comenzii şi controlului asupra lor îl transformă într-un element al tehnicii în deplinul înţeles al cuvîntului Supunerea forţelor naturii unui control precis necesită eforturi şi timp îndelungat, o cantitate mare de resurse de inventivitate Explozia atomică încununează procesul de descoperire a unei forţe naturale, dar integrarea ei în sistemul tehnologic abia aici începe Şi, după cum ştim, procesul acesta este îndelungat Astăzi, după trei decenii de la explozia primei bombe atomice, centralele atomo-electrice, in ciuda unor previziuni optimiste, sînt încă într-o fază de competiţie cu centralele clasice care îşi cedează încet locul Progresul comenzii asupra reacţiilor atomice este condiţia realizării în măsură crescîndă a imensei energii potenţiale concentrate în mod natural în atom Efectele secundare nocive ale sistemelor tehnice (emanaţii de substanţe nocive organismului uman, zgomot etc ) nu sînt decît manifestări ale caracterului incomplet al controlului omului asupra sistemelor tehnice create şi utilizate de el Desigur că acest control are limitele sale naturale care nu pot fi depăşite Acumularea de informaţie asupra funcţionării sistemelor tehnice şi încorporarea adecvată a acesteia se loveşte la un moment dat de aceste limite Atunci cînd progresul nu mai este cu putinţă se caută un nou sistem tehnic care îndeplineşte aceeaşi funcţie sau una analoagă, producând aproximativ acelaşi efect util Concentrarea ca trăsătură esenţială a tehnicii ne duce cu gîndul la esenţa artei care, după unele definiţii, constă tocmai în concentrarea pe un spaţiu sau un interval de timp delimitate a unor elemente materiale purtătoare de informaţie de natură să producă un anumit gen de emoţie de o anumită intensitate în acest context s-a invocat de către esteticieni şi de critici literari semnificaţia cuvîndului german Dichtung, care înseamnă şi poezie şi condensare, concentrare După părerea unor esteticieni, poezia lirică trebuie să fie scurtă, explozivă Dincolo de asemenea consideraţii poate prea categorice, este însă limpede că opera de artă trebuie să aibă limite precise în spaţiu şi în timp Regula celor trei unităţi a dramaturgiei antice greceşti este încă o expresie consacrată a acestui imperativ al condensării Astfel, ea ne apare ca o regulă generală a activităţii umane, o regulă praxeologică de reducere a infinitului la dimensiuni comparabile cu fiinţa umană, cu limitele ei, o aducere a realităţii la situaţia în care omul este măsura tuturor lucrurilor Concentrarea în timp şi spaţiu a proceselor tehnologice este rezultatul gîndirii tehnice colective acumulate de-a lungul multor generaţii de creatori Adeseori inventatorii individuali, urmărind concentrarea unui sistem tehnic pe un spaţiu mai redus sau într-un interval de timp mai redus, nu-şi dau seama că se încadrează într-o tendinţă generală a progresului tehnic Problema este de asemenea dimensiuni, incit ea nu poate fi realizată dintr-odată, printr-un singur act de progres tehnic Un exemplu expresiv al dificultăţii şi dimensiunilor ei este dorinţa, dealtfel veche, de a supune controlului într-un mod cît mai direct energia solară Se ştie că Pămîntul este iradiat continuu cu o cantitate uriaşă de energie solară Dar aceasta ajunge pe suprafaţa terestră într-o formă difuză, cu o concentraţie redusă pe unitatea de timp şi de spaţiu De aceea, omul a captat sursele de energie solară indirectă pe care natura le-a concentrat prin procese specifice şi variate Energia animală, energia apelor curgătoare, a vîntului, a combustibililor fosili, a plantelor uscate etc , sînt forme de energie solară concentrată şi reordonată Concentrarea este foarte vizibilă în cazul apelor curgă toare care în multe locuri se mişcă între limitele precis conturate ale malurilor Poate acesta este şi motivul pentru care energia apelor curgătoare a fost prima care a fost utilizată pentru acţionarea unor maşini de putere mai mare Moara de apă a fost precursoarea directă a fabricii care şi astăzi în multe cazuri se numeşte în limba engleză mii! (moară) Din consideraţiile de pînă acum rezultă că concentrarea înseamnă în primul rînd ordonare De cele mai multe ori crearea unui sistem tehnic nou echivalează cu reordonarea unor elemente cunoscute mai înainte După cum arată proiectanţii cu experienţă, ordonarea din ce în ce mai bună (tinzînd către optim) a elementelor sistemului pe care îl proiectează este unul din principiile de bază ale activităţii de proiectare Concentrarea spaţială atrage după sine concentrarea maselor elementelor materiale componente, reducerea masei acestor elemente, reducerea cantităţii de substanţe pe unitatea de spaţiu Ceea ce astăzi se numeşte miniaturizare este o caracteristică generală a tehnologiei Concentrarea este condiţia producţiei în serie mare Producţia în serie mare înseamnă tocmai miniaturizare, reducerea spaţiului şi a timpului necesare pentru realizarea unităţii de produs şi, ceea ce este mai important, reducerea cantităţii de informaţie pe unitatea de produs Acest lucru trebuie subliniat mereu cu deosebită tărie întrucît omul, comparîndu-se cu animalele din care provine, tinde să supraaprecieze productivitatea activităţii sale mintale în realitate, cea mai mare parte a acestei activităţi se consumă pentru interpretarea informaţiei create de predecesori sau de alţi contemporani Inginerul petrece mulţi ani în şcoli pentru a învăţa o mică parte din starea tehnologiei Informaţia odată acumulată, nu se păstrează în memorie decît în colectiv, deoarece memoria individuală nu poate înmagazina decît o cantitate limitată de informaţie Cea mai bună dovadă este faptul că sînt suficienţi cîţiva ani de izolare faţă de vorbitorii împreună cu care un individ păstrează în memorie colectivă limba maternă, pentru ca deprinderea de a o folosi să slăbească considerabil Acelaşi lucru este valabil pentru orice activitate cu componenţă informaţională Izolarea inginerilor, tehnicienilor şi muncitorilor, faţă de coprofesionalii lor purtători de tehnică actuală, îi va face să-şi piardă treptat cunoştinţele Generarea de informaţie nouă este cu atît mai dificilă şi cere un efort cu atît mai mare Deşi ideile noi apar într-un mod care nu este încă bine înţeles de ştiinţă, dictonul devenit popular potrivit căruia inspiraţie înseamnă transpiraţie reflectă faptul că ideea tehnică nouă apare ca rezultat al unui efort imens şi îndelungat, un contact mai mult sau mai puţin direct cu sistemul tehnic avut în vedere, cu coprofesionali şi cu oameni de alte profesii, precum şi cu obiecte naturale şi tehnice de cele mai diferite naturi Avantajele seriei mari din producţia industrială sînt multiple De cele mai multe ori într-o primă aproximaţie se consideră că acestea ar consta în repartizarea pe un număr mai mare de produse a cheltuielilor generale de regie în realitate, probabil că economiile principale ale producţiei în serie mare provin de acolo că un singur sistem informaţional conţinut într-un proiect serveşte la realizarea unui număr oricît de mare de produse fizice Din acest punct de vedere, cu cît proiectul este mai complicat, cu alte cuvinte cu cît conţine mai multă informaţie, cu atît, celelalte condiţii rămînînd constante, este mai eficientă producţia în serie Producţia în serie mare ne apare astfel, în primul rînd, ca o economie de informaţie şi abia în al doilea rînd ca o economie de muncă şi de fonduri Datorită unei informaţii corespunzătoare, ea este un exemplu de concentrare în timp şi în spaţiu a unor elemente ale tehnicii Printr-o uzină de automobile trec într-un an milioane de tone de oţel, la rîndul lui rezultat dintr-un multiplu de milioane de tone de minereu de fier, de cocs şi de alte materiale Economia de masă, de substanţă, se realizează prin adăugarea de informaţie Această economie nu este deci gratuită, nu rezultă dintr-o simplă reducere a dimensiunilor Economia de masă şi deci şi economia de spaţiu se realizează prin inventarea unor materiale mai bune, cu proprietăţi de rezistenţă mai ridicate, cu o conductivitate termică sau electrică mai înaltă sau, dimpotrivă, mai scăzută, prin combinarea cea mai bună posibilă (optimă) a acestor proprietăţi Iată de ce capacitatea de absorbţie de informaţie a unui material este o caracteristică esenţială a acestuia din punctele de vedere menţionate mai sus Astfel, după cum am văzut, lemnul este mai bun decît piatra, fierul mai bun decît lemnul, iar oţelul mai bun decît celelalte aliaje ale fierului Masele plastice, deşi aflate abia la începutul carierei lor istorice, sînt potenţial infinit superioare fierului, deoarece informaţia poate fi încorporată în ele nu numai intermolecular ci şi intramolecular, ceea ce deschide infi-' nite noi posibilităţi de combinare Ceea ce rămîne de făcut este realizarea acestor potenţialităţi Dar aceasta este o chestiune de istorie Faptul că pătrunderea noilor materiale sintetice în producţie este mai lentă decît ne-am aştepta, judecind după unele caracteristici ale lor, se datoreşte caracterului social-istoric al progresului tehnic, faptului că acesta este supus unor procese sociale de comandă, pe de o parte, iar, pe de altă parte, faptului că nu există încă cunoştinţele necesare pentru o aplicare eficientă a acestor materiale în proporţii mai mari De pe acum este limpede că anumite configuraţii materiale sînt posibile numai datorită faptului că, graţie informaţiei acumulate, în procesul de producere a materialelor sintetice pot fi controlate procese intramoleculare complexe ; se pot realiza combinaţii infinit mai subtile decît cele realizate prin mijloace mecanice Graţie acestor posibilităţi intramoleculare, se pot realiza noi combinaţii mecanice care sînt macroscopice Desigur şi astăzi o mai bună armonizare a proprietăţilor intramoleculare cu cele macroscopice poate duce la economii importante de spaţiu şi timp, la o concentrare mai mare a elementelor şi proceselor Consumul de materiale sintetice, realizate graţie progreselor ştiinţei şi tehnicii chimice, creşte continuu şi rapid, chiar dacă utilizările noi sînt mai subtile şi mai complexe decît simpla înlocuire a oţelului, care nu şi-a epuizat încă toate posibilităţile şi rămîne încă materialul structural de bază al industriei şi construcţiilor moderne Proprietăţile mecanice ale materialelor structurale clasice, ale pietrei, argilei, sticlei, lemnului, fierului, erau, suficient de evidente pentru ca, mult timp, progresele să se poată realiza pe cale pur empirică Dar chiar din zorii industriei moderne a fost necesar apelul la ştiinţă pentru a progresa in ceea ce priveşte concentrarea elementelor sistemelor mecanice A fost nevoie de antrenarea cunoştinţelor furnizate de ştiinţele existente şi ale unor noi discipline ştiinţifice, cum sînt rezistenţa materialelor şi alte discipline inginereşti In momentul în care însă tehnica a progresat pînă la limita dincolo de care controlul materialelor nu se mai poate realiza organoleptic, fie chiar din cauza intensităţii proceselor mecanice, fie din cauza faptului că înseşi fenomenele naturale puse în serviciul tehnicii nu mai sînt accesibile observaţiei directe, ştiinţa a devenit o condiţie necesară pentru progresul tehnic Fenomenele electrice şi electronice, ca şi o mare parte din fenomenele chimice, nu mai pot fi controlate organoleptic Curentul electric nu se vede, nu miroase, iar, în momentul în care acţionează asupra omului, este fie extrem de nociv, fie de o tensiune şi intensitate care nu permit aprecierea după senzaţiile pe care le produce Aparatele de măsură electrice se bazează pe fenomene electromagnetice care nu există în mod obişnuit în stare naturală (cum există o mare parte din fenomenele mecanice) A fost nevoie de cercetări ştiinţifice şi tehnice, bazate pe metoda ştiinţifică constînd în anumite procedee de gîndire abstractă, pentru a formula fenomenele într-un limbaj abstract Fenomenele electrice nu mai pot fi exprimate într-un limbaj natural Tensiunea şi intensitatea curentului electric nu pot fi văzute sau simţite în mod suficient de gradat cu organele simţurilor noastre A fost nevoie de apelul la numele unor oameni de ştiinţă pentru a desemna unităţile de măsură a unor concepte abstracte Numai aparate relativ complicate pot măsura intensitatea şi tensiunea unui curent Lungimea unui metru poate fi apreciată din ochi pînă la o precizie de aproximativ 10%, pe cînd intensitatea unui curent, nu Şi mai complexe sînt fenomenele electronice intermole- culare, intraatomice Numai gîndirea teoretică a putut crea instrumentele cu care s-a putut pătrunde în micro- universul atomic, reprezentat popular de modelele lui Rutherford, astăzi răspîndit în numeroase publicaţii şi pe milioane de afişe, simbolizînd puterea ştiinţei Dacă conceptele fizicii clasice pot fi exprimate, cel puţin parţial, cu ajutorul aritmeticii accesibile tuturor oamenilor, fizica modernă îşi datoreşte existenţa unor capitole abstracte ale matematicii Prin intermediul fizicii aceste capitole, uneori greu accesibile intuiţiei imediate, au început să pătrundă şi se extind treptat în alte discipline ştiinţifice cum sînt biologia sau ştiinţele sociale Chiar dacă aici elementul matematic nu serveşte încă în mod direct măsurării nemijlocite, cum se întîmplă de cele mai multe ori în fizică, el creează un cadru de gîndire care, combinat cu observaţia empirică, permite să se evite rătăcirea în spaţii de gîndire amorfe Chiar dacă ajută numai la structurarea mai bună a gîndirii, matematica serveşte progresului ştiinţei şi, implicit, al ştiinţei biologice, sociale etc De exemplu, ideea de optim care, din punct de vedere matematic, poate să reprezinte un punct într-un spaţiu multidimensional, oricît de abstractă ar fi, ne călăuzeşte mereu spre căutarea unor soluţii mai bune decît cele pe care le avem astăzi Astfel, ea este o idee ordonatoare, generală în practica umană, ştiinţifică, tehnică sau socială Concentrarea constînd, printre altele, în ordonare, atrage după sine necesitatea măsurării şi a perfecţionării ei continue Aceasta se datorează necesităţii unei creşteri importante a preciziei, care înseamnă respectarea din ce în ce mai riguroasă a unor dimensiuni în legătură cu aceasta, gîndirea tehnică a creat noţiunea de toleranţă, care este una dintre punţile dintre ştiinţă şi tehnică Majoritatea calculelor din tehnică se realizează pe baza unor modele matematice deterministe Dar din cauza multiplelor imperfecţiuni ale sistemelor tehnice cu care se realizează sistemele tehnice noi şi care îşi au originea în imperfecţiunea mecanică a organismului omenesc (în felul acesta toleranţa devine o punte de legătură între organic şi neorganic, mai ales mecanic), măsurile calculate nu pot fi materializate ca atare, ci cu abateri stohastice Reducerea dispersiei acestor abateri este una din problemele nodale ale tehnicii şi ea se realizează prin interacţiunea dintre instrumentele de măsurare şi sistemele tehnice efectoare ale aparatelor din care se compun procesele Progresul tehnic este astfel, printre altele, un proces al reducerii abaterilor dintre valorile de calcul şi valorile parametrilor de funcţionare reali ai sistemelor tehnice Reducerea dispersiei abaterilor este necesară şi la producţia în serie mare a unor sisteme tehnice relativ fine, care presupune interşanj abilitatea pieselor care se produc în locuri diferite, în mod specializat Precizia crescîndă este necesară şi creşterii sau menţinerii fiabilităţii în sistemele tehnice individuale complexe, unde siguranţa de funcţionare tinde să scadă exponenţial cu creşterea numărului de elemente care alcătuiesc sistemul Creşterea preciziei în sensul reducerii disperisiei abaterilor este o componentă esenţială a capacităţii de absorbţie informaţională a materialelor Superioritatea oţelului asupra lemnului constă esenţialmente în posibilitatea de a controla dimensiunile pieselor din oţel în condiţii variate Cunoscîndu-se bine, de exemplu, coeficientul de dilataţie al unei piese de oţel, i se pot controla cu precizie dimensiunile în regimuri variate de temperatură Pe măsură ce dimensiunile pot fi controlate mai bine, se pot micşora coeficienţii de siguranţă, ceea ce înseamnă economie de substanţă şi, implicit, de spaţiu, energie etc Cunoscîndu-se mai bine proprietăţile de rezistenţă la diferite solicitări mecanice, piesele de oţel pot fi supuse unor viteze de mişcare mari şi calculate cu mai multă precizie Iată în ce constau, în mod întrucîtva mai concret, economiile de muncă şi de fonduri (sau de capital) pe care încearcă să le identifice şi să le separe cercetarea economică pe scară agregată Am văzut că aceste economii, care constau într-o concentrare mai mare în timp şi în spaţiu a proceselor tehnice (a proceselor de producţie), se datoresc în exclusivitate cercetării, fie ea de natură ştiinţifică sau tehnică, de natură teoretică sau mai apropiată de practică Problema care se pune este cum această înlocuire a substanţei şi energiei cu informaţie aduce un spor net de eficienţă Răspunsul este relativ simplu: în timp ce substanţa şi energia se consumă mai mult sau mai puţin repede, informaţia, odată generată, intră în memoria socială, unde poate fi stocată şi de unde poate fi extrasă cu un cost foarte redus, în comparaţie cu costul producerii unui sistem tehnic material şi care, pe deasupra, se uzează rapid Geometria lui Euclid, creată cu milenii în urmă, continuă să fie un ingredient esenţial într-o mare parte a sistemelor tehnice Euclid, despre care ca persoană nu se mai ştie aproape nimic, continuă să ne dăruiască cotidian instrumentele cu ajutorul cărora calculăm roţile şi barele, pereţii şi acoperişurile Acelaşi lucru se întîmplă cu toate descoperirile ştiinţifice şi invenţiile tehnice Dar niciodată geometria lui Euclid şi celelalte descoperiri şi invenţii nu-şi pierd din cantitatea de informaţie pe care o conţin Experimentul mintal al lui K Popper este revelator în această privinţă Dacă toate bunurile materiale, cu excepţia bibliotecilor, s-ar distruge printr-un cataclism, omenirea s-ar putea reface relativ repede Invers, dacă s-ar păstra bunurile materiale, cu excepţia bibliotecilor, replasarea pe calea progresului ar dura un timp îndelungat, dar distrugerea bunurilor materiale inclusiv bibliotecile, ar arunca omenirea cu multe milenii înapoi Experimentul acesta este desigur o simplificare, dar el ne arată importanţa covîrşitoare a memoriei sociale pentru progresul social în general şi pentru progresul tehnic în special Sistemul memoriei sociale este, după cum am văzut, mult mai complex El este un sistem viu, în continuă mişcare De exemplu învăţămîntul, care este un subsistem de memorie activă, în cadrul căruia conservarea informaţiei se îmbină cu transmiterea ei din generaţie în generaţie, este şi un sistem generator de informaţie tehnologică nouă Mulţi profesori de discipline tehnice sînt inventatori şi proiectanţi; studenţii cooperează activ cu memoria celor dintîi, creînd premisele pentru invenţii sau descoperiri noi Există laureaţi ai Premiului Nobel încă stu- denţi sau abia ieşiţi de pe băncile facultăţii Învăţămîntul comportă un anumit cost social, care nu este deloc neglijabil De aceea, o înflorire a învăţă- mîntului (şi a cercetării) pe scară de masă nu este un accident istoric ci apare odată ce societatea este în stare să aloce anumite fonduri pentru această meta-investiţie Costul învăţămîntului din punctul de vedere al progresului tehnic este augmentat şi de modul specific în care omul este capabil să recepţioneze informaţia ştiinţifică generată de predecesori Am menţionat deja faptul că informaţia ştiinţifică şi tehnică se recepţionează cu un efort al individului receptor Această informaţie este de cu totul altă natură decît cea cuprinsă intr-un mesaj de felicitare de anul nou Individul o poate recepţiona într-un mod eficient numai dacă se ocupă exclusiv de asimilarea ei, neavînd o altă preocupare profesională Mai mult decît atît, efectul receptiv uneori este maxim la o anumită vîrstă biologică Reciclarea ar fi ineficientă dacă nu s-ar clădi totuşi pe cunoştinţele vechi, chiar dacă acestea sînt depăşite O parte din tehnicieni lucrează pe baza cunoştinţelor acumulate în timpul studiilor universitare De aceea, realizările tehnice actuale se bazează pe cunoştinţe ştiinţifice avînd o vechime măsurată în decenii Acesta este unul din motivele pentru care rezultatele cercetării ştiinţifice par îndepărtate de practica actuală Dar tot acesta este motivul pentru care cercetarea trebuie să devanseze nevoile practicii imediate Altfel, se sustrage suportul ştiinţific pentru practica tehnologică de peste un deceniu, două sau trei Memoria tehnologică socială nu se reduce nici la biblioteci, nici la sistemul învăţămîntului, nici la sistemul cercetării care porneşte mereu de la memorie la căutări de informaţie nouă Memoria tehnologică este încorporată şi în sistemele tehnice materiale şi în masa mare de oameni care acţionează asupra acestor sisteme — ingineri, tehnicieni, muncitori în interacţiunea cotidiană a acestor milioane de oameni cu sistemele tehnice materiale Metaforic vorbind, memoria tehnologică este un organ social Buna interacţiune între diferitele subsisteme ale sistemului memoriei tehnice şi ştiinţifice a societăţii este o condiţie necesară a bunei funcţionări a sistemului tehnologic Cititorul îşi poate face o imagine asupra a ceea ce înseamnă informaţia în „consumul ” modern, mai ales al ţărilor dezvoltate, parcurglnd cartea lui A Moles : Sociodinamica culturii, Editura ştiinţifică, Bucureşti, 1974 fice, tehnice şi profesionale în general sporeşte sensibil această cerere în unele ţări dezvoltate numeroase posturi de televiziune s-au specializat în transmiterea acestui gen de informaţie Organizarea activităţilor economice din ce în ce mai complexe sporeşte şi ea într-o măsură considerabilă cererea de informaţie în toate procesele economice Specializarea din ce în ce mai profundă care a luat proporţii internaţionale presupune o continuă comunicare între partici- panţii proceselor fracţionate în spaţiu, dar unitare din punctul de vedere al scopului final al producţiei Comunicarea la distanţă între unităţi economice autonome încadrate într-un proces de producţie unitar necesită informaţie mai multă, mai precisă şi mai promptă Organizarea marilor unităţi de producţie sau de desfacere sporeşte şi ea cererea de informaţie Marile reţele de transport, terestre, navale şi aeriene, sînt dublate de reţele de telecomunicaţii Funcţionarea oricărei maşini cu un oarecare grad de complexitate este însoţită cel puţin de emiterea unor semnale care avertizează asupra modului ei de funcţionare Orice vehicul este dotat cu sisteme de semnalizare a poziţiei De la semnalizarea cu lămpi pînă la comunicaţiile radio, procesele de transport au loc în paralel cu o mare activitate de emitere, recepţionare şi prelucrare a informaţiei Conţinutul activităţii de administraţie constă în cea mai mare parte în operaţii informaţionale Nuanţa peiorativă care se ataşează uneori noţiunii de birocraţie îşi are originea în excesele şi în deficienţele de funcţionare a administraţiilor de toate felurile care, la rîndul lor, se datoresc imperfecţiunilor umane, dar şi tehnice O societate modernă nu poate funcţiona fără administraţie, fără ,,birocraţie” Perfecţionarea acestei activităţi, printre altele şi prin perfecţionarea mijloacelor tehnice ale acesteia, va reduce fără îndoială neajunsurile de care este vorba Trebuie să avem în vedere faptul că pînă de curînd aceasta a fost o activitate pur „manuală”, a cărei calitate depindea în mare măsură de calitatea indivizilor care o exercitau Tehnicizarea ei va obliga personalul administrativ la un comportament mai raţional, impus de mijloacele tehnice în faţa acestui imens volum de activitate pe care îl reprezintă generarea, prelucrarea, transmiterea, recep- ţionarea, stocarea şi regăsirea informaţiei, două poziţii limită atrag atenţia Pe de o parte, este cea a unor economişti care nu încetează să considere această activitate drept neproductivă, închizînd ochii la marile ei dimensiuni, la faptul că ea satisface o cerere în continuă creştere a unui număr mare de oameni, că ea ţine de esenţa tuturor proceselor economice şi formează obiectul direct sau indirect al activităţii unei mari părţi a economiei în unele discuţii s-a ajuns pînă acolo încît să se considere drept productivă producţia suportului material al informaţiei, în timp ce producerea informaţiei, ca atare, să fie considerată neproductivă Avînd în vedere, aşa cum am arătat în altă parte a lucrării, faptul că creşterea eficienţei tuturor activităţilor tehnice şi economice a depins şi depinde de cantitatea şi calitatea informaţiei încorporate în rezultatele activităţii, fragilitatea unor asemenea poziţii este evidentă Neproductivă nu este decît informaţia inutilă, excedentară şi dacă vrem să ne exprimăm mai riguros, cea care depăşeşte volumul necesar funcţionării optime a sistemului economic şi social La polul opus se situează poziţia unor publicişti care văd în creşterea rapidă a nevoii de informaţie, în „explozia informaţională”, un proces recent, rupt de evoluţia anterioară a economiei şi a tehnicii Ei trec cu vederea faptul că această „fază informaţională” a progresului tehnic are rădăcini adinei în dezvoltarea tehnică, economică şi socială anterioară şi că ea încoronează o evoluţie lentă şi continuă care s-a accelerat datorită faptului că sistemul tehnologic al societăţii a ajuns la un grad de maturitate în care nevoia de informaţie a devenit prezentă la fel cum la un moment dat a devenit urgentă nevoia de materiale constructive de masă de o anumită calitate sau nevoia unei forme de energie artificială care poate fi uşor distribuită pe spaţii geografice largi cu un număr mare de puncte de consum Fără a intra în detalii istorice, putem admite ca larg ilustrată ideea că cele mai simple activităţi de dobîndire a mijloacelor de subsistenţă exercitate în colectiv au fost însoţite de nevoia de comunicare, de generare şi transmitere a informaţiei care se realiza cu mijloacele la îndemînă atunci, prin viu grai, prin zgomote produse de instrumente sonore sau prin semnale luminoase Desigur, în economia bazată pe agricultură, în gospodăria naturală această nevoie se situa pe un plan secundar, dar nevoia de informaţie „de consum” a fost mereu prezentă şi ea se satisfăcea prin mijloace corespunzătoare fiecărei epoci de dezvoltare tehnologică Apariţia din cele mai vechi timpuri a scrisului corespunde acestei nevoi fundamentale a omului şi perfecţionarea lui a fost şi este o preocupare continuă Din punctul de vedere al progresului tehnologiei informaţiei, este în afară de orice îndoială faptul că apariţia tiparului constituie o revoluţie epocală din mai multe puncte de vedere Pregătită prin întreaga evoluţie a scrisului, informaţia lingvistică, care în vorbire este emisă în mod continuu pe porţiuni, este transformată într-un proces discret compus din semnale distincte, corespunzătoare unor sunete (mai precis foneme) grupate în cuvinte, propoziţii etc , lucruri ce se observă cu greu în limbajul natural vorbit Fonemelor, cuvintelor, propoziţiilor etc în tipar le corespund semnale mecanice (literele) care pot fi confecţionate separat, permutate după nevoie şi reu- tilizate în repetate rînduri Această discretizare a limbii este, fără îndoială, efectul tiparului Mecanicizarea limbii a permis apariţia dicţionarelor cu structură prin excelenţă mecanică Tiparul a accentuat considerabil importanţa gramaticii ca strădanie de a imprima limbii o structură mecanică Limitele acestei tendinţe, limitele gramaticii ca metalimbaj, au ieşit la iveală în zilele noastre cînd s-a constatat dificultatea construirii unei maşini de tradus dintr-o limbă naturală în alta din cauza imposibilităţii construirii unui limbaj natural pe bază de structuri logico- mecanice, cum sînt cele date de gramatica tradiţională Dar, dincolo de aceste limite, mecanicizarea şi discre- tizarea fluxului informaţional purtat de limbajul oral au deschis toate drumurile către prelucrarea prin maşini a informaţiei Realizînd corespondenţa dintre literă şi număr, dintre literă şi literă, dintre cuvînt şi cuvînt au permis codificarea artificială (există şi coduri naturale care mult timp nu au fost observate de oameni) care este o operaţie fundamentală pentru multe operaţii de prelucrare a informaţiei Originea tuturor operaţiilor de software în prelucrarea informaţiei trebuie căutată în transformarea limbajului oral sau chiar a celui scris într-o succesiune de semne convenţionale, mecanic distincte unele de altele La aceasta se adaugă faptul că tiparul este începutul evoluţiei democratizante a informaţiei Tiparniţa este primul instrument mecanic care a permis difuzarea pe scară largă şi cu un cost redus a unor informaţii care se generează uneori cu mari dificultăţi şi cu o muncă îndelungată Evoluţia tiparului a urmat în primul rînd această linie de mărire a posibilităţii de a reproduce cu un cost din ce în ce mai redus o informaţie pe scară de masă Combinarea principiului tiparului cu principiul rotativ a dus la posibilitatea de a mări viteza de imprimare la valori fantastice Astăzi, milioane de copii dintr-un text se pot realiza în cîteva ore Desigur, maşinile poligrafice moderne au absorbit prin combinare şi alte principii tehnologice, principii de comandă, principii de confecţionare a semnalelor, principii metalurgice pentru crearea aliajelor pentru turnarea literelor, principiul linotipului, principii de psihologie a vederii, precum şi o îndelungată muncă de natură artistică menită să creeze litere estetice şi funcţionale, principii de fabricare a hîrtiei, a cernelurilor etc , etc în acelaşi timp, tiparul este şi prima formă de producţie în masă, de reproducere relativ exactă a unui număr mare de obiecte după un model confecţionat mintal şi material Şi astăzi încă unele maşini de deformare plastică funcţionează după principii similare cu tehnologia tiparului 1> Inventarea telegrafului, a telefonului, iar mai tîrziu a radioului şi a televiziunii, perfecţionarea continuă a acestor sisteme tehnice corespunde unor nevoi crescînde de organizare a unor sisteme economice de dimensiuni din ce în ce mai mari Progresul industriei nu este posibil numai pe baza perfecţionării maşinilor productive, a celor care transformă în mod direct substanţa Căci odată cu mărirea dimensiunilor şi a diversităţii proceselor de producţie, asigurarea eficienţei acestora depinde — şi încă într-o măsură tot mai mare — nu numai de eficienţa elementelor sistemului, ci şi de eficienţa conexiunilor dintre ele Aceste conexiuni se realizează prin informaţie economică, dar circulaţia acestei informaţii depinde de suporturile ei tehnice în mod deosebit de acut se resimte nevoia unei circulaţii şi prelucrări rapide a informaţiei pe distanţe mari în economia socialistă planificată, unde agenţii economici trebuie să obţină în mod expeditiv informaţia privind sarcinile de plan, iar organele de planificare trebuie să fie la curent cu mersul îndeplinirii acestor sarcini, cu privire la schimbarea condiţiilor de producţie, de desfacere şi de aprovizionare etc Bunul mers al economiei depinde în mod vital de generarea, circulaţia, stocarea, prelucrarea şi regăsirea informaţiei După cum se vede, creşterea economică depinde în mod organic de progresul mijloacelor tehnice informaţionale, în aceeaşi măsură în care ea a depins de perfecţionarea maşinilor-unelte, a motoarelor, a generării energiei electrice etc Acest lucru merită subliniat cu toată tăria, deoarece în mod obişnuit progresele în domeniul tehnicii informaţiei se asociază cu activităţi extraeconomice şi extraproductive (de exemplu, cu activitatea militară sau cu activităţi culturale) Dar creşterea economică depinde nu numai de creşterea eficienţei elementelor sistemului, ci şi de îmbunătăţirea mijloacelor de integrare a sistemului Iată de ce calculatoarele nu pot fi opuse telefonului sau tiparului Ele nu sînt decît o încununare, la un moment dat a unui proces care a însoţit mai mult sau mai puţin continuu procesul de dezvoltare a industriei moderne şi care îl va însoţi şi în viitor SISTEMUL DE GENERARE ŞI MANIPULARE A INFORMAŢIEI Pentru a fi încorporată în sistemele tehnice, informaţia lor interioară şi exterioară trebuie mai întîi generată Societatea modernă, care utilizează o tehnologie cu un înalt grad de rafinament, are nevoie de un sistem special de generare a informaţiei care face parte din diviziunea generală a muncii, se naşte din ea şi se dezvoltă în cadrul ei De fapt acesta este un sistem foarte complex, constituit dintr-un număr de subsisteme care se interferează, deci care nu pot fi delimitate cu precizie, fiindcă activităţile respective se fac adeseori simultan, de către aceiaşi oameni sau prin contacte strînse între diferite grupuri de oameni, funcţiile lor suprapunîndu-se Sistemul de generare a informaţiei tehnice s-a dezvoltat încet de-a lungul istoriei, dar a luat un mare avînt după revoluţia industrială; în ultimele decenii el cunoaşte o amploare şi o complexitate dificil de analizat Timp de milenii omul a produs bunuri materiale în mod strict empiric, descoperirile şi invenţiile apărîndmai mult sau mai puţin întîmplător, transmiterea făcîndu-se prin contact direct, din generaţie în generaţie Asemănarea inovaţiei tehnice vechi cu inovaţia folclorică este izbitoare : caracterul sporadic, cel anonim, transmiterea orală sau prin demonstraţie nemijlocită sînt comune atît folclorului cît şi inovaţiei tehnice vechi Dealtfel, ele se şi interferează în sens strict întrucît o mare parte din tehnica rurală a evului mediu, de pildă, o tehnică a lemnului, cade sub incidenţa studiilor folcloristice, avînd adeseori, pe lîngă caracterul utilitar, şi un caracter estetic Desigur, încă în antichitate au existat inventatori şi oameni de ştiinţă care s-au preocupat de imaginarea unor sisteme mecanice, uneori foarte ingenioase Dar, după cum arată istoricii, ruptura dintre activitatea materială şi cea spirituală, determinată de nivelul scăzut de dezvoltare a forţelor de producţie, precum şi de prăpastia adîncă între clasele societăţii sclavagiste, a constituit o barieră de netrecut între descoperire şi invenţie, pe de o parte, şi producţia de bunuri materiale, pe de altă parte Nu existau canale de comunicaţie a informaţiei între producţia spirituală şi cea materială Astfel, nivelul înalt de dezvoltare a ştiinţei în Greeia antică nu a avut aproape nici o oonse- cinţă imediată asupra producţiei materiale Cuceririle ştiinţei antice au putut fi valorificate productiv abia în epoci mult mai tîrzii Situaţia nu era fundamental deosebită nici în evul mediu Totuşi, conştiinţa valorii sociale a informaţiei tehnice a apărut tocmai în această perioadă, deşi transmiterea ei continua să se efectueze prin contacte directe Cu toate acestea, acumularea empirică a cunoştinţelor şi posibilităţile de încorporare a informaţiei acumulate şi de transformare a acesteia s-au făcut simţite incit grupurile sociale deţinătoare ale acestei informaţii au început s-o monopolizeze şi să păzească cu străşnicie acest monopol Sistemul breslelor este bine cunoscut pentru gelozia cu care exercita monopolul asupra cunoştinţelor profesionale Din punct de vedere strict tehnic, acest lucru era posibil întrucît nu exista încă un mijloc material de difuzare în masă a informaţiei Apariţia tiparului în secolul al XV-lea subminează din punct de vedere tehnic acest monopol, în timp ce, după cum ştim, germenii capitalismului care evoluau în sinul orînduirii feudale duceau la descompunerea şi în cele din urmă la năruirea sistemului breslelor Renaşterea a avut, printre altele, drept urmare încercări de sistematizare a cunoştinţelor profesionale din diferite domenii în secolele XIV, XV, XVI apar tot mai multe tratate tehnice Ilustrativ pentru această perioadă este marele tratat De re metallica a lui Agricola, în care erau sintetizate o mare parte a cunoştinţelor tehnologice ale perioadei Renaşterii Leonardo da Vinci, geniu multilateral, poate fi considerat figura reprezentativă pentru conştiinţa, care se năştea cu greu, a nevoii de activitate deliberată în vederea modificării tehnicii existente şi a sporirii eficienţei ei fizice Deşi opera tehnică a lui Leonardo era prematură, în sensul că nu reuşeşte să găsească încă un ecou în rîndurile celor care hotărau soarta producţiei materiale, el poate fi socotit ca ctitor al meseriei inginereşti din epoca revoluţiei industriale Nu este intenţia noastră de a face aici istorie; pentru aceasta îi invităm pe cititori să consulte lucrările de specialitate Menţionăm însă nume ca cel al lui Galileo Galilei, care a pus bazele unor ştiinţe despre modul de a plămădi materia, ale unor ştiinţe inginereşti cum este, de pildă, rezistenţa materialelor, care se va desprinde mai tîrziu de fizică Ceea ce trebuie subliniat însă în mod special din punctul de vedere care ne preocupă aici este că, din această preistorie presărată cu nume celebre, în secolul al XlX-lea se naşte şi se dezvoltă ca o avalanşă sistemul propriu-zis de generare a informaţiei Apare profesia inginerului, mai întîi în mod spontan, ca o activitate desprinsă din manipularea materiei şi fertilizată cu cunoştinţe ştiinţifice acumulate mai mult sau mai puţin întîmplător, prin auto- didacticism Secolul al XlX-lea este martorul apariţiei unor şcoli superioare speciale pentru pregătirea inginerilor în ţările cuprinse de iureşul revoluţiei industriale, apar una după alta şcoli politehnice care dobîndesc în curînd un mare renume Se naşte conştiinţa dependenţei tehnicii de ştiinţă, precum şi fenomenul invers — influenţa fertilizatoare a tehnicii asupra unor ramuri ale ştiinţei Dealtfel şi ştiinţa din această epocă cercetează fenomene nemijlocit senzorial perceptibile, raţionamentul abstract succedîn- du-se în contact imediat, verificabil prin experimente simple, cu realitatea materială Totuşi, tot mai mult se simte utilitatea raţionamentului din ce în ce mai abstract, din ce în ce mai puţin verificabil senzorial prin experimente simple Matematica joacă un rol din ce în ce mai mare, ajungînd în zilele mai apropiate de noi să se desprindă de calculul numeric care, datorită practicării multimilenare a aritmeticii, menţine încă ideea că manipularea numerelor este rostul exclusiv al matematicii Inginerii apelează tot mai mult la matematică, sînt tot mai mult dependenţi de raţionamentul, şi el evoluînd spre abstract, al matematicii însuşi sensul activităţii inginereşti se îmbogăţeşte Repede s-a constatat că nu este suficient să te pricepi să manipulezi materia, chiar şi pe baze raţionale şi ştiinţifice, ci trebuie, în condiţiile unei tehnologii din ce în ce mai complexe, să imaginezi sistemele înainte de a le realiza în structuri materiale Activitatea de proiectare se afirmă ca o activitate inginerească distinctă şi desprinsă de producţia propriu-zisă Inginerul proiectant nu mai este un manipu- lant de materie, el creează pe hîrtie, la fel ca şi filozoful şi scriitorul Apare şi se dezvoltă o tehnologie proprie a proiectării pusă în evidenţă de obiecte ca planşeta, tuşul, hîrtia de calc, creioanele bine ascuţite şi peniţele de diferite forme Apare o producţie de serie de asemenea obiecte Treptat apar compendiile inginereşti în care informaţia tehnologică este prezentată succint şi sistematizat în cadrul activităţii de proiectare se produce o subtilă diviziune a muncii Se constată că capacitatea de concepţie este prea preţioasă pentru ca inginerul proiectant să-şi irosească timpul executînd desenele şi copiindu-le I se dau ajutoare cu diferite grade de pregătire, gata să-1 scutească de activităţile mai simple, cum ar fi desenul, executarea unor calcule etc Lui îi revine doar sarcina de a concepe sistemul tehnic, de a executa calculele şi de a creiona primele schiţe Dar informaţia generată în institutele de proiectare creşte continuu Se creează mereu noi mijloace tehnice de manipulare a acesteia Se imaginează mijloace de copiere fotochimică a desenelor Maşini de calculat îl scutesc treptat pe inginerul proiectant de calcule obositoare Maşinile concepute în institutele de proiectare conţin tot mai multe piese, în ciuda principiului simplificării, iar imaginarea şi transpunerea pe hîrtie a acestora nu s-ar putea face în ritmul necesar dacă munca de proiectare nu ar fi continuu raţionalizată şi ajutată de diferite mijloace tehnice Apar şi se dezvoltă edituri specializate în editarea de cărţi şi reviste tehnice Datorită numărului mare de beneficiari, ele devin rentabile Proiectarea devine omniprezentă în industrie Nu mai există fabrică fără ingineri proiectanţi şi fără atributele lor : planşeta, hîrtia de calc, tuşul etc Compasul devine o emblemă a muncii industriale, utilizată ca simbol pe afişe Prezenţa proiectării ajunge să fie atît de firească încît literatura de astăzi consacrată progresului tehnic, total absorbită de analiza legăturii dintre cercetare şi producţie, de-abia dacă o mai menţionează Raţionalizarea profundă a activităţii de proiectare permite conducerea tot mai precisă a acesteia Atelierele de proiectare adoptă tot mai mult principiile producţiei industriale, desigur nu fără a-şi menţine anumite particularităţi Standardizarea este consecinţa logică a raţionalizării proiectării în condiţiile producţiei de serie şi de masă, devine tot mai puţin raţional să se proiecteze de fiecare dată toate elementele unei maşini Se constată că tot mai multe organe sînt comune tuturor sau multora dintre maşini şi că este mai eficient să se ia aceste organe de-a gata, proiectate şi calculate pe baza unor dimensiuni unice, stabilite printr-un consens social Procesul are loc în interacţiune cu specializarea tot mai profundă a producţiei materiale Uzine specializate fabrică în masă elemente de asamblare, cum sînt şuruburile, niturile, şplinturile Dar pentru a lărgi piaţa pentru aceste produse fabricate în masă, este nevoie ca toţi producătorii de maşini să solicite aceste organe într-o gamă limitată de dimensiuni acceptate de toată lumea Intervin organizaţiile profesionale şi economice capitaliste pentru a găsi soluţii adecvate întrucît interesul pentru standardizare este general, în ciuda concurenţei generale Standardizarea se instituţionalizează, primeşte în multe ţări girul statului capitalist ca exponent al intereselor generale ale clasei capitaliste, dar reflectînd şi cerinţele profesiei care contribuie în mare măsură la maximizarea profitului, cea a inginerilor Existenţa pe piaţă a unor produse standardizate economiseşte enorm munca de proiectare, desigur cu preţul îngrădirii parţiale a libertăţii de creaţie a inginerilor proiectanţi Standardizarea cuprinde şi procesele chimice: se reglementează producţia unor substanţe de uz general care trebuie să satisfacă anumite condiţii de puritate şi altele Treptat ea se extinde asupra tuturor proceselor de producţie Standardizarea este astfel o resursă generală de ridicare a eficienţei De aceea, în socialism, ea este reluată pe o treaptă mai înaltă Spre deosebire de artist, inginerul nu poate crea orice forme doreşte El este îngrădit de mai multe restricţii, dintre care unele neinstituţionalizate, rezultînd din cunoştinţele cu care operează, iar altele, instituţionalizate, rezultînd din standarde şi din legi în felul acesta, activitatea de proiectare devine comutatorul central al canalelor de informaţie care circulă între ştiinţa concepută ca necesitate de descoperire a proprietăţilor lumii înconjurătoare şi de sistematizare a acestor cunoştinţe şi activitatea de structurare artificială a materiei în producţia industrială între timp are loc şi un proces de apropiere între ştiinţă şi producţie Inginerii erau de la început dependenţi de ştiinţă, bazele unor ştiinţe intrînd în pregătirea lor profesională Dar sfîrşitui secolului al XlX-lea este martorul apariţiei unui fenomen care abia după cel de-al doilea război mondial a luat o răspîndire generală : laboratorul ştiinţific industrial, în care lucrează nu ingineri ce urmează să creeze în mod direct imaginea viitoarelor sisteme tehnice, ci oameni care abia urmează să descopere noi fenomene ale naturii Toate acestea urmează să fie prelucrate în vederea utilizării lor în sistemele tehnice Sursele de informaţie care se încorporează în cele din urmă în produsele materiale sînt variate Ştiinţa s-a divizat în diferite activităţi Logicianul şi matematicianul „abstract” nu se interesează în mod direct de procesele din fabrici Ei creează structuri imaginare a căror utilitate industrială trebuie s-o descopere alţii între ştiinţa abstractă şi materializarea în producţie, informaţia parcurge diferite trepte intermediare, fiind recodificată de la treaptă la treaptă Codul în care ea este încorporată în materie este cel al proiectării Acest cod este strict standardizat Nu terbuie să ne imaginăm fluxul de informaţii dintre ştiinţa „fundamentală” şi producţie ca pe un flux recti- liniu întrerupt doar de procesele de codificare şi decodificare, ca pe un flux tehnologic industrial Există întoarceri, mişcări în zigzag, ramificaţii, „ricoşeuri”, transferuri de la o ramură a ştiinţei la alta şi din nou reveniri Deşi ştiinţa şi-a elaborat de-a lungul veacurilor propriile ei standarde, acestea sînt acceptate tacit, prin autoritatea eficienţei intelectuale Există o instituţionalizare prin autoritatea neformală, dar care nu este sancţionată prin nici un act normativ legal Ştiinţa, pur şi simplu, nu este un imens institut de proiectare şi, în ciuda faptului că ea a contribuit la crearea raţionalităţii, imprevizibilul deţine o pondere importantă în evoluţia ei Fluxurile de informaţie între ştiinţă şi producţie nu pot şi nu trebuie raţionalizate excesiv pentru a nu se frîna progresul ştiinţei O altă sursă primordială a informaţiei încorporate în producţie, mai veche, mai directă, în sensul că urmăreşte imediat materializarea în producţie, este invenţia, care, în mare parte, constă în combinarea şi recombinarea unor cunoştinţe în special tehnologice, dar şi de altă natură, în vederea creării unor sisteme materiale noi Invenţia este instituţionalizată sau neinstituţionalizată Studii de istoria recentă a tehnicii arată că o mare parte a invenţiilor majore apar sau cel puţin sînt iniţiate în afara instituţiilor de tipul institutelor şi laboratoarelor de cercetare Chiar şi astăzi o mare parte a invenţiilor majore sînt create de indivizi neîncadraţi în instituţii de gradul pomenit mai sus Dar, înainte de a se materializa în produse, invenţia trebuie şi ea să treacă prin codul proiectării Desigur, cea mai mare parte a inventatorilor cunosc acest cod şi-şi formulează ideile direct în sistemul de simboluri al acestuia Totuşi, de cele mai multe ori, invenţia trebuie finisată de ingineri proiectanţi specializaţi Acest lucru se face în instituţiile de proiectare Această nevoie de trecere a invenţiilor prin faza de proiectare, în care informaţia este completată pînă la punctul de detaliere necesar încorporării în producţie, a şters limitele dintre invenţie şi proiectare şi tinde să prezinte în mod exagerat rolul institutelor de proiectare în promovarea progresului tehnic Un cititor neavizat al unor cărţi despre tehnica modernă ar putea rămîne cu ideea greşită că lumea s-a umplut de milioane de genii sau cel puţin de mari talente tehnice, cînd de fapt invenţiile importante sînt create de un număr relativ redus de indivizi Finalizarea invenţiilor necesită însă un mare volum de muncă de proiectare, ceea ce în statistică se traduce prin marele număr de specialişti care sînt trecuţi la rubrica de cercetători, oameni de ştiinţă sau inventatori Avem deci două surse primare fundamentale de informaţie încorporabilă în produse — ştiinţa şi invenţia, ambele trimiţîndu-şi informaţia prin diferite canale către proiectare care o modifică în forma finală pe care oamenii o înţeleg şi materia o asimilează Lucrurile ar fi simple dacă ar exista numai cele două surse în fluxurile lor Dar circulaţia informaţiei traductibile în materie este încă mult mai complicată şi absoarbe un număr mult mai mare de oameni decît cei pe care i-am amintit pînă aici Tehnologia socială este un sistem unitar în ciuda imen - sei varietăţi de activităţi pe care o cuprinde, a profundei specializări, divizări şi fărîmiţări a acestor activităţi, a principiilor variate aplicate, sau tocmai graţie acestei varietăţi Unitatea sistemului, rezultînd şi din complementaritatea elementelor sale, este asigurată pe diferite căi Aici ne vom opri doar asupra căilor pur informaţionale, a unor canale pur simbolice, spre deosebire de canalele economice de exemplu, care nu sînt pur informaţionale, ele îndeplinind şi alte funcţii Toţi participanţii la tehnologia socială trebuie să deţină informaţii unii despre alţii Inginerul, tehnicianul, muncitorul mecanic trebuie să deţină informaţii despre ceea ce face chimistul, matematicianul, electronistul, precum şi semnele principale ale codului celorlalte meserii şi specialităţi Căci producătorul de maşini trebuie să-şi ocrotească maşinile, expuse la diverse medii agresive, să şi le echipeze cu sisteme de comandă electronice, să cunoască noile metode de calcul etc Fie şi numai pentru acest motiv, informaţia trebuie să circule între specialităţi, între meserii într-un cadru mai îngust, fiecare specialist trebuie să fie informat asupra a ceea ce se întîmplă în meseria lui în uzina nouă, în celelalte uzine similare din ţară şi din lume Toate acestea creează nevoia unei vaste reţele de canale de comunicaţii, care sînt asigurate prin revistele de specialitate, de profil mai larg sau mai îngust, de la reviste de informare generală şi pînă la publicaţii de profundă specialitate în tehnică însă, după cum arată cunoscătorii problemei, mai importante decît informaţiile din publicaţii sînt cele culese prin contacte umane nemijlocite, mai ales cele realizate chiar la locurile de producţie De aceea, participările la congrese şi conferinţe naţionale şi internaţionale sînt de o mare importanţă pentru difuzarea informaţiilor tehnice Şi mai importantă apare vizitarea altor uzine, institute de proiectare şi laboratoare de cercetări Purtători de informaţii de mare eficienţă sînt produsele materiale ca atare Analizînd o maşină, un specialist poate recodifica şi interpreta informaţia cuprinsă în ea El vede nu obiectul material ca atare, ci vectorul unor proprietăţi ale ei, traduse în cifre şi în noţiuni mai mult sau mai puţin abstracte Alături de maşină, specialistul vede o coală de hîrtie imaginară pe care se imprimă treptat informaţia cuprinsă în produs O parte din ea este înscrisă în sens literal pe diferite tăbliţe şi indicatoare, precum şi în documentaţia care o însoţeşte Obişnuinţa noastră şi tradiţia informaţională a tehnicii este de aşa natură încît pentru a „vedea” bine un produs avem nevoie imperioasă de o informaţie codificată într-un anumit fel, de scheme, desene în secţiune etc Pînă şi consumatorul s-a obişnuit cu acest mod de a privi lucrurile şi, de multe ori, înainte de a cumpăra o maşină, un automobil sau un televizor, consultă prospectele, iar dacă este mai avizat, cere o documentaţie tehnică aproape profesională Reclama contribuie şi ea la acest mod de a privi produsele încă nu îndeaj uns de apreciată este importanţa multiva- lentă a ceea ce se numeşte propaganda tehnică, adică canalele care poartă informaţia într-un cod simplificat, accesibil unui număr mare de „consumatori” Această informaţie joacă un rol social specific într-o societate tehnologică modernă Ea ţine mereu trează sensibilitatea faţă de problemele tehnicii şi ale producţiei unor mase mari de oameni, indiferent de profesie Ea ţine mereu vie atenţia faţă de problemele tehnice, întreţinînd disponibilităţile spirituale necesare pentru practicarea ei într-un mod adecvat Oamenii de toate profesiile sînt informaţi asupra complexităţii muncii creatoare în tehnică; tinerii sînt orientaţi în alegerea profesiilor Pe filozof îl îndeamnă să caute mereu sensurile profunde ale activităţii tehnice Pe omul de ştiinţă îl împinge să-şi orienteze cercetările spre probleme într-un fel sau altul legate de practica tehnologică Pe tînăr îl informează asupra posibilităţilor de a-şi alege o profesie Gospodina înţelege modul de funcţionare a mulţimii tot mai mari de aparate pe care le are în casă Toată lumea este avertizată asupra primejdiilor pe care le implică folosirea sistemelor tehnologice modeme, ca şi asupra avantajelor imense pe care le aduc Propaganda tehnică, publicaţiile de popularizare întreţin o stare de spirit filotehnică şi îngrădesc efectele înclinaţiilor antitehnice şi de luddism tardiv Specialişti sînt informaţi în termeni vagi asupra evenimentelor recente din zone îndepărtate ale sistemului tehnologic asupra cărora nu trebuie să aibă informaţii experte în general, propaganda întreţine acea comunitate afectivă dintre om şi obiectele tehnice necesară pentru pro- greşul acestora în mod mediat, propaganda tehnică este un mijloc de întreţinere şi de sporire a eficienţei economice, într-o societate orientată industrial şi tehnologic, propaganda tehnică este la fel de necesară ca şi institutele de proiectare Eezumînd, trebuie să constatăm că treptat, generarea, transmiterea, recepţionarea şi stocarea informaţiei au devenit activităţi tehnice şi economice majore Aceste activităţi au ajuns să ocupe astăzi milioane de oameni şi sume imense sînt cheltuite pentru ele, obţinîndu-se şi efecte corespunzătoare Conştiinţa volumului şi varietăţii acestei activităţi ne permite să interpretăm progresul tehnic, dezvoltarea întregului sistem al forţelor de producţie ca pe un proces de încorporare a informaţiei în sisteme materiale Aceasta explică şi faptul că unele materiale au cunoscut o utilizare atît de largă în tehnică METALUL CA ABSORBANT DE INFORMAŢIE Revoluţia produsă prin inventarea unei metode ieftine de producere a oţelului, procedeul Bessemer în 1856, a desăvîrşit o îndelungată evoluţie care a ridicat fierul la rangul de material principal al industriei maşiniste De fapt, fierul este acel material care permite industrializarea în masă, producţia pe scară de masă a maşinilor şi, împreună cu cimentul, a clădirilor Cu riscul de a enunţa lucruri arhicunoscute, merită să recapitulăm principalele proprietăţi tehnico-economice ale fierului El este un material dur, elastic, ductibil, maleabil, arbitrar divizibil, ieftin Privite la un loc, aceste proprietăţi ne permit să ne dăm seama că această îmbinare unică dă dimensiunile marii revoluţii în domeniul materialelor constructive Putem spune că toate aceste calităţi se sintetizează în imensa cantitate de informaţie care poate fi încorporată în acest material, prin mijloace din ce în ce mai variate Lemnul, materialul constructiv din epoca precapitalistă, are o structură dată de legile biologice Această structură intimă nu putea fi modificată decît în cadrul unor restricţii foarte înguste înseşi dimensiunile maşinii erau determinate de mărimea organismului vegetal Singurul mod de prelucrare era cel prin distrugere, deformările plastice fiind posibile numai în limite foarte înguste, prin îndoire Lemnul nu poate fi turnat El nu rezistă la foc şi ca atare nu poate suporta o concentraţie mare de energie calorică Rezistenţele lui mecanice sînt mici şi insuficiente pentru solicitările la care sînt supuse materialele şi maşinile moderne Combinaţia favorabilă a însuşirilor fierului are drept bază pentru folosirea lui pe scară de masă marea lui iefti- nătate Zăcămintele cunoscute de minereu de fier au fost în tot timpul care a trecut de la revoluţia industrială foarte mari, iar în perioada de după cel de-al doilea război mondial ele au crescut considerabil, astfel încît rezervele cunoscute ajung pentru un timp destul de îndelungat La aceasta se adaugă faptul că fierul uzat poate fi reutilizat în mod avantajos din punct de vedere economic Pe acest fond al ieftinătăţii, combinaţia de însuşiri este cu atît mai fericită Informaţia poate fi încorporată în fier prin cele mai diverse moduri de prelucrare : prin aliere se pot obţine materiale cu cele mai felurite însuşiri Dar atît fonta cît şi oţelul pot fi obţinute datorită unei mari varietăţi de tehnici de aliere într-un număr imens de variante, astfel încît cele mai diverse proprietăţi pot fi imprimate materialului în forma sa brută Este deci reglabilă morfologia sa internă formată din structura fizică şi chimică, microscopică, încă înainte de a se trece la crearea formelor ma- croscopice, ceea ce în cazul lemnului nu este cu putinţă După această fază, metalele feroase — cum s-a ajuns să li se spună diferitelor aliaje ale fierului — pot fi supuse unor noi game variate de prelucrări şi de moduri de introducere a informaţiei Toate acestea pot fi grupate în două mari categorii: deformarea plastică şi deformarea des- tructivă, fiecare dintre ele luînd la rîndul ei o mare bogăţie de forme Deformările acestea pot fi pe de o parte radicale, iar pe de altă parte se pot executa cu o extremă precizie însăşi precizia deformărilor este reglabilă în limite extrem de largi Avantajele sînt de două feluri: pe de o parte putem ajunge, prin prelucrări succesive, practic, la orice precizie dorită, iar pe de altă parte avem posibilitatea de a rămîne la precizia de care avem nevoie, astfel încît putem evita risipa de eforturi, puţind aplica principiul optimului şi astfel, în fiecare caz, putem să ne mulţumim cu precizia necesară Deformarea plastică îmbracă numeroase forme apelînd la diverse procese tehnologice : turnarea care ne conferă o libertate aproape absolută în ceea ce priveşte realizarea formelor dorite; laminarea care permite crearea unor structuri „lungi” imprimînd totodată calităţi mecanice superioare materialului şi care, fiind un proces omogen şi continuu, poate fi realizată cu ajutorul principiului rotirii, ceea ce permite la rîndul său o mare reglabilitate ajun- gîndu-se pînă la automatizarea completă a procesului; forjarea, presarea, matriţarea, ambutisarea, extrudarea etc care permit realizarea unor forme de dimensiuni mai mici, mai ales prin exercitarea unei presiuni puternice asupra materialului Deformarea plastică are însă dezavantajul general că nu poate fi realizată cu suficientă precizie De aceea ea este completată prin prelucrarea destructivă, care se realizează şi ea printr-o mare varietate de procedee con- stînd în special în rotirea materialului în dreptul unei unelte tăietoare sau abrazive, sau, invers, în aplicarea uneltei rotative la piesa fixă Principiul de bază este strunjitul Strungul este şi cea mai veche maşină-unealtă Din strung au derivat toate celelalte maşini-unelte aşchietoare: freza, maşinile de rectificat, de găurit etc Dimensiunile, vitezele, reglabilitatea tuturor acestor maşini se situează la un nivel înalt E drept că în procesele destructive o parte din material este sacrificat în favoarea informaţiei care urmează să fie încorporată în produs, dar el nu se pierde în întregime Aşchiile pot fi reintroduse în procesul metalurgic Datorită marilor sale proprietăţi de rezistenţă mecanică şi termică, din fier se pot obţine produse de dimensiuni care variază în limite extrem de mari şi care continuă să se extindă de la dimensiuni care nu pot fi perceptibile cu ochiul liber pînă la dimensiuni kilometrice (podurile) Desigur, aceste moduri de prelucrare fundamentale nu sînt suficiente pentru a se obţine produse finite în absenţa unor restricţii, idealul ar fi obţinerea produselor finite prin turnare Din numeroase motive acest lucru nu poate fi realizat decît la unele produse simple în primul rînd, orice maşină constă din organe mobile în al doilea rînd, date fiind diferenţele de cost între diferitele aliaje ale fierului, aproximarea optimului se obţine prin utilizarea unei mari varietăţi de asemenea aliaje la un singur produs în al treilea rînd, construcţiile complicate nu pot fi perfect rigide în al patrulea rînd, dimensiunile cele mai potrivite di felitelor funcţiuni se obţin prin procese de prelucrare diferite De exemplu, prin turnare nu se pot obţine structuri şi groase şi subţiri De aceea, unul din procedeele mari de realizare a formei dorite în prelucrarea metalului este îmbinarea Există o întreagă tehnologie de realizare a îmbinărilor mecanice şi o gamă de organe de îmbinare imaginată în mod special în acest scop Ele sînt organele cele mai simple ale construcţiei de maşini şi orice manual de asemenea organe începe prin prezentarea şi analiza organelor de îmbinare Şurubul a fost şi este încă, deşi în măsură descrescîndă, organul de îmbinare demontabilă cel mai răspîndit îmbinările nedemontabile se realizează fie prin organe speciale cum sînt niturile, fie prin sudură sau, mai ales în ultima vreme, în urma marelui progres al adezivilor, prin lipire Informaţia încorporată şi canalele de introducere a acesteia în metale, din care am încercat să sugerăm doar cîteva din fragmentele care ni s-au părut cele mai semnificative, este imensă : ea este stocată în mari biblioteci tehnice şi generale, prelucrată şi completată continuu de numeroase institute de cercetări Numai însuşirea elementelor sale de bază pentru cîte o specialitate a industriei de prelucrare a metalelor consumă 4—6 ani din viaţa celor care doresc să se consacre îndeletnicirii de generare şi introducere a informaţiei în metale, mai simplu spus, studenţilor în inginerie Cantitatea de informaţie care poate fi încorporată în fier este atît de mare şi creşte continuu într-un asemenea ritm, îneît nimeni nu o poate cuprinde de unul singur Mai mult decît atît, sînt sute de specialităţi de inginerie metalurgică şi mecanică care acoperă informaţia necesară pentru elaborarea şi prelucrarea metalelor feroase Această informaţie s-a acumulat de-a lungul mileniilor, suferind uneori transformări revoluţionare Ea s-a contopit cu o cantitate mare de informaţie ştiinţifică, matematică, fizică, chimică şi o mare cantitate de informaţie dobîn- dită empiric care apoi a fost ordonată şi fertilizată ştiinţific A fost preluată şi transplantată în prelucrarea metalelor experienţa tehnologică dobîndită şi acumulată cu prilejul prelucrării materialelor într-un fel sau altul anterioare fierului, piatra, bronzul şi, îndeosebi, lemnul Istoria prelucrării lemnului a fost o istorie a prelucrării destructive Deşi structura microscopică a lemnului, care este o structură biologică, diferă fundamental de cea a fierului, o serie de asemănări macroscopice au permis să se preia din prelucrarea lemnului un număr mare de procedee Principiile maşinilor-unelte moderne provin din cele utilizate la prelucrarea lemnului Chiar şi denumirile unor maşini arată filiaţia de principiu cu prelucrarea lemnului Astfel, de exemplu, etimologic, raboteza înseamnă maşină de rindeluit Pe de altă parte, o imensă cantitate de informaţie a fost dobîndită prin experienţa acumulată laborios în îndelungata epocă preindustrială, în care fierul era produs şi prelucrat în cantităţi mici însuşi aliajul principal al fierului, oţelul, a fost decoperit cu mult înaintea revoluţiei industriale Unele principii mecanice, în special cele de dirijare a mişcării, cum sînt roţile dinţate şi angrenajele lor, au o istorie multiseculară şi sînt unul din exemplele în care un principiu mecanic elaborat pe bază de lemn a devenit unul din principiile fundamentale ale maşinilor din fier şi oţel Dintre ramurile ştiinţei care au contribuit la progresul tehnicii de prelucrare a metalelor trebuie citată, în primul rînd, fizica Este evident că fizica a jucat în această privinţă un rol atît de mare încît menţionarea ei în acest context este o banalitate Dar din punctul nostru de vedere, acela al încorporării informaţiei în substanţa metalică şi, în special, din cel al înlocuirii unei părţi din substanţă prin informaţie — un îndelungat proces istoric — trebuie relevată în primul rînd ştiinţa rezistenţei materialelor Cunoaşterea rezistenţei materialelor, stabilind cu precizie tot mai mare restricţiile impuse folosirii materialelor, a mărit considerabil libertatea proiectantului şi a inventatorului în crearea configuratelor pe care le imaginau ,,O comparaţie între arcurile romane şi cele din vremurile noastre ne arată că în prezent se construiesc structuri mult mai uşoare Romanii nu aveau avantajele pe care le oferă ştiinţa rezistenţei materialelor”1’, scrie unul din marii specialişti în această ştiinţă Descoperirea de către Galileo Galilei a faptului că un tub are aceeaşi rezistenţă ca şi o bară plină, cu aceeaşi secţiune, este cea mai elocventă descoperire simplă care ilustrează înclinaţia firească a inginerilor raţionali de a economisi la maximum substanţa în treacăt fie spus, această descoperire reprezintă şi un transfer de informaţie din biologie în tehnică, oasele animalelor superioare au tocmai o asemenea structură în acelaşi timp însă, acest exemplu indică extrema simplificare inerentă acestui transfer, dar el conţine şi indicaţii care sugerează şi un alt principiu fertil pentru tehnică : după cum organismul animal utilizează aceste spaţii vide de structuri de rezistenţă pentru a adăposti organe de o mare complexitate, tot aşa proiectantul le poate utiliza în anumite cazuri pentru plasarea unor organe de lucru sau de comandă ale maşinilor Pe scurt deci, revoluţia săvîrşită în domeniul materialelor în secolul al nouăsprezecelea a constat într-o extindere fără precedent a capacităţii de absorbţie de injormaţie de către material, conjugată cu generarea acestei informaţii Aceasta a permis, în decursul secolului al XlX-lea şi în secolul al XX-lea, transformarea profundă a universului pe care îl trăim Pămîntul s-a acoperit cu un nou înveliş de obiecte — tehnosfera Aceasta a transformat însuşi peisajul pe care îl percepem cu ochii noştri Nu este vorba numai de peisajul urban în care se naşte, trăieşte şi moare o parte din ce în ce mai mare a omenirii A cunoscut şi cunoaşte prefaceri profunde şi peisajul rural Locul formelor aparent dezordonate îl iau configuraţiile geometrice trasate de b Vezi Stephen I Timoshenko, History of Strength of Materials, New York, MacGraw Hill, 1953 căile de comunicaţie care fragmentează peisajul vegetal Cîmpiile, pădurile sînt delimitate prin forme geometrice Liniile paralele, curbe abstracte, dreptunghiuri şi pătrate ne întîmpină pretutindeni în artă, peisajul urban şi cel industrial reflectă această realitate nouă Pictorul tratează acest peisaj artificial ca pe ceva dat, ca pe un produs al naturii, dîndu-şi seama instinctiv că acestea sînt imagini perene, de la care nu mai există întoarcere, că aceste artefacte au devenit ceva echivalent cu natura, că atîta timp cît va dăinui civilizaţia umană asemenea forme mai mult sau mai puţin modificate faţă de imaginea originală creată de natură vor domina percepţiile noastre vizuale, în ciuda tuturor presimiştilor, paseiştilor, contestatarilor tehnicii Indiferent dacă ea place sau nu, dacă multe coarde ale sufletului nostru sînt disponibile pentru calmul peisajului rural, vieţuirea unei populaţii rapid crescînde nu este cu putinţă decît pe baza tehnicii care zămişleşte mereu noi surse de subzistenţă pentru un număr crescînd de oameni Mai mult decît atît, arta plastică, în mod deliberat sau subconştient, şi-a propus să se educe, să se acomodeze la acest nou mediu de viaţă, aducîndu-ne mereu în faţa ochilor forme geometrice abstracte, fără nici un corespondent cu realităţile naturii neatinse, dar cu multiple şi profunde ecouri în tehnosferă, în industrie, în lumea obiectelor tehnice şi în interacţiunea dintre om şi tehnosferă Industrializarea a creat arta geometrică, arta abstractă, arta formelor geometrice şi mecanice, avînd şi nevoie de ea pentru acomodarea omului la propriile sale creaţii într-un fel mai mult sau mai puţin direct, arta abstractă este realismul epocii industriale Cultivarea formelor naturale nu face decît să îngreuneze procesul de acomodare de care vorbim Cultivarea imaginilor vegetale şi animale, a unui idilism al vieţii rurale de odinioară, echivalează cu întreţinerea nostalgiei faţă de un trecut la care nu mai există întoarcere, nu poate decît să întreţină un conflict latent între omul ajuns om industrial şi trecutul său rural în prezent s-ar putea să trăim în toiul unei revoluţii in domeniul materialelor ale căror dimensiuni nu le percepem în toată amploarea lor Dar simplul motiv că ea se desfăşoară într-un ritm mai lent decît se aşteptau mulţi autori, care nu înţeleg faptul că transformările tehnologice pe seară mondială nu pot avea loc peste noapte, că vechiul se opune noului cu întreaga forţă a inerţiei sale, cu toată puterea unei autorităţi încă neepuizate nu trebuie să ne faeă să ignorăm unele tendinţe din ce în ce mai puternic simţite Noile materiale create de industria chimică organică au o capacitate de absorbţie informaţională considerabil mai mare (în principiu) decît cea a metalelor, a fierului în speţă Acesta absoarbe informaţie prin aliere cu alte elemente şi prin modificarea structurii sale supra- moleculare Materialele noi o absorb prin modificarea structurii intramoleculare Fierul este un element, în timp ce substanţele organice sînt compuşi din mai multe elemente, cu molecule mari, cu numeroase legături chimice al căror număr poate fi mărit Dacă încă noile materiale nu deţin un loc dominant printre materialele structurale ale tehnicii, acest lucru se datorează faptului că, pe de o parte, nu se cunosc toate canalele de introducere a informaţiei în substanţă, iar, pe de altă parte, faptului că însăşi producţia de metale se perfecţionează continuu ca răspuns la provocările materialelor concurente Arta de a inventa în domeniul siderurgiei, relativ simplă aşa cum este, se perfecţionează încă continuu sporindu-şi în felul acesta competitivitatea bazată şi pe existenţa unor bogate zăcăminte de minereu de fier Este posibil ca această forţă de rezistenţă să asigure aliajelor de fier o supravieţuire mai îndelungată Nu trebuie însă să trecem cu vederea faptul că în tehnica industrială masele plastice avansează lent dar continuu, nu atît prin înlocuire pur şi simplu, ci prin crearea unor valori de întrebuinţare noi sau prin perfecţionarea altora vechi, dar cu o eficienţă sporită Masele plastice pot fi prelucrate plastic prin turnare sau prin alte forme de deformare plastică, pînă aproape sau chiar pînă la forma finală Cu ajutorul maselor plastice s-au realizat angrenaje şi rulmenţi care nu au nevoie de ungere, ceea ce este o calitate de nepreţuit atunci cînd este vorba de a monta asemenea organe de maşini în locuri greu accesibile Masele plastice absorb cu uşurinţă culoarea, iar răspîndirea lor în industrie şi în viaţa casnică creează un nou univers coloristic, înviorător şi agreabil, fundamental deosebit de aspectele mohorîte caracteristice obiectelor metalice, în special din mediul industrial mai vechi Peisajul tehnologic, industrial, urban şi menajer se schimbă fundamental, atenuînd şi eliminînd aspectele deprimante, trebuie s-o recunoaştem, pe care le oferă imaginile interioarelor din întreprinderile industriale vechi Verdele odihnitor al vegetaţiei poate fi introdus cu un cost redus în uzine, la care se pot adăuga şi alte culori, studiate din punctul de vedere al efectului pe care îl produc asupra psihicului Este doar unul din aspectele potenţialului latent al tehnicii de a-şi vindeca propriile sale boli şi, implicit, de a reduce efectele sale nocive asupra omului care trăieşte în mijlocul ei Căci materialele noi, spre deosebire de cele tradiţionale, pot absorbi nu numai informaţie tehnologică, informaţie privind eficienţa concepută simplist ca număr de obiecte perfecţionate pe unitatea de timp, ci şi informaţie medicală, psihologică etc Cu ajutorul lor chiar şi acum poate fi mărită silenţiozitatea maşinilor şi pot fi atenuate alte efecte nocive Desigur, noile materiale realizate prin sinteza organică sînt mai scumpe, au unele caracteristici de rezistenţă inferioare, sînt inflamabile, iar cînd se aprind degajă un fum înecăcios etc Dar toate aceste diferenţe pot fi corectate treptat prin introducerea de informaţie nouă, obţinută prin noi eforturi de cercetare în general se poate spune că materialele noi se difuzează în sistemul tehnologic al societăţii nu prin simplă înlocuire ci prin invenţie Progresul tehnic este deci un progres al informaţiei, al informaţiei generate şi încorporate în structuri materiale, de la structura microscopică a materiei şi pînă la structurile mari obţinute prin asamblarea unor părţi de materie Pentru ca tehnologia să progreseze este necesară acumularea de informaţie De fapt, termenul de acumulare este nepotrivit Singurul motiv care ne îndeamnă să-l folosim este faptul că are un drept de existenţă statornicit printr-un uz îndelungat în teoria şi practica economică Dar nici aici el nu este adecvat Economiştilor le este limpede că procesul de acumulare este radical deosebit de ceea ce sugerează sensul etimologic al cuvîntului: adăugare necesară de noi obiecte productive Sistemul economic este un sistem viu, populat şi integrat de oameni şi de legăturile care se statornicesc între ei Cuvîntul creştere desemnînd altceva, dar ceva determinat de acumulare, este mult mai fericit ales : provenind din biologie, el desemnează un proces complex, în care nişte obiecte productive puse în funcţiune trebuie, în primul rînd, să se integreze într-o reţea subtilă de conexiuni şi să realizeze această integrare nu într-un mod pasiv, ci contribuind prin intrarea lor în circuitele economice la o creştere a eficienţei întregului sistem, introdu- cînd în el obiecte materiale sau spirituale (software) de calitate superioară, capabile să potenţeze într-o măsură sau alta eficienţa întregului sistem, sau să declanşeze prin conectarea lor procese amelioratoare în celelalte elemente ale sistemului sau cel puţin să înlăture unele efecte negative, cum ar fi deficitele sau o producţie necorespunzătoare existentă anterior Dacă e să păstrăm un alt cuvînt economic tradiţional, atunci trebuie neapărat să subliniem faptul că adăugarea unui nou element productiv în sistemul economic trebuie să se realizeze prin circulaţie, prin integrarea în circuitele economice existente Din păcate, la un moment dat, conceptul de circulaţie a pierdut ceva din prestigiul său, uitîndu-se faptul că Marx a subliniat cu tărie unitatea dialectică a momentelor procesului de reproducţie : a producţiei, repartiţiei, circulaţiei şi consumului Această unitate dialectică exclude orice ierarhizare: consumul nu este numai scopul, ci este şi o condiţie a producţiei, la fel ca şi invers Astăzi, cînd sîntem posesorii balanţei legăturilor dintre ramuri, avem o imagine palpabilă detaliată a canalelor de circulaţie între ramuri, căci cea mai mare parte a producţiei este producţie intermediară care nu se realizează decît prin circulaţie şi se realizează în deplinul înţeles al cuvîntului numai dacă circulaţia este corectă într-un sens mai larg circulă şi producţia finală : bunurile de consum contribuie la refacerea forţei de muncă iar mijloacele de producţie, orice s-ar spune, îşi cedează informaţia către produsele fabricate Nu există reproducţie fără circulaţie, nu există creştere fără circulaţie, iar neglijarea acesteia poate avea aceleaşi efecte negative ca şi neglijarea producţiei Fazele procesului de reproducţie se stimulează reciproc, se sprijină reciproc, formează una faţă de alta condiţii necesare Modul de existenţă a informaţiei tehnologice este şi el unul dialectic şi viu în momentul de bază al producţiei, muncitorul incorporează informaţia tehnologică in produs Dar el şi primeşte informaţie tehnologică prin interacţiunea sa cu mijlocul de muncă şi cu obiectul muncii Informaţia tehnologică circulă şi în sensul fluxului tehnologic, dar şi în sens invers Observînd procesul, muncitorul sau inventatorul dobîndeşte o informaţie pe care o poate prelucra, transformînd-o în invenţie Informaţia tehnologică, după cum am arătat, circulă pe o mulţime de canale Dar, fiind o categorie istorică, informaţia nu este mereu aceeaşi Ea se acumulează în canale şi în memorii, pină la un moment dat, cînd cantitatea se transformă în calitate La o scară mai redusă se produce o invenţie Pe o seară mai mare ansamblul invenţiilor poate avea drept rezultat o transformare profundă a tehnologiei, uneori cu caracter revoluţionar, după care urmează noi procese de acumulare circulatorie de diferite proporţii Informaţia tehnologică este, evident, perisabilă Informaţia nouă o ucide pe cea veche, pe care o înlocuieşte Dar această desfiinţare a vechiului se face transmiţîndu-se o „urmă” de informaţie veche în cea nouă Informaţia nouă păstrează în ea istoria informaţiei tehnologice, fie sub formă pozitivă, fie prin negaţie Informaţia veche intră în memoria bibliotecilor Uneori ea este reînviată, repusă în circulaţie O mare parte din informaţia tehnologică are o puternică vitalitate Multe principii sînt neperisabile, după cum în ştiinţă unele idei fundamentale durează de milenii Perisabilitatea informaţiei tehnologice este de altă natură decît mortalitatea biologică şi chiar decît uzura fizică şi morală a obiectelor tehnice fizice Informaţie şi acumulare Interpretarea informaţională a procesului de dezvoltare a sistemului tehnologic al societăţii implică o adîncire a analizei procesului de acumulare dincolo de acumularea pur fizică, aşa cum este ea analizată în mod obişnuit Căci, dacă admitem că creşterea economică depinde pe termen lung în mod hotărîtor de progresul tehnic, atunci concluzia că acumularea fizică trebuie dublată şi condusă de acumularea de informaţie se impune de la sine Dacă toate investiţiile se efectuează în mod corelat la nivelul tehnic cel mai înalt posibil şi în conformitate cu volumul şi structura nevoilor, atunci, cu cît acumularea brută este mai mare, cu atît nivelul tehnic al ansamblului activităţilor economice creşte mai repede şi, ca atare, cu atît mai rapidă este creşterea economică şi, făcînd abstracţie de celelalte condiţii, cu atît mai repede poate creşte nivelul de trai al populaţiei Acest lucru este valabil pentru prima perioadă a procesului Cu timpul însă intervine procesul de uzură fizică şi morală, care începe să diminueze eficienţa tehnică şi economică a fondurilor fixe instalate Dintre cele două tipuri de uzură, în epoca actuală cea mai importantă este uzura morală, întrucît ea afectează un principiu tehnic nou încă din momentul în care acest principiu ajunge să fie cunoscut public, stîrnind firmele concurente de pe piaţa inter- naţională să întreprindă acţiuni de cercetare care să contracareze efectele pe care le produce produsul nou intrat în circuitele economice De fapt o inovaţie absolută nu o poate realiza decît un inovator care dispune de o informaţie perfectă asupra stării tehnicii mondiale în cazul în care informaţia lui este deficitară, inovaţia poate fi uzată moral dinainte de momentul apariţiei întrucît informaţia are un cost, promovarea progresului tehnic prin investiţii impune alocarea unor fonduri speciale pentru recepţionarea informaţiei privind starea tehnicii mondiale Nealocarea fondurilor necesare pentru aparatul de receptare a informaţiei tehnice internaţionale măreşte considerabil riscul de a efectua investiţii la un nivel tehnic inferior celui mediu mondial Volumul uzurii morale este proporţional cu volumul fondurilor fixe în funcţiune şi cu ritmul progresului tehnic internaţional O ţară mică sau mijlocie nu poate determina nivelul tehnic mondial decît în sectoare restrînse şi, ca atare, pentru celelalte sectoare uzura morală acţionează pentru ea ca o forţă naturală Dar creşterea volumului fondurilor fixe instalate măreşte volumul uzurii morale provocate de creşterea nivelului tehnic mondial Acest dezavantaj este şi el inerent procesului de creştere şi el nu poate fi eludat decît prin ataşarea la fondurile fixe a unor capacităţi de cercetare corespunzătoare în felul acesta, dezvoltarea capacităţii de cercetare este o componentă a procesului de acumulare, chiar dacă dezvoltarea capacităţii poate fi un proces mai dificil, cel puţin din punct de vedere uman, decît extinderea producţiei fizice Dar introducerea cercetării în procesul de producţie transformă fondurile fixe instalate din nişte obiecte metalice, cu o morfologie şi „fiziologie” date odată pentru totdeauna, în sisteme tehnice capabile de o anumită dezvoltare prin perfecţionări mărunte, prin adaptări şi reorganizări tehnologice în felul acesta ritmul uzurii morale pote fi frînat în unele sectoare — mai ales în cele în care progresul tehnic este lent — , în aşa fel incit mijloacele de producţie fizică pot fi menţinute pînă aproape de uzura lor fizică Sperăm că cele de mai sus să fie suficiente pentru a demonstra că informaţia tehnologică şi economică, aceasta din urmă trebuind să fie înţeleasă în sens larg, este un factor de producţie care trebuie tratat deopotrivă cu factorii de producţie materiali Procurarea informaţiei nece- sită cheltuieli uneori considerabile, deoarece o parte din ea nu poate fi obţinută decît prin deplasare la faţa locului sau prin angajarea de specialişti străini Ea costă mult în primul rînd pentru că partea ei cea mai preţioasă constituie monopol şi se vinde la preţ de monopol De asemenea, ea este o marfă foarte perisabilă Pe de altă parte, însuşirea ei este costisitoare şi pentru că receptarea ei implică costuri considerabile Instituţii şi oameni specializaţi trebuie să-şi consacre timpul de lucru receptării ei La aceasta se adaugă cheltuielile de investiţii pentru transpunerea ei în,producţie Receptarea informaţiei tehnologice trebuie să aibă loc chiar la locurile în care se desfăşoară procesele tehnologice De aceea, pentru a contracara efectiv procesul de uzură morală, fiecare unitate economică trebuie într-un fel sau altul să dispună de un aparat de recepţie a informaţiei tehnologice şi economice pentru a opera modificările în producţie imediat ce acest lucru devine necesar şi posibil Necesitatea unei asemenea informări este deosebit de importantă pentru unităţile economice care întreţin relaţii de cooperare cu străinătatea Nu este vorba numai de studiul atent al pieţei, de studiul tendinţelor tehnologice Chiar şi în cazul achiziţionării licenţelor, decizia de achiziţionare trebuie să se bazeze pe o temeinică informare asupra nivelului la care se află sistemele tehnice oferite prin licenţă de firmele străine, perspectivele de uzură morală si de dezvoltare a sistemului tehnic respectiv etc Cineva care urmează să achiziţioneze o licenţă nu se poate aşeza la o masă de tratative dacă în prealabil nu dispune de o largă informare asupra stării şi prognozei tehnologiei din domeniul respectiv de activitate, precum şi asupra factorilor economici care intervin Aşadar, acumularea ca atare, privită ca înmulţire a capacităţilor de producţie existente, privită în afara contextului schimbărilor calitative care însoţesc în mod natural procesul de acumulare şi ruptă de procesul de acumulare a cunoştinţelor nu poate avea asupra creşterii economice decît un efect limitat atît în timp, cît şi în ceea ce priveşte satisfacerea nevoilor societăţii în anumite condiţii acumularea înţeleasă ca proces de înmulţire, timp îndelungat, a unor capacităţi de producţie aflate la un nivel constant, generează factori tehnostatici care se integrează în „codul genetic” al forţelor de producţie, generînd continuu factori de regres şi, ca urmare a acestui proces, remedierea defectelor poate să necesite eforturi materiale mari, comparabile cu cele necesare lansării procesului de industrializare Toate aceste consideraţii ar putea fi socotite banale, dacă în multe raţionamente economice, mai ales în cele formalizate matematic, din nevoi metodologice, nu s-ar promova continuu ideea potrivit căreia creşterea economică ar depinde numai de volumul şi de rata acumulării, privite ca mărimi omogene, ca nişte sume monetare repre- zentînd o parte mai mare sau mai mică a venitului naţional Pentru a completa şi corecta imaginea oferită de asemenea raţionamente, fără îndoială de mare utilitate şi ele pentru înţelegerea mecanismului creşterii economice, este util să se considere procesul de creştere nu numai ca un proces rezultînd din nişte relaţii cantitative, ci ca un proces general de învăţare, al întregii societăţi Desigur, ca orice analogie, aceasta are limitele ei Dar şi aceste limite pot fi extinse, dacă analizăm specificul social al procesului şi structura sa internă, care îl diferenţiază de procesul de învăţare individual aşa cum îl cercetează pedagogii şi psihologii Rămîne un fapt însă că creşterea economică presupune dar şi determină o continuă îmbogăţire şi primenire a stocului de cunoştinţe al societăţii, printr-un proces complex, căci stocul de cunoştinţe al societăţii este atît de mare încît nu poate fi purtat de un singur om sau de un grup restrîns de specialişti, oricît de impresionantă ar fi erudiţia lor Purtătoarea stocului de cunoştinţe este întreaga societate şi, în general, toţi oamenii muncii, fiecare purtînd o parte mai mare sau mai mică a acestui stoc, o parte rezultînd din specializarea profesională şi alta constituită din cunoştinţe generale achiziţionate în mod organizat sau prin efort individual Cu alte cuvinte, si stocul de cunoştinţe al societăţii este purtat şi utiiizat după principiile diviziunii sociale a muncii Faptul că acest stoc nu este o cantitate fixă este de la sine înţeles Totuşi, faptul că el este un sistem social viu, care există numai graţie unei comunicări vii între membrii societăţii în cadrul procesului de producţie şi în afara lui, în instituţii specializate, merită subliniat pentru că această comunicare continuă comportă un cost economic şi există tentaţia de a considera cheltuielile de întreţinere a stocului ca pe nişte cheltuieli neproductive, fără legătură directă cu procesul de creştere economică Poate mai puţin evident este faptul că izolarea unei instituţii, de exemplu a unui institut de cercetări, faţă de instituţii similare şi faţă de instituţii cu alt profil, mai mult sau mai puţin înrudit, are ca efect inevitabil perimarea stocului de cunoştinţe al întregii instituţii care, treptat, poate să cadă victimă acelei tare sociale care se numeşte conservatorism Vom reveni în mod special asupra unor probleme specifice, dar aici vom considera evident faptul că o întreprindere productivă este şi ea purtătoarea unui stoc de cunoştinţe, de dimensiuni apreciabile şi cu o structură subtilă Or, izolarea întreprinderii faţă de lumea exterioară, faţă de alte întreprinderi cu profil similar, faţă de preferinţele beneficiarilor produselor ei care sînt, şi ei, purtători de cunoştinţe, faţă de instituţiile şi persoanele din cercetare şi proiectare duce, în mod inevitabil, la perimarea stocului ei de cunoştinţe, ceea ce are ca efect perimarea produselor, scăderea calităţii acestora şi, în cele din urmă, eliminarea lor din circuitul economic O asemenea întreprindere îşi pierde treptat vitalitatea şi fie că trebuie întreţinută în mod artificial, fie desfiinţată Exemplele de mai sus arată : comunicarea între elementele stocului de cunoştinţe este modalitatea de întreţinere, de supravieţuire a acestuia Ca şi într-un organism viu, circulaţia este condiţia de existenţă a stocului Mişcarea informaţiilor în cadrul stocului de cunoştinţe al societăţii nu este tocmai uşor de descris, întrucît canalele pe care circulă informaţia sînt dintre cele mai diverse, unele fiind specializate în această funcţie, altele îndeplinind-o numai în subsidiar Canalele specializate sînt, în primul rînd, toate mijloacele de difuzare a informaţiei, de la radio la televiziune, urmate de revistele profesionale şi terminînd cu ofertele, prospectele sau buletinele profesionale de circulaţie restrînsă Nici unul dintre aceste canale nu trebuie subapreciat (din punctul de vedere al cunoştinţelor relevante pentru procesul de creştere continuă) Chiar şi informaţiile vehiculate sub o formă simplificată de dragul accesibilităţii la mijloacele de comunicare în masă ţin trează atenţia specialiştilor pentru problemele lor profesionale, îndem- nîndu-i adeseori să urmărească firul unei informaţii din presa generală, din revistele şi publicaţiile profesionale în care aceste informaţii sînt expuse într-o formă expresă Cît priveşte importanţa revistelor de specialitate ştiinţifice şi tehnice, merită totuşi relevat faptul că procesul de creştere economică din ţările dezvoltate a fost însoţit de o proliferare accelerată a publicaţiilor de acest gen Unele guverne sau organizaţii sociale din multe ţări au luat măsuri deliberate de stimulare a dezvoltării acestei reţele de canale informaţionale fiind mai mult sau mai puţin conştiente de importanţa lor pentru propăşirea economică Acest proces a constituit obiectul unor studii speciale, cititorul interesat putînd să-şi facă o idee mai precisă asupra legăturii dintre procesul de creştere economică şi dezvoltarea sistemului de publicaţii de specialitate, cercetîndu-le1’ Importantă este necesitatea circulaţiei internaţionale a acestor publicaţii întrucît cunoştinţele profesionale moderne sînt de regulă rodul eforturilor depuse de specialişti din multe ţări Merită să fie menţionată şi de această dată literatura de reclamă Deşi redactată cu scopul de a convinge pe cititor de avantajele unui anume produs, exagerîndu-i calităţile, această literatură atrage într-o formă succintă atenţia specialistului asupra unor noutăţi care pot prezenta o mare importanţă pentru exercitarea profesiunii sale Spre deosebire de consumatorul de rînd care, în capitalism, poate fi cu uşurinţă indus în eroare de o reclamă abilă, specialistul are pentru informaţiile din domeniul său de activitate un spirit critic suficient de dezvoltat pentru a supune informaţiile de reclamă unui proces de filtrare adecvat Desigur, ca şi informaţiile din presa de mare tiraj, cele din literatura de reclamă au un rol de semnal care trimite la o cercetare specializată a problemei sesizate, prin alte canale informaţionale Un accent special trebuie pus pe circulaţia informaţiilor prin viu grai în cadrul unor contacte directe între oameni Este desigur misiunea psihologilor de a explica de ce comunicarea directă este mult mai eficientă decît cea mediată de canale materiale purtătoare de informaţie Experienţa cotidiană ne arată însă că, după cum notele diplomatice nu pot ţine locul întîlnirilor dintre oamenii de stat, nici un fel de cărţi sau lecţii la televiziune nu pot înlocui pe profesorul din clasă sau pe cel din amfiteatrul universitar şi nici o revistă profesională nu poate înlocui pe deplin contactul viu dintre specialişti Acestea sînt deosebit de importante pentru comunicarea ultimelor realizări din domeniul respectiv, care de obicei sînt formulate într-un limbaj neobişnuit, neintrat în uzul general, dat fiind că fenomenele noi, fie ele de domeniul ştiinţei, al tehnicii sau organizării, se înregistrează cu ajutorul unor concepte noi şi asociaţii de concepte noi Din cauza eficienţei sporite a contactului uman direct, sînt foarte importante diversele forme instituţionale de contacte între specialişti, conferinţele şi congresele naţionale şi internaţionale Poate părea anecdotic faptul, dar după aprecierile celor care au studiat în mod special problema, importanţa acestor forme de comunicare directă a informaţiei constă mai puţin în participarea la şedinţele formale, unde comunicarea se desfăşoară sub presiunea lipsei de timp, a temerii de eroare în public şi a altor factori de presiune psihologică, cît mai ales în contactele neformale, în întîlnirile din culise şi în alte prilejuri de contact social create de obicei pe lingă şedinţele formale De obicei, atunci cînd se dezbat problemele comunicării cunoştinţelor, se au în vedere numai oamenii de ştiinţă, inginerii şi alţi specialişti cel puţin cu studii superioare Din punctul de vedere al creşterii economice care ne interesează, este extrem de importantă problema difuzării informaţiilor în rîndurile muncitorilor şi, în general, ale celor care participă la procesele economice Acest lucru este cu atît mai important în condiţiile în care nivelul de cultură generală al muncitorilor este în prezent ridicat şi continuă să crească, datorită numărului sporit de ani petrecuţi în şcoală de către întreaga populaţie, fenomen care se observă în ţările dezvoltate dar şi în unele în curs de dezvoltare, în special în cele socialiste Rostul şcolii este, printre altele, acela de a crea la elevii săi o capacitate sporită de recepţionare a informaţiei la un nivel corespunzător Cunoştinţele speciale comunicate, de exemplu, într-un liceu industrial, se pot perima după un număr de ani, dar mult mai durabilă este capacitatea de a recepţiona informaţia nouă Desigur, în practica mondială nu a intrat încă organ i- zarea unor întîlniri speciale ale muncitorilor din diferite domenii de activitate Totuşi muncitorii receptează continuu informaţii profesionale fie pe cale ierarhică, prin desenele de execuţie, fie prin contacte directe la locul de muncă, fie prin intermediul maşinilor şi instalaţiilor la care lucrează O formă larg răspîndită este trimiterea la specializare a unui număr de muncitori, de exemplu, la întreprinderile furnizoare de echipamente Aceasta este una din formele de bază ale difuzării informaţiilor privitoare la unele activităţi practice Această formă este deosebit de necesară atunci cînd se implantează o producţie nouă pentru care nu există încă muncitori informaţi Fluctuaţia forţei de muncă, cu toate efectele ei nedorite îndeplineşte şi funcţia de difuzare a unor cunoştinţe practice în această privinţă trebuie făcută o distincţie între efectele mobilităţii orizontale a forţei de muncă, între ţările dezvoltate şi cele în curs de dezvoltare în ţările dezvoltate forţa de muncă de înaltă calificare nu este deficitară Din punctul de vedere al difuzării cunoştinţelor, mobilitatea poate avea efecte pozitive sau neutre în ţările în curs de dezvoltare, unde întreprinderile industriale eu producţie de înaltă tehnicitate sînt relativ rare şi forţa de muncă corespunzătoare relativ puţin numeroasă, fluctuaţia are ca efect trecerea unei părţi însemnate a muncitorilor pregătiţi în întreprinderile moderne la activităţi care se pot mulţumi cu o formaţie profesională mai modestă Pe de altă parte probabilitatea ca muncitorii nou recrutaţi să aibă o calificare înaltă corespunzătoare este foarte mică, ceea ce implică cheltuieli pentru formarea muncitorilor nou angajaţi, în timp ce calificarea muncitorilor care pleacă nu mai este utilizată complet la noile locuri de muncă Iată de ce, pînă la un anumit nivel de dezvoltare economică, mobilitatea orizontală are efecte nedorite Pe de altă parte însă, nu trebuie trecute cu vederea elementele de calificare pozitive pe care le vehiculează muncitorii de calificare înaltă către noile locuri de muncă Pe măsura creşterii nivelului tehnic general al producţiei, efectele de care am vorbit mai sus se neutralizează reciproc şi mobilitatea forţei de muncă devine un factor pozitiv de întreţinere la un nivel ridicat a stocului de cunoştinţe practice al societăţii Observăm deci că legătura dintre acumulare şi mijloacele de producţie şi progresul tehnic este mult mai profundă şi mai subtilă decît încorporarea ideilor tehnice noi în maşini şi construcţii Am încercat să arătăm în altă parte că11, datorită acţiunii principiului efectului descres- cînd, acumularea la nivel tehnic constant ar înmulţi factorii iniţiali ai economiei în asemenea măsură încît dincolo de o anumită limită, un spor de acumulare ar începe să devină o frînă în creşterea volumului activităţilor economice Tocmai în asemenea momente trebuie în mod obligatoriu să intervină o invenţie care să înlăture barierele generate din interiorul forţelor de producţie Pornind de aici, putem afirma că prin realizarea proceselor investiţionale şi, dincolo de aceasta, prin funcţionarea aparatului de producţie şi a celui cu care operează celelalte sectoare ale vieţii economice, acumularea devine un proces de învăţare istoric care permite, la un moment dat, să se obţină cu un anumit volum de mijloace fixe (să spunem că am putea să măsurăm cu o oarecare precizie un volum constant de mijloace fixe sau de capital fix) — pînă la anumite limite — sporuri de producţie din ce în ce mai mari *' Vezi I Lemnij, Progresul lehnic şi dezvoltarea economică, Editura Academiei R S R , Bucureşti, 1969 Acest proces de învăţare are multiple aspecte şi vom încerca să ne oprim asupra unora dintre ele Lumea producţiei moderne este o lume artificială, un sistem de arte- facturi creat prin inventivitatea şi truda multor generaţii Pentru omul nou intrat în acest univers, el echivalează cu contactul cu o lume nouă, necunoscută pînă atunci, şi pe care o poate cunoaşte pînă la nivelul de care are nevoie pentru a deveni un element activ al acestui sistem, numai prin contactul direct cu maşinile, construcţiile şi clădirile care îl alcătuiesc Forţa de muncă se formează deci aici, în contactul cu mijloacele de producţie moderne Cu cît este mai mare numărul de fabrici şi de maşini de înaltă productivitate, cu atît mai numeroasă este forţa de muncă calificată şi de înaltă productivitate, celelalte condiţii fiind constante Mai importante sînt însă aceste aspecte din punctul de vedere al creării tehnicii noi în literatura economică are largă circulaţie teza potrivit căreia mijloacele de producţie odată instalate, nu se mai pot modifica Acesta nu este decît un adevăr parţial Materializarea unor idei tehnice în maşini, utilaje şi clădiri devine sursa de inspiraţie pentru noi perfecţionări sau invenţii, fie aplicate lor ca atare, fie folosite în realizarea unor mijloace tehnice noi Fondurile fixe, capitalul fix reprezintă o informaţie materializată, dar şi selecţionată timp îndelungat Totodată, prin funcţionarea lor ies în evidenţă probleme noi, generate de rezolvarea celor anterioare Inventatorul nu ar putea concepe o maşină nouă în gol Adam, oricît de genial ar fi fost, nu ar fi putut inventa calculatorul electronic Aceste probleme noi privesc atît sistemele tehnice considerate individual (maşini, utilaje) cît şi cele care rezultă din alăturarea unui număr mai mare de asemenea sisteme Cooperarea dintre indivizi, inerentă firii umane, este transpusă treptat în cooperarea dintre maşini La un moment dat al dezvoltării forţelor de producţie, asemenea probleme devin tot mai numeroase De la transportul materiilor prime şi semifabricatelor de la o întreprindere la alta, de la o maşină la alta s-a ajuns la problema organizării fluxului productiv, în incinta unei întreprinderi şi dincolo de ea Banda rulantă a fost o invenţie revoluţionară, pentru că a rezolvat o problemă care nu exista atunci cînd un produs se realiza în întregime la un singur loc de muncă O treaptă înaltă de integrare a unor sisteme tehnice individuale într-un complex este linia automatizată de transfer Evident că ideea benzii rulante şi a liniei automatizate nu putea să apară decît după ce procesul de acumulare cantitativă a dus la concentrarea în incintele fabricilor a unui număr mai mare de maşini, iar lărgirea procesului de producţie a dus la o asemenea integrare a proceselor de producţie încît realizarea unei legături fizice între operaţii, sincronizarea acestora a devenit o necesitate aproape evidentă Aici ne mulţumim să atragem atenţia asupra faptului că nici banda rulantă nici linia automatizată nu sînt un ideal absolut, deoarece societatea are nevoie nu numai de o anumită cantitate de produse, ci şi de o anumită diversitate a acestora Rezolvarea dilemei este întotdeauna o problemă concretă Fondul de acumulare de care teoria economică face să depindă ritmul de creştere economică este o variabilă economică care acoperă un număr mare de acţiuni economice concrete Decizia privind realizarea unui anumit fond de acumulare şi de transpunere a acestuia în acţiuni economice este, în economia planificată, doar începutul unui sistem de acţiuni complicat şi ramificat Eficienţa fondului de acumulare este o medie ponderată a eficienţei tuturor acţiunilor de investiţie concrete, realizate din acest fond Chiar şi noţiunea de medie ponderată este aici o convenţie de gîndire, deoarece fiecare obiect de investiţie are o altă durată de punere în funcţiune, iar timpul care se scurge de la punerea în funcţiune şi pînă la atingerea parametrilor proiectaţi diferă şi el de la un obiectiv la altul Eficienţa acumulării totale depinde însă nu numai de media ponderată a eficienţelor individuale, ci şi de calitatea legăturilor dintre obiectivele de investiţii, de calitatea integrării fiecărui obiectiv în sistemul economiei naţionale Este vorba însă nu numai de legăturile dintre întreprinderi, ci şi de alte subsisteme economice, de subsistemul rezervelor disponibile de forţă de muncă, de subsistemul resurselor naturale, de legăturile cu celelalte economii naţionale etc Calitatea acestui sistem complex de legături este şi ea supusă procesului de învăţare Un obiectiv industrial nou atinge şi depăşeşte parametrii proiectaţi în timp, deoarece întregul personal se adaptează treptat la elementele materiale ale producţiei, corectează unele erori şi defecte de montaj, învaţă să mînuiască din ce în ce mai bine maşinile etc O întreprindere nouă se integrează şi ea treptat în sistemul de legături ale economiei naţionale, descoperind, de pildă, treptat, că varianta de produs prevăzută iniţial nu este cea mai indicată sau că produsele sale servesc mai bine pe un alt beneficiar decît pe cel prevăzut iniţial Contactele umane dintre conducătorii întreprinderilor se ameliorează pe măsura cunoaşterii reciproce Totodată, se armonizează pretenţiile fiecăruia cu ale celorlalţi Desigur că dificultăţile perioadei de învăţare se răsfrâng asupra eficienţei economiei naţionale cu atît mai mult cu cît ponderea producţiei date de întreprinderile noi este mai mare întreprinderile vechi beneficiază de avantajul experienţei acumulate Acest avantaj este substanţial, întrucît rutina producţiei şi rutina legăturilor creează disponibilităţi de energie pentru ameliorarea acestora, astfel încît întreprinderile vechi pot compensa nivelul tehnic mai scăzut al utilajelor lor prin experienţa acumulată de-a lungul anilor Eficienţa fiecărui obiectiv industrial nou pus în funcţiune depinde de nivelul tehnic al echipamentului cu care este dotat dar, în acelaşi timp, şi de nivelul tehnic al furnizorilor şi al beneficiarilor O uzină modernă poate fi ineficientă dacă nu i se asigură materiile prime şi materialele corespunzătoare, forţa de muncă calificată la nivelul cerut, o capacitate de conducere la nivelul cerinţelor etc Ruptă de conexiunile necesare tehnica nouă rămîne suspendată în aer în unele cazuri, ea va fabrica produse de calitate nesatisfăcătoare, dar se poate imagina cu uşurinţă şi cazul în care funcţionarea ei este imposibilă Astfel, calitatea producţiei realizate cu o maşină poligrafică modernă depinde nu numai de calitatea acesteia, ci şi de calitatea cerneluri- lor şi a hîrtiei Uneori un nivel calitativ corespunzător al materialelor este mai greu de realizat decît maşina însăşi, producţia lor necesitînd o tehnică superioară Inexistenţa acesteia poate să reducă o uzină modernă la un nivel de eficienţă inferioară celui al uzinelor cu dotaţie veche în asemenea cazuri, care au o anumită frecvenţă într-un proces de creştere rapidă, soluţia nu este, evident, aceea de a lăsa uzina să producă mult timp cu randamentul dat de aprovizionarea cu materiale necorespunzătoare, ci de a ridica nivelul tehnic al producţiei furnizorilor, într-un asemenea caz, ridicarea nivelului tehnic al furnizorilor ar trebui să se bucure de prioritate la repartizarea resurselor faţă de construcţia întreprinderilor noi, în domenii noi de producţie Imposibilitatea de a se realiza simultan dezvoltarea tehnică a activităţilor economice interdependente este un factor generator de cerere de cercetare Această cerere este imperativă, deoarece rezolvarea problemelor din activităţile conexe sporeşte eficienţa unor investiţii deja efectuate în felul acesta cercetarea şi dezvoltarea devin elemente echilibratoare ale sistemului economic Alternativa ar consta în derogarea de la condiţiile tehnologice impuse Inevitabilă temporar sau local, derogarea este o cauză de scădere a eficienţei activităţilor economice Nu folosim întîmplător termenul de activitate economică Eficienţa economiei naţionale depinde nu numai de activităţile cărora odinioară li se rezerva calitatea de productive, adică grosso modo cele care constau în confecţionarea de produse materiale Am văzut ceva mai înainte că cercetarea şi dezvoltarea sînt imperios necesare Dar este vorba de numeroase alte activităţi Să luăm ca exemplu activitatea considerată cea mai „neproductivă” cum este activitatea juridică Relaţiile dintre colective mari de oameni, care constau în schimbul de mari valori materiale, nu pot să nu dea loc la probleme de natură juridică Justiţia, prin activitatea ei, asigură calitatea acestor legături Nu dorim să insistăm asupra unor activităţi ca marketingul sau a unor activităţi, care, deşi poartă alt nume, au acelaşi obiect După cum nu există piaţă care să absoarbă în mod automat producţia, tot aşa planificarea nu poate fi atît de perfectă încît să impună, în condiţii de eficienţă maximă, produsele De aceea, planul este completat de contract, iar acesta este rezultatul contactului viu dintre oameni Tot astfel nu este locul să facem o digresiune asupra tehnicilor post- vînzare, dar o oarecare familiarizare cu produsele tehnicii moderne a căror fiabilitate nu poate fi perfectă ne permite să ne dăm seama că aceste servicii sînt, uşor metaforic vorbind, parte componentă a maşinilor şi celorlalte sisteme tehnice moderne Astfel stînd lucrurile, cînd fiecare întreprindere este parte componentă a unui sistem cu care ea are legături complexe şi cînd celelalte părţi componente se schimbă, calculul de eficienţă raportat la un singur obiectiv de investiţii nu poate fi decît primul pas în estimarea eficienţei reale El trebuie efectuat cu maximum de scrupu- lozitate, dar şi cu conştiinţa că, oricît de meşteşugit ar fi, el poate conţine erori După logica aritmeticii comerciale, pînă la urmă eficienţa trebuie estimată prin raportul dintre totalul veniturilor realizate în întreaga perioadă de funcţionare a întreprinderii şi totalul resurselor alocate în acest timp Condiţia eficienţei este ca acest raport să fie supraunitar Dar este limpede că condiţiile economice se vor schimba în lunile sau în anii următori, afectînd în măsură mai mare sau mai mică toate calculele pe care le facem Progresul tehnic uzează produsele într-un ritm pe care nu-1 cunoaştem cu anticipaţie Aspiraţiile de consum se schimbă şi ele Care este soluţia? Ea nu poate veni din calcul pur şi simplu Eficienţa activităţilor economice este asigurată de calitatea acţiunilor cotidiene ale agenţilor economici Atunci cînd este vorba de a se asigura eficienţa, acţiunea economică nu poate înceta nici o clipă Dar acţiunea nu poate fi eficientă decît prin adaptarea continuă a activităţii la condiţiile schimbătoare Desigur că fiecare acţiune economică trebuie să se sprijine pe un calcul estimativ bazat pe o metodă sau alta, dar calculul nu poate fi un substitut al acţiunii Sensul principal al acţiunii economice adaptive este promovarea unor soluţii tehnice acordate cu condiţiile schimbătoare : analizarea continuă a produselor, perfecţionarea metodelor de fabricaţie, căutarea de pieţe noi, întreţinerea celor existente, perfecţionarea estetică, ergo- nomică etc a produselor şi a celorlalte activităţi Privită astfel din punct de vedere economic şi tehnologic, rata acumulării în economia socialistă nu ne mai apare ca o simplă cifră procentuală Ea devine un declanşator al unei mulţimi de acţiuni economice dintre cele mai diverse, a căror reglare corectă este obiectivul principal al planificării între aceste acţiuni, cercetarea, în sensul cel mai larg al cuvîntului, acela de rezolvare de probleme, devine o componentă decisivă a procesului de realizare a acumulărilor Abia prin realizarea acestor acţiuni pregătite prin cercetare se obţine efectul dorit prin adoptarea deciziei centrale de acumulare Raţionalitatea ratei de acumulare depinde de raţionalitatea acţiunilor economice Acest lucru se cuvine subliniat în mod expres datorită faptului arătat în documentele de partid că unii factori de decizie, avînd dreptul de a hotărî soarta unor importante resurse economice, pot cădea pradă înclinaţiei de a adopta decizii insuficient de bine fundamentate, îmboldiţi fiind chiar şi de intenţiile cele mai bune O insuficientă informaţie privind eficienţa dimensiunilor mari poate duce la decizii de investiţii supradimensionate, dragostea de frumos, la excese arhitecturale într-un moment în care utilul primează încă asupra frumosului în alte cazuri înclinaţia de a realiza lucruri trainice este în contradicţie cu spiritul progresului tehnic actual, care impune schimbări continue chiar dacă acestea sînt infinitezimale cînd sînt raportate la o unitate de timp mică în general vorbind, dificultatea cea mai mare provine din faptul că decidenţii trebuie să-şi exercite atribuţiile în condiţiile unui deficit de informaţie Acest deficit afectează şi deciziile privind viitorul apropiat, dar este cu atît mai important atunci cînd vizează un viitor mai îndepărtat Deci decidentul este pîndit la tot pasul de pericolul de a comite erori Din acest punct de vedere acţiunea economică adaptivă constă tocmai în corectarea continuă a erorilor, în recepţionarea continuă de informaţie nouă şi în adoptarea de noi decizii în felul acesta activitatea decizională este o activitate continuă Tot din acest punct de vedere erorile economice nu sînt definitive Definitive sînt doar pierderile provocate / de durata şi amploarea acţiunii eronate, precum şi cele prilejuite de corectarea greşelii De aceea este importantă capacitatea de reacţie la informaţia nouă, capacitatea de a interpreta corect această informaţie, atît din punctul de vedere al situaţiei imediate, cît şi din cel a tendinţelor pe termen lung Căci ceea ce este eronat dintr-un punct de vedere poate fi corect din celălalt şi invers în acest context se conturează importanţa informaţiei prognostice Nici o decizie economică nu se adoptă pentru eternitate Permanentă este numai adaptarea la un mediu economic viu, în cotidiană schimbare Economiile dimensionale şi varietatea necesară de procese şi produse Literatura economică este de multă vreme preocupată de problema economiilor dimensionale în general, se admite că creşterea dimensiunilor proceselor tehnologice şi produselor implică o mărire a eficienţei sub toate aspectele sale Desigur, s-a observat foarte curînd că aceste dimensiuni nu trebuie să crească dincolo de volumul cererii la produsul respectiv, că, dacă piaţa se întinde dincolo de o anumită arie geografică, cheltuielile de transport anulează parţial şi pînă la urmă integral economiile datorate creşterii volumului producţiei şi, ca atare, un proces tehnologic nu trebuie să aibă o dimensiune oricît de mare, ci una „optimă” Consecinţa a fost, fireşte, trecerea la căutarea unor metode de calcul al acestui optim Aceste căutări continuă şi astăzi, fără să se fi ajuns la o metodă generală şi aplicabilă Este greu de presupus că se va găsi vreodată o metodă generală de determinare a dimensiunilor optime ale fiecărui proces tehnologic; fiecare produs în relaţiile sale cu beneficiarii are dimensiunea sa optimă proprie Metodele elaborate au o anumită utilitate, numai că aceasta poate fi pusă în valoare numai dacă metodele sînt aplicate cu o intuiţie dezvoltată rezultată din experienţă, ceea ce înseamnă că, de fapt, metodele respective nu sînt decît un mijloc auxiliar al empiriei Ele nu dau rezultate univoce Motivul care a impus atenţiei producţia în serie mare ca aspect important al problemei dimensionalităţii constă în aceea că ea permite o utilizare completă şi intensă a timpului de lucru, ea puţind fi executată continuu, zi şi noapte, întrucît nu sînt necesare modificări tehnologice Chiar dacă avem în vedere fabricarea unor obiecte discrete, procesul tehnologic se aseamănă cu o curgere continuă de lichid printr-un canal, întrerupt de ecluze care se închid şi se deschid ritmic De fapt, producţia în serie mare, în procese organizate în flux este una din cauzele marii eficienţe a industriei moderne Dar trebuie avut în vedere faptul că producţia în serie mare, în flux continuu este, în primul rînd, o problemă tehnologică Este o problemă de organizare, de coordonare, de sincronizare a unui mare număr de operaţii executate de un număr mare de maşini, de un număr mare de oameni, ceea ce pune probleme tehnice dificile şi multiple, în industria mecanică, de exemplu, producţia în serie mare presupune o adîncă specializare a producţiei, fiecare organ de maşină trebuind să fie produs separat, de obicei tot în serie mare La acest mod de producere, gradul de similitudine al organelor care urmează să intre în produse finale identice este o problemă fundamentală A realiza însă obiecte identice prezintă, ce e drept, avantajele de care am vorbit mai sus, dar în acelaşi timp ridică probleme noi ca, în termeni generici vorbind, costul lor Dată fiind relativa complexitate chiar şi a proceselor celor mai simple şi mai ales datorită complexităţii maşinilor cu care se execută aceste operaţii, dimensiunile obiectelor produse nu pot fi identice, ci ele se împrăştie în jurul unor valori presupuse medii (în jurul cărora are loc o dispersie a dimensiunilor realizate) Se ştie că această dispersie în tehnică se numeşte toleranţă Admiterea toleranţelor trebuie să aibă loc însă în anumite limite precise în industria constructoare de maşini, respectarea toleranţelor este o preocupare majoră a tuturor participanţilor la procesul de producţie în condiţiile actuale în multe ramuri ale industriei mecanice toleranţele admise sînt mai mici decît o miime de milimetru Evident că maşinile care realizează o asemenea performanţă nu pot fi ieftine La aceasta se adaugă faptul că pierderea capacităţii de a menţine toleranţele este un fenomen de uzură care se instalează înaintea altora Organizarea în flux a pus în evidenţă şi alte probleme care au dus treptat la o integrare a maşinizării şi la automatizarea unor sisteme de maşini, ceea ce reprezintă rezultatul unei succesiuni de invenţii Coordonarea strînsă între maşinile integrate în linia automată duce la situaţia în care aceasta nu poate produce în cantităţi mari decît un singur produs Seria este foarte mare, costul de producţie unitar este redus Deşi există limite tehnice şi organizatorice ale producţiei în serie mare, limita principală este cea economică Atît populaţia cît şi alţi producători (în cazul producţiei în serie a mijloacelor de producţie) cer nu numai produse ieftine, dar şi produse adecvate nevoilor lor Reducerea costului sau creşterea productivităţii muncii nu este un scop în sine, ci se raportează la valoarea de întrebuinţare produsă De exemplu, în cazul automobilelor, tehnica şi organizarea economică modernă permit producerea unor automobile al căror cost nu este decît o fracţiune din preţul unui automobil mijlociu Valoarea de întrebuinţare a unui produs care satisface un anumit tip de nevoie fundamentală are la fiecare moment dat o minimă necesară într-un mod analog cu minimul de rezistenţă Această „valoare de întrebuinţare minimă” evoluează în timp şi în multe cazuri este dată instituţional Astfel, legiuitorul din aproape toate ţările impune producătorilor de autovehicule anumite condiţii minime de siguranţă în exploatare Astfel, după cum se ştie, automobilele trebuie în mod obligatoriu echipate cu un anumit gen de sisteme de semnalizare, de reducere a zgomotelor; iar în ultimul timp a început să se impună autovehiculelor limite foarte severe în ceea ce priveşte cantitatea de produse de ardere emise în atmosferă Toate acestea sînt impuse de o situaţie obiectivă dată de numărul mare de vehicule în circulaţie, deci de un factor social Respectarea acestor condiţii replică adausuri la costul de producţie Creşterea seriilor de producţie a dus în acest caz nu numai la scăderea costului, dar a generat ea însăşi factori care determină creşterea costului La rîndul său aceasta a stimulat apariţia unui număr de mari producători şi a unei puzderii de mici productori de piese auto Dar, la un moment dat, principalul factor care limitează seria mare este varietatea cerută sau varietatea necesară de produse dintr-o anumită clasă Nu este suficient ca un strung să aibă un preţ redus, dar şi exploatarea lui trebuie să fie economicoasă Or, aceasta depinde de condiţiile concrete de exploatare Există o tentaţie puternică de a crea capacităţi productive la care costul de operare unitar să fie minim Dar întreg acest avantaj se pierde dacă maşina nu poate fi exploatată un minimum de timp în acest din urmă caz, calculul poate dovedi că este mai eficient să se utilizeze un strung cu un cost unitar mai ridicat dar care poate funcţiona timp mai îndelungat Iată de ce este necesară o anumită varietate de strunguri cu capacităţi mai mari şi cu capacităţi mai mici, cu precizii mai mari şi cu precizii mai modeste De aceea marea majoritate a producătorilor de maşini-unelte nu lucrează pentru stoc, ci numai la comandă Producţia în serie mare pentru stoc, în aşteptarea unor clienţi viitori, i-ar ruina Producţia în serie mare s-a impus la producţia unor maşini, bunuri de consum într-adevăr, achiziţionarea unor maşini de uz casnic, maşini a căror funcţionare nu numai că nu aduce nici un venit, dar solicită în măsură uneori foarte mare bugetul unei familii, trebuie să fie foarte ieftină De aceea, mai ales într-o fază inferioară de dezvoltare economică, consumatorul acceptă uniformitatea pentru a intra în posesia unei asemenea maşini, indiferent de calităţile estetice Modelul T al lui Ford a fost un succes, tocmai pentru că producţia apela la consumatori cu venituri relativ scăzute în momentul în care veniturile americanilor au mai crescut, acest model produs mulţi ani de-a rîndul era să-l ruineze pe marele industriaş, din simplul motiv că concurentul său principal, General Motors, a intuit că publicul ar fi dispus să plătească un preţ ceva mai ridicat pentru o varietate mai mare de maşini, cu im aspect mai atrăgător Atunci s-a impus obiceiul schimbării periodice a modelelor după o strategie care, cedînd unele din avantaj ele seriei mari, a început să ofere o varietate mai mare Acelaşi lucru se întîmplă şi cu celelalte maşini de uz personal sau familial Poziţia seriei mari este puternic limitată şi de schimbarea în timp atît a gusturilor populaţiei cît şi a tehnologiei la cei care utilizează maşinile productive fabricate în serie Un produs nu poate fi fabricat în serie decît un timp limitat, această limită neputînd fi anticipată Ştiinţa economică a elaborat şi preţioasa noţiune a economiilor externe : o întreprindere constructoare de maşini adaugă la efectele sale proprii efectele obţinute de industria siderurgică, efectele progresului în domeniul transporturilor şi telecomunicaţiilor, efectele datorate întreprinderilor care au produs utilajul cu care lucrează unităţile considerate, efectele ştiinţei şi ale cercetării tehnologice, precum şi altele, a căror enumerare şi analiză extensivă nu ne preocupă în locul acesta Efectele externe sînt un concept spaţial şi se au în vedere la un moment dat Le putem pune în corespondenţă o noţiune analoagă dată în timp pe care am putea s-o numim efecte istorice, adică efectele pe care şi le încorporează o întreprindere productivă, datorate activităţilor din momente anterioare Economiile istorice pot fi şi ele interne şi externe Economiile istorice interne nu pot data dinainte de naşterea întreprinderii considerate înainte de acest moment, toate economiile istorice sînt economii istorice externe Efectul de „learning by doing” poate fi considerat ca un caz particular al efectelor istorice Nu putem continua această discuţie în vederea precizărilor conceptuale, dar în acest context dorim să subliniem legătura dintre economiile dimensionale şi economiile externe, întrucît aceasta ne va conduce la o concluzie mult mai importantă Dacă alăturăm cele două concepte, cel al economiilor dimensionale şi cel al economiilor externe, observăm că economiile dimensionale nu se pot realiza decît pe baza unor efecte provenite din exteriorul unei unităţi productive O creştere a dimensiunilor producţiei presupune (în afară de creşterea volumului nevoilor) o serie de condiţii Crearea acestora nu depinde de unitatea respectivă : ea trebuie să le găsească gata elaborate de alte domenii de activitate Creşterii dimensiunilor trebuie să-i corespundă modificări în condiţiile externe, pe care le-am amintit mai sus, în domeniul cercetării, al calificării, al organizării, al materiilor prime şi al materialelor, al infrastructurii etc Chiar şi volumul cererii la multe produse nu este determinat pur şi simplu de nivelul puterii de cumpărare a beneficiarilor, ci depinde de o serie de condiţii necesare pentru utilizarea în proporţii mari a produselor întreprinderii care realizează economii dimensionale Creşterea numărului de automobile cumpărate depinde de reţeaua de drumuri şi de servicii etc , creşterea numerică a cererii de avioane implică aeroporturi cu o capacitate mai mare, o capacitate mai mare de coordonare a traficului etc Dacă ne referim la dimensiunile fizice ale avioanelor, exploatarea avioanelor de mare capacitate depinde de existenţa unor piste de aterizare adecvate, ca şi de o mulţime de alte condiţii tehnice, economice, sociale, organizatorice, ecologice etc Legătura dintre economiile dimensionale şi condiţiile externe ne sugerează ideea de importanţă principială că problema dimensiunilor „optime” ale proceselor tehnologice şi ale produselor nu poate fi rezolvată la nivelul unei singure unităţi de producţie, la nivelul unui singur proces tehnologic sau la nivelul unui singur produs Această căutare a unei soluţii locale, microeconomice, are şanse limitate deoarece orice proces de producţie industrial, orice proces economic nu este decît un element al sistemului industrial şi, într-o viziune mai largă, al sistemului economic în ansamblu Această constatare ne conduce la ideea că economiile dimensionale din industria modernă sînt un rezultat al dimensiunilor întregului sistem economic, iar economiile dimensionale locale, în măsura în care le putem identifica cu precizie şi izola de economiile externe se realizează numai prin condiţiile create de întregul sistem Economiile dimensionale sînt rezultatul funcţionării întregului sistem economic şi nu ale unei unităţi productive sau ale alteia Numai astfel ne putem explica de ce în economiile naţionale cele mai dezvoltate, un număr redus de întreprinderi foarte mari sînt integrate într-o ambianţă formată dintr-un număr uriaş de întreprinderi pitice, mici, mijlocii etc în întreprinderile mici se realizează, de asemenea, economii dimensionale, întrucît multe dintre ele produc în serie mare şi în masă produse simple, mici, necesare marilor întreprinderi sau consumatorilor individuali Datele privind unele ramuri industriale din ţările dezvoltate arată că relativ puţinele întreprinderi mari, în special în industria constructoare de maşini, îşi realizează economiile dimensionale tocmai datorită faptului că achiziţionează de la subcontractanţi cea mai mare parte a pieselor şi subansamblelor din care se montează în întreprinderea mare produsul finit Partea achiziţionată sau executată prin cooperare reprezintă o jumătate sau chiar mai mult din valoarea produselor finite Unii fabricanţi de piese şi subansamble au devenit şi ei mari producători Datele existente ne permit să vorbim de o diviziune dimensională a muncii sociale Unele produse se fabrică, datorită în mare parte naturii lor tehnologice, în unităţi de producţie mari; altele într-o gamă dimensională largă, cuprinzînd unităţi de producţie de diferite mărimi Economiile dimensionale evoluează şi în timp Noile sisteme tehnice rezultate din inovaţii se produc, de regulă, în unităţi mici Cu timpul, devenind tradiţionale, dintr- un număr mai mare de întreprinderi mici se selecţionează mari producători care realizează economii dimensionale „pure” Ramurile de producţie care au apărut şi s-au dezvoltat după cel de-al doilea război mondial (de exemplu industria chimică sau cea electronică) formează exemple de creştere rapidă a dimensiunilor, dar şi de accentuare a specializării, de supravieţuirea unor întreprinderi mici în cadrul diviziunii dimensionale a muncii din ţările dezvoltate, se creează o interdependenţă dimensională, o complementaritate, o diviziune a muncii de natură dimensională, care difuzează principiile de optim în „porii” sistemului economic, pentru a folosi o expresie plastică a lui Marx Diviziunea dimensională a muncii, coexistenţa întreprinderilor de diferite mărimi pe baza tehnologiei moderne oferă un tablou deosebit de procesul de ruinare a micilor producători de care au vorbit Marx şi alţi economişti din secolul al nouăsprezecelea Micii producători din secolul trecut erau ruinaţi de marea întreprindere capitalistă din cauză că aveau o bază tehnică perimată, pentru că ei înşişi reprezentau, din punct de vedere tehnic şi economic, un mod desuet de a produce Mica întreprindere contemporană este o întreprindere de un cu totul alt tip; ea corespunde întru totul exigenţelor tehnice şi economice moderne, adeseori aflîndu-se pe avanposturile progresului tehnic şi promovîndu-1 mai ales în cazurile unor sisteme tehnice nou inventate Desigur că în capitalism, întreprinderile mici şi mijlocii trăiesc într-un mod periculos, unele dintre ele asu- mîndu-şi riscuri mult mai importante decît unităţile de producţie mari în populaţia întreprinderilor mici, atît natalitatea, cît şi mortalitatea sînt mult mai ridicate t’ecît în rîndul celor mari în sistemul economic ele îndeplinesc în mod obiectiv o serie de funcţii de sacrificiu : ele alcătuiesc pionii do pe eşichierul economic, sînt cobai de experimentai- • a unor soluţii tehnice, economice şi organizatorice noi Ele sînt şi un obiect special de exploatare de către întreprinderile mari, fiind primele care suportă şocurile conjuncturii şi care suferă pierderile cele mai mari Pe de altă parte nu trebuie trecute cu vederea o serie de aspecte pozitive ale stabilimentelor industriale de dimensiuni mici: ele pot fi amplasate în localităţi mici, în „oraşe unde nu se întîmplă nimic” sau în zone cu un mediu mai agreabil, atenuînd problema ecologică etc Ele contribuie printr-un efect capilar la mobilizarea unor resurse, mai ales de muncă, dispersate în felul acesta ele contribuie la omogenizarea gradului de industrializare a unei ţări Iată de ce, cercetînd statistica oricărei ţări dezvoltate, vom constata că întreprinderile mici şi mijlocii joacă un rol incomparabil mai important decît ne-am putea închipui judecind după ideea economiilor dimensionale locale Avantajele pozitive ale acestui tip de stabilimente se realizează mai bine atunci cînd ele sînt încadrate în organizaţii economice puternice Chiar şi subcontrac- tarea este o formă de încadrare a lor în organizaţii mari Unul din principiile tehnologice cele mai importante de rezolvare a antagonismului dintre seria mare şi varietatea necesară este principiul modular de proiectare şi de organizare a producţiei căruia, din păcate, în literatura noastră economică nu i s-a acordat atenţia cuvenită Aceasta constă din elaborarea unei asemenea concepţii generale de proiectare, încît dintr-un număr redus de organe şi subansamble fabricate în serie mare, să se poată asambla o anumită varietate de produse diferite Întrucît în multe ramuri ale industriei constructoare de maşini principiile funcţionale sînt similare şi perene, unele din aceste subansambluri pot fi fabricate timp mult mai îndelungat decît produsele finite în care acestea sînt încorporate iar producţia lor poate fi concentrată în uzine specializate Unii mari producători îşi organizează producţia în aşa fel incit dintr-un număr limitat de subsisteme oferă o gamă variată de produse finite în felul acesta ei aplică în mod deliberat un principiu general al tehnicii care s-a format în mod spontan şi de care ne-am ocupat în prima parte a acestei cărţi Existenţa alături de întreprinderile mari a unui număr însemnat de întreprinderi mai mici chiar şi în ţările cele mai dezvoltate şi mai mari (S U A , E F G etc ) nu poate fi explicată altfel decît prin factori care sînt mai importanţi pentru eficienţa economică Produsele nou inventate nu pot fi lansate de la început din întreprinderi uriaşe din simplul motiv că nu se pot risca fondurile unor asemenea întreprinderi pentru producerea unui produs despre care nu se ştie dacă va fi acceptat De regulă nu există nici capacitatea organizatorică necesară fabricării unui produs nou pe scară mare, căci şi aceasta poate fi mărită numai în timp, printr-un proces de învăţare Dar principalul motiv este nevoia de specializare în primul rînd specializarea permite fabricarea în serie mare La produsele de dimensiuni reduse şi cu o configuraţie simplă, producţia în masă se poate realiza uneori la o singură maşină modernă Am fi însă unilaterali dacă am reduce specializarea la mărimea seriei, chiar în cadrul unei întreprinderi mici Trebuie în primul rînd să avem în vedere sensul uman al specializării, mai ales din punctul de vedere al competenţei După cum atunci cînd ne referim la indivizi, înţelegem prin specialist pe omul care cunoaşte foarte bine un domeniu restrîns şi bine delimitat de activitate, tot astfel o întreprindere specializată este una care nu numai că fabrică în serie mare anumite produse, dar se şi pricepe să le fabrice bine şi să le modifice conform nevoilor Sistemele tehnice contemporane, mai ales în industria constructoare de maşini, sînt atît de complexe, încît nu este suficientă cunoaşterea temeinică a maşinilor fabricate în ansamblu ; se cere cunoaşterea aprofundată şi exercitarea cu înaltă competenţă a proceselor de producţie la fiecare categorie de piese în parte Pe de altă parte, maşinile moderne nu pot fi exploatate raţional fără existenţa permanentă a unui stoc de piese de schimb Producţia specializată a pieselor este o condiţie pentru existenţa permanentă a stocurilor de piese de schimb Una din caracteristicile esenţiale ale industriei constructoare de maşini din toate ţările dezvoltate este existenţa unui sector specializat producător de organe şi subansamble de maşini şi a unor întreprinderi specializate în unele operaţii tehnologice Ponderea acestui sector este foarte mare, judecind după unele date indirecte Acest sector este format din organizaţii şi stabilimente de toate dimensiunile Alături de unele firme de talie internaţională îşi desfăşoară cu succes activitatea zeci de mii de întreprinderi mijlocii şi mici specializate, de exemplu, în producţia de şaibe, de garnituri de etanşare, de accesorii pentru aparate electrocasnice, de arcuri, de diferite produse mărunte din sîrmă, roţi dinţate, angrenaje etc în acest context nu poate fi trecută cu vederea producţia specializată de motoare Astfel firma americană „Perkins” din Anglia produce anual multe sute de mii de motoare Diesel, pe care le livrează aproape tuturor producătorilor de maşini agricole din Europa şi, în primul rînd, firmei Ferguson de care ea depinde Specializarea în industria constructoare de maşini modernă este un aspect atît de caracteristic acestei ramuri, încît este de mirare că în literatură el se bucură de atît de puţină atenţie In ţara noastră, aflată încă în plină desfăşurare a procesului de industrializare, este firesc să se acorde o importanţă specială unităţilor productive de mari dimensiuni, capabile să aducă economii dimensionale imediate, unităţi relativ puternice capabile să se angajeze în competiţia internaţională Dar pe măsura progresului industrializării, nevoia şi a unor unităţi de producţie de dimensiuni mai mici specializate pentru exercitarea unor funcţii specifice s-a făcut simţită sub diferite aspecte Se ştie că la indicaţiile conducerii partidului, ale secretarului general al partidului, tovarăşul Nicolae Ceauşescu, pe lingă institutele de cercetare şi proiectare s-au creat unităţi de microproducţie destinate să pună în aplicare soluţiile tehnice noi imaginate de institutele de proiectare Producţia atelierelor de autoutilare este o altă formă de organizare a unei producţii de proporţii mai mici, destinată să acopere nevoi urgente de utilaj din producţie proprie Este de presupus că, cu timpul, prin procesul de învăţare, din numărul total de secţii de autoutilare se vor selecţiona unele care vor putea deveni întreprinderi independente de mare eficienţă, care se vor dezvolta De asemenea, strângerea relaţiilor de cooperare dintre întreprinderile de subordonare republicană cu întreprinderi ale industriei locale reflectă nevoia ca întreprinderile mari să fie servite de întreprinderi mici, specializate şi îndrumate de primele, din punct de vedere tehnic şi economic, putînd deveni unităţi moderne Treptat se dezvoltă producţia specializată de piese şi subansamble, cum este producţia de echipament electric auto, cea de baterii auto, cea de accesorii pentru maşini-unelte etc Desigur că, cu timpul, se va accentua nevoia tehnologică a unor producţii specializate de piese, subansamble, substanţe chimice, de servicii productive de dimensiuni mari, mijlocii şi mici, care vor completa, vor rotunji structura productivă de bază, formată din marile unităţi de producţie Rădăcinile ideii de economii dimensionale sînt însă mai adinei decît nivelul întreprinderii Ele pornesc de la structura corpurilor fizice, de la maşini, recipiente etc La originea ideii de economii dimensionale stă ideea geometrică după care volumul unui recipient creşte mai repede decît suprafaţa sa şi, ca atare, pe măsura creşterii volumului, cheltuielile de material constructiv pe unitatea de volum scad, potrivit unei legi geometrice Dar aici trebuie să nu trecem cu vederea reversul dat de alte relaţii fizice elementare cunoscute încă de Galileo Galilei : ,,Se poate observa cu uşurinţă imposibilitatea de a se mări structurile la dimensiuni enorme atît în artă, cît şi în natură, ca şi imposibilitatea de a se construi corăbii, palate sau temple de dimensiuni imense aşa fel ca vîslele, curţile, stîlpii, buloanele de fier şi, pe scurt, toate celelalte părţi ale lor să se ţină laolaltă; nici natura nu poate da naştere unor copaci de mărime extraordinară, deoarece crengile lor s-ar prăbuşi sub propria lor greutate ”1’ Există şi alte legi fizice şi din alte domenii ale ştiinţelor naturii care împiedică, la un moment dat al cunoştinţelor tehnologice, creşterea dimensiunilor sistemelor tehnologice peste o anumită limită Astfel, în U R S S s-a calculat că, în energetică, trecerea de la turbinele de 10000MW(1913)la cele de 25 000 MW (1928) a fost însoţită de o creştere de cinci ori a randamentului termic; în cazul trecerii de la turbinele de 150 000 MW (1953) la cele de 200 000 MW (1960) sporul de randament termic n-a mai fost decît de 9,1% în aceeaşi sursă se arată că odată cu creşterea capacităţii maşinilor, se înrăutăţeşte gradul lor de utilizare2’ Există, aşadar, factori fizici, tehnici şi economici care limitează creşterea dimensiunilor producţiei şi ale produselor Restricţiile tehnice pot fi relaxate prin invenţii: se pot elabora materiale cu o rezistenţă mai ridicată, surse de energie mai concentrată, se pot calcula mai precis interacţiunile dintre elementele sistemului Prima problemă economică care se ridică aici este costul la care se poate realiza acest lucru A doua este efectul obţinut Or, efectul depinde în primul rînd de posibilitatea de realizare a mărfurilor produse în serie mare sau la dimensiuni mari Problema realizării se pune nu numai pentru un singur an, ci pentru întreaga perioadă de funcţionare a utilajului de dimensiuni mari care, după cum arată experienţa Îărilor dezvoltate, în multe cazuri depăşeşte 20 de ani n acest timp, natura cererii produselor se schimbă uneori radical, ducînd în mod inevitabil la anihilarea unei părţi din valoarea înmagazinată în utilaje Schimbarea naturii cererii este factorul principal care impune sistemului, industrial nu numai simpla eficienţă tehnică („productivitatea muncii”) Noţiunea de eficienţă conţine şi Galileo Galilei, Două şliinle noi Citai după S 1 Ti moshenko, Uistory of Strenght of Malerials, McGraw Hill, New York, 1953, p 113 Acelaşi citat este reluat pentru consideraţii la un nivel teoretic mai înalt de către G Georgescu-Roegen (The Entropy Law and the Economic Process, Harvard University Press, Cambridge (Massachussets), 1971 ) ” Vezi Naucino-tehniceskii progress i effektivnosti obşceslvennogo proizvodstva, Nauka, Moscova, 1972, p 104—105 pe cea a adaptabilităţii sistemului la condiţiile schimbătoare ale mediului Pe bună dreptate remarca Emilian Dobrescu : „gradul de adaptabilitate a industriei constructoare de maşini la nevoile deosebit de dinamice ale producţiei moderne este un parametru esenţial al potenţialului economic”1’ Şi alţi factori de natură economică sau tehnico-eco- nomică limitează eficienţa dimensiunilor mari, dificultăţile de coordonare cu activităţile conexe, dificultăţile de conducere a unor organizaţii mari la a căror bază stau procesele tehnice de dimensiuni mari Dat fiind faptul că în lumina celor de mai sus, problema dimensiunilor producţiei pare a se reduce la o extre- mizare a unei funcţii cu restricţii, se pune problema identificării funcţiei scop şi a restricţiilor Or, în cele mai multe cazuri factorii care acţionează sînt de natură atît de complexă încît identificarea tuturor acestor funcţii devine imposibilă şi sîntem nevoiţi să ne mulţumim cu reflecţia filozofică a lui H Simon: „Oridecîteori ne apucăm să proiectăm sisteme atît de complexe cum sînt oraşele, clădirile sau sistemele economice, trebuie să renunţăm la încercarea de a crea un sistem care să optimizeze o ipotetică funcţie de utilitate Dimpotrivă, trebuie să ne gîndim dacă nu cumva amintitele deosebiri de stil nu sînt variaţii foarte dezirabile ale procesului constructiv ”2’ Desigur, o asemenea reflecţie nu trebuie luată ad litteram, în sensul că trebuie abandonată orice tentativă de optimizare Dar, atunci cînd nu putem cuantifica toţi factorii relevanţi, nu avem altă soluţie decît aceea, după ce am identificat toţi factorii cuantificabili, de a ne bizui pe intuiţie, experienţă şi, în cele din urmă, pe o decizie eroică în nici un caz nu ni se pare obligatoriu ca acelaşi proces tehnologic, implantat într-un mediu diferit, să fie dimensionat după aceeaşi reţetă Dar în legătură cu vasta tematică a dimensiunilor proceselor tehnologice nu putem să nu constatăm larga răs- O Emilian Dobrescu, Ritmul creşterii economice, Editura politică, Bucureşti, 1968 p 223 2) H Simon, Nauki ob iskusstvennom, Mir, Moscova, 1972, p 93 pîndire în sistemul tehnologic al societăţii moderne a tendinţei majore de miniaturizare în sensul cel mai larg, adică de reducere a dimensiunilor la minimum faţă de funcţia îndeplinită1’ La urma urmei, în tehnică, poate mai mult decît în alte domenii de activitate, omul este măsura tuturor lucrurilor Un exemplu cras de risipă dimensională pe scară de masă sînt automobilele americane în raport cu cele fabricate în Europa în dorinţa de a realiza profituri cît mai mari, prin menţinerea unor preţuri ridicate ale vehiculelor şi printr-un consum ridicat de carburanţi, apelînd la o înclinaţie spre un confort cît mai mare şi spre crearea unui fals prestigiu prin consum ostentativ, după o expresie devenită clasică a lui Thorstein Veblen, fabricanţii de automobile din S U A au lansat pe piaţă ani de-a rîndul vehicule supradimensionate Eroarea strategică fundamentală a acestei politici a fost învederată de actuala criză a petrolului Dimensiunea mică este căutată în mod deliberat şi se realizează de multe ori printr-o invenţie de principiu Astfel, în producţia de bunuri de consum durabile este mai veche tendinţa de a se realiza obiecte ,,de buzunar” sau portative: aparate de radio la dimensiunile unei brichete, aparate de fotografiat minuscule, televizoare portative, maşini de gătit transportabile în port-bagajele maşinilor etc Necesitatea unor obiecte tehnice portative este răspîndită în multe procese tehnice industriale, agricole, comerciale, de transport etc Dar chiar la scară industrială, tendinţa de a se produce pe acelaşi spaţiu construit o producţie maximă impune constrîngeri constructorilor de maşini O maşină mai mare decît este strict necesar nu risipeşte numai materialul din care este construită, energia cu care este acţionată, ci şi spaţiul în care este instalată Alteori, dimensiunea mică este o condiţie a dimensiunii mari sau, mai precis, un sistem mare este practicabil numai dacă este alcătuit din elemente de dimensiuni fizice cît mai mici Trecerea celor trei generaţii de calculatoare este o ilustrare pregnantă a tendinţei de miniaturizare ca o condiţie necesară pentru dimensiuni mari şi pentru realizarea practică a unor performanţe tehnice ridicate11 La urma urmei, după cum am văzut, progresul tehnic constă tocmai în concentrarea unor cantităţi cît mai mari de substanţă şi energie pe un spaţiu cît mai mic sau într-un interval de timp cît mai scurt între tendinţa de creştere a dimensiunilor şi tendinţa spre miniaturizare acţionează o dialectică contradictorie imposibil de redus la un principiu simplu, poate cu excepţia principiului maximului de rezultat al funcţionării sau maximului de utilitate pe unitatea de timp şi spaţiu Dar funcţia şi utilitatea sînt noţiuni prea vagi pentru ca din ele să se extragă indicaţii directe pentru un mod general de a proceda Tehnologia este un fenomen social şi trebuie să satisfacă o mare varietate de nevoi sociale cu o mare varietate de mijloace Discuţia noastră de mai sus nu urmăreşte să ne facă să nu ţinem seama de unele tendinţe de creştere a dimensiunilor mai ales în ceea ce priveşte unele produse şi maşini: am asistat în ultimii ani la o creştere importantă a tonajului navelor, mai ales mineraliere şi petroliere ; în prezent se observă o tendinţă puternică de creştere a puterii motoa- relor şi gabaritelor autocamioanelor, o accentuare pronunţată a cererii de tractoare cu puteri mai mari, o creştere a capacităţii de transport şi a vitezei aeronavelor de pasageri etc O serie de ramuri industriale se caracterizează, prin natura lor, prin necesitatea unor capacităţi fizice economice de mari dimensiuni Este vorba, după cum se ştie, de industria siderurgică, de cea a prelucrării ţiţeiului, de un număr de subramuri ale industriei chimice, de majoritatea ramurilor extractive etc Se pot cita activităţile de ansamblare a unor maşini cu cerere mare, cum sînt autoturismele, autocamioanele, motoarele pentru autovehicule, bunurile de consum electrocasnice etc Trebuie, de asemenea, subliniată disticţia dintre dimensiunile formelor de organizare şi dimensiunile unităţilor fizice de producţie Marile organizaţii industriale sînt, de regulă, alcătuite dintr-un număr mai mare sau mai redus de unităţi fizice de producţie de mărimi diferite De exemplu, în unele ţări unele firme producătoare de autovehicule, în dorinţa de a-şi asigura o calitate înaltă a maşinilor-unelte, posedă fabrici proprii de maşini-unelte, care însă sînt distincte de procesul de bază La o soluţie similară recurg şi unii producători de rulmenţi Aceste fapte arată că discuţia privind dimensiunile nu poate fi redusă la un singur principiu Varietatea de condiţii tehnologice şi economice impune adoptarea în fiecare caz concret a unei soluţii concrete rezultată dintr-o analiză aprofundată a factorilor tehnologici, organizatorici, economici, interni şi externi, în raport cu unitatea de producţie respectivă De asemenea, mărimea unităţilor de producţie este o funcţie de timp O unitate de producţie de anumite dimensiuni îşi poate spori dimensiunile în timp Construcţia în etape a unor întreprinderi industriale este unul din aspectele cele mai raţionale ale acestei evoluţii Asimilarea primei etape creează condiţii favorizante pentru construirea etapelor următoare, atunci cînd cererea pentru produsul respectiv continuă să fie nesatisfăcută Construirea în etape mai are şi un alt avantaj esenţial: ea reduce perioada de mobilizare a fondurilor, permiţînd obţinerea primei producţii într-un termen mai scurt în timpul construcţiei etapei următoare se obţin deja efectele productive ale etapelor anterioare La aceasta se mai adaugă un factor esenţial: etapele următoare se pot realiza fiecare la nivelul tehnic al momentului construcţiei, în timp ce abordarea dintr-o dată a întregii capacităţi de producţie la întreprinderile foarte mari poate să imobilizeze nivelul tehnic al întregii unităţi la nivelul începerii construcţiei, astfel încît, în momentul terminării, utilajul în întregime sau produsul să fie învechit din punct de vedere tehnic Pe lîngă limitele de natură tehnică care se opun creşterii dimensiunilor proceselor tehnologice şi a mijloacelor cu care se realizează acestea, există şi una de natură prin excelenţă economică, pe care o vom dezbate în paginile următoare PROGRESUL TEHNIC ŞI VARIETATEA NECESARĂ DE PRODUSE ŞI PROCESE Uniformitatea, adică producţia repetată a unor produse identice, ţine de esenţa tehnicii industriale, fiind baza producţiei în serie, a eficienţei acestei tehnici Această eficienţă se realizează, după cum se ştie, pe calea ocolită a producţiei de mijloace de producţie cu ajutorul cărora se fabrică apoi, în serie mare şi în masă, bunurile de consum La un moment dat al dezvoltării sistemului industrial şi în producţia de maşini se introduc principiile uniformităţii în asa fel încît şi aceasta beneficiază de avantajele repetabilităţii Aceste constatări sînt indiscutabile Totuşi problema necesită o analiză, deoarece principiul uniformităţii nu poate fi absolutizat Acest adevăr nu va fi nici el contestat de nimeni, dar merită să analizăm care sînt limitele uniformizării şi care sînt factorii care le determină Ajungem astfel la o acţiune contradictorie a două grupe de factori: unii care acţionează în direcţia uniformizării proceselor şi produselor şi alţii care au drept urmare frînarea şi oprirea acestui proces sau chiar regresul acestuia Aşadar, privit dintr-o mai largă perspectivă istorică, progresul tehnic, printr-o dialectică complicată şi plină de nuanţe, măreşte şi reduce varietatea necesară a produselor şi proceselor Generînd aproape continuu procese şi produse noi, progresul tehnic pare să mărească continuu varietatea în economie, în producţie, circulaţie şi repartiţie Dar, în acelaşi timp, din interiorul său se nasc mereu forţe simplificatoare care reduc varietatea la nivelul necesar pentru a asigura eficienţa sistemului economic în ansamblu şi mai ales a sistemului său productiv prin aplicarea principiului economiilor prin repetare Procedeele de reducere a varietăţii sînt strîns înrudite cu principiile de bază ale ştiinţei care se străduieşte continuu să reducă varietatea infinită a lumii înconjurătoare la un număr finit, mai precis la un număr redus de enunţuri, făcînd astfel informaţia infinită emisă de lumea înconjurătoare accesibilă capacităţii limitate a creierului uman Un asemenea transfer de principii din ştiinţă în tehnică este firesc, dată fiind alimentarea continuă a tehnicii şi a agen- ţilor ei cu informaţii ştiinţifice în tehnică, varietatea provine din combinarea sim- plităţilor în acelaşi timp, în mare parte datorită şi restricţiilor economice şi tehnice, progresul tehnologic acţionează în sensul simplificării continue a subsistemelor sale Combinaţiile prea complicate necesare în prima etapă de funcţionare a unui sistem tehnic nou sînt treptat resimplifi- cate prin reducerea ingenioasă a numărului de organe şi de funcţii intermediare Se întîmplă ceva analog cu ceea ce cunosc cei care modelează fenomenele cu ajutorul modelelor matematice : la început, pentru reprezentarea fenomenelor pare necesară o formulă complicată, „monstruoasă”, pentru ca treptat, prin eforturi mai mult sau mai puţin intense de cercetare, formula să fie simplificată, devenind „elegantă”, cum le place matematicienilor să se exprime Căile de reducere a varietăţii sau, poate mai precis, de îngrădire a creşterii varietăţii sînt multiple Una din ele provine de acolo că eficienţa proceselor industriale se datoreşte caracterului lor repetitiv Produsele meşteşugăreşti sînt unice De fiecare dată meşteşugul scoate la iveală un produs care este vizibil distinct de predecesorul său Maşina însă trebuie să scoată produse cvasiidentice pentru că însăşi funcţionarea ei rezultă din interacţiunea unor elemente rigide Chiar dacă ea poate fi reglată în diferite chipuri, acest reglaj este costisitor : este de preferat ca odată maşina reglată, ea să producă un număr mare de obiecte identice Evident că acesta este un mare avantaj atît timp cît aceste obiecte satisfac o nevoie socială Nevoia de a produce obiecte aidoma a ieşit puternic la iveală atunci cînd numărul de maşini s-a înmulţit şi cînd s-a constatat că unele organe de maşini se uzează mai repede decît celelalte şi că ele trebuie înlocuite în secolul al XlX-lea a luat naştere producţia de organe de maşini înlocuibile şi ea a progresat şi progresează continuu, devenind una din activităţile tehnice fundamentale1’ Producţia specializată de piese şi organe de maşini a devenit una din activităţile cele mai caracteristice ale industriei contemporane La produsele de masă ale industriei constructoare de maşini cei ce trec drept producători nu sînt de fapt decît asamblatori ai unor organe achiziţionate sau primite de la producători de organe de maşini în felul acesta şi varietăţii posibile a sistemelor tehnice nou inventate i se pune o stavilă : inventatorul sau proiectantul este obligat să creeze sistemul său nou din organele, materialele şi resursele de energie existente Numai în cazul în care sistemul tehnic inventat este atît de radical nou încît oferă avantaje suficiente pentru a se putea renunţa la standardele care îl îngrădesc, societatea admite încălcarea standardelor Reducînd libertatea inventatorului, standardizarea şi specializarea îl eliberează în acelaşi timp de sarcina de a inventa nu numai maşina pe care o are în vedere, dar şi toate organele sale componente Impiedicînd o desfăşurare dezordonată a imaginaţiei creatoare, ea o eliberează însă în acelaşi timp de efortul de a inventa amănuntul care i se oferă în mod gratuit, ca un produs natural Nevoia de varietate îşi are originea în consumul elementar Omul nu se hrăneşte cu substanţe chimice, cum sînt glucidele, lipidele, proteinele, vitaminele etc , aşa cum se afirmă pe bună dreptate într-un anumit context, ci cu alimente concrete a căror înfăţişare şi compoziţie este dată de nevoia substanţelor menţionate mai sus, de nevoia unui anumit aspect organoleptic şi de tipul de cultură Varietatea ţine de igiena alimentară şi o hrană uniformă, fie ea şi optimă din punct de vedere biochimic, poate fi dăunătoare organismului uman dacă este consumată mereu în aceeaşi formă Acelaşi lucru se poate spune şi despre vestimentaţie Cu cîteva feluri de ţesături s-ar putea acoperi integral nevoia fundamentală de vestimentaţie a tuturor oamenilor Nevoi psihologice impun însă producţia unei varietăţi mult mai mari de ţesături decît cele de protecţie împotriva acţiunii factorilor ostili ai mediului Problema care se pune însă este dacă propensiunea de reducere a varietăţii prevalează asupra celei de mărire a ei sau invers Argumente peremptorii sînt greu de adus Totuşi, multe fapte converg spre observaţia că tehnica tinde spre o mărire controlată şi eficientă a varietăţii Din domeniul producţiei de bunuri de consum, nevoia de varietate se extinde asupra producţiei de mijloace de producţie Varietatea devine necesară din multiple motive tehnologice Sub aspect dimensional varietatea este necesară deoarece eficienţa potenţială a unei maşini de mari dimensiuni nu se poate realiza la numărul dat de produse iar cheltuielile suplimentare făcute pentru mărirea dimensiunilor ei nu se transmit asupra unui număr de produse suficient de mare pentru a putea fi recuperate Eficienţa presupune şi o varietate calitativă Motorul unui autocamion nu trebuie fabricat cu aceeaşi precizie ca motorul unui avion, chiar dacă ambele funcţionează pe baza aceluiaşi principiu Gradul de puritate al unei substanţe chimice nu trebuie să fie acelaşi la diferite utilizări Or, se ştie că, dincolo de anumite limite, mărirea gradului de puritate a substanţelor implică o creştere mai mult decît proporţională a costurilor de fabricaţie De aceea, o industrie chimică fabrică aceleaşi substanţe cu grade diferite de puritate, ceea ce uneori implică folosirea unor procese tehnologice diferite, cu utilaj diferit etc Acelaşi lucru îl putem observa de exemplu în cazul sistemelor optice Lentilele aparatului de fotografiat destinate consumului de masă se fabrică într-un mod complet diferit de cele destinate aparatelor fotografice de mare performanţă Pe de o parte, progresul tehnic măreşte performanţele calitative ale unor sisteme destinate unor funcţii; raţionalitatea tehnică şi economică a impus principiul ca nici un sistem sau subsistem tehnic să nu fie realizat la un nivel calitativ mai înalt decît cel dat de funcţia pe care urmează s-o îndeplinească efectiv sistemul tehnic respectiv Se urmăreşte astfel o economie de performanţă atunci cînd aceasta nu este necesară sau nu este încă necesară La toate acestea trebuie adăugată varietatea de funcţii pe care trebuie să le îndeplinească sistemele tehnice bazate pe principii identice sau similare Această varietate este prin ea însăşi mare, dar progresul tehnic şi economic tinde s-o sporească şi mai mult în general vorbind, un automobil este un vehicul pe patru roţi acţionat de un motor cu ardere internă Dar nevoile concrete de transport sînt atît de variate încît astăzi se fabrică cîteva zeci de tipuri fundamentale de automobile : autoturisme într-o gamă dată de veniturile diferitelor categorii de cumpărători, autobuze mici pentru transportul unui grup de persoane, autobuze mari pentru grupuri mai mari, autocamioane mici pentru transportul unor mărfuri pe plan local, autocamioane de diferite mărimi amenajate pentru transportul unor categorii de mărfuri, autobasculante, maşini speciale, cum sînt maşinile pompierilor, automobile pentru transportul bolnavilor etc Eficienţa utilizării maşinilor depinde deci nu numai de costul cu care ele au fost fabricate, ci şi de gradul în care ele sînt adaptate diferitelor nevoi tehnologice De aceea, varietatea reprezintă o valoare de întrebuinţare colectivă a mărfurilor şi, ca atare, o condiţie a eficienţei lor în utilizare Din punctul de vedere al economiei naţionale, eficienţa maximă se obţine printr-un compromis raţional între eficienţa dată de uniformitate şi cea dată de varietate Din acest punct de vedere varietatea poate fi adecvată, deficitară sau excedentară Din păcate, dată fiind natura preponderent calitativă a varietăţii, nu o putem măsura cumva în general, ci trebuie să ne mulţumim cu ideea că fiecare agent al procesului de producţie va face opţiuni raţionale, că nimeni nu va cere maşini mai mari sau mai bune decît este nevoie pentru executarea funcţiei ce are de îndeplinit şi cu faptul că societatea va putea controla în mod eficient, prin reprezentanţi competenţi, eficienţa opţiunilor adoptate de agenţii individuali sau colectivi ai proceselor de producţie ÎNTRE SIMPLITATE ŞI COMPLEXITATE „Automobilul modern este o magnifici mon- BtruOzitate Botele Iul de piese constituie un regretabil compromis**1) A D Moore Probabil că a susţine că progresul tehnic este un progres al simplităţii este o întreprindere dificilă, deoarece obiectele tehnice cu care venim în contact ni se par de o infinită complexitate Adeseori accentuarea complexităţii odată cu progresul tehnic este atît de pronunţată şi atît de puternic subliniată în scrieri, încît este greu să admitem ideea că simplificarea şi simplitatea ţin de esenţa progresului tehnic O disciplină matematică specială derivată din teoria probabilităţilor, teoria siguranţei, a fost creată pentru a rezolva problemele pe care le creează sistemele complexe, a căror siguranţă în funcţionare scade exponenţial odată cu creşterea numărului de elemente componente Ca să ne dăm seama de faptul că simplificarea ţine de esenţa progresului tehnic trebuie să reluăm ideea, adeseori enunţată, potrivit căreia obiectele tehnice sînt nişte imitaţii ale unor sisteme biologice, organisme sau organe Rostul lor iniţial este de a executa într-un mod mai eficient ceea ce omul face cu organele sale Această idee este intuitiv limpede şi convingătoare Dar caracteristica principală a acestei imitaţii este simplificarea extremă Pîrghia este o imitaţie a braţului, dar numai a funcţiilor sale mecanice şi ca atare numai a structurii sale mecanice Antrebraţul este un sistem biologic foarte complex, arti- ’’ A D Moore, Invenţie, descoperire, creativitate, Editura enciclopedică română, Bucureşti, 1975, p 172 ficial inimitabil Numai abstracţia extremă sau înfăţişarea exterioară poate să ne ducă la asemănarea dintre o pîrghie şi un braţ uman Un motor poate fi asemănat cu un tub digestiv dar fiecare celulă componentă a acestui sistem de organe este mult mai complexă decît oricare motor şi mult mai fin reglabilă Tehnica devine posibilă acolo unde este cu putinţă materializarea unor obiecte abstracte Or, abstractizarea înseamnă simplificare Aşadar, din punctul de vedere al imitării naturii, tehnica reprezintă o imensă simplificare Dar procesul de simplificare este el însuşi extrem de complex A fost nevoie de o anumită putere de abstracţie din partea omului primitiv pentru a observa similitudinea mecanică dintre braţul viu şi o bîrnă, de exemplu Din acest punct de vedere deci, simplificarea este procesul de bază care a dus la apariţia tehnicii Dar pe măsură ce omul a urmărit o creştere a eficienţei sistemelor tehnice descoperite de el, a impus procesul invers, acela de combinare a elementelor simple, de creare a unor sisteme din ce în ce mai complicate Dintr-o roată pe care s-a petrecut o funie, s-a ajuns la scripetele compus din mai multe roţi De la transmisia cu două roţi dinţate s-a ajuns la angrenajele complicate ale ceasornicelor Dar complicaţia are marile ei neajunsuri O parte din energia introdusă într-un sistem mecanic complicat se pierde prin frecările care au loc între componente Construirea sistemelor complicate pretinde o măiestrie din ce în ce mai înaltă care la un moment dat poate să depăşească posibilităţile omului Complexitatea sporeşte mai mult decît proporţional (mai precis, exponenţial) incertitudinea de funcţionare sau, cum se mai spune, reduce fiabilitatea Dacă nesiguranţa de funcţionare a unui sistem format din două roţi dinţate este timp îndelungat practic nulă, iar dacă uzura majorează această incertitudine, ea poate fi controlată cu uşurinţă în sistemele complexe, incertitudinea nu numai că creşte, dar devine necontrolabilă şi imprevizibilă, ceea ce poate fi mult mai supărător Nimeni nu poate prevedea un defect major sau minor al unui automobil modern El poate să se producă chiar la ieşirea din fabrică sau după zeci de mii de kilometri parcurşi, dar în orice caz poate interveni într-un moment cînd defectul poate fi foarte costisitor, de exemplu pe o şosea, departe de orice atelier de repartiţii; la costul de reparare se adaugă costul tractării maşinii pînă la atelier, care poate depăşi mult pe primul Complexitatea sporeşte mult costurile de montaj, de ajustare Ea necesită precizie, ceea ce tradus în termeni economici înseamnă sporuri de costuri Desigur, progresul tehnic reduce şi aceste costuri, prin inventarea unor maşini care realizează o precizie mai mare cu un cost relativ redus, dar şi acest proces are limite Iată de ce, la un moment dat al dezvoltării sistemelor tehnice, simplificarea redevine foarte actuală deoarece sporul de eficienţă care se poate obţine prin sporirea complexităţii începe să scadă Este încă o formă de manifestare a legii efectului descrescînd în dezvoltarea tehnicii Procesul de revenire la simplitate prin invenţie poate fi ilustrat prin cîteva exemple spectaculoase Astfel, motorul electric este mult mai simplu decît maşina cu aburi sau motorul cu ardere internă Este una din explicaţiile marii sale răspîndiri Turbina este şi ea mult mai simplă decît celelalte motoare termice Răspîndirea ei relativ redusă se datorează altor dezavantaje pe care le prezintă ea Totuşi, nu se poate nega că ea tinde să se extindă în procesele unde dezavantajele sale nu exclud acest lucru în domeniul electronicii sînt bine cunoscute circuitele imprimate Printr-o singură operaţie de imprimare se materializează complicate legături electrice, care înainte se realizau prin nenumărate sîrme lipite în multe locuri, lipiturile neputînd fi efectuate decît preponderent manual, foarte imperfect, cu numeroase posibilităţi de eroare în general, în lumea inginerească este cunoscut principiul de a se construi un sistem tehnic cu un număr minim de piese, celelalte condiţii rămînînd constante Uneori acest lucru se înfăptuieşte, după cum am văzut, într-un mod radical, pe baza unei invenţii majore Alteori, reducerea progresează anevoie, prin eliminarea a cîte unei piese la fiecare reproiectare a unui sistem tehnic care progresează lent Desigur că această „minimizare”adu- cătoare a unei succesiuni de avantaje se realizează în cadrul dat de restricţii foarte severe Mulţimea admisibilă de soluţii este foarte redusă şi greu identificabilă Principiul simplificării sistemelor tehnice individuale, al constituirii aceleiaşi maşini cu mai puţine piese şi organe s-a răspîndit în aşa măsură încît a devenit net vizibil şi în analizele statistice Supunînd unui studiu comparativ minuţios balanţele legăturilor dintre ramuri ale Statelor Unite pe anii 1939, 1947, 1958 şi 1968, Ann Carter constată printre altele o puternică scădere a ponderii producţiei de elemente de asamblare (şuruburi, nituri etc ) în activitatea de ansamblu a industriei constructoare de maşini Explicaţia constă în înlocuirea asamblărilor demon- tabile cu asamblarea prin sudură şi în modificări de proiecte care necesită mai puţine piese O altă cauză, după Ann Carter, ar fi faptul că organele confecţionate din mase plastice sînt, de obicei, mai puţin numeroase pentru o funcţie dată şi ele necesită mai puţină substanţă şi mai puţine elemente de asamblare1’ Raţionamentele şi datele de mai sus arată că tehnica progresează printr-un proces dialectic de la simplu la compus, iar apoi de la complex la simplu, pe un plan superior Această cale de realizare a simplului superior trecîn- du -se printr-o fază complexă este inevitabilă, întrucît faza simplă superioară se poate realiza numai după ce a fost cunoscută funcţionarea sistemului complex Abia această cunoaştere furnizează informaţia necesară pentru a se realiza simplificarea Astfel, simplificarea montajului unor reţele în unele aparate electronice a devenit necesară şi posibilă abia după cunoaşterea efectelor care se pot obţine cu ajutorul legăturilor complicate dintr-un aparat de radio sau de televiziune Alteori, pentru simplificare este necesară apariţia unei informaţii dintr-un alt domeniu, străin celui în cauză Apariţia motoarelor electrice a fost posibilă numai după descoperirea şi studierea electromagnetismului, domeniu îndepărtat de ştiinţa şi principiile de funcţionare ale motoarelor termice Odată asigurat efectul tehnic şi economic al unui sistem, simplificarea produce noi efecte economice prin reducerea, sub diferite aspecte, a costurilor de producţie şi de exploatare Scade manopera producţiei, scade con- sumul de materiale în producerea sistemului simplificat, în timp ce în exploatarea lui creşte fiabilitatea, scad unele consumuri de energie în felul acesta, simplificarea este unul din obiectivele tehnice şi economice majore urmărite de inventatori şi de cei ce produc şi utilizează sistemele tehnice respective Simplificarea, adeseori greu de realizat, este una din sursele scăderii consumurilor specifice de substanţă şi de energie Dar principiul simplificării, după cum am văzut mai sus, rezultă din şi se realizează prin logica internă a tehnicii Deşi sistemul de reglare economică emite semnale în acest sens, el nu poate forţa procesul de simplificare peste restricţiile date de logica tehnică, care nu poate răspunde la semnalele economice decît în măsura în care apar cunoştinţele ştiinţifice şi tehnice necesare pentru a realiza simplificarea Dialectica alternării dintre creşterea complexităţii şi simplificare este unul din aspectele cele mai interesante ale progresului tehnic dar şi unul dintre cele mai complexe, în care legătura dintre reglajele economice şi tehnologice este foarte intimă şi greu de urmărit din afară Studiul ei nu poate fi realizat decît pe baza analizării atente a unor sisteme tehnice particulare şi numeroase în orice caz, simplificarea este unul dintre imperativele sub care acţionează toţi cei care contribuie la progresul tehnic Principiul simplificării este strîns legat de celelalte principii tehnice pe care le-am dezbătut şi care explică eficienţa crescîndă a sistemelor tehnologice Simplificarea reduce varietatea, făcînd inutile unele producţii, accentuează modularitatea tehnicii, reduce consumul de muncă, de substanţă, de energie şi de informaţie Dar, ca şi alte principii economisitoare ale tehnicii, principiul simplificării intră în contradicţie cu alţi factori, astfel încît realizarea lui presupune o activitate de cercetare în vederea obţinerii informaţiei necesare asupra modului în care poate fi ocolită sau anihilată acţiunea factorilor adverşi Progresul tehnic şi caracterul muncii Am încercat să descifrăm, hazardîndu-ne în interiorul desfăşurării procesului de dezvoltare tehnică, mecanismele care permit omului să creeze sisteme tehnice tot mai eficiente, capabile să dea posibilitatea ca—vorbind oarecum convenţional — cu aceeaşi cantitate de muncă socială vie şi materializată să obţină o cantitate crescîndă de valori de întrebuinţare creînd totodată valori de întrebuinţare noi, mărind astfel diversitatea şi îmbunătăţind calitatea creaţiilor sale Dacă admitem propoziţia evidentă că atît cantitatea cît şi calitatea bunurilor se pot subsuma noţiunii generale de utilitate, în sensul aptitudinii bunurilor şi serviciilor economice de a satisface nevoile omului, de a genera nevoi noi şi de a determina o structură a acestor nevoi, putem afirma că efectul total şi permanent al progresului tehnic este sporirea continuă a utilităţii Am specificat în mod separat dialectica continuă a satisfacerii nevoilor şi a generării de nevoi noi, întrucît ni se pare că omul se deosebeşte de animalele superioare tocmai prin faptul că în timp ce primele fie că îşi satisfac nevoile biologice fundamentale, fie că pier, omul îşi caută continuu nevoi noi încă pe jumătate flămînd, abia aco- perindu-şi trupul cu piei de animale răpuse şi folosind drept adăpost cavităţile naturale ale scoarţei terestre, omul a început să creeze cultură şi a continuat s-o creeze de-a lungul întregii sale dezvoltări în cursul istoriei sale în societatea umană nevoile superioare au fost satisfăcute în cadrul unor ascuţite contradicţii de clasă şi printr-o exploatare cruntă a claselor dominate de către cele dominante în mod deliberat nu evităm aceste expresii dure, pentru că ele exprimă un adevăr crud pe care îl va admite oricine îşi reaminteşte modul în care au fost înălţate unele din marile monumente ale antichităţii şi ale evului mediu Clasele dominante îşi satisfăceau nevoile pe care astăzi le numim superioare sau spirituale sacrificînd libertatea şi viaţa unor armate de sclavi sau a unui număr mare de meşteşugari Orînduirea socialistă împreună cu tehnica modernă este singura capabilă să pună bunurile culturale la îndemîna oricui doreşte acest lucru, în condiţiile în care nevoile fundamentale sînt şi ele satisfăcute De aceea acuzaţiile aduse tehnicii şi progresului sînt greu de înţeles Desigur trebuie să admitem că tehnica are şi efecte negative, dar tot progresul tehnic este acela care generează posibilităţile de remediere a acestor efecte negative Am arătat în partea de la începutul acestei lucrări că eficienţa crescîndă a tehnicii se datoreşte, printre altele, caracterului ei genetic şi modular care permite ca principii şi sisteme tehnice, odată create şi selecţionate în competiţie cu altele, să fie utilizate în combinaţii noi sau perfecţionate timp de mai multe generaţii tehnice, permi- ţînd ca resursele de potenţial inventiv să fie căutate pentru a fi utilizate pentru recombinarea modulelor în vederea creării unor sisteme noi sau pentru inventarea unor principii cu deosebire noi Aici am mai avea de adăugat unele observaţii asupra modului în care funcţionează filtrul de selecţie Sistemul de reglare economică operează o selecţie foarte severă a soluţiilor tehnologice noi Numai o mică parte din acestea reuşesc să devină bunuri economice Aceasta, în primul rînd datorită faptului că, cel puţin pînă în prezent, în toate ţările lumii capacitatea de creaţie tehnologică a fost mai mare decît capacitatea de investire necesară pentru transformarea soluţiilor conceptual noi în soluţii economice noi Saltul de la invenţie la inovaţie sau — în foarte multe cazuri — tranziţia treptată de la o soluţie conceptual nouă la un bun economic major întîmpină numeroase bariere de natură tehnologică şi economică Filtrul de selecţie a invenţiilor este o analogie utilă pentru forţa ei sugestivă, dar trebuie să fim con- ştienţi de faptul că el este un sistem complex cu legături multiple şi, în acelaşi timp, în cazurile unor invenţii fundamentale, un sistem care evoluează în timp, evoluţia cantitativă şi calitativă a elementelor sale avînd aspecte diferite Cu alte cuvinte însăşi structura filtrului de selecţie evoluează în timp, după cum evoluează în timp însăşi invenţia cu diferitele ei elemente componente Literatura istorică citează drept caz clasic competiţia dintre corabia cu vele şi vapor1) Constructorii navelor cu vele au reacţionat la apariţia vaselor echipate cu maşini cu aburi prin asemenea perfecţionări încît vaporul n-a putut elimina corabia cu pînze de pe mări şi oceane decenii de-a rîndul Dacă e vorba să luăm un exemplu actual, putem cita competiţia dintre oţel şi materialele plastice în momentul în care s-a declanşat creşterea explozivă a producţiei şi consumului de mase plastice, unii observatori au considerat că era oţelului se apropia de sfîr- şit Dar diferiţi factori, printre care nu în ultimul rînd faptul că producătorii de oţel au perfecţionat procesele de producţie, au perfecţionat şi diversificat produsele, au redus costul şi aşa foarte avantajos în comparaţie cu cel al altor materiale, încît producţia de oţel din ţările dezvoltate a continuat să crească, deşi într-un ritm dece- lerat, în ciuda creşterii rapide a materialelor sintetice Acestea progresează continuu, înlocuind oţelul, dar într-un ritm foarte lent şi treptat, apreciindu-se că numai cîteva procente din satisfacerea necesarului de materiale structurale au trecut de la oţel la masele plastice Creşterea rapidă a necesarului acestora se datorează descoperirii unor noi domenii de utilizare în acelaşi timp, tot mai multe ţări în curs de dezvoltare îşi întemeiază o industrie siderurgică proprie sau o dezvoltă în ritm mai mult sau mai puţin intens pe cea existentă Procesul este favorizat de descoperirea şi punerea în valoare, după al doilea război mondial, a unor noi şi bogate zăcăminte de minereuri de fier, precum şi de progresele în domeniul transportului acestui produs 2) Vezi C K Harley, On Ihe persislence of old technics The case of North-American Shipbuilding, în „Journal of Econmic History”, 2/1973 21 Pentru detalii, vezi A D Ghigoriev, S ^ A Naucino-lehniceskii progress i ispolzovanie promtşlennth konstruk(ionnth materialov, hiauka, Moscova, 1972 Se poate cita ascensiunea lentă şi şovăitoare a motoarelor cu piston rotativ şi, în special, a motorului Wankel care, în ciuda unor avantaje a fost lansat în producţia de serie doar de către o firmă sau două, după aducerea unor ameliorări care s-au dovedit a fi necesare, deşi aproape toţi marii producători de automobile au cumpărat licenţa Producţia şi exploatarea noului tip de motor pun o mulţime de probleme de detaliu, printre care una dintre cele mai importante este realizarea unor maşini capabile să lucreze într-un mod economic piesele de configuraţie complicată ale motorului Complexitatea şi caracterul greu previzibil ale filtrului de selecţie şi ale funcţionării lui pot fi ilustrate şi prin exemplul locomotivelor Diesel care, după o îndelungată perioadă de gestaţie economică, au irupt brusc în sistemul căilor ferate, înlocuind în cîţiva ani în S U A locomotiva cu aburi şi apoi, după o altă perioadă scurtă, au pus stăpînire, împreună cu locomotiva electrică, pe toate căile ferate din lume In industria constructoare de maşini este bine cunoscută competiţia de lungă durată între prelucrarea plastică şi cea prin aşchiere Maşinile de prelucrare plastică tind să fie din ce în ce mai precise şi să dea produse din ce în ce mai apropiate de configuraţia finală, tinzînd să elimine din ce în ce mai mult prelucrarea prin aşchiere care necesită un timp mai îndelungat şi care are marele dezavantaj de a implica o mare cantitate de deşeuri — reintroduse în procesul siderurgic — ceea ce înseamnă considerabile pierderi Totuşi, tendinţa despre care s-a vorbit adeseori, de înlocuire a prelucrării prin aşchiere cu prelucrarea plastică, nu se manifestă în mod net în datele statistice, de exemplu în cele privind structura parcului de maşini- unelte din ţările dezvoltate Cauzele ar putea să fie multiple Una constă în faptul că în ţările cu un parc mare de maşini constituit, schimbările apar lent în datele statistice, întrucît, mai întîi ponderea maşinilor noi este mică dat fiind parcul existent de asemenea considerabil, apoi pentru că maşinile se menţin mult timp în parc, iar în al treilea rînd înseşi procesele de aşchiere se perfecţionează continuu, prin mărirea vitezei, a preciziei etc Una din tendinţele de perfecţionare a proceselor de aşchiere constă în creşterea ponderii proceselor de rectificare care tind să ia locul unor procese executate prin alte operaţii de aşchiere Sistemele tehnice noi întîmpină rezistenţa unor forţe inerţiale de natură foarte variată Cea mai des invocată în literatură a fost inerţia psihologică a tuturor celor implicaţi: a producătorilor care trebuie să-şi modifice deprinderile de producţie, calificarea, organizarea etc ; o forţă inerţială materială foarte puternică este echipamentul instalat şi bunurile de consum durabile cu funcţie similară existente la populaţie Inerţia materială dată de echipamentul instalat este foarte puternică Maşinile şi utilajele, executate din materiale rezistente, au o durată de viaţă fizică care se numără cu deceniile înlocuirea lor este costisitoare, întrucît de obicei este vorba de maşini complexe De cele mai multe ori ele pot executa, în condiţii mai mult sau mai puţin satisfăcătoare, operaţiile necesare pentru fabricarea produselor noi în această situaţie decizia de a înlocui o maşină sau un întreg flux tehnologic nu poate fi luată decît dacă există fondurile necesare şi dacă considerente tehnologice şi economice stringente impun acest lucru De obicei, deciziile tind să fie amînate cît mai mult cu putinţă Această forţă inerţială materială constituie un dezavantaj al ţărilor dezvoltate Ea nu poate fi contracarată decît parţial printr-un proces de creştere rapidă, prin amortizarea rapidă a utilajului, printr-o intensă activitate de cercetare şi dezvoltare şi printr-o aplicare rapidă a rezultatelor în producţie O cale dintre cele mai importante — vom vedea mai amănunţit mai jos cum şi de ce — este crearea de ramuri noi Investiţiile brute devin în această situaţie vehiculul principal de înmulţire a utilajului de producţie şi, în general, a bunurilor durabile la un nivel tehnic modern Această inerţie materială constituie şi un avantaj potenţial relativ pentru ţările mai puţin dezvoltate Acestea, dacă practică o politică de industrializare intensă pe baza unei rate înalte de acumulare, pot să introducă într-un termen scurt un utilaj modern în toate ramurile economiei, să realizeze o creştere importantă a productivităţii muncii şi să ajungă treptat să producă şi bunuri competitive pe piaţa mondială Acest avantaj potenţial nu trebuie însă absolutizat Un număr de factori adverşi tind să-l diminueze Industrializarea rapidă atrage resurse de calitate descrescîndă în procesele industriale sau industrializate este atrasă masiv forţa de muncă din sectoare cu puternice amprente tradiţionale, în special din agricultură Aceşti oameni calificaţi în grabă nu au nici calificarea pe care o dă munca îndelungată în industrie, nici comportamentul impus de funcţionarea sistemelor tehnologice cu caracter industrial Mai ales acesta din urmă se formează într-un timp mai îndelungat Aceşti factori tind să diminueze avantajele enumerate Tehnica cea mai modernă nu este uşor accesibilă Multe firme capitaliste îşi menţin monopolul tehnologic chiar cu preţul limitării posibilităţilor de vînzare Altele sînt dispuse să vîndă fie produse, fie chiar tehnologii, dar în condiţii care nu sînt acceptabile pentru unele sau altele dintre ţările în curs de dezvoltare Uzura morală — corolar al progresului tehnic —, ce e drept şi ea frînată de forţele inerţiale de care ne ocupăm aici, se instalează din momentul conceperii unei soluţii tehnice noi şi acţionează continuu într-o ţară cu industrie tînără şi repede crescătoare, volumul uzurii morale este proporţional cu produsul dintre ritmul de creştere a volumului fondurilor fixe şi ritmul procesului de uzură morală a utilajului instalat Chiar dacă al doilea factor are o acţiune moderată, cel dintîi acţionează implacabil odată cu creşterea voulmului noilor instalaţii Uzura morală urmăreşte noile instalaţii ca o umbră perfidă care nu poate fi despărţită de ele Nu se pot şti dinainte categoriile de utilaje, sectoarele etc , care vor fi, peste un timp mai mult sau mai puţin îndelungat, cel mai mult afectate Procentul acestei uzuri morale poate fi moderat, dar volumul absolut creşte repede Contracararea acestui factor nu este posibilă decît printr-o dezvoltare corespunzătoare a cercetării tehnologice proprii integrate în sistemul general al dezvoltării ştiinţei şi tehnologiei, cuprinzînd fazele esenţiale ale acestuia în orice caz, ţinînd seama şi de acţiunea factorilor potrivnici, industrializarea rapidă din punct de vedere cantitativ şi calitativ este singura cale de reducere şi anihilare a decalajului dintre ţări O largă cooperare internaţională, care să ţină seama de nevoile specifice ale ţărilor în curs de dezvoltare, poate diminua considerabil acţiunea factorilor potrivnici Filtrul de selecţie nu este însă în toate cazurile o barieră de netrecut, o structură fixă, care nu poate fi urnită din loc Invenţiile mari, de principiu, capătă la un moment dat atîta forţă, încît antrenează după sine şi filtrul de selecţie, mai precis o parte din filtrul de selecţie, cel afectat domeniului respectiv, îl determină să se mişte odată cu ele în acest caz el nu mai frînează principiul de bază, ci operează alegerea invenţiilor complementare şi suplimentare şi apără inovaţia odată afirmată de invenţii noi îndeplinind aceeaşi funcţie Odată cu selecţionarea invenţiilor complementare şi suplimentare, filtrul particular al invenţiei de principiu devine un sistem mai complicat, exercitînd selecţii parţiale la invenţii parţiale noi1) în felul acesta el, autonomizîndu-se, 11 Un exempu foarte plastic privind modul în care o invenţie de principiu absoarbe invenţii suplimentare selecţionate este binecunoscutul automobil la care ne-am referit de atîtea ori Iată cum descrie acest proces fntr-un mod succint un specialist cu mare experienţă : „Oricît de mari ar fi fost progresele realizate din 1920 încoace, automobilele de astăzi nu slnt fundamental diferite de cele care au fost create în primii douăzeci de ani ai secolului : sînt aceleaşi vehicule Înzestrate cu un motor cu benzină care se compune în principal dintr-un piston mişcat înlăuntrul unui cilindru prin arderea unui amestec de aer şi benzină provocată la intervale regulate de o scinteie electrică care ţîşneşte din bujie Dar motoarele au un randament mai bun şi dezvoltă o putere mai marc la acelaşi consum pe de o parte, ramificîiidu-şi legăturile cu alte filtre acţionînd în alte domenii, pe de altă parte, creează sistemul complex al filtrului de selecţie al economiei naţionale, revenind oarecum în acesta din urmă, dar pe un plan superior Prin această dialectică a creşterii invenţiilor şi a selecţiei sociale apar, la intervale mai mari, pe baza unor inovaţii majore, ramuri economice noi, se amplifică altele vechi sau altele încep să-şi restrîngă treptat activitatea, adaptîndu-se din nou prin încorporarea unor noi invenţii parţiale, încearcă să-şi revină si să-şi consolideze poziţia în acest din urmă fel a procedat, de pildă, industria cărbunelui faţă de ascensiunea combustibililor fluizi, mecanizîndu-şi procesele, căutînd noi procedee de transport şi perfecţionînd procesele de ardere a cărbunelui Desigur, la ora actuală soarta acestei ramuri pe care s-a clădit industria modernă în secolul al XlX-lea este încă nedecisă, din cauza fenomenelor de penurie energetică care au irupt brusc în conştiinţa economică mondială Dar şansele de readucere a cărbunelui la vechea lui poziţie sînt minime, deoarece istoria nu cunoaşte cazuri de revenire la o tehnică odată învechită Evident că analogia în evoluţia tehnică, cu selecţia din lumea vie este doar o analogie, dar o analogie care are temeiuri serioase Una din asemănările principale, într-o interpretare modernă este că ereditatea constă în transmiterea de informaţie de la o generaţie la alta Desigur că rotindu-se « mai rotund » şi însuşi carburantul a fost considerabil îmbunătăţit” (subl n -I L ) „Transmisia a cunoscut o serie de transformări care au culminat prin a deveni complet automată (la automobilele din S U A — n n Suspensia şi pneurile au evoluat în paralel şi permit un confort de drum absolut de neînchipuit acum patruzeci de ani Surse auxiliare de energie permit conducătorului să conducă şi să frîneze fără efort şi să manevreze geamurile, scaunele şi aparatul de radio Caroseriile, în general din oţel, sint acoperite cu vopsele strălucitoare, oferite Intr-o largă gamă de culori şi înzestrate cu geamuri de securit Răspîndirii întrebuinţării automobilului i-a răspuns ameliorarea stării drumurilor“ (D P Sloan Jr , Mes annes â la General' Motors, Hommes et techniques, Paris, 1963, p 191 — 192 ) Iată şi o descriere generală a acestui fenomen : „Obiectul tehnic poate fi considerat ca un sistem nesaturat; perfecţionările ulterioare pe care el le primeşte intervin ca nişte progrese ale acestui sistem spre saturare” (Georges Simendon„ Du mod d’existence des objets techniques, Aubier, Paris, 1958, p 43 ) informaţia ereditară din organismele vii este de o natură deosebită de informaţia tehnologică pe care horno jaber o transmite de la o generaţie la alta Deosebirea principală constă în aceea că această informaţie se creează într-un mod deliberat prin procese sociale deosebite de cele din interiorul populaţiilor biologice, se înregistrează şi se transmite, prin mijloace exosomatice, structuri materiale nevii Omul a reuşit să încorporeze în sisteme nevii semnalele sale lingvistice care, deşi au şi ele un caracter supra- biologio, sînt încă emise cu organele sale vii în structuri care doar întîmplător pot să aibă o provenienţă biologică (de exemplu hîrtia) şi funcţionează ca purtători de informaţie, ca substanţe care şi-au pierdut caracterul biologic şi care, ca atare, au o longevitate independentă de ciclurile biologice în felul acesta informaţia poate fi păstrată şi transmisă peste mai multe generaţii Omul a reuşit să creeze o multitudine de sisteme informaţionale, de limbaje, adecvate scopurilor speciale pe care le urmăreşte Dincolo de limbajul natural capabil să transmită într-o bogăţie de nuanţe o informaţie extrem de bogată dar care este lipsit de precizie şi foarte redundant, omul a creat limbajul desenelor tehnice, şi el provenit din matematică şi alte limbaje asupra cărora nu zăbovim acum Legat de efortul de creaţie informaţională este conceptul de optim, concept care a intrat în conştiinţa publicului larg abia în ultimele decenii, odată cu răspîndirea cercetărilor operaţionale şi a altor domenii ale matematioii aplicate Dar şi matematicienii ounoso noţiunea de maxim şi de minim, şi de maxim şi minim cu restricţii doar din perioada de după crearea calculului diferenţial şi integral în secolul al XVIII-lea Totuşi în mod neexplicit, empiric, principiul optimului, adică al maximizării sau minimizării unei funcţii supuse unui sistem de restricţii este un principiu praxeologic general, inerent oricărei acţiuni umane şi în primul rînd tehnicii şi apoi şi economiei După cum am mai observat, scopul urmărit în permanenţă de sistemul tehnologic al societăţii supus dublului sistem de reglare, economic şi tehnologic, este maximizarea utilităţii Această maximizare este la fiecare moment dat supusă unui sistem de restricţii de natură diferită Invenţia, care se referă la un sistem tehnic parţial îşi propune întotdeauna ca funcţie obiectiv relaxarea unei restricţii tehnice sau organizatorice, exprimată fie sub formă naturală, fie sub formă economică, monetară Dacă, de exemplu, inventarea maşinii cu abur a urmărit relaxarea restricţiilor pe care le impunea sistemului tehnologic penuria acută de energie concentrată şi suficient de reglabilă, astăzi mulţi inventatori urmăresc să relaxeze restricţiile probabile constînd în deficitul de surse primare de energie fosile comode, cum sînt ţiţeiul şi gazele naturale (Merită totuşi atenţie observaţia indiscutabilă că în ambele cazuri este vorba de problema penuriei de energie ) Progresul tehnic este deci un proces complex de programe de optimizare, funcţia obiectiv principală fiind maximizarea utilităţii în general, iar funcţia obiectiv a variatelor activităţi de cercetare, aceea de a relaxa rînd pe rînd restricţiile care se opun maximizării funcţiei obiectiv generale Aici se impune remarca că, în unele cazuri, relaxarea unei restricţii poate genera restricţii altor funcţii obiectiv parţiale Contradicţiile de acest fel sînt omniprezente în sistemul tehnologic al societăţii Prin aceste contradicţii are loc o selecţie a diferitelor funcţii obiectiv şi o ordonare a priorităţilor de rezolvare în timp Sarcina acestei ordonări revine optimizării economice care operează, după cum am văzut, cu criterii mai generale şi cu o informaţie mai generală Desigur, în unele cazuri, funcţiile obiectiv economice pot veni în contradicţie cu unele criterii sociale, lucru asupra căruia în ultimul timp se insistă tot mai mult Dar trebuie subliniat că, în cele mai multe cazuri, o asemenea contradicţie provine nu din faptul că criteriile economice sînt ca atare insuficiente, ci de acolo că funcţiile obiectiv şi restricţiile economice n-au fost corect formulate sau că informaţia economică nu a fost completă sau nu a fost corect generată în principiu, restricţiile date de deteriorarea mediului ambiant sau de epuizarea resurselor ar trebui şi ele să poată fi traduse în codul informaţiei economice Aşadar, progresul tehnic constă în generarea informaţiei, în prelucrarea ei după principiile optimului şi în încorporarea acestei informaţii în structuri substanţiale şi energetice Acest mod de a vedea lucrurile, întemeiat pe consideraţiile noastre de pînă acum, ne permite să adoptăm un punct de vedere în ceea ce priveşte caracterul muncii omului, în speţă ne permite să afirmăm că esenţială în muncă nu este atît cheltuirea de energie mecanică, cît aspectul informaţional, procesul de încorporare a informaţiei în substanţă şi în energie Acest lucru este valabil şi în muncile simple şi în cele complexe Nici o muncă nu este atît de simplă încît să constea într-o cheltuire dezordonată de energie mecanică Chiar şi munca măturătorului manual de stradă (profesie care va dispărea în curînd) constă în crearea de ordine, adică de încorporare de informaţie în dispunerea substanţei în munca cizmarului esenţială nu este cheltuirea de forţă, ci ordonarea bucăţilor de piele astfel încît ele să ajungă să alcătuiască un mijloc de protejare a picioarelor împotriva agenţilor nocivi mecanici, tehnici etc Tocmai acest lucru se înţelege prin calificare Cizmarul a trebuit să acumuleze în anii de ucenicie informaţia pe care o încorporează de-a lungul întregii sale vieţi în bucăţile de piele pe care le transformă în încălţăminte Cheltuiala de energie mecanică pe care el o obţine din energia sa biologică se datoreşte faptului că nu există energie artificială necesară pentru executarea actelor informaţionale cizmăreşti, sau că această energie nu poate fi comandată cu suficientă fineţe pentru ca ea să poată fi transmisă materiei prime Nu trebuie să insistăm asupra faptului că astăzi există şi una şi alta : încălţămintea se face în cea mai mare parte la maşină Faptul că în multe procese de producţie se mai cheltuieşte energie fizică are drept cauză unul din deficitele de mai sus : deficitul de energie şi mai ales deficitul de regla- bilitate sau, mergînd mai departe, deficitul de mijloace de reglare în sensul larg în care am interpretat reglarea în corpul lucrării Progresul tehnic, fiind un progres al comenzii, scuteşte pe om tot mai mult de activitatea constînd în efortul fizic şi, prin automatizare, reduce şi efortul de transmitere a informaţiei simple, mutîndu-i activitatea în domenii informaţionale superioare, în supravegherea proceselor de încorporare a informaţiei în substanţă şi energie şi de remediere a erorilor pe care le comit sistemele automate Această interpretare informaţională a procesului de muncă, care în afară de faptul că reflectă sub un mod realist specificul uman al muncii în contextul activităţii productive bazate pe tehnica modernă, prezintă şi avantajul, de data aceasta practic, de a oferi un criteriu de apreciere a nivelului de calificare al celor care participă la procesele de producţie Gradul de calificare este dat de cantitatea de informaţie pe care o posedă omul munoii relevantă pentru specificul procesului tehnologic în care sau pe lîngă care lucrează Desigur că acest criteriu nu este simplu şi am fi naivi dacă am crede că am putea aprecia calificarea omului în număr de biţi, după cum în secolul trecut au fost naivi cei care credeau că pot măsura forţa de muncă în ergi şi juli sau în waţi Naivitatea noastră ar consta în faptul că am neglija aspectele semantice ale informaţiei care sînt, după cum se ştie, departe de a fi rezolvate de specialişti De asemenea, nu rezolvăm cu aceasta problema concordanţei dintre informaţia posedată de omul muncii şi cea necesară pentru procesul tehnologic respectiv, adică problema aplicării principiului „omul potrivit la locul potrivit”, esenţială pentru eficienţă ori din care punct de vedere am privi-o Dacă însă ţinem seama şi de aspectul calitativ al informaţiei, interpretarea noastră reflectă fără îndoială corect specificul muncii umane Omul nu este o maşină mecanică şi, dacă ţinem seama şi de aspectul calitativ al informaţiei, nu este nici măcar o maşină informaţională, ci ne apare ca un transmiţător al unei informaţii complexe, un creator de asemenea informaţie (în măsura în care se perfecţionează în procesul de muncă, ceea ce este cazul general) Această interpretare concordă şi cu prooesul de extindere cantitativă şi de ameliorare a prooesului de învăţă- mînt, stringent necesar pentru progresul eoonomio La urma urmelor, generalizarea învăţămîntului liceal nu se faoe pentru a se crea oameni oare să facă eforturi fizice mai mari, ci oameni care să poată asimila continuu o informaţie bogată din punct de vedere cantitativ şi calitativ în substanţă şi energie Tot atît de evident este oă dezvoltarea învăţămîntului la care asistăm în ţara noastră nu este menită să înmulţească peste măsură numărul de cadre administrative Această interpretare a muncii de încorporare a informaţiei în structurile materiale şi energetice pune într-o lumină mai puternică, adecvată actualei faze de dezvoltare a forţelor de producţie, activitatea de cercetare Dacă aspectul hotărîtor al muncii în producţia materială constă în încorporarea informaţiei în substanţă şi energie, atunci munca de cercetare constă în generarea informaţiei noi neoesare pentru perfecţionarea structurilor substanţiale, energetice şi informaţionale din punctul de vedere al sporirii eficienţei economice (şi sociale) a acestora Sîntem departe de intenţia de a ataşa un sens prea restrictiv noţiunii de cercetare Nu intenţionăm s-o restrângem nici la cercetarea fundamentală, nici la cea aplicativă îi dăm aici sensul larg de activitate de rezolvare a unor probleme indiferent de natura lor Studiul ştiinţei, ca şi cel al economiei moderne ne duc la concluzia că procesul de cercetare este un proces larg, incluzînd un număr mare de oameni care comunică între ei în diferite feluri, care cuprinde, ca să menţionăm extremele, atît pe savantul despre care se spune că stă în turnul de fildeş, cît şi pe muncitorul care izbuteşte să suprime o piesă inutilă, să-şi organizeze mai bine locul de muncă, sau să găsească un procedeu sau un mijloc oricît de simplu de a ameliora produsul sau procesul de producţie din care face parte De asemenea, este departe de noi gîndul de a sugera o ierarhie de principiu a diferitelor genuri de munci Este pentru noi limpede faptul că o societate efioientă nu poate consta numai din aristoteli şi newtoni şi din motivul că savanţii nu produc în mod direct bunurile neoesare vieţii, şi din motivul că oamenii de geniu sînt totuşi rari Sistemul forţelor de producţie este structurat, printre altele, şi de principiul diviziunii sooiale a muncii care are o tendinţă de optimizare Din punct de vedere uman acest sistem este optim la un moment dat, atunci cînd fiecare om îşi găseşte locul potrivit conform aptitudinilor sale şi structurii date a sistemului în ansamblul său, deci cuprinzînd şi latura sa materială constînd din mijloacele de producţie materiale Dar tot atît de limpede este raţionamentul simplu că sistemul tehnologic al societăţii nu poate progresa fără savanţi, cercetători, ingineri, inventatori, experţi, muncitori de înaltă calificare, tocmai pentru că aspectul informaţional este hotărîtor pentru funcţionarea sistemului şi mai ales pentru evoluţia sa ascendentă Rolul specific al cercetării (să nu uităm sensul pe care i l-am dat mai sus) în cadrul diviziunii sociale a muncii constă în generarea de informaţie nouă, în combinarea şi recombinarea masivelor de informaţie existente, în codificarea şi recodificarea acestei informaţii şi în transmiterea ei spre cei care o încorporează în mod nemijlocit în structuri substanţiale şi energetice Cercetarea generatoare de informaţie nu-şi poate îndeplini rolul în cadrul sistemului tehnologic al societăţii dacă nu există conexiuni adecvate pentru transmiterea eficientă a informaţiei nou create Evident că între cercetare şi producţie trebuie să existe o legătură organică, iar organicitatea nu poate fi interpretată altfel decît ca eficienţă specifică de comunicare Din punctul de vedere al ordonării în timp a proceselor informaţionale ale producţiei, cercetarea se află la începutul proceselor, deşi această ordine nu este absolută Prin conexiuni informaţionale inverse cercetarea este şi ea continuu alimentată cu semnale privind problemele care urmează să fie rezolvate sau asupra modului în care o informaţie ştiinţifică creată aparent ca scop în sine ar putea fi utilizată printr-o codificare adecvată pentru a fi înconjurată în substanţă sau energie în termeni economici tradiţionali se impune analogia dintre activitatea de cercetare şi cea de investiţii Ca şi acestea din urmă, cercetarea vizează nevoi viitoare Numai că ea, în această succesiune temporală, se situează dincolo de investiţii Cercetarea este o metainvestiţie, o activitate generatoare de informaţie care urmează să fie încorporată în structuri materiale durabile care la rîndul lor vor contribui la cedarea acestei informaţii produselor finale 1) Pentru a deveni mai eficientă, pentru a-şi atinge 11 Dacă „acumularea reprezintă un consum aminat (v Em Dobrescu, Corelaţia dintre acumulare şi consum, p 54), atunci activitatea de cercetare este o investiţie aminată mai repede scopurile, societatea este nevoită să recurgă la amînări, să aloce resurse care, atunci cînd vor începe să producă efecte, acestea vor depăşi şi pierderea suferită de amînare Activitatea de generare a informaţiei noi a însoţit întotdeauna activităţile productive ale omului Perfecţionarea uneltelor nu putea avea loc decît prin obţinerea unor informaţii noi privind eficienţa dată şi posibilităţile de sporire a acesteia Pentru a face mai pregnantă această idee, vom recurge acum pentru ultima dată la exemplul sculpturii Oricine admite că o sculptură este o operă spirituală, deşi procesul de munoă al soulptorului în sensul vechi, al cheltuirii de energie musculară nu se deosebeşte cu nimic de activitatea făuritorului de unelte din epoca de piatră Deosebirea constă în cantitatea şi în calitatea informaţiei încorporată în piatră Şi această deosebire este fundamentală Deosebirea mai constă în faptul că în timp ce sculptorul urmăreşte să întruchipeze în substanţă o informaţie unioă, tehnica şi progresul tehnic urmăresc să încorporeze o informaţie cît mai des repetabilă Sculptorul este sieşi şi cercetător şi executant Tehnica este un sistem eomplex unde generarea şi încorporarea informaţiei sînt mediate prin complexul sistem al diviziunii sociale a muncii Bibliografie Aseev, V A , Ekstremalnte prinfipt i problema (elesoobraznosti, în,,Voprosî filozofii”, 8/1971 Ashby, R W , Intoducere tn cibernetică, Editura tehnică, Bucureşti, 1972 Ayres, E V , Technological Forecasting and Long-Range Planning, MacGraw-Hill, New York, 1969 Balleb, E A , PreemstDennosti v razvitii kulturt, Nauka, Moscova, 1969 Barnes, A E , An Economic History of the Western World, Harcourt, Brace et Co, New York, 1937 Bernal, J , Ştiinja tn istoria societăţii, Editura politică, Bucureşti, 1964 Bertalanffy Ludwig von, Das biologische Weltbild, A Franche, Berna, 1949 Bertalanffy, L , von, General System Theory, Foundations, Develop- ment Applications, Brazillier, New York, 1968 Bethel, L şi alţii, Industrial Organization and Management, MacGraw Hill, New York, 1968 BfeziER, P , L’industrie Mtcanique : retrospective et perspective, în „Science et technique”, febr 1975, reprodus în „Problemes ăconomiques” 1457 din 28 I 1976 Boholiubov, O M , Maşina i liudtna, Vtdavniţvo A N U R S R Kiiv, 1969 Boulding, K, The Economics of Knouiledge and the Knotvledge of Economics, In „American Economic Review”, mai 1966 Brady, R A , Organization, Automatton and Society, Berkeley, 1963, Bright, J R , Research, Development and Tehnological Innooation, Irvin, Homewood, Illinois, 1964 Bright, J , R , Evaluating Signals of technological Change, Harvard Business Review, ian-febr 1970 Brooks H , What's happening to the U S Lead in Technology, în „Harvard Business Review", mai-iunie, 1972 Brody, A , Carter, A P , Input-output techniques, North-Holland, 1972 Capătă, M , Batanta statistică a legăturilor dintre ramuri, Editura politică, Bucureşti, 1974 Carter, Ann P , Structural Change in the American Economy, Harvard fniversity Press, Cambridge (Massachussets), 1970 Ceauşescu, N , România pe drumul construirii societăţii socialiste multilateral dezvoltate, voi 9, Editura politică, Bucureşti, 1974 Ceauşescu, N , România pe drumul construirii societăţii socialiste multilateral dezvoltate, voi 10, Editura politică, Bucureşti, 1974 Ceauşescu, N , România pe drumul construirii societăţii socialiste multilateral dezvoltate, voi 11, Editura politică, Bucureşti, 1975 Ceauşescu, N,, România pe drumul construirii societăţii socialiste multilateral dezvoltate, voi 12, Editura politică, Bucureşti, 1976 Ceauşescu, N , Expunere cu privire la activitatea politico-ideologică şi cultural-educativă de formare a omului nou, constructor conştient şi devotat al societăţii socialiste multilateral dezvoltate şi al comunismului tn România, Editura politică, Bucureşti, 1976 Cojocaru, C , Creativitate şi inovaţie, Editura ştiinţifică şi enciclopedică, Bucureşti, 1975 Contribuţii la dezvoltarea problemelor teoretice ale economiei socialiste, Editura politică, Bucureşti, 1969 Contribuţii la dezbaterea problemelor teoretice ale economiei socialiste voi 3, Editura politică, Bucureşti, 1974 Crişan, I ,4Specializarea fabricaţiei de utilaje tehnologice, în „Probleme economice” nr 6/1973 Crişan, I , tn voi Contribuţii la dezbaterea problemelor teoretice ale economiei socialiste, Ed politică, Bucureşti, 1974, p 387 — 389 Crişan, I , Diversificare —unificare, un paradox contemporan, în „Revista economică” nr 6/1976 Daly, H E , The First Industrial Revolulion, Cambridge l'niversily Press, 1965 Dennison, E , Why Groivth Rales Differ, Washington, 1967 Dobroczyanski, M , Wplyw nasladoivnictwa na miedzynarodowe sto- sunki gospodarcze, în „Ekonomiska”, 3/1975 Dobrov, G M (sub redacţia), Upravlinnea naukoiu, Naukova dumka, Kiiv, 1971 Engineering : Its Role and Functions in Rumân Society, Ed W Daven- port and Daniel Rosenthal, Pergamon Press, New York, 1967 Filippovski, E , Rol potrebnosti v sozdanii novoi tehniki, în,,Voprost Ekonomiki”, 6/1973 Fustieh, M , Vie et mort des prodults, Dunod, Paris, 1969 -‘eorgescu-Roegen, N„ The Enlropy Law and the Economic Process, Harvard University Press, Cambridge, Massachussets, 1971 Gerard, R W , Kluckholn, C , Rappaport, A , A biological and Cultural Evolution : Some Analogies and Ezplorations, în „Behavioral Sci- ence”, 1/1956 citat după James G Miller, Systeiny zywe, în „Prakseolo- gia”, 34/1969 Giurescu, C C , Coniribulii la istoria ştiinţei şi tehnicii româneşti in> secolele XV — începutul sec XIX, Editura ştiinţifică, Bucureşti, 197 3 Grilliches, Z , Hybridcorn : An Exploration In the economics of techno- logical Change,în,,Econometrica”, anul 25 (1957), p 501 —525 Grigoriev A D , S $ A Naucino-iechniceskii progress ispolzovaniic- promlşlennth konstruklionnlh materialoo, Nauka, Moscova, 1972 Gottl-Ottlilienfeld, f , von , Wirtschaft und Wissenschaft, Gustav Fischer, Jena, 1931 Gudonis, V I , Naucino-tehniceskii progress i predprinimatelslvo v- nauke, în „Vestnik Leningradskogo Universiteta”, Ekonomike filosofia, pravo, 17/1969 Hamberg, D„ Essays in the Economics of Research and Developpment Random House, New York, 1966 Harley, C K , On the Persistence of Old Techniques The Case of North' American Shipbulding, în „The Journal of Economic History”, 2/1973 Hâjek, M , MU ferii technikiho pokroku, în „Politickâ ekonomic", 10/1968 Hicks, J R , The Theory of Wages, McMillan, Londra, 1964 A History of Technology, voi , V, Clarendon Press, Oxford, 1966 Hoffmann, W , Wachstum und Wachstumsformen der englischen Indus- irieivirtschaft von 1700 bis zur Gegenurart, Gustav Fischer, Jena, 1940 Hunter, L C , Reid, D , Boday, I , I abour Problems of Technological1 Change, Londra, 1970 Implicafii social-economice ale progresului tehnic In capitalism, Editura, politică, Bucureşti, 1968 Internaţional Encyclopedia of the Social Sciences, MacMillan, 1968 Jacob, F , Logica viului, Editura enciclopedică română, Bucureşti, 1972 Jantsch, E , Prognoza tehnologică, Editura ştiinţifică, Bucureşti, 1972 Jantsch, E , Anwendungen der Theorie dissipativer Strukturen, in- „Neue Ziircher Zeitung”, 3 XII 1975 Jantsch, E , Dissipative Strukturen, în „Neue Ziircher Zeitung”, 26 XI 1975 Jewkes, J , Sawers, D„ Stillerman, R , L’Inveniion dans ('industrie, Les âditions d’organisation, Paris, 1966 Jonas, W , Die Produklivkrâfte on der Geschichte, voi I, Berlin (D D R ), ■1969 Kf ndrich, J , Tendenfii proizvoditelnosti v SŞA, Statistika , Moscova, 1967 Key Issueson Applied Economics, Longman, Londra, 1972 Kiesslin, R , Schweisstechnik heute, în „Neue Ziircher Zeitung”, 26 XI 1975 Kindleberger, P , Economic Growth in France and Britain, Harvard University Press, Cambridge, Massachussets, 1964 Klemm, F , A History of Western Technology, New York, 1959 Kornai, J , Anti-equilibrium Despre teoriile sistemelor economice şi sarcinile cercetării, Editura ştiinţifică, Bucureşti, 1974 Kotarbinski, T , Tratat despre lucrul bine făcut, Editura politică, Bucureşti, 1967 Krasnaseschi, V , Ştiinţă, tehnică, umanism, Editura politică, Bucureşti, 1975 Kudrov, V M , Prefaţă la lucrarea Strukturnte izmeneniia v ekonomike SŞA, S tatistika, Moscova, 1974 K utta, F , Clovbk, prăce, technika, Prâce, Praga, 1968 Kuznets, S , Population, Capital and Growth, Norton, New York, 1973 Kuznets, S , Innovations and Adjustments in Economic Growth, in „The Swedish Journal of Economics”, 4/1972 Kuznets, S , Economic Growth of Nalions Total output and Production Structure, Harvard L'niversity Press, Cambridge, Massachussets, 1971 Landes, D , S , The Unbound Promelheus, Technological Change and Industrial Development in Western Europe from 1750 to the Present, Cambridge University Press, 1969 Lange, O , Ekonomia polityczna, voi I PWN, Varşovia, 1961, voi 2, 1966 Lange, O , A Note on Innovations, in „Review of Economic Studies”, feb 1943, reprodus in Dziela, voi I, Varşovia, 1972 Lâszlo, E The Systems Viewofthe World, George Braziller, New York Lemnij, I , Progresul tehnic şi dezvoltarea economică, Editura Academiei R S R,, Bucureşti, 1969 (Bibliotheca oeconomica) Lemnij, I , Generarea şi transferul cunoştinţelor in capitalism, in „Probleme economice”, 9/1967 Lemnij, I , Progresul tehnic şi utilizarea resurselor naturale, în voi: Implicaţii soclal-economice ale progresului tehnic în capitalismul contemporan, ■Editura politică, Bucureşti, 1968 Lemnij, I , Mecanismul transformărilor revoluţionare ale forfelor de producţie, In voi Mutaţii contemporane în ştiinţă şi tehnică şi implicaţiile lor, Editura politică, Bucureşti, 1973 Lemnij, I , Dinamica istorică şi viitorul resurselor naturale, in „Revista economică”, 9—10/1975 Lemnij, I , Inconsistenta viziunilor pesimiste, în „Revista economică”, 18/1974 Lehoi-Gourhan, A , £volutions et techniques, Paris, 1943, voi I, II Lilley, S , Men, Machines and History, Lawrence and Wishart, Londra, 1965 Ludwig, U , Aufwand — Nutzen — Analysen in Forschung und Ent- wicklung, Akademie-Verlag, Berlin, 1974 Lvov, D A ,Ekonomika kacestva produkfii, Ekonomika, Moscova, 1972 Machlup, F , Production and Distribution of Knowledge in the United Stalcs, Princeton University Press, Princeton, 1962 Mamîkin, I P , Analoghiia v tehniceskom ivorcestve, Nauka i tehnika, Minsk, 1972 Mansfield, E , The Economics of Technological Change, New York, 1968 Mansfield, E , Industrial Research and Development Characterislics, Costs and Results, în „American Economic Review”, 1969 Mahe, Călina (coord ), Ştiinţă, filozofie, ideologie, Editura politică, Bucureşti, 1974 Mareş, D , Crăciunescu, V , Economia cercetării şi dezvoltării produselor, Facla, Timişoara, 1973 Marx, K , Scrisoare către Engels, din 28 ianuarie 1963, în : Marx, Engels, Opere, voi 30, p 282 — 285, Editura politică, Bucureşti, 1969 Marx, K , Grundrisse der Kritik der politischen Okonomie, Dietz, Berlin, 1953 Marx, K , Engels, Friedrich, Ideologia germană, în: Opere, voi 3, Editura politică, Bucureşti, 1958 Marx, K , Teorii asupra plusvalorii, Editura politică, Bucureşti, 1959 Marx, K , Capitalul, voi II, E S P L P , Bucureşti, 1958 Meleşcenko, I S , Tehnika i zakonomernosti u razvitia, Lenizdat, 1970 Miller, J G , Living Systems : Basic Concepts, în : „Behavioral Sci- ence" 3/1965, Living Systems : Structureand Process ; Living Systems : Cross- Lead Hypotheses, în: „Behavioral Science", 4/1965 Traducerea în limba polonă, în „Prakseologia”, nr 34/1969 MbsaroviI, M ; Pestel, E , Omenirea la răsptntie, Editura politică, Bucureşti, 1975 Milward, A , Saul, S B , The Economic Development of Continental Europa, 1780 —1870, Allen and Unwin, Londra, 1973 Mindlin, I Z , Loghika konstruirovaniia, Maşinostroienie, Moscova, 1969 Moobe, A D , Invenţie, descoperire, creativitate, Editura enciclopedică română, Bucureşti, 1973 Morgan, T H , Bazele ştiinţifice ale evoluţiei, Bucureşti, 1938 Mumford, L , The Mytli of the Machine Technics Human Development, Harcourt, Bruce, New York 1966 Mumford, L , Technique et eivilisation, Ed du Seuil, Paris, 1950 Murer, A , Der Einftuss der Chemiefasern auf der Textilmaschinenbau, în „Neue Zurcher Zeitung” din 17 XII 1975 Murphy, R , E , Adaptive Processes in Economic Systems, Academic Press, New York, Londra, 1965 Mutaţii contemporane tn şliinfă şi tehnică şi implicaţiile lor, Editura politică, Bucureşti, 1973 Nelson, R The Simple Economics of Basic Scientific Research, în „The Joumal of Political Economy“, 8/1959 Nelson, R , Peck, Merton J , Kalachek, Eduard, D , Technology, Economic Growth and Public Policy, The Brooking Institution, Washington D C , 1967 Niculescu-Mizil, E , Cibernetica şi aplicaţiile ei in tehnica şi economia industriei, Editura Academiei R S R , Bucureşti, 1973 Ogburn, W , Z , Social Change with Respect io Culture and Original Nature, Allen and Unwin, Londra, 1923 Ohkawa, K , Rosovsky, H , Japanese Economic Growth Trend Acce- leration in the Twentieth Century, Stanford University Press, Stanford, 1973 Parsons, T , The Structureof Social Action, McGraw Hill, New York, 1937 Pavelescu, Dan, Revoluţia tehnică-ştiinfifică, apariţia şi evoluţia tri- bologiei în volumul: Revoluţia ştiinţifică şi tehnică Editura Academiei, Bucureşti, 1974 Phillips, A , Technology and Market Structures, Heath, Lexington, Massachussets, 1971 Piskoppel L K , Plasliceskie massl Mirovoi kapitalisticeskii rtnck, în Mejdunarodnte otnoşeniia, Moscova, 1966 Pollard, S , The Development of the Britisch Economy, 1914 —1950 Edward Arnold, Londra, 1962 Popescu, Maria, D , Imperativele noii ordini economice internaţionale, Raţiunen ţi strategia coperării, Editura Academiei R S R , Bucureşti, 1975 Postan, M M , An Economic History of Europe, 1945 — 1964, Mctinan, Londra, 1967 Rapaport, G , Kluckhahn, A Biological and Cultural Evolution: Some Analogies and Explorations, tn „Behavioral Science“, 1/1956, după J ames G Miller, Systemy zywe, în „Prakseologia”, 34/1969 Richta, R , (sub rcd ), Cioilizafia la răscruce, Editura politică, Bucureşti, 1970 Robinson, E A G (Ed ), Economic Consequence of ihe Size of Nations, MacMillan, Londra, 1963 Roman, V , Ştiinţa şi marxismul, Editura enciclopedică română, Bucureşti, 1973 Roman, V , Eseuri despre revoluţia ştiinţifică şi tehnică Concepte, ipoteze, controverse, tendinţe şt opţiuni, Ed politică, Bucureşti, 1970 Roman, V , Revoluţia industrială tn dezvoltarea societăţii, Editura ştiinţifică, Bucureşti, 1965 Rosenberg, N , Science, Invention and Economic Growth, în ,,Economic Journal”, martie, 1974 Rostow, W W , The Beginnings of Modern Growth in Europe A Syn- lliesis, în „The Journal of Economic History”, 3/1973 Sachse, H Technik und Verantwortung, Rombach, Freiburg, 1972 Săhleanu, V , Himia, fizika i matematika jizni, Naucinoe izd , Buha- rest, 1969 (Trad din limba română ) Săhleanu, V , Şliinfa şi filozofia informaţiei, Editura politică, Bucureşti, 1972 Săhleanu, V , Tehnică, antropologie, umanism, în voi: Revoluţia ştiinţifică şi tehnică Studii şi comunicări, Editura Academiei R S R , Bucureşti, 1974 Salter, W E G , Productivily Growth and Accumulalion as Historical Proccsses, în voi Economic Development, McMillan, Londra 1965 Salier, W E G , Productivity and Technological Change, Cambridge University Press, 1966 Schmoller, G , Grundriss der allgemeinen Volkswirtschaftslehre, Miin- chen Leipzig, Duncker und Humbolt, 1919 Schmookler, J Invention and Economic Growth, Harvard University Press, Cambrige, Mass , 1966 Scumpeter, J , Business Cycles, McGraw Hill, New York, 1939 Schwartz, E , S , The Decline of Technology in Modern Civilisation, Quadrangle Books, Chicago, 1971 Simon, H Nauka ob iskusstvennom, Mir, Moscova, 1973 (Trad din 1 engleză) Simondon, G , Le mode d’exislence des objets techniques, Aubier, Paris, 1958 Sloan, A P Jr , Mes anntes ă la General Motors, Hoomes et techiniques, Paris, 1966 Smith, A , Aoufia naţiunilor, Editura Academiei Bucureşti, 1962 Solo, R , The Capacity to assimilate an adoanced Technology, tn „American Economic Review”, mai 1966 Sombart, W , Der moderne Kapitalismus, Duncker und Humbolt, Miinchen, 1928, voi I, partea I Spencer, D , Woroniak, A (eds), The Transfer of Technology to Deve- loping Countries, Praeger Publishers, New York, Washington, Londra, 1967 Timoshenko, S , I , History of Slrength of Materials, McGraw Hill, New York, 1953 Ursu, I , Energia atomică, Editura ştiinţifică, Bucureşti, 1973 Usher, A P , A History of Mechanical Inoentions, Harvard University Press, Cambridge, Massachussets, 1954 Valenţa, F , Tuuril aktioita, inovace, efekty, Svoboda, Praga, 1969 Waffenschmidt, W G , Technik und Wirtschaft, Gustav Fischer, Jena, 1928 Weber, M , Wirtschaftsgeschichte, Berlin, 1958 Weizsacker, C , C von, Zur okonomischen Theorie des technischen Fortschnitts, Vandentweck und Ruprecht Gottingen, 1966 Zavealov, P , Kapitalisiiceskoe maşinostroenie i naucino-tehniceskoie reooliufiia, în „Mirovaia ekonomika i mejdunarodnie otnoşenia”, 3/1973 ZvorÎkin, A A ş a , Istoriia tehniki, Soşekghiz, Moscova, 1962 Colccfii de periodice : Era socialistă ; Referativnti sbornik ekonomika promişlenosti; American Machinist; V D I —Nachrichten ; Neue Ziircher Zeitung; Prakseologia ; Usine nouvelle ; Revista economică Cuprinsul Introducere 7 Caracterul genetic al progresului tehnic şi eficienţa sa Transferul dintre ramuri 21 Roata ca sistem tehnic dominant milenar 43 Creşterea vitezei de desfăşurare a proceselor ca bază tehnologică a economisirii muncii sociale Progresul tehnic şi productivitatea 54 Economia relativă de timp, spaţiu, substanţă, energie şi informaţie 73 Progresul tehnic — progres al comenzii 90 Principiul concentrării în tehnică 105 Reglarea economică a tehnicii 117 Informaţie, producţie, consum, creştere 131 Sistemul de generare şi manipulare a informaţiei 138 Metalul ca absorbant de informaţie 148 Informaţie şi acumulare 159 Economiile dimensionale şi varietatea {necesară de procese şi produse 175 Progresul tehnic şi varietatea necesară de produse şi procese 191 între simplitate şi complexitate 196 Progresul tehnic şi caracterul muncii 201 Bibliografie 216